CELEX: 32016D2326
Language: mt
Date: 2015-10-21 00:00:00
Title: Deċiżjoni tal-Kummissjoni (UE) 2016/2326 tal-21 ta' Ottubru 2015 dwar l-Għajnuna mill-Istat SA.38375 (2014/C) (ex 2014/NN) implimentata mil-Lussemburgu għal Fiat (notifikata bid-dokument numru C(2015) 7152) (Test b'rilevanza għaż-ŻEE )

22.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 351/1
               
            DEĊIŻJONI TAL-KUMMISSJONI (UE) 2016/2326
      tal-21 ta' Ottubru 2015
      dwar l-Għajnuna mill-Istat SA.38375 (2014/C) (ex 2014/NN) implimentata mil-Lussemburgu għal Fiat
      
         
            (notifikata bid-dokument numru C(2015) 7152)
         
      
      (It-test bil-Franċiż biss huwa awtentiku)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikulari l-ewwel subparagrafu tal-Artikolu 108(2) tiegħu (1),
      Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
      Wara li sejħet lill-partijiet interessati sabiex jissottomettu l-kummenti tagħhom skont l-artikoli msemmija hawn fuq (2) u wara li kkunsidrat il-kummenti tagħhom,
      Billi:
      1.   IL-PROĊEDURA
      
      
                  (1)
               
               
                  Permezz tal-ittra tad-19 ta' Ġunju 2013, il-Kummissjoni bagħtet lil-Lussemburgu talba għal informazzjoni dwar l-informazzjoni dettaljata dwar il-prattiki nazzjonali fir-rigward tad-deċiżjoni tat-taxxa (3).
               
            
                  (2)
               
               
                  Permezz tal-ittra tas-17 ta' Lulju 2013, l-awtoritajiet Lussemburgiżi rrispondew b'mod ġenerali u pprovdew parti mill-informazzjoni mitluba. B'mod partikolari, ir-risposta tagħhom inkludiet deskrizzjoni tal-prinċipji legali u tar-regoli nazzjonali li jgħaqqdu l-amministrazzjoni tat-taxxa tal-Lussemburgu (Amministrazzjoni tal-Kontributi Diretti) waqt l-adozzjoni ta' deċiżjoni dwar it-tassazzjoni korporattiva (“deċiżjoni tat-taxxa” jew “deċiżjoni” (4)), speċifikat il-proċedura li tippermetti li tinkiseb tali deċiżjoni u l-informazzjoni li għandha tiġi ppreżentata mill-kontribwent u indikat jekk id-deċiżjonijiet adottati mill-amministrazzjoni tat-taxxa ġewx ippubblikati jew le. L-awtoritajiet Lussemburgiżi ma rrispondewx it-talba tal-Kummissjoni li jipprovdulha l-lista tad-deċiżjonijiet tat-taxxa adottati fl-2010, fl-2011 u fl-2012 mill-amministrazzjoni tat-taxxa tagħhom, kif ukoll informazzjoni utli oħra bħall-isem tal-kumpaniji, l-attività tagħhom, id-data tad-deċiżjonijiet, il-perjodu ta' validità tad-deċiżjonijiet u t-tip ta' tranżazzjonijiet koperti minn dawn id-deċiżjonijiet.
               
            
                  (3)
               
               
                  Permezz tal-ittra tat-30 ta' Awwissu 2013, il-Kummissjoni bagħtet nota ta' tfakkir lill-awtoritajiet Lussemburgiżi billi talbithom jipprovdu lista tad-deċiżjonijiet tat-taxxa adottati fl-2010, l-2011 u l-2012 (5).
               
            
                  (4)
               
               
                  Permezz tal-ittri tal-20 u t-23 ta' Settembru 2013, l-awtoritajiet Lussemburgiżi esprimew id-dispjaċir tagħhom dwar il-fatt li ċerta informazzjoni dwar it-talba għal informazzjoni tal-Kummissjoni ġiet ippubblikata fl-istampa. Barra minn hekk, huma kkontestaw il-bażi legali tat-talba għal informazzjoni tal-Kummissjoni.
               
            
                  (5)
               
               
                  Permezz tal-ittra tat-2 ta' Ottubru 2013, il-Kummissjoni rrispondiet lill-awtoritajiet Lussemburgiżi, billi indikatilhom il-bażi legali li tippermettilha tiftaħ l-inkjesta fuq inizjattiva tagħha stess dwar il-prattika tal-Lussemburgu fir-rigward tad-deċiżjoni tat-taxxa u billi tathom perjodu supplimentari sabiex jippreżentaw il-lista ta' deċiżjonijiet tat-taxxa mitluba.
               
            
                  (6)
               
               
                  Fil-11 ta' Ottubru 2013 saret laqgħa bejn l-awtoritajiet Lussemburgiżi u l-Kummissjoni. Fl-14 ta' Ottubru ta' wara, l-awtoritajiet Lussemburgiżi indikaw, bil-posta, dubju li l-bażi legali msemmija mill-Kummissjoni tista' tiġġustifika l-karattru estiż u ġenerali tat-talba għal informazzjoni. Il-Kummissjoni rrispondew din l-ittra permezz ta' ittra tal-15 ta' Ottubru 2013.
               
            
                  (7)
               
               
                  Sar skambju ta' ittri ġdid bejn l-awtoritajiet Lussemburgiżi (l-ittri tal-11 ta' Novembru u tat-2 ta' Diċembru 2013) u l-Kummissjoni (l-ittri tal-14 ta' Novembru u tat-12 ta' Diċembru 2013), li fih l-awtoritajiet Lussemburgiżi spjegaw li minħabba l-formazzjoni ta' gvern ġdid, huma ma setgħux jirrispondu t-talba għal informazzjoni. Għalhekk il-Kummissjoni tathom estensjoni tal-perjodu ta' risposta sal-15 ta' Jannar 2014, filwaqt li speċifikat fiż-żewġ ittri tagħha li jistgħu jiġu obbligati jadottaw deċiżjoni ta' inġunzjoni ta' informazzjoni jekk it-talba għal informazzjoni tagħha tibqa' mingħajr risposta.
               
            
                  (8)
               
               
                  Permezz tal-ittra tal-15 ta' Jannar 2014, l-awtoritajiet Lussemburgiżi pprovdew 22 deċiżjoni tat-taxxa fir-rigward tal-perjodu 2010-2013, iżda l-ismijiet tal-kontribwenti kienu ġew imneħħija minn dawn id-dokumenti. Skont l-awtoritajiet Lussemburgiżi, dawk it-22 deċiżjoni — li waħda minnhom kienet relatata ma' arranġament preliminari ta' prezzijiet (“APP”) indirizzat lil kumpanija referuta bħala “FFT” (l-“APP ta' FFT” jew “id-deċiżjoni tat-taxxa kkontestata” — kienu rappreżentattivi tal-prattika Lussemburgiża fir-rigward tad-deċiżjonijiet tat-taxxa.
               
            
                  (9)
               
               
                  L-APP ta' FFT kien fih id-dokumenti li ġejjin (6):
                  
                              (a)
                           
                           
                              ittra [tal-konsulent tat-taxxa] (*1) f'isem il-klijent tiegħu FFT, tal-14 ta' Marzu 2012, li fiha talba għal approvazzjoni mill-amministrazzjoni tat-taxxa Lussemburgiża ta' arranġament ta' prezzijiet ta' trasferiment;
                           
                        
                              (b)
                           
                           
                              rapport dwar il-prezzijiet ta' trasferiment li fihom analiżi tal-prezzijiet ta' trasferiment, imfassal mill-konsulent tat-taxxa b'appoġġ għat-talba ta' APP ta' FFT (“ir-rapport dwar il-prezzijiet ta' trasferiment”);
                           
                        
                              (c)
                           
                           
                              ittra tal-amministrazzjoni tat-taxxa Lussemburgiża tat-3 ta' Settembru 2012, li biha din tal-aħħar aċċettat l-arranġament ta' prezzijiet ta' trasferiment propost mill-konsulent tat-taxxa.
                           
                        
            
                  (10)
               
               
                  Permezz tal-ittra tas-7 ta' Marzu 2014, il-Kummissjoni talbet lill-awtoritajiet Lussemburgiżi jikkonfermaw li “Fiat Finance and Trade Ltd” kienet il-kontribwent imsemmi FFT fl-APP ta' FFT. Hija indikat ukoll li fuq il-bażi tal-informazzjoni sottomessa, hija ma setgħetx teskludi li l-APP ta' FFT jirrappreżenta għajnuna mill-Istat inkompatibbli mas-suq intern favur FFT. Il-Kummissjoni talbet lill-awtoritajiet Lussemburgiżi jipprovdu aktar informazzjoni utli għall-valutazzjoni tal-APP ta' FFT. Billi l-awtoritajiet Lussemburgiżi ma rrispondewx din l-ittra, il-Kummissjoni bagħtet nota ta' tfakkir fis-7 ta' April 2014 (7).
               
            
                  (11)
               
               
                  Fl-24 ta' April 2014, l-awtoritajiet Lussemburgiżi rrispondew l-ittra tas-7 ta' Marzu 2014 u kkonfermaw li ma kellhomx aktar informazzjoni utli neċessarja għall-valutazzjoni tal-APP ta' FFT. Fir-rigward tal-kwistjoni jekk “FFT” kinitx tikkorrispondi għal Fiat Finance and Trade Ltd, l-awtoritajiet Lussemburgiżi invokaw id-dispożizzjonijiet dwar il-kunfidenzjalità tal-leġiżlazzjoni Lussemburgiża u infurzaw dawn id-dispożizzjonijiet li jipprojbixxuhom milli jikkonfermaw l-identità tal-kontribwent inkwistjoni.
               
            
                  (12)
               
               
                  Fl-24 ta' Marzu 2014, il-Kummissjoni adottat deċiżjoni ta' inġunzjoni ta' informazzjoni, fuq il-bażi tal-Artikolu 10 tar-Regolament tal-Kunsill (KE) Nru 659/1999 (8), li talbet lill-awtoritajiet Lussemburgiżi l-lista tad-deċiżjonijiet tat-taxxa mmirati fil-premessa (2).
               
            
                  (13)
               
               
                  Permezz tad-deċiżjoni tal-11 ta' Ġunju 2014, il-Kummissjoni fetħet proċedura ta' investigazzjoni formali prevista fl-Artikolu 108(2) tat-TFUE (“id-deċiżjoni tal-ftuħ”) (9), fir-rigward tal-APP ta' FFT. Id-deċiżjoni tal-ftuħ kienet akkumpanjata minn deċiżjoni ta' inġunzjoni ta' informazzjoni (id-“deċiżjoni ta' inġunzjoni”), li talbet lil-Lussemburgu jipprovdi, f'perjodu ta' xahar min-notifika ta' din id-deċiżjoni, id-dokumenti, l-informazzjoni u d-dejta kollha neċessarji li jippermettu li l-Kummissjoni tiddeċiedi dwar l-eżistenza tal-għajnuna allegata u, skont il-każ, dwar il-kompatibilità ta' din l-għajnuna mas-suq intern. B'mod partikolari, il-Kummissjoni talbet lil-Lussemburgu jikkonferma l-identità tal-benefiċjarju tal-miżura.
               
            
                  (14)
               
               
                  Permezz tal-ittra tal-14 ta' Lulju 2014, il-Lussemburgu bagħat il-kummenti tiegħu dwar id-deċiżjoni tal-ftuħ. Huwa indika wkoll li, billi l-Kummissjoni ma setgħetx tiddikjara l-eżistenza ta' għajnuna mill-Istat, ma kellux jirrispondi l-mistoqsijiet magħmula fid-deċiżjoni tal-ftuħ u lanqas fid-deċiżjoni ta' inġunzjoni.
               
            
                  (15)
               
               
                  Permezz tal-ittra tal-14 ta' Awwissu 2014, il-Kummissjoni talbet lil-Lussemburgu jipprovdilha l-informazzjoni nieqsa mmirata fid-deċiżjoni tal-ftuħ u fid-deċiżjoni ta' inġunzjoni. Hija talbet ukoll lil-Lussemburgu l-awtorizzazzjoni li tindirizza direttament lil FFT sabiex tagħmlilha d-domandi li baqgħu mingħajr risposta, skont l-Artikolu 6a tar-Regolament (KE) Nru 659/1999.
               
            
                  (16)
               
               
                  Fit-3 ta' Settembru 2014, il-Lussemburgu rrisponda parzjalment għad-domandi li kienu għadhom mingħajr risposta u indika li parti mill-informazzjoni mitluba kienet tikkostitwixxi sigriet kummerċjali ta' FFT li ma kienx fil-pussess tagħha. Barra minn hekk huwa kkonferma li FFT kienet il-kumpanija Fiat Finance and Trade Ltd. u awtorizza lill-Kummissjoni li tibgħat il-mistoqsijiet tagħha direttament lil FFT.
               
            
                  (17)
               
               
                  Fis-17 ta' Ottubru 2014, id-deċiżjoni tal-ftuħ ġiet ippubblikata f'Il-Ġurnal Uffiċjali tal-Unjoni Ewropea
                      (10). Il-Kummissjoni stiednet lill-partijiet terzi interessati biex jippreżentaw il-kummenti tagħhom dwar il-miżura ta' għajnuna inkwistjoni. Permezz tal-ittra tat-30 ta' Ottubru 2014, hija rċeviet il-kummenti ta' FFT.
               
            
                  (18)
               
               
                  Fit-22 ta' Diċembru 2014, il-Lussemburgu pprovda lista tal-benefiċjarji tad-deċiżjonijiet tat-taxxa sabiex jikkonforma mat-talba għal informazzjoni espressa fl-ittra tal-Kummissjoni tad-19 ta' Ġunju 2013. Din il-lista telenka d-deċiżjonijiet adottati mill-amministrazzjoni tat-taxxa Lussemburgiża fl-2010, l-2011 u l-2012.
               
            
                  (19)
               
               
                  Permezz tal-ittra tal-5 ta' Jannar 2015, il-Lussemburgu bagħat il-kummenti tiegħu dwar il-kummenti li rċieva b'risposta għad-deċiżjoni tal-ftuħ.
               
            
                  (20)
               
               
                  Fit-12 ta' Frar 2015, il-Kummissjoni adottat deċiżjoni li infurmat lil-Lussemburgu li, skont l-Artikolu 6a tar-Regolament (KE) Nru 659/1999, hija ddikjarat li l-proċedura ta' investigazzjoni formali dwar id-deċiżjoni tat-taxxa kkontestata s'issa tibqa' ineffettiva. Fuq din il-bażi u bl-awtorizzazzjoni tal-Lussemburgu (11), il-Kummissjoni setgħet tibgħat id-domandi tagħha direttament lil FFT.
               
            
                  (21)
               
               
                  Permezz tal-ittri tal-20 ta' Frar 2015, il-Kummissjoni bagħtet talba għal informazzjoni lil-Lussemburgu u lil FFT. It-talba għal informazzjoni mibgħuta lil FFT kienet ibbażata fuq l-Artikolu 6a(6) tar-Regolament (KE) Nru 659/1999.
               
            
                  (22)
               
               
                  Permezz tal-ittra tal-24 ta' Frar 2015, il-Lussemburgu rrisponda għad-deċiżjoni tal-Kummissjoni tat-12 ta' Frar 2015, u esprima s-sorpriża tiegħu fir-rigward tal-evoluzzjoni tal-proċedura f'dan il-każ u d-dubji tiegħu fir-rigward tal-validità li l-proċedura tiġi ddikjarata ineffettiva, fid-dawl tal-volum importanti ta' informazzjoni li l-Lussemburgu pprovda lill-Kummissjoni waqt l-inkjesta.
               
            
                  (23)
               
               
                  Permezz tal-e-mails tas-26 ta' Frar u tat-3 ta' Marzu 2015, FFT talbet kjarifiki dwar it-talba għal informazzjoni u estensjoni tal-perjodu ta' risposta, mogħti mill-Kummissjoni b'email tal-5 ta' Marzu 2015.
               
            
                  (24)
               
               
                  B'ittra tas-5 ta' Marzu 2015, il-Kummissjoni rrispondiet għall-ittra tal-Lussemburgu tal-24 ta' Frar 2015.
               
            
                  (25)
               
               
                  Fit-23 ta' Marzu 2015 (12), il-Kummissjoni talbet lil-Lussemburgu, b'risposta għal-lista tad-deċiżjonijiet tat-taxxa li kien bagħat fit-22 ta' Diċembru 2014, jipprovdi aktar informazzjoni dwar id-deċiżjonijiet imsemmija għas-snin 2010, 2011 u 2012. B'mod partikolari, hija talbet lil-Lussemburgu tispeċifika liema deċiżjonijiet ikkonċernaw funzjoni ta' teżor u liema kkonċernaw kumpaniji mhux integrati jew indipendenti. Il-Kummissjoni talbet ukoll lil-Lussemburgu jikkomunikalha ċertu numru ta' deċiżjonijiet dwar ċerti gruppi ta' kumpaniji preċiżi.
               
            
                  (26)
               
               
                  Permezz tal-ittra tal-24 ta' Marzu 2015, il-Lussemburgu rrisponda għat-talba għal informazzjoni tal-Kummissjoni tal-20 ta' Frar 2015 (13).
               
            
                  (27)
               
               
                  Permezz tal-ittra tal-31 ta' Marzu 2015, FFT irrispondiet għat-talba għal informazzjoni tal-Kummissjoni tal-20 ta' Frar 2015. Ir-risposta tagħha kien fiha, fost oħrajn, il-linji gwida tal-grupp Fiat fir-rigward tal-prezzijiet ta' trasferiment.
               
            
                  (28)
               
               
                  Fit-23 ta' April 2015, il-Lussemburgu pprovda aktar informazzjoni dwar l-1 900 deċiżjoni fost dawk li jinsabu fir-risposta tiegħu tat-22 ta' Diċembru 2014. Huwa indikat li tlieta mid-deċiżjonijiet elenkati kkonċernaw funzjoni ta' teżor: tnejn kienu ġew adottati fl-2010 u waħda fl-2011. Fit-23 ta' Marzu 2015, il-Kummissjoni talbet li jintwerew tnejn minn dawn id-deċiżjonijiet, għax kienu jikkonċernaw kumpaniji msemmija fit-talba tagħha tat-23 ta' Marzu 2015.
               
            
                  (29)
               
               
                  Fis-27 ta' April 2015, saret laqgħa bejn FFT, l-awtoritajiet Lussemburgiżi u l-Kummissjoni.
               
            
                  (30)
               
               
                  Fl-4 ta' Ġunju 2015, il-Lussemburgu pprovda aktar informazzjoni mitluba mill-Kummissjoni fit-23 ta' Marzu 2015 dwar 5 327 deċiżjoni fost dawk elenkati fir-risposta tiegħu tat-22 ta' Diċembru 2014. B'mod partikolari, huwa indika li għaxar deċiżjonijiet oħra kkonċernaw funzjonijiet ta' teżor […]. Barra minn hekk, deċiżjoni dwar il-kumpanija G intbagħtet lill-Kummissjoni fil-25 ta' Ġunju 2015.
               
            
                  (31)
               
               
                  Fit-18 ta' Ġunju 2015, il-Lussemburgu bagħat deċiżjoni dwar il-kumpanija E (deċiżjoni tal-2011).
               
            
                  (32)
               
               
                  Permezz tal-ittra tal-10 ta' Lulju 2015, il-Lussemburgu ressaq argument li jgħid, f'każ ta' deċiżjoni finali negattiva, il-Kummissjoni ma kelliex tkun tista' tirkupra għajnuna possibbli lill-benefiċjarju b'mod retroattiv, jiġifieri jmur lura mid-data tad-deċiżjoni tat-taxxa.
               
            
                  (33)
               
               
                  Fil-15 ta' Lulju 2015, saret laqgħa bejn id-direttur finanzjarju ta' Fiat Chrysler Automobiles N.V., il-kumpanija li ssuċċediet lil Fiat S.p.A., l-awtoritajiet Lussemburgiżi u l-Kummissjoni.
               
            2.   DESKRIZZJONI TAL-MIŻURA
      
      2.1.   Deskrizzjoni tal-benefiċjarju
      
      
                  (34)
               
               
                  FFT hija parti mill-grupp Fiat. Fi żmien id-deċiżjoni tat-taxxa kkontestata, il-grupp Fiat kienet magħmula minn Fiat S.p.A., kumpanija Taljana b'uffiċċju reġistrat f'Turin, u l-kumpaniji kollha kkontrollati minn Fiat S.p.A. (kollettivament imsemmija f'din id-deċiżjoni bħala “Fiat” jew “il-grupp Fiat”). Wara l-fużjoni ta' Fiat S.p.A. ma' Fiat Investments N.V. fit-12 ta' Ottubru 2014, Fiat Chrysler Automobiles N.V. issuċċediet lil Fiat S.p.A. (14).
               
            
                  (35)
               
               
                  Fiat twettaq attivitajiet industrijali u servizzi finanzjarji fl-industrija tal-karozzi. Il-Kummissjoni tirreferi għall-premessi 20 u 21 tad-deċiżjoni tal-ftuħ għal deskrizzjoni aktar preċiża tal-attivitajiet ta' Fiat.
               
            
                  (36)
               
               
                  FFT tipprovdi servizzi ta' teżor u finanzjamenti lill-kumpaniji tal-grupp Fiat ibbażati (prinċipalment) fl-Ewropa (minbarra l-Italja); hija timmaniġġja wkoll aktar strutturi ta' ġestjoni ċentrali ta' teżor għall-kumpaniji tal-grupp Fiat stabbiliti fir-Renju Unit, fid-Danimarka, fil-Belġju, fin-Netherlands, fl-Iżvizzera, fl-Awstrija, fil-Ġermanja u fi Spanja. FFT topera mil-Lussemburgu, fejn huwa stabbilit l-uffiċċju reġistrat tiegħu, u permezz ta' żewġ fergħat, fejn waħda minnhom hija bbażata f'Londra (ir-Renju Unit) u l-oħra f'Madrid (Spanja).
               
            
                  (37)
               
               
                  Ir-rapport dwar il-prezzijiet ta' trasferiment ipprovdut lill-Kummissjoni mil-Lussemburgu fil-15 ta' Jannar 2014 fih l-informazzjoni, fir-rigward ta' FFT, imsemmija fil-premessi 38 sa 51 (15).
               
            
                  (38)
               
               
                  Fiat iddeċidiet li tiċċentralizza l-funzjonijiet finanzjarji u ta' teżor, li għalihom l-attivitajiet kollha fir-rigward tal-finanzjament, is-servizzi finanzjarji lill-kumpaniji, ir-relazzjonijiet bankarji, il-ġestjoni tar-riskji tal-kambju u taċ-ċaqliq fir-rata tal-imgħax, il-ġestjoni ċentrali ta' teżor, l-operazzjonijiet fis-suq monetarju, il-ġestjoni tat-teżor, il-bidu tal-ġbir u tal-ħlas isiru mill-“kumpaniji ta' teżor”.
               
            
                  (39)
               
               
                  Il-kumpaniji ta' teżor huma organizzati kif ġej:
                  
                              —
                           
                           
                              Fiat Finance S.p.A. (“FF”) hija l-kumpanija ta' teżor stabbilita fl-Italja, responsabbli għall-koordinazzjoni tal-operazzjonijiet ta' finanzjament għall-kumpaniji tal-grupp Fiat stabbiliti fl-Italja;
                           
                        
                              —
                           
                           
                              FFT twettaq funzjonijiet ta' teżor għall-kumpaniji tal-grupp Fiat stabbiliti fl-Ewropa (minbarra l-Italja);
                           
                        
                              —
                           
                           
                              Fiat Finance North America, Inc. (“FFNA”) twettaq funzjonijiet ta'teżor għall-kumpaniji tal-grupp Fiat stabbiliti fl-Istati Uniti;
                           
                        
                              —
                           
                           
                              Fiat Finance Canada Ltd. (“FFC”) twettaq funzjonijiet ta'teżor għall-kumpaniji tal-grupp Fiat stabbiliti fil-Kanada;
                           
                        
                              —
                           
                           
                              Fiat Finanças Brasil Ltda (“FFB”) twettaq funzjonijiet ta'teżor għall-kumpaniji tal-grupp Fiat stabbiliti fil-Brażil.
                           
                        
            
                  (40)
               
               
                  It-tranżazzjonijiet transfruntiera bejn kumpaniji fi ħdan il-grupp li FFT tipparteċipa għalihom jistgħu jinġabru f'żewġ kategoriji prinċipali:
                  
                              —
                           
                           
                              Tranżazzjonijiet bejn kumpaniji ta' teżor (intrasettorjali)
                              
                                          —
                                       
                                       
                                          T1 — self bejn il-kumpaniji minn FFT għal FF: is-sorsi ta' finanzjament ta' FFT jiddependu fuq bonds, linji ta' kreditu bankarju u depożiti bejn il-kumpaniji;
                                       
                                    
                                          —
                                       
                                       
                                          T2 — self bejn il-kumpaniji minn FFNA għal FFT: is-sorsi ta' finanzjament ta' FFNA jiddependu essenzjalment fuq bonds maħruġa b'garanzija.
                                       
                                    
                        
                              —
                           
                           
                              Tranżazzjonijiet bejn il-kumpaniji ta' teżor u l-kumpaniji tal-grupp Fiat (fi ħdan il-grupp)
                              
                                          —
                                       
                                       
                                          T3 — tranżazzjonijiet (self/depożitu) bejn FFT u l-kumpaniji tal-grupp li jinsabu f'pajjiżi oħra (essenzjalment Ewropej);
                                       
                                    
                                          —
                                       
                                       
                                          T4 — garanziji pprovduti minn Fiat S.p.A (16). fuq il-bonds maħruġa minn FFT u FFNA, linji ta' kreditu bilaterali u programmi ta' finanzjament ad hoc (jiġifieri, karti kummerċjali fi Franza għal FFT).
                                       
                                    
                        
            
                  (41)
               
               
                  Il-figura 1 ta' hawn taħt tiddeskrivi l-operazzjonijiet ta' finanzjament (minn T1 sa T3).
                  
                     Tranżazzjonijiet transfruntiera prinċipali fi ħdan il-grupp
                  
                  
            
                  (42)
               
               
                  Fir-rigward tal-funzjonijiet imwettqa, FFT hija attiva fil-finanzjament mis-suq u l-investimenti ta' likwidità, ir-relazzjonijiet mal-operaturi fis-suq finanzjarju, is-servizzi ta' koordinazzjoni u pariri finanzjarji lill-kumpaniji tal-grupp, is-servizzi ta' ġestjoni tat-teżor għall-kumpaniji tal-grupp, il-finanzjament bejn il-kumpaniji għal żmien qasir (“C/T”) u għal żmien medju (“M/T”) u l-koordinazzjoni mal-kumpaniji ta' finanzjament oħra.
               
            
                  (43)
               
               
                  Fir-rigward tal-finanzjament mis-suq u l-investimenti f'likwidità, FFT timmobilizza l-fondi bl-għan li tużahom biex tappoġġja l-operazzjonijiet u t-tkabbir tal-kumpaniji tal-grupp u b'konsegwenza tinvestihom. Fir-rigward tal-ġestjoni tar-riskji finanzjarji, FFT issegwi l-linji gwida stabbiliti mill-politiki interni tal-grupp rilevanti (riskju tal-kambju u riskju taċ-ċaqliq fir-rata tal-imgħax). Il-finanzjament ta' FFT jiġi minn strumenti bħall-ħruġ ta' bonds (permezz ta' “Global Medium Term Note” jew il-programm “GMTN” li fih FFT, flimkien ma' FFNA u FFC, hija emittent), self bankarju fuq terminu, linji ta' kreditu affettwati u mhux affettwati, eċċ. Għall-ġestjoni tal-likwidità, FFT tinvesti t-teżor żejjed ma' istituzzjonijiet bankarji tal-ogħla livell jew fondi ta' likwidità elenkati sew.
               
            
                  (44)
               
               
                  Fir-rigward tal-espożizzjoni għar-riskju tal-kambju, FFT timmaniġġja din l-espożizzjoni essenzjalment bl-użu ta' forwards tal-kambju u swaps tal-valuti. L-espożizzjoni għar-riskju tal-kambju hija fil-biċċa l-kbira marbuta mal-perjodu differenti tal-attiv u tal-passiv kif ukoll il-ġestjoni. FFT tuża prinċipalment swaps tar-rati tal-imgħax (“IRS”) u ftehimiet tar-rata forward (“FRA”).
               
            
                  (45)
               
               
                  Fir-rigward tar-relazzjonijiet mal-operaturi tas-suq finanzjarju, FFT, b'koordinazzjoni ma' FF, tinnegozja mas-swieq u istituzzjonijiet finanzjarji sabiex tipprovdilhom informazzjoni u dejta relatati mal-grupp b'appoġġ għas-solvenza u l-pożizzjoni finanzjarja tiegħu.
               
            
                  (46)
               
               
                  Fil-qafas tas-servizzi ta' koordinazzjoni u pariri finanzjarji lill-kumpaniji tal-grupp, FFT hija responsabbli li tipprovdilhom assistenza finanzjarja, teżamina l-bżonnijiet finanzjarji tagħhom, tidentifika l-aħjar soluzzjonijiet finanzjarji, tistabbilixxi l-kuntratti finanzjarji u tikkontrolla t-tariffi fuq il-prestazzjoni tal-prodotti finanzjarji fir-rigward tal-bżonnijiet tal-kumpaniji tal-grupp.
               
            
                  (47)
               
               
                  Il-flussi tat-teżor, il-bżonnijiet ta' finanzjament u l-likwidità tal-kumpaniji tal-grupp huma sorveljati minn FFT, sabiex tiġi ottimizzata l-effiċjenza u l-effikaċja tal-ġestjoni tar-riżorsi fil-fondi proprji tal-grupp. FFT timmaniġġja l-istrutturi ta' ġestjoni ċentrali ta' teżor fir-Renju Unit, fid-Danimarka, fil-Belġju, fin-Netherlands, fl-Iżvizzera, fl-Awstrija, fil-Ġermanja u fi Spanja. Il-bilanċ għal kull pajjiż huwa ċentralizzat kuljum fuq kont ċentrali ta' FFT, sabiex tiġi maniġġjata l-pożizzjoni finanzjarja kollha. B'mod aktar speċifiku, matul il-ġurnata, il-kontijiet tal-kumpaniji tal-grupp (li jinżammu f'bankijiet) jirċievu u jwettqu pagamenti fil-qafas tal-attivitajiet normali tagħhom. Fl-aħħar tal-ġurnata, il-bilanċ tal-kontijiet tal-kumpaniji tal-grupp jippreżenta pożizzjoni pożittiva jew negattiva. Fiż-żewġ każijiet, dawn huma awtomatikament koperti mill-kont ċentrali ta' FFT, miftuħ f'kull pajjiż. Wara, permezz ta' trasferimenti manwali, l-ammonti tal-kontijiet ċentrali nazzjonali differenti huma ridiretti (dħul u ħruġ) lejn kont ċentrali uniku. B'konsegwenza, kuljum, il-kontijiet kurrenti tal-kumpaniji tal-grupp jerġgħu jinżlu għal żero. Skont il-pożizzjoni ta' kuljum tal-kontijiet kurrenti, il-parteċipanti tal-kumpaniji tal-grupp għas-sistemi ta' ċentralizzazzjoni tat-teżor se jiġu kkreditati jew debitati għall-interessi kkalkulati skont tabella ta' pprezzar bejn il-kumpaniji.
               
            
                  (48)
               
               
                  Ir-rata ta' interess fuq is-self fi ħdan il-grupp hija stabbilita bħala s-somma tal-kost medju ponderat tal-kapital tal-grupp, li magħha tiżdied marġini. Ir-rata ta' interess fuq id-depożiti hija stabbilita għar-rata mingħajr riskju miżjud ta' marġini fuq id-depożiti għal żmien qasir għand banek, kif definit mill-politika ta' likwidità tal-grupp.
               
            
                  (49)
               
               
                  Fir-rigward tal-finanzjament bejn il-kumpaniji C/T u M/T u l-koordinazzjoni mal-kumpaniji ta' finanzjament l-oħra, FFT tipproċedi kif ġej: għall-finanzjament, FFT tipprovdi lill-kumpaniji tal-grupp b'fondi li ġew iffinanzjati fi kwantitajiet kbar għal kundizzjonijiet bl-ingrossa fis-swieq regolati (suq obbligatorju) jew billi tinnegozja mal-istituzzjonijiet finanzjarji; għall-koordinazzjoni, it-trasferimenti ta' fondi huma rikorrenti bejn il-kumpaniji ta' finanzjament, sabiex jissodisfaw id-domandi finanzjarji tal-kumpaniji tal-grupp mingħajr rikors għas-suq meta l-pożizzjoni finanzjarja globali tal-grupp tkun pożittiva.
               
            
                  (50)
               
               
                  Ir-riskji prinċipali li ġeneralment jiffaċċjaw il-kumpaniji ta' teżor, enfasizzati fir-rapport fir-rigward tal-prezzijiet ta' trasferiment, huma li ġejjin:
                  
                              —
                           
                           
                              Riskju tas-suq: FFT tevalwa regolarment l-espożizzjoni tagħha għar-riskju taċ-ċaqliq fir-rata tal-imgħax u tal-kambju (sabiex tkun totalment koperta) u tipproteġi lilha nnifisha kontra dawn ir-riskji bl-użu tal-istrumenti finanzjarji derivati skont il-politiki ta' ġestjoni tar-riskji tal-grupp. L-istrumenti użati għal dawn il-koperturi huma prinċipalment swaps tal-valuri ordinarji, forwards tal-kambju għal terminu u swaps fuq rati tal-imgħax.
                           
                        
                              —
                           
                           
                              Riskju ta' kreditu, relatat mad-depożiti bankarji jew ma' investimenti simili oħra għal żmien qasir: ir-rapport dwar prezzijiet ta' trasferiment jikkonferma li dan ir-riskju huwa mitigat billi FFT tinnegozja biss ma' istituzzjonijiet finanzjarji kbar u tiddiversifika l-allokazzjoni ta' teżor. L-assi tal-grupp mhumiex esposti għal dan ir-riskju, minħabba li l-grupp għandu interess li jappoġġja finanzjarjament il-kumpaniji kollha tal-grupp (17); maż-żmien, l-ebda każ ta' insolvenza ma deher fi ħdan il-grupp; il-kumpaniji tal-grupp ma jirreġistrawx marġini inizjali għal pretensjonijiet dubjużi għad-dejn tal-grupp.
                           
                        
                              —
                           
                           
                              Riskju ta' kontroparti, relatat mal-assi derivati miżmuma meta mqabbla ma' terzi (banek): dan ir-riskju huwa mitigat minħabba li FFT tinnegozja biss ma' istituzzjonijiet finanzjarji kbar u li l-operazzjonijiet fuq derivati huma maqsuma bejn bosta istituzzjonijiet. L-assi tal-grupp mhumiex esposti għal dan ir-riskju għar-raġunijiet imsemmija hawn fuq.
                           
                        
                              —
                           
                           
                              Riskju operazzjonali: FFT twettaq l-operazzjonijiet finanzjarji tagħha skont il-linji gwida u l-proċeduri stabbiliti minn Fiat S.p.A. L-attivitajiet finanzjari huma dejjem sorveljati u soġġetti għal proċeduri ta' kontroll tal-ġestjoni tar-riskji sabiex jiġi evitat kull falliment fil-proċess ta' kuljum.
                           
                        
            
                  (51)
               
               
                  FFT timmaniġġja volum sinifikanti ta' assi finanzjarji, li huma prinċipalment marbuta mas-self bejn kumpaniji tal-grupp, mal-pretensjonijiet tal-kumpaniji tal-grupp u, fuq skala iżgħar, mad-depożiti bankarji. FFT tuża sistemi informatiċi, li huma neċessarji sabiex jitwettqu l-operazzjonijiet ta' kuljum u jiġu sorveljati r-riżultati tas-swieq finanzjarji.
               
            2.2.   Id-deċiżjoni tat-taxxa kkontestata
      
      
                  (52)
               
               
                  Din id-deċiżjoni tikkonċerna l-APP ta' FFT, deċiżjoni tat-taxxa fir-rigward tal-prezzijiet ta' trasferiment adottata mil-Lussemburgu favur FFT, permezz tal-ittra tat-3 ta' Settembru 2012. Id-deċiżjoni tat-taxxa kkontestata tappoġġja metodu ta' allokazzjoni tal-qligħ lil FFT fi ħdan il-grupp Fiat propost mill-konsulent tat-taxxa ta' din tal-aħħar u tippermetti lil FFT tiddetermina annwalment l-ammont tat-taxxa tagħha fuq il-kumpaniji li għandhom jitħallsu lil-Lussemburgu.
               
            2.2.1.   L-APP ta' FFT
      
      
                  (53)
               
               
                  Id-dokumenti pprovduti lill-Kummissjoni mil-Lussemburgu bħala l-elementi essenzjali kollha għall-appoġġ tad-deċiżjoni tat-taxxa kkontestata huma magħmula minn żewġ ittri u mir-rapport dwar il-prezzijiet ta' trasferiment previst fil-premessa 9.
               
            
                  (54)
               
               
                  Permezz tal-ittra tat-3 ta' Settembru 2012, l-amministrazzjoni tat-taxxa Lussemburgiża kkonfermat li “l-analiżi tal-prezzijiet ta' trasferiment imsemmija hawn isfel twettqet f'konformità maċ-Ċirkolari 164/2 tat-28 ta' Jannar 2011 u tissodisfa l-prinċipju ta' distakkament”. F'termini oħra, l-amministrazzjoni tat-taxxa Lussemburgiża ammettiet li l-analiżi tal-prezzijiet ta' trasferiment imwettqa mill-konsulent tat-taxxa u li tinsab fir-rapport dwar il-prezzijiet ta' trasferiment wasslet għal rimunerazzjoni ta' distakkament għall-funzjonijiet imwettqa u r-riskju sostnut minn FFT. Ir-“rimunerazzjoni ta' distakkament” ta' FFT, kif stabbilita fir-rapport dwar il-prezzijiet ta' trasferiment u aċċettata mid-deċiżjoni ta' taxxa kkontestata, hija li ġejja: “L-istudju tal-prezzijiet ta' trasferiment jiddetermina rimunerazzjoni adegwata tal-fondi proprji esposti għar-riskju u tal-fondi proprji għar-rimunerazzjoni tal-funzjonijiet imwettqa mill-kumpanija ta' EUR 2 542 miljun li fuqhom hija prevista devjazzjoni ta' +/– 10 %”. Ir-rata tat-taxxa normali tal-kumpaniji għal-Lussemburgu ta' 28.8 % tapplika għall-qligħ nett magħmul minn FFT fuq il-bażi ta' din ir-rimunerazzjoni. L-ittra tindika wkoll li d-deċiżjoni meħuda mill-amministrazzjoni tat-taxxa hija vinkolanti għal 5 snin (jiġifieri, mis-sena finanzjarja 2012 sas-sena finanzjarja 2016) (18).
               
            2.2.2.   Ir-rapport dwar il-prezzijiet ta' trasferiment
      
      
                  (55)
               
               
                  Skont ir-rapport dwar il-prezzijiet ta' trasferiment, il-metodu kkunsidrat bħala l-aktar adegwat biex jiġi ddeterminat il-qligħ taxxabbli ta' FFT fi ħdan il-grupp Fiat huwa l-metodu tat-tranżazzjoni tal-marġni pożittiv (l-“MTMN”). Għall-konsulent tat-taxxa, l-MTMN huwa partikolarment adegwat meta, fit-tranżazzjoni, parti ma tipprovdix kontributi uniċi u ta' valur; billi, skont il-konsulent tat-taxxa, FFT tipprovdi biss servizzi finanzjarji, dan il-metodu huwa kkunsidrat bħala l-aktar adegwat sabiex jiġu ddeterminati l-prezzijiet ta' distakkament li jikkonformaw mal-prinċipji tal-OECD applikabbli fir-rigward tal-prezzijiet ta' trasferiment. Barra minn hekk, billi FFT tissodisfa l-funzjonijiet tagħha biss għall-kumpaniji tal-grupp Fiat, li ma jirċievu l-ebda tip ta' servizzi simili ta' terzi, l-ebda tqabbil intern mhu possibbli. B'konsegwenza ta' dan, il-konsulent tat-taxxa jqis li huwa aktar adegwat li jsir tqabbil estern billi jiġu ddeterminati l-marġni pożittivi mħallsa waqt it-tranżazzjonijiet komparabbli mwettqa minn kumpaniji independenti (19).
               
            
                  (56)
               
               
                  Fir-rapport dwar il-prezzijiet ta' trasferiment, il-konsulent tat-taxxa jistabbilixxi r-rimunerazzjoni dovut lil FFT, li jikkostitwixxi l-qligħ taxxabbli, fir-rigward tal-kapitali li huma neċessarji għaliha sabiex teżerċita l-funzjonijiet tagħha u jsostnu r-riskji li ġġarrab, jekk jiġu kkunsidrati l-assi użati (20).
               
            
                  (57)
               
               
                  Din ir-rimunerazzjoni hija stabbilita kif ġej: i) stima tal-“fondi proprji esposti għar-riskju” ta' FFT; ii) identifikazzjoni tal-fondi proprji ta' FFT użati biex jiġu eżerċitati l-funzjonijiet u jiġu sostnuti l-investimenti finanzjarji; iii) stima tar-rimunerazzjoni mistennija tal-“fondi proprji esposti għar-riskju” ta' FFT billi jintuża l-mudell ta' evalwazzjoni tal-assi finanzjarji (il-“MEDAF”) (21) u identifikazzjoni tar-redditu għar-rikumpens tal-fondi proprji użati sabiex jiġu eżerċitati l-funzjonijiet; u iv) kalkolu tal-vijabilità globali li għandha titħalla lil FFT sabiex jiġu rimunerati r-riskji sostnuti u l-funzjonijiet eżerċitati billi jiġu kombinati r-riżultati tal-passi i) sa iii).
               
            
                  (58)
               
               
                  Fir-rigward tal-pass i), fuq il-bażi tal-analiżi funzjonali li tinsab fir-rapport dwar il-prezzijiet ta' trasferiment, il-konsulent tat-taxxa jqis li FFT iġġarrab ir-riskji li ġejjin: riskji operazzjonali, tal-kreditu u tal-kontroparti, filwaqt li l-konsulent tat-taxxa iqis li r-riskju tal-kambju sostnut minn FFT ikun żero. Billi jiġi applikat il-Qafas ta' Basel II (22) b'analoġija (23), il-konsulent tat-taxxa stima r-rekwiżiti minimi għal fondi proprji ta' FFT sabiex jiġu koperti r-riskji li ġejjin: riskji operazzjonali, tal-kontroparti, tal-kambju u tal-kreditu, kif ġej:
                  
                              —
                           
                           
                              riskju operazzjonali: 15 %*(imgħax dovut fuq depożiti bankarji — imgħax riċevibbli fuq self bankarju);
                           
                        
                              —
                           
                           
                              riskju tal-kontroparti: 20 %*6 %*(espożizzjoni futura + valur ġust pożittiv tal-istrumenti derivati);
                           
                        
                              —
                           
                           
                              riskju tal-kreditu: 20 %*6 %*pretensjonijiet fuq terzi (medja annwali).
                           
                        
            
                  (59)
               
               
                  Dawn il-kalkoli jwasslu għal dak li l-konsulent tat-taxxa jirreferi għalih bħala l-“fondi proprji esposti għar-riskju” ta' FFT, li jikkorrispondu għall-fondi proprji regolamentari ipotetiċi ta' FFT skont il-Qafas ta' Basel II applikat mill-konsulent tat-taxxa ta' FFT, spjegati fit-Tabella 1.
                  
                     Tabella 1
                  
                  
                     Rekwiżiti minimi għal fondi proprji ta’ FFT
                  
                  
                              (f’eluf ta’ euro)
                           
                        
                              Rekwiżiti minimi għal fondi proprji
                           
                           
                              2011
                           
                        
                              Riskju operazzjonali
                           
                           
                              938
                           
                        
                              Riskju tal-kontroparti
                           
                           
                              2 603 
                           
                        
                              Riskju tal-kambju
                           
                           
                              0
                           
                        
                              Riskju tal-kreditu
                           
                           
                              24 982 
                           
                        
                              Rekwiżiti minimi għal fondi proprji li jirriżultaw mill-Qafas ta’ Basel II
                           
                           
                              28 523 
                           
                        
            
                  (60)
               
               
                  Fir-rigward tal-pass ii), dak li r-rapport dwar il-prezzijiet ta' trasferiment jirreferi għalih bħala l-“fondi proprji użati biex jiġu eżerċitati l-funzjonijiet” (24) huwa stmat billi mit-total tal-fondi proprji ta' FFT titnaqqas il-parti tar-rekwiżiti minimi għal fondi proprji ta' FFT li jirriżultaw mill-Qafas ta' Basel II, kif stmati mill-konsulent tat-taxxa, u dik tal-fondi proprji ta' FFT użati sabiex jiġu appoġġjati l-investimenti finanzjarji fi ħdan FFNA u FFC.
               
            
                  (61)
               
               
                  Skont il-konsulent tat-taxxa ta' FFT, fl-aħħar tal-2011, il-kapital proprju ta' FFT żdied għal EUR 287.5 miljun, li minnhom:
                  
                              —
                           
                           
                              EUR 28,5 miljun jikkostitwixxu r-rekwiżiti minimi għal fondi proprji tal-Qafas ta' Basel II sabiex jiġu koperti r-riskji sostnuti minn FFT (“il-fondi proprji minimi esposti għar-riskju” (25));
                           
                        
                              —
                           
                           
                              EUR 165,2 miljun jintużaw biex jiġu kkumpensati l-parteċipazzjonijiet ta' FFT fi ħdan FFNA u FFC (26) (il-“fondi proprji li jkopru l-investimenti finanzjarji fi ħdan FFNA u FFC”)' u
                           
                        
                              —
                           
                           
                              EUR 93,7 miljun jikkostitwixxu l-fondi proprji użati biex jiġu eżerċitati l-funzjonijiet (il-“fondi proprji li jkopru l-funzjonijiet eżerċitati” (27)).
                           
                        
            
                  (62)
               
               
                  It-Tabella 2 tindika d-distribuzzjoni tal-kapital proprju ta' FFT, kif ippreżentata mill-konsulent tat-taxxa fir-rapport dwar il-prezzijiet ta' trasferiment.
                  
                     Tabella 2
                  
                  
                     Distribuzzjoni tal-kapital proprju ta’ FFT
                  
                  
                              (f’eluf ta’ euro)
                           
                        
                              Distribuzzjoni tal-kapital proprju ta’ FFT mill-konsulent tat-taxxa
                           
                           
                              Kapital proprju 2011
                           
                        
                              Fondi proprji minimi esposti għar-riskju
                           
                           
                              28 523 
                           
                        
                              Fondi proprji li jkopru l-investimenti finanzjarji f’FFNA u FFC
                           
                           
                              165 244 
                           
                        
                              Fondi proprji li jkopru l-funzjonijiet eżerċitati
                           
                           
                              93 710 
                           
                        
                              
                                 Total tal-kapital proprju
                              
                           
                           
                              
                                 287 477 
                              
                           
                        
            
                  (63)
               
               
                  Fil-pass iii), il-konsulent tat-taxxa jipproponi l-ewwel nett li tiġi rimunerata l-parti tal-kapital proprju ta' FFT li jirreferi għaliha bħala l-“fondi proprji minimi esposti għar-riskju”, li jikkorrispondu għall-fondi proprji regolamentari ipotetiċi ta' FFT kif iddeterminati mill-konsulent tat-taxxa fil-pass i), filwaqt li jiġi stmat ir-redditu tal-kapital proprju li l-investituri se jistennew li jirċievu (ir-“redditu mistenni qabel it-taxxi”) permezz tal-MEDAF, jiġifieri:
                  Redditu mistenni qabel it-taxxi = (Rata ta' mgħax mingħajr riskju + β × Premium ta' riskju fuq fondi proprji)/(1 — Rata ta' imgħax)
               
            
                  (64)
               
               
                  Fl-applikazzjoni tal-MEDAF, il-konsulent tat-taxxa ta' FFT uża l-varjabbli li ġejjin:
                  
                              —
                           
                           
                              rati ta' mgħax mingħajr riskju ta' 2,85 % (self federali Ġermaniż fuq għaxar snin “Bund”, medja annwali 2011);
                           
                        
                              —
                           
                           
                              beta (β) ta' 0,29 stmat (28) fuq il-bażi ta' serje ta' 66 kumpaniji komparabbli li jwettqu servizzi finanzjarji, ipprovduti mis-sit Damoradan (29);
                           
                        
                              —
                           
                           
                              primjum tar-riskju fuq il-kapital proprju ta' 5 % għal-Lussemburgu indikat mis-sit Damoradan (aġġornament ta' Lulju 2011);
                           
                        
                              —
                           
                           
                              rata ta' mgħax Lussemburgiża ta' 28,80 %.
                           
                        
            
                  (65)
               
               
                  Billi jiġu applikati dawn il-varjabbli fil-formola li tinsab fil-premessa 63, il-konsulent tat-taxxa ta' FFT wasal għal “redditu tal-kapital proprju li l-investituri se jistennew li jirċievu għar-riskji assunti” ta' 6,05 %.
               
            
                  (66)
               
               
                  It-tabella 3 tipprovdi l-lista tal-kumpaniji magħżula mill-konsulent tat-taxxa ta' FFT bħala kumpaniji komparabbli li jaġixxu b'mod indipendenti mis-settur finanzjarju, kif ukoll il-lista tal-betas tagħhom, użati fil-kalkolu tal-beta li għandha tintuża fil-MEDAF.
                  
                     Tabella 3
                  
                  
                     Lista tal-kumpaniji komparabbli li jipprovdu servizzi finanzjarji
                  
                  
                              Isem tal-kumpanija
                           
                           
                              Beta
                           
                        
                              ING Groep NV (EXTAM:INGA)
                           
                           
                              3,00
                           
                        
                              UBS AG (SWX:UBSN)
                           
                           
                              1,80
                           
                        
                              Wüstenrot & Württembergische AG (XTRA:WUW)
                           
                           
                              0,41
                           
                        
                              Deutsche Börse AG (XTRA:DB1)
                           
                           
                              1,28
                           
                        
                              Oslo Bors VPS Holding ASA (OTCNO:OSLO)
                           
                           
                              0,13
                           
                        
                              London Stock Exchange Group (LSE:LSE)
                           
                           
                              1,24
                           
                        
                              Fimalac SA (ENXTPA:FIM)
                           
                           
                              0,68
                           
                        
                              International Personal FinancePlc (LSE:IPF)
                           
                           
                              1,92
                           
                        
                              GrenkeLeasing AG (XTRA:GLJ)
                           
                           
                              0,55
                           
                        
                              Mittel S.p.A (CM:MIT)
                           
                           
                              0,93
                           
                        
                              GlobeOp Financial Services SA (LSE:GO)
                           
                           
                              0,56
                           
                        
                              KBC Ancora (ENXTBR:KBCA)
                           
                           
                              3,61
                           
                        
                              Aktiv Kapital ASA (OB:AIK)
                           
                           
                              0,25
                           
                        
                              IG Group Holdings Plc (LSE:IGG)
                           
                           
                              0,75
                           
                        
                              IFG Group plc (LSE: IFP)
                           
                           
                              1,11
                           
                        
                              Conafi Prestito S.p.A. (CM:CNP)
                           
                           
                              0,74
                           
                        
                              NEOVIA Financial Plc (AIM:NEC)
                           
                           
                              0,60
                           
                        
                              H&T Group Plc (AIM:HAT)
                           
                           
                              -0,11
                           
                        
                              Hesse Newman Capital AG (XTRA:RTM)
                           
                           
                              0,29
                           
                        
                              Acta Holding ASA (OB:ACTA)
                           
                           
                              1,70
                           
                        
                              Manx Financial Group PLC (AIM:MFX)
                           
                           
                              0,30
                           
                        
                              PLUS Markets Group plc (AIM:PMK)
                           
                           
                              -0,05
                           
                        
                              Law Debenture Corp. Plc (LSE:LVVDB)
                           
                           
                              0,95
                           
                        
                              Hypoport AG (DB:HYQ)
                           
                           
                              0,70
                           
                        
                              Perrot Duval Holding SA (SWX:PEDP)
                           
                           
                              0,16
                           
                        
                              Albemarie & Bond Holdings plc (AIM:ABM)
                           
                           
                              0,21
                           
                        
                              MCB Finance Group plc (AIM:MCRB)
                           
                           
                              NA
                           
                        
                              Brightside Group plc (AIM:BRT)
                           
                           
                              0,11
                           
                        
                              DF Deutsche Forfait AG (DB:DE6)
                           
                           
                              0,83
                           
                        
                              Autobank AG (DB:AW2)
                           
                           
                              NA
                           
                        
                              Ambrian capital plc (AIM:AMBR)
                           
                           
                              0,83
                           
                        
                              Gruppo MutuiOnline S.p.A (CM:MOL)
                           
                           
                              0,77
                           
                        
                              Park Group plc (AIM:PKG)
                           
                           
                              0,09
                           
                        
                              OVB Holding AG (XTRA:O4B)
                           
                           
                              -0,19
                           
                        
                              Albis Leasing AG (DB:ALG)
                           
                           
                              0,57
                           
                        
                              Hellenic Exchanges SA (ATSE:EXAE)
                           
                           
                              1,42
                           
                        
                              FORIS AG (XTRA:FRS)
                           
                           
                              0,20
                           
                        
                              Creon Corporation Plc (AIM:CRO)
                           
                           
                              2,03
                           
                        
                              Investeringsselskabet Luxor A/S (CPSE:LUXOR B)
                           
                           
                              0,50
                           
                        
                              Univerma AG
                           
                           
                              NA
                           
                        
                              OFL AnlagenLeasing AG (DB:OFL)
                           
                           
                              0,86
                           
                        
                              Ideal GroupSA (ATSE:INTEK)
                           
                           
                              NA
                           
                        
                              Nøtterø SpareBank (OB:NTSG)
                           
                           
                              0,20
                           
                        
                              Apulia Prontoprestitio S.p.A. (CM:APP)
                           
                           
                              1,07
                           
                        
                              Ultimate Finance Group plc (AIM:UFG)
                           
                           
                              0,54
                           
                        
                              Dresdner Factoring AG (XTRA:D2F)
                           
                           
                              0,42
                           
                        
                              Heidelberger Beteiligungsholding AG (DB:IPO)
                           
                           
                              0,14
                           
                        
                              ABC Arbitrage SA (ENXTPA:ABCA)
                           
                           
                              0,48
                           
                        
                              Baydonhill plc (AIM:BHL)
                           
                           
                              0,04
                           
                        
                              London Capital Group Holdings plc (AIM:LCG)
                           
                           
                              0,72
                           
                        
                              Imarex ASA (OB:IMAREX)
                           
                           
                              0,48
                           
                        
                              Toscana Finanza S.p.A. (CM:TF)
                           
                           
                              0,49
                           
                        
                              Banca Finnat Euramerica S.p.A. (CM:BFE)
                           
                           
                              0,79
                           
                        
                              S&U plc (LSE:SUS)
                           
                           
                              0,27
                           
                        
                              Bolsas y Mercados Españoles SA(CATS:BME)
                           
                           
                              0,97
                           
                        
                              Banca IFIS S.p.A. (CM:IF)
                           
                           
                              0,69
                           
                        
                              Paris Orleans SA (ENXTPA:PAOR)
                           
                           
                              0,60
                           
                        
                              SNS Reaal NV (ENXTAM:SR)
                           
                           
                              2,37
                           
                        
                              Close Brothers Group plc (LSE:CBG)
                           
                           
                              0,94
                           
                        
                              Provident Fiancial plc (LSE:PFG)
                           
                           
                              0,35
                           
                        
                              Pohola Bank plc (HLSE:POH1S)
                           
                           
                              1,43
                           
                        
                              Investec plc (LSE:INVP)
                           
                           
                              1,73
                           
                        
                              Banque Nationale de Belgique SA (ENXTBR:BNB)
                           
                           
                              0,49
                           
                        
                              Credit Suisse Group (SWX:CSGN)
                           
                           
                              1,43
                           
                        
                              Deutsche Bank AG (DB:DBK)
                           
                           
                              1,98
                           
                        
                              Schweizerische Nationalbank (SWX:SNBN)
                           
                           
                              0,22
                           
                        
                              
                                 Sors: Damodaran
                           
                        
            
                  (67)
               
               
                  It-tabella 4 turi l-“intervall ta' distakkament” tal-betas tal-kumpaniji komparabbli magħżula li jasal għalih il-konsulent tat-taxxa ta' FFT.
                  
                     Tabella 4
                  
                  
                     Intervall ta' distakkament tal-betas tal-kumpaniji komparabbli
                  
                  
                              Intervall ta' distakkament
                           
                           
                              Betas
                           
                        
                              Numru ta' kumpaniji
                           
                           
                              66
                           
                        
                              Massimu
                           
                           
                              3,61
                           
                        
                              Perċentil 90
                           
                           
                              1,79
                           
                        
                              Perċentil 75
                           
                           
                              1,04
                           
                        
                              Medjan
                           
                           
                              0,64
                           
                        
                              Perċentil 25
                           
                           
                              0,29
                           
                        
                              Perċentil 10
                           
                           
                              0,13
                           
                        
                              Minimu
                           
                           
                              0,19
                           
                        
            
                  (68)
               
               
                  Wara, il-konsulent tat-taxxa ta' FFT jipproponi li tiġi remunerata l-parti tal-kapital proprju ta' FFT li jirreferi għaliha bħala “fondi proprji li jkopru l-funzjonijiet eżerċitati” fit-Tabella 2, li tikkorrispondi għall-“fondi proprji użati biex jiġu eżerċitati l-funzjonijiet” identifikati fil-pass ii), billi tintuża r-rata ta' mgħax applikata fid-depożitu għal żmien qasir (30), li, skont il-konsulent tat-taxxa ta' FFT, se jkun ugwali għal 0,87 %.
               
            
                  (69)
               
               
                  Il-konsulent tat-taxxa ta' FFT wara jipproponi li ma tiġix remunerata l-parti tal-kapital proprju ta' FFT li jqis li tkopri l-investimenti finanzjarji ta' FFT fi ħdan FFNA u FFC, imsemmija “fondi proprji li jkopru l-investimenti finanzjarji fi ħdan FFNA u FFB” fit-Tabella 2, jiġifieri li ma kellhiex rimunerazzjoni għal finijiet ta' tassazzjoni.
               
            
                  (70)
               
               
                  Fl-aħħar nett, fil-pass iv), il-konsulent tat-taxxa jikkalkula r-rimunerazzjoni globali dovuta lil FFT għall-attivitajiet ta' finanzjament u ta' teżor tagħha u għar-riskji li ssostni. Din ir-rimunerazzjoni hija magħmula mill-elementi li ġejjin, li joħorġu mill-passi i) sa iii) ta' hawn fuq:
                  
                              —
                           
                           
                              “rimunerazzjoni tar-riskju”, li hija kkalkulata billi jiġi mmultiplikati l-fondi proprji regolamentarji ipotetiċi ta' FFT, stmati għal EUR 28 500 000 mill-konsulent tat-taxxa billi jiġi applikat il-Qafas ta' Basel II b'analoġija għall-pass ii), bir-redditu mnaqqas qabel it-taxxi, stmat għal 6,05 % mill-konsulent tat-taxxa għall-għajnuna tal-MEDAF fil-pass iii); u
                           
                        
                              —
                           
                           
                              “rimunerazzjoni tal-funzjonijiet”, li hija kkalkulata billi jiġu mmultiplikati dawk li l-konsulent tat-taxxa jirreferi għalihom bħala l-fondi proprji ta' FFT użati sabiex jiġu eżerċitati l-funzjonijiet, stmati għal EUR 93 710 000 fil-pass ii), għar-rata ta' mgħax tas-suq applikat għad-depożitu għal żmien qasir, li l-konsulent tat-taxxa ta' FFT iqis, fil-pass iii), ugwali għal 0,87 %.
                           
                        
            
                  (71)
               
               
                  It-tabella 5 turi l-istima mill-konsulent tat-taxxa tal-vijabilità globali li għandha titħalla lil FFT għall-finijiet tat-tassazzjoni fil-Lussemburgu.
                  
                     Tabella 5
                  
                  
                     Stima tal-bażi tat-taxxa ta' FFT
                  
                  
                              (f'eluf ta' euro)
                           
                        
                              Qligħ tal-2011 qabel it-taxxa
                           
                           
                              EBT 2011
                           
                        
                              Rimunerazzjoni tar-riskju
                           
                           
                              1 726 
                           
                        
                              Rimunerazzjoni tal-funzjonijiet
                           
                           
                              816
                           
                        
                              Rimunerazzjoni tal-fondi proprji li jkopru l-investimenti finanzjarji f'FFNA u FFC (31)
                              
                           
                           
                              0
                           
                        
                              
                                 Total tal-qligħ qabel it-taxxi
                              
                           
                           
                              
                                 2 542 
                              
                           
                        
            
                  (72)
               
               
                  L-ammont totali ta' EUR 2,542 miljun jikkorrispondi għall-ammont fid-deċiżjoni tat-taxxa kkontestata li l-amministrazzjoni tat-taxxa Lussemburgiża tqis bħala li jikkostitwixxi rimunerazzjoni ta' distakkament (32).
               
            
                  (73)
               
               
                  It-tabella 6 tispjega l-konklużjonijiet li għalihom wasal il-konsulent tat-taxxa ta' FFT fl-aħħar tal-passi i) sa iv) ta' hawn fuq, fil-premessi (58) sa (72).
                  
                     Tabella 6
                  
                  
                     Kalkolu mqassar tar-rekwiżiti minimi għal fondi proprji u tal-impatt fuq ir-riżultat qabel it-taxxi ta' FFT
                  
                  
                              Rekwiżiti minimi għal fondi proprji
                           
                           
                              FFT
                           
                           
                               
                           
                        
                               
                           
                           
                              2011
                           
                           
                               
                           
                        
                              
                                 (f'eluf ta' euro)
                              
                           
                           
                               
                           
                        
                              Riskju operazzjonali
                           
                           
                              938
                           
                           
                              a
                           
                        
                              Riskju tal-kontroparti
                           
                           
                              2 603 
                           
                           
                              b
                           
                        
                              Riskju tal-kambju
                           
                           
                              0
                           
                           
                              c
                           
                        
                              Riskju tal-kreditu
                           
                           
                              24 982 
                           
                           
                              d
                           
                        
                              Rekwiżiti minimi għal fondi proprji
                           
                           
                              28 523 
                           
                           
                              e = a + b + c + d
                           
                        
                              Fondi proprji kkumpensati mill-imgħax ta' parteċipazzjoni
                           
                           
                              165 244 
                           
                           
                              x
                           
                        
                              Fondi proprji eċċessivi
                           
                           
                              93 710 
                           
                           
                              f = g – e – x
                           
                        
                              Kapital proprju
                           
                           
                              287 477 
                           
                           
                              g
                           
                        
                              Indikatur tal-qligħ nett
                           
                           
                               
                           
                           
                               
                           
                        
                              Redditu mnaqqas fuq il-kapital proprju
                           
                           
                              6,05 %
                           
                           
                              h
                           
                        
                              Rata tal-imgħax fuq żmien qasir
                           
                           
                              0,87 %
                           
                           
                              i
                           
                        
                              Rimunerazzjoni tal-kapital proprju
                           
                           
                               
                           
                           
                               
                           
                        
                              Rimunerazzjoni tar-riskju
                           
                           
                              1 726 
                           
                           
                              k = h * e
                           
                        
                              Rimunerazzjoni tal-funzjonijiet
                           
                           
                              816
                           
                           
                              j = i * f
                           
                        
                              Total tal-qligħ qabel it-taxxi
                           
                           
                              2 542 
                           
                           
                              l = k + j
                           
                        
                              
                                          a
                                       
                                       
                                          =
                                       
                                       
                                          15 % * (introjtu minn kapital fuq depożitu bankarju — spejjeż finanzjarji tas-self bankarju)
                                       
                                    
                                          b
                                       
                                       
                                          =
                                       
                                       
                                          20 % * 6 % * (espożizzjoni futura + valur ġust pożittiv tal-istrumenti derivati li jinżammu minn terzi)
                                       
                                    
                                          c
                                       
                                       
                                          =
                                       
                                       
                                          100 % koperti minn derivattivi
                                       
                                    
                                          d
                                       
                                       
                                          =
                                       
                                       
                                          20 % * 6 % * pretensjonijiet fuq terzi (medja annwali)
                                       
                                    
                                          h
                                       
                                       
                                          =
                                       
                                       
                                          stima permezz tal-mudell MEDAF
                                       
                                    
                                          i
                                       
                                       
                                          =
                                       
                                       
                                          medja annwali 2011 tal-indiċi EONIA
                                       
                                    Jekk jogħġbok innota: l-ipoteżi prinċipali hija n-nuqqas ta' riskju tal-kreditu/tal-kontroparti fuq l-operazzjonijiet mal-kumpaniji tal-grupp.
                           
                        
            2.3.   Deskrizzjoni tar-regoli Lussemburgiżi relatati mal-prezzijiet ta' trasferiment
      
      
                  (74)
               
               
                  Id-deċiżjoni tat-taxxa favur FFT ġiet adottata fuq il-bażi tal-Artikolu 164(3) tal-kodiċi Lussemburgiż tat-taxxa fuq l-introjtu [liġi emendata tal-4 ta' Diċembru 1967 dwar it-taxxa fuq l-introjtu, (l-“L.I.R.”)] u ċ-Ċirkolari L.I.R. Nru 164/2 tat-28 ta' Jannar 2010 (iċ-“Ċirkolari”) (33).
               
            2.3.1.   Artikolu 164 tal-kodiċi Lussemburgiż tat-taxxa fuq l-introjtu
      
      
                  (75)
               
               
                  L-Artikolu 164(3) tal-L.I.R. jiddikjara li “d-distribuzzjonijiet moħbija tal-qligħ għandhom jiġu inklużi fil-qligħ taxxabbli. Ikun hemm distribuzzjoni moħbija partikolarment jekk sieħeb, membru jew parti interessata jirċievu direttament jew indirettament vantaġġi ta' kumpanija jew assoċjazzjoni li normalment ma jkunux ibbenefikaw minnhom jekk ma kellhom din il-pożizzjoni”. Din id-dispożizzjoni tistabbilixxi l-prinċipju ta' distakkament fid-dritt tat-taxxa Lussemburgiż, li jgħid li t-tranżazzjonijiet bejn kumpaniji ta' grupp wieħed għandhom jiġu rimunerati bħallikieku kienu ġew aċċettaw minn kumpaniji indipendenti li jinnegozjaw f'ċirkostanzi komparabbli f'kundizzjonijiet ta' distakkament.
               
            2.3.2.   Ċirkolari L.I.R. Nru 164/2
      
      
                  (76)
               
               
                  L-Artikolu 164(3) tal-L.I.R. hija kjarifikata miċ-Ċirkolari, li huwa ppreżentat kif ġej: it-Taqsima 1 tiddefinixxi t-termini “kumpanija ta' finanzjament tal-grupp” (34), “tranżazzjoni ta' finanzjament fi ħdan il-grupp” (35) u “intrapriżi assoċjati” (36).
               
            
                  (77)
               
               
                  It-Taqsima 2, intitolata “Ġeneralitajiet” tibda billi tiddeskrivi kif ġej is-servizzi fi ħdan il-grupp li għalihom tapplika ċ-Ċirkolari: “Servizz fi ħdan il-grupp (inkluża tranżazzjoni ta' finanzjament fi ħdan il-grupp) kien ġie provdut jekk, f'ċirkostanzi komparabbli, intrapriża indipendenti kienet lesta tħallas lil intrapriża indipendenti oħra sabiex tiġi eżegwita din l-attività, jew jekk kienet eżegwita minnha stess.” It-Taqsima 2 taċ-Ċirkolari fiha wkoll deskrizzjoni tal-prinċipju ta' distakkament kif definit fil-linji gwida tal-OECD dwar l-ipprezzar tat-trasferimenti u trasposti fid-dritt nazzjonali. F'dan ir-rigward, hija tindika li “għalkemm ikun ġie provdut servizz fi ħdan il-grupp, dan ma jiddeterminax, l-istess bħall-aħħar tipi ta' trasferimenti fi ħdan il-grupp, jekk ir-rimunerazzjoni maqbula tikkonformax mal-prinċipju ta' distakkament, jiġifieri tikkorrispondix mal-prezzijiet li ġew użati jew aċċettati minn intrapriżi indipendenti f'ċirkostanzi komparabbli” (37).
               
            
                  (78)
               
               
                  Fir-rigward tar-referenza għal “ċirkostanzi komparabbli”, iċ-Ċirkolari tispeċifika li l-analiżi ta' komparabbiltà għandha tinkludi elementi bħall-“karatteristiċi tal-oġġetti jew tas-servizzi trasferiti, il-funzjonijiet assunti mill-partijiet, il-klawżoli kuntrattwali, iċ-ċirkostanzi ekonomiċi tal-partijiet u l-istrateġiji industrijali jew kummerċjali li jwettqu” (38).
               
            
                  (79)
               
               
                  It-Taqsima 3 taċ-Ċirkolari tispjega kif tiġi ddeterminata rimunerazzjoni ta' distakkament partikolarment fir-rigward tal-kumpaniji ta' finanzjament tal-grupp. Il-funzjonijiet assunti minn dawn il-kumpaniji, li jiddeterminaw ir-rimunerazzjoni ta' kull waħda minnhom, għandhom, skont iċ-Ċirkolari, ikunu komparabbli għall-funzjonijiet assunti mill-istituzzjonijiet finanzjarji indipendenti soġġetti għas-sorveljanza tal-Kumitat ta' Sorveljanza tas-Settur Finanzjarju. B'dan il-mod, ir-rimunerazzjoni ta' distakkament għall-funzjonijiet assunti (b'kunsiderazzjoni tal-assi implimentati u r-riskji assunti) “għandha tkun ibbażata fuq ir-rimunerazzjoni mitluba minn dawn l-istituzzjonijiet għal operazzjonijiet ta' kreditu komparabbli” (39).
               
            
                  (80)
               
               
                  Barra minn hekk, l-istituzzjonijiet finanzjarji, qabel ma jagħtu kreditu jew avvanz tal-fondi, jipproċedu għal analiżi ta' riskji, billi jiġi evalwat partikolarment ir-riskju finanzjarju marbut mat-tranżazzjoni, ir-riskju inerenti għall-mutwatarju, ir-riskju tal-intrapriża mutwatarja u r-riskju strutturali. Fir-rigward tal-ispejjeż marbuta mal-għoti tas-self, il-kosti addizzjonali għandhom barra minn hekk iqisu, fost oħrajn, “spejjeż addizzjonali ġġenerati sabiex jiġu rrispettati r-rekwiżiti dwar is-solvenza, spejjeż addizzjonali marbuta mar-riskju ta' kreditu, spejjeż ta' trattament jew spejjeż addizzjonali dovuti għar-riskju tal-kambju” (40). Ir-riskju tal-kreditu huwa ddeterminat fuq il-bażi tal-kundizzjonijiet li jirregolaw il-kuntratt ta' kreditu u r-riżultati tal-analiżi tar-riskji.
               
            
                  (81)
               
               
                  Fl-aħħar nett, skont iċ-Ċirkolari, il-fornituri ta' servizzi finanzjarji indipendenti jqiegħdu ġeneralment l-ammont tar-rimunerazzjoni b'konnessjoni kemm mal-ammont ta' flus misluf, kif ukoll mal-valur reali tal-assi maniġġjati. Bl-istess mod, bħall-fornituri ta' servizzi indipendenti, “il-kumpaniji ta' finanzjament tal-grupp li jwettqu operazzjonijiet tal-kreditu fi ħdan il-grupp għandhom ukoll b'dan il-mod jipproċedu għal analiżi tar-riskji qabel ma jagħtu kreditu lil intrapriża assoċjata u jikkunsidraw kull fattur ieħor suxxettibbli li jkollhom influwenza fuq id-determinazzjoni tal-prezzijiet ta' trasferiment tagħhom” (41).
               
            
                  (82)
               
               
                  It-Taqsima 4 taċ-Ċirkolari tispeċifika li l-awtoritajiet tat-taxxa ma jipprovdux informazzjoni li għandha l-effett li tgħaqqadhom ħlief jekk il-kumpanija kkonċernata jkollha preżenza reali fil-Lussemburgu. Hija wara telenka l-kundizzjonijiet differenti li għandha tissodisfa kumpanija ta' finanzjament tal-grupp sabiex ikollha preżenza reali fil-pajjiż. Il-kapital proprju tal-kumpanija, partikolarment, għandu jkun adegwat fir-rigward tal-funzjonijiet eżerċitati (jekk jitqiesu l-assi implimentati u r-riskji assunti), u l-ammont tal-kapital proprju għandu jikkorrispondi mill-inqas għal 1 % tal-valur nominali tal-kreditu/i mogħti(ja) jew għal EUR 2 miljun, mingħajr indikazzjoni oħra.
               
            
                  (83)
               
               
                  Iċ-Ċirkolari tindika wkoll l-informazzjoni u d-dokumenti li għandhom jiġu pprovduti sabiex tinkiseb informazzjoni li tgħaqqad l-amministrazzjoni tat-taxxa. Bħala tali, talba għal informazzjoni vinkolanti għandu jkun fiha, fost oħrajn, “studju tal-prezzijiet ta' trasferiment li jirrispetta l-prinċipji msemmija mill-OECD f'dan il-qasam u li jinkludi partikolarment deskrizzjoni kompluta tal-metodoloġija proposta u informazzjoni u analiżi dettaljati li jappoġġjaw din il-metodoloġija, pereżempju l-identifikazzjoni ta' komparabbli u l-firxa tar-riżultati li huma mistennija li jinkisbu” (42). Fl-aħħar nett, iċ-Ċirkolari tispeċifika li deċiżjoni tat-taxxa jkollha ġeneralment perjodu ta' validità ta' ħames snin, sakemm il-fatti u ċ-ċirkostanzi ma jinbidlux, li r-rekwiżiti legali li fuqhom id-deċiżjoni tat-taxxa ġiet stabbilita ġew modifikati jew li waħda mill-karatteristiċi essenzjali tat-tranżazzjoni ġiet emendata (43).
               
            2.4.   Deskrizzjoni tal-gwidi tal-OECD dwar il-prezzijiet ta' trasferiment
      
      
                  (84)
               
               
                  L-Organizzazzjoni għall-Kooperazzjoni u l-Iżvilupp Ekonomiċi (“OECD”) tipprovdi lill-pajjiżi membri tagħha bi gwidi dwar it-tassazzjoni, spjegati fil-“linji gwida dwar l-ipprezzar tat-trasferimenti” tagħha (il-“linji gwida tal-OECD dwar l-ipprezzar tat-trasferimenti”), li jikkostitwixxu strument legali mhux vinkolanti li jipprovdi gwidi dwar il-prezzijiet ta' trasferiment (44).
               
            
                  (85)
               
               
                  Il-prezzijiet ta' trasferiment juru l-prezzijiet fatturati għal tranżazzjonijiet kummerċjali bejn partijiet differenti tal-istess grupp ta' kumpaniji. Il-kumpaniji multinazzjonali għandhom inċentiv finanzjarju li jattribwixxu mill-inqas benefiċċji possibbli lit-territorji li jimponuhom b'mod aktar qawwi, li huwa suxxettibbli li jwassal għal prezzijiet ta' trasferiment eċċessivi, li ma jkunx xieraq li jiġu aċċettati bħala bażi għall-finijiet tal-kalkolu tal-introjtu taxxabbli. Sabiex tiġi evitata din il-problema, l-amministrazzjonijiet tat-taxxa għandhom jaċċettaw il-prezzijiet ta' trasferiment bejn kumpaniji tal-istess grupp biss meta t-tranżazzjonijiet huma rimunerati bħallikieku kienu ġew aċċettati minn kumpaniji indipendenti li jinnegozjaw f'ċirkostanzi komparabbli f'kundizzjonijiet ta' distakkament (45). Dan jissejjaħ “il-prinċipju ta' distakkament”.
               
            
                  (86)
               
               
                  Id-dikjarazzjoni ta' prinċipju relatata mal-prinċipju ta' distakkament tinsab fl-Artikolu 9(1) tal-mudell ta' konvenzjoni tat-taxxa tal-OECD, li jikkostitwixxi l-bażi tal-konvenzjonijiet tat-taxxa bilaterali li għalihom jagħmlu parti l-pajjiżi membri tal-OECD u numru li qed jikber ta' pajjiżi mhux membri. L-Artikolu 9 jiddikjara li “meta ż-żewġ impriżi [assoċjati], fir-relazzjonijiet kummerċjali jew finanzjarji tagħhom, huma marbutin b'kundizzjonijiet miftiehma jew imposti, differenti minn dawk li kienu jkunu miftiehma bejn impriżi indipendenti, il-profitti li kien ikun hemm fin-nuqqas ta' dawk il-kundizzjonijiet minn waħda mill-impriżi, imma li ma sarux minħabba dawn il-kundizzjonijiet, jistgħu jiġu inklużi fil-profitti ta' din l-impriża u intaxxati kif jixraq”.
               
            
                  (87)
               
               
                  Fis-27 ta' Ġunju 1995, il-Kumitat tal-Affarijiet tat-Taxxa tal-OECD adotta l-prinċipji applikabbli fir-rigward ta' prezzijiet ta' trasferiment fil-verżjoni oriġinali tagħhom (46); din ġiet aġġornata sostanzjalment f'Lulju 2010 (47). Minħabba n-natura mhux vinkolanti ta' dawn il-prinċipji, l-amministrazzjonijiet tat-taxxa tal-pajjiżi membri tal-OECD huma sempliċiment imħeġġa li jsegwuhom. Ġeneralment, madankollu, dawn iservu bħala referenza u għandhom impatt ċar fuq il-prattiki tat-taxxa tal-pajjiżi membri (kif ukoll mhux membri) tal-OECD. Barra minn hekk, f'bosta pajjiżi membri tal-OECD, dawn il-prinċipji dehru li jorbtu legalment jew iservu bħala referenza għall-finijiet tal-interpretazzjoni tal-leġiżlazzjoni tat-taxxa nazzjonali. Jekk il-Kummissjoni tiċċita l-linji gwida tal-OECD dwar l-ipprezzar tat-trasferimenti f'din id-deċiżjoni, dan huwa għaliex il-linji gwida msemmija jikkostitwixxu manwal eżistenti f'dan il-qasam li huwa r-riżultat ta' diskussjonijiet bejn esperti fil-qafas tal-OECD u tipprovdi speċifikazzjonijiet dwar tekniki li jimmiraw li jindikaw l-isfidi komuni li ġejjin mill-applikazzjoni tal-prinċipju ta' distakkament f'sitwazzjonijiet konkreti. Għalhekk il-linji gwida tal-OECD dwar l-ipprezzar tat-trasferimenti jipprovdu lill-amministrazzjonijiet tat-taxxa u lill-intrapriżi multinazzjonali tal-gwidi utli dwar l-applikazzjoni tal-prinċipju ta' distakkament. Huma jenfasizzaw ukoll il-kunsens internazzjonali dwar il-prezzijiet ta' trasferiment.
               
            
                  (88)
               
               
                  Il-linji gwida tal-OECD dwar l-ipprezzar tat-trasferimenti jelenkaw ħames metodi sabiex tiġi stabbilita approssimazzjoni tal-prezzijiet ta' distakkament għat-tranżazzjonijiet u d-distribuzzjoni tal-qligħ bejn il-kumpaniji tal-istess grupp: i) il-metodu tal-prezz komparabbli fis-suq ħieles (“il-metodu CUP”); ii) il-metodu tal-kost miżjud; iii) il-metodu tal-prezz ta' rivendita; iv) l-MTMN u v) il-metodu ta' tranżazzjoni tal-qligħ. Dawn jistabbilixxu distinzjoni bejn il-metodi tradizzjonali stabbiliti fuq it-tranżazzjonijiet (jiġifieri l-ewwel tlieta) u l-metodu ta' tranżazzjoni tal-qligħ (jiġifieri l-aħħar tnejn). L-intrapriżi multinazzjonali jibqgħu liberi li japplikaw metodi mhux deskritti f'dawn il-prinċipji sabiex jiġu stabbiliti l-prezzijiet ta' trasferiment, sakemm dawn il-prezzijiet jissodisfaw il-prinċipju ta' distakkament.
               
            
                  (89)
               
               
                  Il-metodu CUP u l-MTMN huma rilevanti għal din id-deċiżjoni u għalhekk huma ppreżentati f'aktar dettall fil-premessi 90 sa 92.
               
            
                  (90)
               
               
                  Il-metodu CUP iqabbel il-prezz fatturat għat-trasferiment ta' oġġetti jew servizzi fil-qafas ta' tranżazzjoni kkontrollata (tranżazzjoni bejn żewġ intrapriżi li huma assoċjati ma' xulxin) mal-prezzijiet fatturati għat-trasferiment ta' oġġetti jew servizzi fil-qafas ta' tranżazzjoni komparabbli mwettqa fis-suq ħieles (tranżazzjoni bejn żewġ intrapriżi li huma indipendenti minn xulxin) f'ċirkostanzi komparabbli.
               
            
                  (91)
               
               
                  L-MTMN huwa wieħed mill-“metodi indiretti” użati sabiex tiġi stabbilita approssimazzjoni tal-prezzijiet ta' distakkament għat-tranżazzjonijiet u d-distribuzzjoni tal-qligħ bejn il-kumpaniji tal-istess grupp. Dan jikkonsisti milli jistima l-ammont potenzjali tal-qligħ fid-dawl tal-prinċipju ta' distakkament għal attività meqjusa fit-total tagħha, aktar milli għal tranżazzjonijiet speċifiċi. Dan m'għandux l-għan li jiddetermina l-prezz tal-oġġetti mibjugħa, iżda jistima l-qligħ li kumpaniji indipendenti jistgħu jistennew li jwettqu fuq attività partikolari, bħall-attività ta' bejgħ tal-oġġetti. Biex isir dan, huwa jagħżel bażi adegwata (“indikatur tal-livell tal-qligħ”), bħall-ispejjeż, il-fatturat jew investimenti fissi, u japplikalu rata ta' qligħ li tirrifletti dik osservata fi tranżazzjonijiet komparabbli mwettqa fis-suq ħieles.
               
            
                  (92)
               
               
                  Billi l-MTMN ma jistabbilixxix prezzijiet għal tranżazzjonijiet individwali, l-introjtu taxxabbli ta' entità li japplika għaliha jista' ma jkollux impatt dirett fuq l-introjtu taxxabbli ta' entità oħra tal-istess grupp ta' kumpaniji. Il-metodu għalhekk ivarja mill-applikazzjoni tal-metodu CUP, li jistabbilixxi l-prezz ta' trasferiment bħala l-prezz ta' oġġett jew servizz speċifiku li wara huwa rreġistrat fl-introjtu taxxabbli, daqs l-istess ammont, mill-kumpanija tal-grupp li tbigħ u minn dik li tixtri l-oġġett jew is-servizz ikkonċernat.
               
            2.5.   Informazzjoni addizzjonali komunikata wara l-bidu tal-proċedura ta' investigazzjoni formali
      
      2.5.1.   Ittra tal-Lussemburgu tat-3 ta' Settembru 2014
      
      
                  (93)
               
               
                  B'risposta għad-domandi formulati fid-deċiżjoni tal-ftuħ, il-Lussemburgu informa lill-Kummissjoni li l-krediti mogħtija fi ħdan il-grupp Fiat ma kinux limitati.
               
            
                  (94)
               
               
                  Il-Lussemburgu pprovda wkoll speċifikazzjonijiet dwar il-prezzijiet medji ta' għoti u teħid b'self fi ħdan il-grupp ta' FFT matul is-snin 2011 sa 2013. Ir-rata ta' mgħax applikabbli għas-self fi ħdan il-grupp mogħtija minn FFT hija […]. Fl-aħħar tal-2011, dan kien jikkorrispondi għar-rata Euribor miżjuda ta' marġni ta' [6-9 %]. Ir-rata ta' mgħax medja mħallsa fuq il-bilanċi tal-kontijiet kurrenti tal-kumpaniji tal-grupp kienet, fl-2012 u fl-2013 rispettivament, ta' [6-9 %] u [6-9 %]. Fl-2011, l-2012 u l-2013, ir-rata medja mħallsa minn FFT fuq id-depożiti fi ħdan il-grupp żdiedet rispettivament għal [0-3 %], għal [0-3 %] u għal [0-3 %] (rati fissi medji).
               
            
                  (95)
               
               
                  Il-Lussemburgu esprima ruħu wkoll dwar ir-rimunerazzjoni tal-kapital awtorizzat mid-deċiżjoni tat-taxxa kkontestata. Dan indika b'mod partikolari li l-kapital investit f'parteċipazzjonijiet ġie rimunerat mid-distribuzzjoni ta' dividendi u li dawn tal-aħħar, min-natura tagħhom, mhumiex soġġetti għal analiżi fir-rigward tal-prezzijiet ta' trasferiment, peress li dawn jitħallsu minn kumpanija esklussivament bħala azzjonist. Id-dividendi għalhekk ma jiġux ikkunsidrati għall-finijiet tad-determinazzjoni tal-importanza tal-funzjonijiet eżerċitati u r-riskji assunti.
               
            
                  (96)
               
               
                  Il-Lussemburgu spjega wkoll li l-akkwist tal-parteċipazzjonijiet ta' FFT ġie ffinanzjat kollu fuq fondi proprji u li dan il-mod ta' finanzjament ifisser awtomatikament li dawn il-fondi m'għadhomx disponibbli sabiex jiġu koperti riskji oħra sostnuti minn FFT.
               
            
                  (97)
               
               
                  Il-Lussemburgu rrefera wkoll għall-Artikolu 57 tad-Direttiva 2006/48/KE tal-Parlament Ewropew u tal-Kunsill (48), li fid-dawl tiegħu l-fondi proprji mhux konsolidati tal-istituzzjonijiet tal-kreditu ma jinkludux il-parteċipazzjonijiet f'istituzzjonijiet oħra tal-kreditu superjuri għal 10 % tal-kapital ta' dawn tal-aħħar.
               
            
                  (98)
               
               
                  Il-Lussemburgu rrefera wkoll għall-approċċ elementari definit mill-Qafas ta' Basel II, li jistabbilixxi għal 15 % ir-rata li għandha tiġi applikata fil-medja ta' tliet perjodi ta' introjti grossi annwali pożittivi.
               
            2.5.2.   Ittra tal-Lussemburgu tal-24 ta' Marzu 2015
      
      
                  (99)
               
               
                  B'risposta għat-talba tal-Kummissjoni, li talbitu jikkomunika eżempji ta' deċiżjonijiet rigward destinatarji tal-kontribwenti li jinsabu f'sitwazzjoni simili għal dik ta' FFT, il-Lussemburgu indika fl-ittra tiegħu tal-24 ta' Marzu 2015 li s-sitwazzjoni ta' FFT kienet partikolari ħafna. Skont il-Lussemburgu, dan huwa għaliex FFT hija istituzzjoni finanzjarja li ttella' fondi fis-suq, għall-kuntrarju tal-maġġoranza tal-istituzzjonijiet finanzjarji tal-Lussemburgu, li jsellfu, b'marġni, fondi magħmula disponibbli għalihom minn kumpaniji oħra tal-grupp li jappartjenu għalih.
               
            
                  (100)
               
               
                  Barra minn hekk, skont l-amministrazzjoni tat-taxxa Lussemburgiża, is-sitwazzjoni ta' kull kontribwent huwa speċifiku biżżejjed sabiex jagħmel impossibbli kull tqabbil ma' dik ta' kontribwenti oħra. Huwa għalhekk li d-dritt nazzjonali Lussemburgiż fih biss dispożizzjoni ġenerali bħala qafas għall-prezzijiet ta' trasferiment (jiġifieri, l-Artikolu 164 tal-L.I.R.), li tippermettilu li jifhem b'mod kemm jista' jkun preċiż ir-realtà ekonomika ta' kull każ, kemm jekk ikun soġġett għal deċiżjoni tat-taxxa jew le.
               
            
                  (101)
               
               
                  Il-Lussemburgu kkomunika wkoll il-bażi tat-taxxa ta' FFT għall-perjodu bejn l-2009 u l-2013 fuq il-bażi tad-dikjarazzjonijiet tat-taxxa tal-kumpanija (49), imniżżel fit-tabella 7.
                  
                     Tabella 7
                  
                  
                     Bażi tat-taxxa ta' FFT għall-perjodu bejn l-2009 u l-2013
                  
                  
                              (f'EUR)
                           
                        
                              2009
                           
                           
                              2 643 424 
                           
                        
                              2010
                           
                           
                              2 424 869 
                           
                        
                              2011
                           
                           
                              2 600 416 
                           
                        
                              2012
                           
                           
                              1 684 103 
                           
                        
                              2013
                           
                           
                              2 095 969 
                           
                        
            
                  (102)
               
               
                  Il-Lussemburgu indika li rriżulta mid-dikjarazzjoni tat-taxxa ta' FFT tal-2013 li l-biżgħat espressi fil-premessa 64 tad-deċiżjoni tal-ftuħ, skont liema l-bażi tat-taxxa hija stabbilita fuq firxa ta' bejn EUR 2 288 000 u EUR 2 796 000, mingħajr ebda fondazzjoni. Huwa ċar li d-deċiżjoni tat-taxxa kkontestata tawtorizza biss il-metodu kkunsidrat u li l-parametri tas-suq huma varjabbli.
               
            
                  (103)
               
               
                  Fl-aħħar nett, fuq talba tal-Kummissjoni, il-Lussemburgu kkomunika wkoll id-deċiżjonijiet tat-taxxa preċedenti kollha adottati mill-amministrazzjoni tat-taxxa Lussemburgiża fir-rigward tal-grupp Fiat.
               
            
                  (104)
               
               
                  L-ewwel nett, talba għal deċiżjoni tad-9 ta' Diċembru 2009 u aċċettata mill-amministrazzjoni tat-taxxa Lussemburgiża kienet relatata mal-awtorizzazzjoni tal-bażi tat-taxxa ta' FFT […].
               
            
                  (105)
               
               
                  It-tieni, l-amministrazzjoni tat-taxxa Lussemburgiża kkomunikat żewġ ittri tat-3 ta' Settembru 2012. L-ewwel waħda hija d-deċiżjoni tat-taxxa kkontestata, li hija bbażata fuq talba għal deċiżjoni tal-14 ta' Marzu 2012, kif indikat fil-premessa 9. Din it-talba għal deċiżjoni ġiet ippreżentata lill-Kummissjoni għal darba oħra b'mod integrali fl-ittra tal-Lussemburgu tal-24 ta' Marzu 2015, li inkludiet informazzjoni li l-Lussemburgu kienet ħbiet qabel fil-komunikazzjoni inizjali tagħha ta' din id-deċiżjoni lill-Kummissjoni.
               
            
                  (106)
               
               
                  Ittra sekondarja, kważi identika, intbagħtet bħala risposta għal talba għal deċiżjoni parallela introdotta […] lill-amministrazzjoni tat-taxxa Lussemburgiża fit-18 ta' April 2012 għal kumpanija denominata [F], li tidher tikkorrispondi għal FFT fi struttura oħra ta' kumpaniji ta' finanzjament tal-grupp. F'din it-tieni talba tad-deċiżjoni, id-deskrizzjoni tal-funzjonijiet tal-[kumpanija F] hija identika għal dik tal-funzjonijiet ta' FFT hekk kif tidher fit-talba tal-14 ta' Marzu 2012. Din l-istruttura l-oħra tvarja biss f'dan is-sens li l-kumpanija jkollha biss fergħa waħda fir-Renju Unit, li ma jkollhiex waħda fi Spanja u li [l-kumpanija F] ma tkun is-sid [ta' ebda fergħa].
               
            
                  (107)
               
               
                  It-tieni talba għal deċiżjoni, appoġġjata b'rapport dwar prezzijiet ta' trasferiment, tinkludi konklużjoni li l-preżentazzjoni tagħha hija identika għal dik li tinsab fit-talba għal deċiżjoni ta' FFT [miktuba fil-premessa 54]. Madankollu, ir-riżultat tal-analiżi tal-prezzijiet ta' trasferiment huwa sostanzjalment differenti. Ir-rimunerazzjoni ta' distakkament tal-[kumpanija F], kif stabbilita fir-rapport dwar il-prezzijiet ta' trasferiment, hija li ġejja: “L-istudju dwar il-prezzijiet ta' trasferiment jiddetermina rimunerazzjoni adegwata bbażata fuq i) il-kapital ta' riskju ta' mhux aktar minn EUR 44,6 miljun u ii) il-kapital li jippermetti li jiġu rimunerati l-funzjonijiet eżerċitati mill-kumpanija ta' mhux aktar minn EUR 8.8 miljun b'firxa ta' +/- 10 %.”
               
            
                  (108)
               
               
                  Iż-żewġ deċiżjonijiet jinsabu fil-lista kkomunikata lill-Kummissjoni mil-Lussemburgu fl-4 ta' Ġunju 2015 dwar id-deċiżjonijiet tat-taxxa li jkopru funzjoni tat-teżor [ara l-premessa 29].
               
            
                  (109)
               
               
                  It-tielet, żewġ deċiżjonijiet tat-taxxa oħra […], aċċettati mill-amministrazzjoni tat-taxxa Lussemburgiża, ġew ikkomunikati wkoll lill-Kummissjoni. Dawn it-talbiet għal deċiżjoni huma tal-2002 u tal-2012 u jikkonċernaw aspetti oħra tal-istruttura tal-grupp Fiat fil-Lussemburgu. Dawn id-deċiżjonijiet mhumiex eżaminati f'din id-deċiżjoni.
               
            2.5.3.   Informazzjoni kkomunikata minn Fiat fil-31 ta' Marzu 2015
      
      2.5.3.1.   Informazzjoni relatata mal-kumpaniji tal-grupp Fiat li żżomm konnessjonijiet diretti ma' FFT
      
      
                  (110)
               
               
                  Fiat tfakkar li FFT tappartjeni għal madwar 40 % għal Fiat S.p.A. u għal madwar 60 % għal FF, li hija sussidjarja għal 100 % ta' Fiat S.p.A (50). Min-naħa tagħha, FFT għandha FFNA u FFC għal 100 % (51). Fiat tfakkar ukoll li FFT hija waħda mill-kumpaniji ta' finanzjament tal-grupp Fiat li huma elenkati fil-premessa 39.
               
            
                  (111)
               
               
                  Fuq talba tal-Kummissjoni, Fiat ipprovdiet informazzjoni finanzjarja dettaljata dwar il-kumpaniji ta' finanzjament tal-grupp. Hija kkomunikat b'mod partikolari r-rapport annwali tal-kumpaniji FFT, FF, FFNA, FFC u FFB għas-snin 2011 sa 2013, kif ukoll deskrizzjoni tal-funzjonijiet ta' dawn il-kumpaniji. Skont din l-informazzjoni, FF timpjega 52 persuna, li minnhom [20-30] għas-servizz ta' “finanzjament” u [10-20] għas-servizz ta' “kontabilità”. FFT tinkludi 14-il impjegat, jiġifieri direttur, [0-10] impjegati f'kuntatt dirett mal-klijenti (mir-Renju Unit), [0-10] impjegati responsabbli għall-kompiti amministrattivi u [0-10] persuni responsabbli għall-kontabilità u l-kontrolli. FFNA timpjega ħames persuni, filwaqt li FFC teżerċita attivitajiet limitati.
               
            
                  (112)
               
               
                  Skont l-informazzjoni komunikata minn Fiat, il-valur kontabilistiku tas-sussidjarji ta' FFT (FFNA u FFC) […]. Ir-rapport annwali ta' FFT jindika li FFNA u FFC reġgħu inxtraw minn Fiat S.p.A u minn FF fl-2011. Mill-2011, FFT tistabbilixxi, fil-Lussemburgu, rapporti finanzjarji konsolidati.
               
            
                  (113)
               
               
                  FF u FFT huma l-kumpaniji ta' finanzjament għaż-żona tal-euro. Id-dejta finanzjarja li tikkonċernahom għall-perjodu 2010-2013, fuq il-bażi tar-rapporti annwali komunikati, hija ppreżentata fit-tabelli 8 u 9 (52).
                  
                     Tabella 8
                  
                  
                     Dejta finanzjarja ta' FFT għall-perjodu bejn l-2010 u l-2013
                  
                  
                              (f'eluf ta' euro)
                           
                        
                               
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Imgħax u introjti simili
                           
                           
                              613 561 
                           
                           
                              650 641 
                           
                           
                              664 707 
                           
                           
                              736 561 
                           
                        
                              li ftit minnhom ġejjin minn kumpaniji tal-grupp
                           
                           
                              605 880 
                           
                           
                              626 806 
                           
                           
                              648 497 
                           
                           
                              731 462 
                           
                        
                              Introjtu ieħor
                           
                           
                              72 292 
                           
                           
                              76 910 
                           
                           
                              29 185 
                           
                           
                              10 125 
                           
                        
                              INTROJTU TOTALI
                           
                           
                              685 853 
                           
                           
                              727 551 
                           
                           
                              693 892 
                           
                           
                              746 686 
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Spejjeż operatorji u ħlasijiet lura
                           
                           
                              3 419 
                           
                           
                              3 655 
                           
                           
                              2 926 
                           
                           
                              2 499 
                           
                        
                              Imgħax dovut u spejjeż finanzjarji oħra
                           
                           
                              625 078 
                           
                           
                              640 207 
                           
                           
                              631 854 
                           
                           
                              666 246 
                           
                        
                              Li minnhom dovuti lil kumpaniji tal-grupp
                           
                           
                              59 409 
                           
                           
                              55 520 
                           
                           
                              38 041 
                           
                           
                              20 268 
                           
                        
                              Li minnhom fuq dejn obbligatorju u kupuni oħra
                           
                           
                              551 229 
                           
                           
                              574 561 
                           
                           
                              592 099 
                           
                           
                              643 853 
                           
                        
                              Tariffa riċevuta fuq il-garanziji relatati mal-bonds imħallsa minn Fiat S.p.A (53)
                              
                           
                           
                              3 161 
                           
                           
                              2 851 
                           
                           
                              2 702 
                           
                           
                              3 006 
                           
                        
                              Infiq ieħor
                           
                           
                              51 709 
                           
                           
                              78 211 
                           
                           
                              54 702 
                           
                           
                              72 805 
                           
                        
                              INFIQ TOTALI (minbarra imgħax fuq il-kumpaniji)
                           
                           
                              683 367 
                           
                           
                              724 924 
                           
                           
                              692 185 
                           
                           
                              745 032 
                           
                        
                              Qligħ qabel it-taxxa fuq il-kumpaniji
                           
                           
                              2 485 
                           
                           
                              2 627 
                           
                           
                              1 707 
                           
                           
                              1 652 
                           
                        
                              Taxxa
                           
                           
                              748
                           
                           
                              776
                           
                           
                              491
                           
                           
                              508
                           
                        
                              Introjtu nett
                           
                           
                              1 737 
                           
                           
                              1 851 
                           
                           
                              1 217 
                           
                           
                              1 146 
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Kapital proprju
                           
                           
                              285 625 
                           
                           
                              287 477 
                           
                           
                              288 693 
                           
                           
                              289 839 
                           
                        
                              Ammonti dovuti lill-kumpaniji tal-grupp
                           
                           
                              4 354 692 
                           
                           
                              2 275 578 
                           
                           
                              1 530 146 
                           
                           
                              1 661 930 
                           
                        
                              Titoli tal-pretensjoni maħruġa
                           
                           
                              7 716 844 
                           
                           
                              7 746 301 
                           
                           
                              9 116 345 
                           
                           
                              11 030 180 
                           
                        
                              Obbligazzjonijiet oħra (dejn bankarju, spejjeż li għandhom jitħallsu, eċċ.)
                           
                           
                              2 470 513 
                           
                           
                              446 444 
                           
                           
                              144 671 
                           
                           
                              158 865 
                           
                        
                              KAPITAL PROPRJU U OBBLIGAZZJONIJIET TOTALI
                           
                           
                              14 827 674 
                           
                           
                              10 755 800 
                           
                           
                              11 079 855 
                           
                           
                              13 140 814 
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Pretensjonijiet meta mqabbla mal-kumpaniji tal-grupp
                           
                           
                              11 869 312 
                           
                           
                              7 387 279 
                           
                           
                              7 950 092 
                           
                           
                              9 637 038 
                           
                        
                              Likwidità u titoli trasferibbli
                           
                           
                              2 705 622 
                           
                           
                              3 028 255 
                           
                           
                              2 853 245 
                           
                           
                              3 221 203 
                           
                        
                              Parteċipazzjonijiet f'intrapriżi assoċjati
                           
                           
                              0
                           
                           
                              165 244 
                           
                           
                              164 244 
                           
                           
                              165 244 
                           
                        
                              Assi oħra (immobilizzazzjonijiet, dħul li għandu jiġi riċevut, eċċ)
                           
                           
                              252 740 
                           
                           
                              175 022 
                           
                           
                              112 274 
                           
                           
                              117 329 
                           
                        
                              ASSI TOTALI
                           
                           
                              14 827 674 
                           
                           
                              10 755 800 
                           
                           
                              11 079 855 
                           
                           
                              13 140 814 
                           
                        
            
                  (114)
               
               
                  Fl-aħħar tal-2011, l-2012 u l-2013, FFT ħarġet fi ħdan banek differenti garanziji favur il-kumpaniji tal-grupp, għal ammont totali, rispettivament, ta' EUR 2 560 802, EUR 10 772 314 u EUR 10 155 339.
                  
                     Tabella 9
                  
                  
                     Dejta finanzjarja ta' FF għall-perjodu bejn l-2010 u l-2013
                  
                  
                              (f'eluf ta' euro)
                           
                        
                               
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Dħul finanzjarju
                           
                           
                              552 090 
                           
                           
                              752 007 
                           
                           
                              676 177 
                           
                           
                              722 610 
                           
                        
                              Li minnhom ġejjin minn kumpaniji tal-grupp
                           
                           
                              528 267 
                           
                           
                              672 225 
                           
                           
                              655 576 
                           
                           
                              711 218 
                           
                        
                              Introjtu ieħor (dividendi, qligħ finanzjaru fuq dħul derivat, rati tal-kambju, eċċ.)
                           
                           
                              29 708 
                           
                           
                              18 962 
                           
                           
                              18 117 
                           
                           
                              8 935 
                           
                        
                              Introjru ġġenerat mis-servizzi pprovduti lill-grupp
                           
                           
                              6 410 
                           
                           
                              7 616 
                           
                           
                              2 336 
                           
                           
                              2 027 
                           
                        
                              Kosti operatorji
                           
                           
                              14 616 
                           
                           
                              13 332 
                           
                           
                              8 594 
                           
                           
                              9 280 
                           
                        
                              Spejjeż finanzjarji
                           
                           
                              550 331 
                           
                           
                              729 851 
                           
                           
                              654 763 
                           
                           
                              706 825 
                           
                        
                              Li minnhom kumpaniji tal-grupp
                           
                           
                              523 123 
                           
                           
                              698 009 
                           
                           
                              625 216 
                           
                           
                              687 712 
                           
                        
                              Qligħ qabel it-taxxa fuq il-kumpaniji
                           
                           
                              23 261 
                           
                           
                              35 402 
                           
                           
                              33 273 
                           
                           
                              17 466 
                           
                        
                              Taxxa
                           
                           
                              5 968 
                           
                           
                              10 112 
                           
                           
                              8 822 
                           
                           
                              6 952 
                           
                        
                              Introjtu nett
                           
                           
                              17 292 
                           
                           
                              25 290 
                           
                           
                              24 450 
                           
                           
                              10 514 
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Kapital proprju
                           
                           
                              271 047 
                           
                           
                              268 610 
                           
                           
                              268 837 
                           
                           
                              256 053 
                           
                        
                              Obbligazzjonijiet
                           
                           
                              14 878 871 
                           
                           
                              12 567 582 
                           
                           
                              11 277 171 
                           
                           
                              12 758 761 
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Assi finanzjarji
                           
                           
                              9 267 614 
                           
                           
                              8 201 011 
                           
                           
                              9 164 768 
                           
                           
                              9 905 386 
                           
                        
                              Likwidità u titoli trasferibbli
                           
                           
                              5 519 622 
                           
                           
                              4 349 837 
                           
                           
                              2 201 190 
                           
                           
                              2 928 409 
                           
                        
                              Parteċipazzjonijiet f'intrapriżi assoċjati
                           
                           
                              358 362 
                           
                           
                              264 116 
                           
                           
                              160 833 
                           
                           
                              160 833 
                           
                        
                              Assi oħra (immobilizzazzjonijiet, dħul li għandu jiġi riċevut, eċċ.)
                           
                           
                              4 320 
                           
                           
                              21 228 
                           
                           
                              19 217 
                           
                           
                              20 186 
                           
                        
                              ASSI TOTALI
                           
                           
                              15 149 918 
                           
                           
                              12 836 192 
                           
                           
                              11 546 008 
                           
                           
                              13 014 814 
                           
                        
            
                  (115)
               
               
                  Fl-aħħar tal-2013 (u fl-aħħar tal-2012), il-parteċipazzjoni ta' FF fil-kapital ta' intrapriżi assoċjati kien jikkonsisti f'parteċipazzjonijiet f'FFT, sa EUR 157 269 000 (jiġifieri 60 % tal-kapital soċjali ta' FFT), u f'FFB, sa EUR 2 013 000, kif ukoll fiż-żamma ta' mgħax li ma tagħti l-ebda kontroll f'kumpaniji oħra tal-grupp, sa EUR 725 000. Fl-aħħar tal-2011, 100 % tal-azzjonijiet ta' FFT ġew ikkontabilizzati fil-parteċipazzjonijiet ta' FF għal ammont ta' EUR 262 102 000. Fl-aħħar ta' 2010, qabel ma FFNA u FFC nbiegħu lil FFT fl-2011, FF kellu parteċipazzjoni ta' EUR 7 213 000 f'FFC, ta' EUR 262 077 000 f'FFT, ta' EUR 87 055 f'FFNA u ta' EUR 2 013 000 f'FFB, jiġifieri parteċipazzjoni totali ta' EUR 358 000 000 f'sussidjarji għal 100 % ta' Fiat, kif indikat fit-Tabella 8.
               
            2.5.3.2.   Informazzjoni dettaljata dwar l-assi u l-obbligazzjonijiet ta' FFT
      
      
                  (116)
               
               
                  Fiat bagħtet l-ismijiet ta' 61 kontroparti fi ħdan il-grupp li magħhom FFT ikkonkludiet tranżazzjonijiet matul il-perjodu 2011-2013. Din ikkomunikat il-bilanċ medju bejn FFT u dawn il-kontropartijiet għas-sitt kredituri u debituri prinċipali għas-snin 2011, 2012 u 2013. L-informazzjoni relatata mal-2013 hija riprodotta fit-tabella 10 (il-kolonna relatata mal-imgħax fuq il-bilanċ medju ġiet miżjuda mill-Kummissjoni).
                  
                     Tabella 10
                  
                  
                     Kontropartijiet ta' FFT fl-2013
                  
                  
                              (f'eluf ta' euro)
                           
                        
                              Assi
                           
                           
                              Bilanċ medju
                           
                           
                              Imgħax riċevut
                           
                           
                              Imgħax diviż bil-bilanċ medju
                           
                        
                              Kontroparti 1 tal-Grupp Fiat
                           
                           
                              [10 000 000 ]
                           
                           
                              [500 000 ]
                           
                           
                              […]
                           
                        
                              Kontroparti 2 tal-Grupp Fiat
                           
                           
                              [150 000 ]
                           
                           
                              [10 000 ]
                           
                           
                              […]
                           
                        
                              Kontroparti 3 tal-Grupp Fiat
                           
                           
                              [150 000 ]
                           
                           
                              [10 000 ]
                           
                           
                              […]
                           
                        
                              Kontroparti 4 tal-Grupp Fiat
                           
                           
                              [100 000 ]
                           
                           
                              [5 000 ]
                           
                           
                              […]
                           
                        
                              Kontroparti 5 tal-Grupp Fiat
                           
                           
                              [50 000 ]
                           
                           
                              [4 000 ]
                           
                           
                              […]
                           
                        
                              Kontroparti 6 tal-Grupp Fiat
                           
                           
                              [20 000 ]
                           
                           
                              [3 000 ]
                           
                           
                              […]
                           
                        
                              Obbligazzjonijiet
                           
                           
                              Bilanċ medju
                           
                           
                              Imgħax pagabbli
                           
                           
                              Imgħax diviż bil-bilanċ medju
                           
                        
                              Kontroparti 7 tal-Grupp Fiat
                           
                           
                              [450 000 ]
                           
                           
                              [10 000 ]
                           
                           
                              […]
                           
                        
                              Kontroparti 8 tal-Grupp Fiat
                           
                           
                              [250 000 ]
                           
                           
                              [400]
                           
                           
                              […]
                           
                        
                              Kontroparti 9 tal-Grupp Fiat
                           
                           
                              [200 000 ]
                           
                           
                              [1 000 ]
                           
                           
                              […]
                           
                        
                              Kontroparti 10 tal-Grupp Fiat
                           
                           
                              [50 000 ]
                           
                           
                              [200]
                           
                           
                              […]
                           
                        
                              Kontroparti 11 tal-Grupp Fiat
                           
                           
                              [50 000 ]
                           
                           
                              [150]
                           
                           
                              […]
                           
                        
                              Kontroparti 12 tal-Grupp Fiat
                           
                           
                              [50 000 ]
                           
                           
                              [150]
                           
                           
                              […]
                           
                        
            
                  (117)
               
               
                  Fiat ipprovdiet ukoll informazzjoni dwar il-ħruġ ta' dejn minn FFT mill-2009 b'applikazzjoni tal-programmi EMTN (54), sors prinċipali ta' finanzjament ta' FFT, kif ukoll dwar il-prospett ta' ħruġ tagħha. FFT ipproċediet matul dan il-perjodu ta' 14-il ħarġa bi skadenza massima ta' 7 snin. Din ħarġet bonds denominati f'euro, b'kupuni inklużi bejn 5.75 % u 7.75 % (minbarra ħruġ, imqabbel ma' rata ta' 9 %), u franki Żvizzeri, b'kupuni li jiżdiedu minn 4 % għal 5 %.
               
            
                  (118)
               
               
                  L-informazzjoni mibgħuta minn Fiat tindika l-iskadenza tal-operazzjonijiet ta' finanzjament fi ħdan il-grupp. Fl-aħħar tal-2013, l-iskadenza kuntrattwali tal-pretensjonijiet kienet inqas minn sena għal ammont ta' pretensjonijiet ta' EUR 12 613 000, fuq ammont totali ta' EUR 12 858 000 (il-likwidità u s-self tal-kumpaniji tal-grupp huma ppreżentati fit-Tabella 9).
               
            
                  (119)
               
               
                  Jirriżulta minn informazzjoni mibgħuta dwar it-tranżazzjonijiet fi ħdan il-grupp differenti li bosta tranżazzjonijiet huma operazzjonijiet ta' kuljum. Madankollu, FFT tikkonkludi wkoll tranżazzjonijiet bi skadenzi differenti […]. FFT tagħti self lill-grupp taħt forom differenti […]. Fl-aħħar tal-2013, id-depożiti kważi kollha kellhom skadenza […]. Il-ħruġ ta' bonds kellu skadenzi differenti […].
               
            
                  (120)
               
               
                  Fiat bagħat ukoll id-dokument relatat mal-politika tal-grupp dwar il-likwidità, li huwa s-suġġett fir-rapport dwar il-prezzijiet ta' trasferiment li fuqhom hija bbażata t-talba għal deċiżjoni. Dan id-dokument isemmi regoli interni applikabbli għall-kollokamenti ta' teżor tal-grupp. […]
               
            2.5.3.3.   Informazzjoni dwar il-politika tal-grupp Fiat dwar il-prezzijiet ta' trasferiment
      
      
                  (121)
               
               
                  Fl-ittra tagħha tal-20 ta' Frar 2015, il-Kummissjoni talbet lil Fiat tispjega l-mekkaniżmu li jippermettilha li tikseb riżultat nett ugwali għal proporzjon stabbli tal-kapital proprju stabbli matul is-snin 2009, 2010 u 2011 [kif jirriżulta fit-tabella 4 li tinsab fil-premessa (51) tad-deċiżjoni tal-ftuħ], fin-nuqqas ta' marġni sinifikanti fir-rigward tal-assi, l-obbligazzjonijiet, kif ukoll l-ispejjeż finanzjarji u l-qligħ.
               
            
                  (122)
               
               
                  Fiat ipprovdiet dokument intitolat “Transfer Pricing Policy” (politika dwar l-ipprezzar tat-trasferiment) b'risposta għal din it-talba li talbitha tispjega l-ipprezzar tas-self u d-depożiti fi ħdan il-grupp. Jirriżulta minn dan id-dokument li Fiat tistabbilixxi l-prezzijiet ta' self fi ħdan il-grupp permessi mill-kumpaniji ta' finanzjament tal-grupp b'mod li dawn tal-aħħar jiksbu redditu ddeterminat minn qabel.
               
            
                  (123)
               
               
                  Il-funzjonijiet deskritti bħala dawk eżerċitati minn FFT u r-riskju assunt huma identiċi għad-deskrizzjoni li tinsab fir-rapport dwar il-prezzijiet ta' trasferiment, kif tinsab fil-qosor fil-premessi 38 sa 51, minbarra ċerta informazzjoni. […] id-dokument relatat mal-politika dwar l-ipprezzar tat-trasferimenti jikkonċerna r-riskju tal-kreditu u r-riskju tal-kontroparti, deskritt fit-talba għal deċiżjoni bħala mhux eżistenti fir-rigward tal-assi tal-grupp, filwaqt li d-dokument jikklassifika dan ir-riskju bħala “limitat”.
               
            
                  (124)
               
               
                  Id-dokument relatat mal-politika dwar l-ipprezzar tat-trasferimenti jispjega li l-istabbiliment tal-prezzijiet tat-tranżazzjonijiet fi ħdan il-grupp huwa stmat kif ġej. […], dan jistma l-ammont tas-self fi ħdan il-grupp li għandu jiġi ffinanzjat. […], dan jistma marġni li għandu jiġi applikat għas-self fi ħdan gil-rupp fuq din il-bażi billi tiġi diviża s-somma tar-redditu mmirat, flimkien mal-kosti operatorji, bl-ammont totali tas-self li għandu jiġi ffinanzjat. Fl-aħħar nett, dan iżid din il-marġni mal-kosti ta' finanzjament tal-kumpaniji ta' finanzjament sabiex tinkiseb stima tal-ipprezzar tas-self fi ħdan il-grupp.
               
            
                  (125)
               
               
                  Id-dokument relatat mal-politika dwar l-ipprezzar tat-trasferimenti jispjega dan il-metodu ta' pprezzar tas-self fi ħdan il-grupp fuq il-bażi tad-dejta f'ċifri tal-2012. Fir-rigward tar-redditu tal-kapital proprju miżjud, dan huwa stmat għall-2012 għal [4-7 %] għal FF u FFT fuq bażi kkonsolidata. Id-dokument fih stimi tal-betas għall-Unjoni Ewropea għall-2012, kif ukoll rati mingħajr riskju u primjums ta' riskju għall-Italja u l-Lussemburgu, ippreżentati separatament, u jistma r-redditu miżjud li ġej fuq din il-bażi:
                  
                     Tabella 11
                  
                  
                     Informazzjoni li tinsab fid-dokument intern relatat mal-politika dwar l-ipprezzar tat-trasferimenti
                  
                  
                              Intervall ta' distakkament
                           
                           
                              Betas
                           
                        
                              Numru ta' kumpaniji
                           
                           
                              75
                           
                        
                              Perċentil 75
                           
                           
                              1,22
                           
                        
                              Medjan
                           
                           
                              0,80
                           
                        
                              Perċentil 25
                           
                           
                              0,34
                           
                        
                     
                  
                              (%)
                           
                        
                              RCP varjabbli u miżjud (55)
                              
                           
                           
                              L-Italja
                           
                           
                              Il-Lussemburgu
                           
                        
                              Rata mingħajr riskju
                           
                           
                              1,57
                           
                           
                              1,57
                           
                        
                              Rata tat-taxxa
                           
                           
                              31,4
                           
                           
                              28,8
                           
                        
                              Primjum tar-riskju fuq kapital proprju
                           
                           
                              7,73
                           
                           
                              6,00
                           
                        
                              RCP — Perċentil 75
                           
                           
                              16,09
                           
                           
                              12,52
                           
                        
                              RCP — Medjan
                           
                           
                              11,27
                           
                           
                              8,92
                           
                        
                              RCP — Perċentil 25
                           
                           
                              6,16
                           
                           
                              5,10
                           
                        
            
                  (126)
               
               
                  Id-dokument jiddistingwi wkoll is-self fuq perjodu predeterminat, li ġie stabbilit fil-passat, li għalih mhuwiex possibbli li jiġu emendati l-kundizzjonijiet ta' pprezzar, u s-self fi ħdan il-grupp rivedibbli fuq rata varjabbli. […]
               
            2.5.4.   Ittra tal-Lussemburgu tal-10 ta' Lulju 2015
      
      
                  (127)
               
               
                  Fl-ittra tiegħu tal-10 ta' Lulju 2015, il-Lussemburgu jiddikjara li l-Kummissjoni tikser il-prinċipju taċ-ċertezza legali jekk tordna l-irkupru tal-għajnuna preżunta mill-benefiċjarju fid-deċiżjoni tagħha tal-għeluq tal-proċedura ta' investigazzjoni formali. Dan jirreferi għal deċiżjonijiet preċedenti tal-Kummissjoni li jikkonċernaw sistemi ta' għajnuna fiskali rilevanti għal dan il-punt, li fil-qafas tagħhom il-Kummissjoni ammettiet li dan il-prinċipju seta' jostakola l-irkupru tal-għajnuna (56) u awtorizzat perjodu tranżitorju fuq il-bażi tal-eżistenza ta' aspettattiva leġittima (57).
               
            
                  (128)
               
               
                  Barra minn hekk, il-Lussemburgu jiddikjara li minħabba li, fl-istabbiliment tal-prezzijiet ta' trasferiment, il-prezz ta' distakkament preċiż ma jistax u m'għandux jiġi ddeterminat skont il-linji gwida tal-OECD, mhuwiex possibbli li jiġi ordnat l-irkupru ta' ammont ta' għajnuna preċiż. Barra minn hekk, il-Lussemburgu jsostni li, minħabba l-karattru ġdid tal-miżura u skont deċiżjonijiet preċedenti, il-Kummissjoni m'għandhiex tordna l-irkupru tal-għajnuna, skont il-prinċipju tal-aspettattiva leġittima (58).
               
            3.   RAĠUNIJIET SABIEX JINGĦATA BIDU GĦALL-PROĊEDURA
      
      
                  (129)
               
               
                  Il-Kummissjoni ddeċidiet li tibda l-proċedura ta' investigazzjoni formali għaliex tqis, b'mod preliminari, li d-deċiżjoni tat-taxxa kkontestata tat lil FFT għajnuna mill-Istat skont l-Artiklu 107(1) tat-TFUE, li kienet inkompatibbli mas-suq intern.
               
            
                  (130)
               
               
                  Il-Kummissjoni esprimiet dubji partikolarment fir-rigward tal-kompatibilità tad-deċiżjoni tat-taxxa mal-prinċipju ta' distakkament. Id-dubji tagħha kienu relatati mal-elementi preċiżi ta' hawn taħt, fil-premessi 131 sa 137.
               
            
                  (131)
               
               
                  L-ewwel nett, id-deċiżjoni dehret li aċċettat bażi tat-taxxa fissa ta' EUR 2 542 miljun (+/– 10 %) għall-attivitajiet ta' FFT lil-Lussemburgu, li setgħet biss tvarja ftit u tibqa' stabbli anke jekk, pereżempju, l-attivitajiet ta' FFT li fuqhom hija bbażata d-determinazzjoni tal-bażi tat-taxxa jikbru bil-qawwa.
               
            
                  (132)
               
               
                  It-tieni, il-Kummissjoni qajmet dubji fir-rigward tal-adegwatezza tal-metodu magħżul mill-konsulent tat-taxxa ta' FFT sabiex tiġi stmata r-rimunerazzjoni ta' din tal-aħħar għall-funzjonijiet li teżerċita. Fl-analiżi tal-prezzijiet ta' trasferiment tiegħu, il-konsulent tat-taxxa uża metodu indirett, l-MTMN, sabiex jikkalkula din ir-rimunerazzjoni, iżda l-Kummissjoni stmat li jkun jaqbel li tingħata prijorità lill-użu ta' metodi diretti, u b'mod partikolari l-metodu CUP, fil-każijiet fejn jistgħu jiġu osservati tranżazzjonijiet komparabbli fis-suq. F'dan ir-rigward, il-Kummissjoni osservat li Chrysler, il-kumpanija Amerikana tal-grupp Fiat, tappella direttament lis-swieq tal-kapital sabiex tiffinanzja l-operazzjonijiet tagħha u li ftit minn dawn it-tranżazzjonijiet huma komparabbli għal dawk imwettqa minn FFT.
               
            
                  (133)
               
               
                  It-tielet, fir-rigward tal-użu tal-MEDAF sabiex jiġu stmati r-redditi meħtieġa fuq il-kapital proprju, il-Kummissjoni esprimiet id-dubji tagħha fir-rigward tal-applikazzjoni korretta tal-MEDAF mill-konsulent tat-taxxa ta' FFT. Hija enfasizzat li ż-żewġ komponenti li jiddeterminaw ir-rimunerazzjoni ta' FFT fuq il-bażi tal-MEDAF, jiġifieri l-ammont tal-kapital proprju rimunerat u l-livell ta' rimunerazzjoni applikat għal dan l-ammont ta' kapital proprju, ġew stabbiliti għal livell baxx wisq.
               
            
                  (134)
               
               
                  Fir-rigward tal-ammont tal-kapital proprju rimunerat, id-deċiżjoni tat-taxxa aċċettat l-applikazzjoni tal-MEDAF biss għal frazzjoni tal-kapital proprju, esklussivament, li ġie mmarkat bħala “fondi proprji esposti għar-riskju”, filwaqt li l-kapital proprju investit f'FFNA u FFC ġie mnaqqas mill-kapital proprju li għandu jiġi rimunerat mingħajr spjegazzjoni aċċettabbli (59). Barra minn hekk, deher li l-kalkolu tal-“fondi proprji esposti għar-riskju” ġie espress permezz tal-istabbiliment ta' bażi tat-taxxa dgħajfa wisq, peress li ma inkludiex l-assi fi ħdan il-grupp, għal darb'oħra mingħajr raġuni konvinċenti. Fid-deċiżjoni tal-ftuħ tagħha, il-Kummissjoni qajmet dubju dwar l-ipoteżi li tgħid li m'għandux ikun hemm riskju tal-kreditu fuq it-tranżazzjonijiet imwettqa mal-kumpaniji tal-grupp. Il-Kummissjoni esprimiet ukoll id-dubji tagħha fir-rigward tal-kalkolu tar-rekwiżiti minimi għal fondi proprji għar-riskju tal-kontroparti u r-riskju tal-kreditu. B'mod partikolari, l-għażla ta' fattur ta' ponderazzjoni tar-riskji relattivament dgħajjef ta' 20 % għar-riskju tal-kontroparti ma kienx ġustifikat, u xejn ma kien jindika dak li hu previst jekk il-qafas regolamentari kellu jiġi modifikat b'mod sinifikanti. Ir-rapport dwar il-prezzijiet ta' trasferiment tal-konsulent tat-taxxa ma jispjegax kif “id-differenza bejn l-imgħax akkumulat dovut fuq id-depożiti bankarji u l-imgħax akkumulat riċevibbli fuq is-self bankarju” tikkostitwixxi indikazzjoni tajba tar-riskju operazzjonali u ma jispjegax aktar fil-fond ir-raġuni għaliex hija imposta ponderazzjoni tar-riskju ta' 15 %. Bl-istess mod, dan ma jispjegax għalfejn ir-riskju tal-kontroparti ġie multiplikat b'6 % u mhux bi 8 %, peress li r-rekwiżiti minimi għal fondi proprji previsti mill-Qafas ta' Basel II għar-riskju tal-kontroparti, li r-rapport jirreferi għalihom b'mod espliċitu fir-rapport dwar il-prezzijiet ta' trasferiment, huma ta' 8 %.
               
            
                  (135)
               
               
                  Fir-rigward tar-rimunerazzjoni applikata għal dan il-kapital, il-Kummissjoni qajmet dubji fir-rigward tad-determinazzjoni tal-beta, peress li dan tal-aħħar deher dgħajjef wisq meta mqabbel ma' dak ta' kumpaniji oħra li jipprovdu servizzi finanzjarji. Hija qajmet dubji wkoll fir-rigward tal-għażla, mill-konsulent tat-taxxa, tal-Perċentil 25 minflok il-medjan għall-kalkolu tal-beta.
               
            
                  (136)
               
               
                  Ir-raba', fir-rigward tar-redditu mistenni fuq il-kapital proprju meqjus bħala eċċessiv fit-talba għal deċiżjoni, il-Kummissjoni qajmet dubji fir-rigward tal-aċċettazzjoni, fid-deċiżjoni tat-taxxa kkontestata, tal-użu ta' rata baxxa ħafna ta' 0,87 % mingħajr ebda ġustifikazzjoni.
               
            
                  (137)
               
               
                  Billi l-analiżi tal-prezz ta' trasferiment aċċettat mid-deċiżjoni tat-taxxa kkontestata ma dehritx li kienet tirrispetta l-prinċipju ta' distakkament, il-Kummissjoni stmat, b'mod preliminari, li din id-deċiżjoni se tagħti vantaġġ lil FFT. Ġie kkunsidrat li dan il-vantaġġ inkiseb kull sena u li kompla kull darba li t-taxxa dovuta kkalkolata fuq il-bażi ta' din id-deċiżjoni ġiet aċċettata mill-amministrazzjoni tat-taxxa Lussemburgiża. Skont il-Kummissjoni, dan il-vantaġġ ingħata wkoll b'mod selettiv peress li kien jikkostitwixxi distakk meta mqabbel mal-prattika amministrattiva li tiffavorixxi speċifikament lil FFT meta mqabbel ma' kumpaniji li jinsabu f'sitwazzjoni fattwali u ġuridika simili.
               
            
                  (138)
               
               
                  Billi l-kundizzjonijiet l-oħra tal-Artikolu 107(1) tat-TFUE ġew sodisfatti u fin-nuqqas ta' raġuni apparenti ta' kontabilità, il-Kummissjoni kkonkludiet, b'mod preliminari, li d-deċiżjoni tat-taxxa kkontestata kienet għajnuna mill-Istat inkompatibbli mas-suq intern. B'konsegwenza ta' dan, hija ddeċidiet li tibda l-proċedura ta' investigazzjoni formali fir-rigward ta' din id-deċiżjoni tat-taxxa.
               
            
                  (139)
               
               
                  Fid-deċiżjoni tal-ftuħ tagħha, il-Kummissjoni ordnat ukoll lil-Lussemburgu, skont l-Artikolu 10(3) tar-Regolament (KE) Nru 659/1999, jipprovdi d-dokumenti, l-informazzjoni u d-dejta kollha relatati mal-miżura kkontestata li kienu neċessarji sabiex tkun tista' tieħu deċiżjoni dwar l-eżistenza ta' għajnuna mill-Istat u, skont il-każ, dwar il-kompatibilità ta' din l-għajnuna mas-suq intern. Fil-każ li l-Lussemburgu ma jipprovdix l-informazzjoni kollha mitluba, hija stiednet lill-pajjiż jaċċetta, skont l-Artikolu 6(a)(2)(b) tar-Regolament (KE) Nru 659/1999, li hija titlob lill-benefiċjarju tal-miżura kkontestata, jiġifieri FFT, jipprovdi l-informazzjoni mitluba.
               
            4.   KUMMENTI TAL-LUSSEMBURGU
      
      
                  (140)
               
               
                  Il-Lussemburgu bagħat il-kummenti tiegħu dwar id-deċiżjoni tal-ftuħ fil-19 ta' Lulju 2014. Huwa jikkonferma qabel kollox li l-proċedura kienet ivvizzjata, u li l-Kummissjoni għamlet żbalji dwar il-kontenut tad-deċiżjoni tal-ftuħ.
               
            4.1.   Kummenti tal-Lussemburgu dwar il-proċedura tal-Kummissjoni
      
      
                  (141)
               
               
                  Fir-rigward tal-proċedura, il-Lussemburgu ddikjara li l-proċedura korretta sabiex tingħata inġunzjoni ta' informazzjoni ma ġietx segwita f'dan il-każ, fis-sens li r-Regolament (KE) Nru 659/1999 ma jippermettix lill-Kummissjoni li toħroġ inġunzjonijiet f'deċiżjoni tal-ftuħ. Qabel ma setgħet toħroġ tali inġunzjoni, kellha tiġi segwita l-proċedura prevista fl-Artikolu 10 tar-Regolament (KE) Nru 659/1999.
               
            
                  (142)
               
               
                  Il-Lussemburgu jiddikjara wkoll, fir-rigward tal-informazzjoni mitluba fid-deċiżjoni ta' inġunzjoni, li l-Kummissjoni ma spjegatx għalfejn l-iżvelar tal-identità tal-benefiċjarju kien neċessarju sabiex tiġi evalwata l-miżura fir-rigward tar-regoli dwar l-għajnuna mill-Istat. Minħabba bosta każijiet ta' evażjoni u allegazzjonijiet mhux sostanzjali tal-Kummissjoni fil-pubbliku, il-Lussemburgu ma setgħax jiżvela l-identità tal-benefiċjarju f'dan l-istadju. Barra minn hekk, id-deċiżjoni ta' inġunzjoni ma speċifikat ebda informazzjoni oħra partikolari li kellha tiġi pprovduta. Għaldaqstant, skont il-manwal tal-proċeduri tal-Kummissjoni, inġunzjoni għandha tispjega b'mod ċar liema informazzjoni hija neċessarja fil-qafas tal-proċedura inkwistjoni.
               
            
                  (143)
               
               
                  Il-Lussemburgu jiddikjara wkoll li, billi d-deċiżjoni tal-ftuħ ma tispjegax kif id-deċiżjoni tat-taxxa kkontestata tikkostitwixxi għajnuna, huwa impossibbli li jiġi eżegwit l-obbligu ta' sospensjoni. FFT għandha tissottometti dikjarazzjoni tat-taxxa u, billi l-Kummissjoni ma speċifikatx fid-deċiżjoni tal-ftuħ liema kien il-metodu indikat sabiex tiġi kkalkulata t-taxxa pagabbli, l-amministrazzjoni tat-taxxa Lussemburgiża se tuża l-metodoloġija magħżula fid-deċiżjoni tat-taxxa.
               
            
                  (144)
               
               
                  Il-Lussemburgu jiddikjara mill-ġdid li l-Kummissjoni kisret il-prinċipji tal-kooperazzjoni leali, ta' imparzjalità u ta' amministrazzjoni tajba, partikolarment billi ma rrispondietx għall-offerti ta' laqgħa tiegħu li setgħu jippermettu lill-awtoritajiet Lussemburgiżi li jispjegawlha l-metodoloġija użata fid-deċiżjoni tat-taxxa kkontestata.
               
            
                  (145)
               
               
                  Il-Lussemburgu kkontesta d-deċiżjoni tal-Kummissjoni li tibda proċedura relatata ma' FFT (b'numru tal-każ ġdid, SA.38375) differenti minn dik, ġenerali, dwar il-prattiki tal-Lussemburgu dwar deċiżjoni tat-taxxa miftuħa taħt in-numru tal-każ SA.37267. Billi l-Lussemburgu kien appella kontra l-inġunzjoni ta' informazzjoni adottata mill-Kummissjoni fil-qafas tal-każ SA.37267 quddiem il-Qorti Ġenerali, il-Kummissjoni setgħet tevita b'mod artifiċjali annullament ta' din l-inġunzjoni billi jinfetaħ każ ġdid.
               
            
                  (146)
               
               
                  Fl-aħħar nett, il-Lussemburgu jiddikjara li l-Kummissjoni wettqet abbuż ta' poter billi fixklet l-eżerċizzju ta' setgħa diskrezzjonali u l-interpretazzjoni sempliċi ta' regola tad-dritt komuni. B'mod partikolari, id-deċiżjoni tat-taxxa dwar FFT ma tirriżultax mill-eżerċizzju ta' setgħa diskrezzjonali mill-amministrazzjoni tat-taxxa Lussemburgiża, iżda tikkonforma mal-Artikolu 164(3) tal-L.I.R., u maċ-Ċirkolari. Skont il-Lussemburgu, fl-applikazzjoni ta' dawn id-dispożizzjonijiet, huwa inevitabbli li dawn jiġu interpretati fid-dawl tal-fatti ta' kull każ sabiex jintlaħqu soluzzjonijiet determinati miċ-ċirkostanzi partikolari u stabbiliti fuq dawn tal-aħħar. Il-Kummissjoni ma tafx id-distinzjoni bejn, minn naħa, is-setgħa diskrezzjonali u, min-naħa l-oħra, l-interpretazzjoni tar-regoli li jinkludu termini legali astratti li għandhom jiġu applikati għall-każ inkwistjoni. Barra minn hekk, billi ħadet il-post tal-awtoritajiet Lussemburgiżi għall-interpretazzjoni tad-dritt Lussemburgiż, il-Kummissjoni injorat il-kompetenza tal-Istati Membri fir-rigward tat-tassazzjoni diretta.
               
            
                  (147)
               
               
                  Skont il-Lussemburgu, peress li l-amministrazzjoni tat-taxxa ma eżerċitatx is-setgħa diskrezzjonali tagħha fil-każ ta' FFT, il-Kummissjoni ma setgħetx tagħti prova li d-deċiżjoni tat-taxxa kkontestata dderogat il-prattika amministrattiva ordinarja. Il-Lussemburgu jispjega li l-azzjoni amministrattiva tiegħu hija bbażata fuq il-prinċipji ta' legalità u ta' ugwaljanza, u għalhekk tittratta lill-kontribwenti kollha li jinsabu essenzjalment fl-istess sitwazzjoni bl-istess mod. Il-Lussemburgu jsostni li d-deċiżjoni tal-ftuħ ġiet eżaminata biss fid-dawl tal-linji gwida tal-OECD dwar l-ipprezzar tat-trasferimenti u mhux fid-dawl tal-prattika amministrattiva Lussemburgiża.
               
            4.2.   Kummenti tal-Lussemburgu fir-rigward tal-iżbalji dwar il-mertu tad-deċiżjoni tal-ftuħ
      
      
                  (148)
               
               
                  B'mod ġenerali, il-Lussemburgu jiddikjara li l-Kummissjoni għamlet żball dwar il-mertu billi bħala sistema ta' referenza sabiex jiġi ddeterminat il-vantaġġ selettiv ħadet il-prinċipju ta' distakkament ipprovdut mil-linji gwida tal-OECD dwar l-ipprezzar tat-trasferimenti u mhux il-leġiżlazzjoni u l-prattika nazzjonali.
               
            
                  (149)
               
               
                  Barra minn hekk, il-Lussemburgu jiddikjara li l-Kummissjoni interpretat ħażin il-linji gwida tal-OECD dwar l-ipprezzar tat-trasferimenti. Fil-premessa (65) tad-deċiżjoni tal-ftuħ, il-Kummissjoni dehret li stabbilixxiet ġerarkija tal-metodi ta' stabbiliment tal-prezzijiet ta' trasferiment, u ddikjarat li għandha tingħata prijorità lill-użu ta' metodi diretti, u b'mod partikolari l-metodu CUP, meta mqabbel mal-metodi indiretti bħall-MTMN. Il-Kummissjoni b'hekk ma tikkunsidrax il-fatt li, mill-2010, il-linji gwida tal-OECD dwar l-ipprezzar tat-trasferimenti baqgħu jikkunsidraw biss ġerarkija tal-metodi li taqbel mar-rekwiżiti u l-prattiki attwali. B'referenza għall-paragrafu 1.13 tal-prinċipji msemmija, il-Lussemburgu jindika li dawn jirrikonoxxu li “l-istabbiliment tal-prezzijiet ta' trasferiment mhuwiex xjenza preċiża” u li “l-għażla tal-metodu ta' stabbiliment tal-prezz ta' distakkament mhuwiex se jkun, f'ħafna każijiet, perfettament ċar”. Billi l-konsulent tat-taxxa ta' FFT stima li l-għażla tal-MTMN kienet ġustifikata u applika l-Artikolu 164 tal-L.I.R., l-amministrazzjoni tat-taxxa Lussemburgiża sempliċiment ikkonfermat l-akkuratezza fid-dritt tal-analiżi.
               
            
                  (150)
               
               
                  Skont il-Lussemburgu, il-Kummissjoni tirrikonoxxi li l-interpretazzjoni u l-applikazzjoni tal-prinċipju ta' distakkament ivarjaw minn amministrazzjoni tat-taxxa għal oħra u bejn l-amministrazzjonijiet tat-taxxa u l-kumpaniji (60); għalhekk ma tistax, minn naħa, tippermetti li l-prinċipju ta' distakkament ikun soġġett għal interpretazzjonijiet u applikazzjonijiet differenti u, min-naħa l-oħra, tqis li hemm metodu korrett wieħed biss li bih il-Lussemburgu kellu japplika l-prinċipju ta' distakkament.
               
            
                  (151)
               
               
                  Barra minn hekk, il-Lussemburgu jikkritika lill-Kummissjoni li ma applikatx f'dan il-każ id-dispożizzjoni leġiżlattiva nazzjonali kkonċernata, jiġifieri l-Artikolu 164(3) tal-L.I.R. u l-prattika amministrattiva li tirriżulta minnu, iżda qieset biss bħala referenza l-linji gwida tal-OECD dwar l-ipprezzar tat-trasferimenti. B'hekk, il-Kummissjoni tiddetermina l-metodu ta' kalkolu li tqis l-aktar adegwat, filwaqt li d-dritt Lussemburgiż ma jistabbilixxix l-użu ta' metodi speċifiċi ta' determinazzjoni tal-prezz ta' trasferiment. Għalhekk il-Kummissjoni injorat għalkollox il-qafas legali u l-prattika amministrattiva Lussemburgiża f'dan is-suġġett. Barra minn hekk, għall-finijiet tal-analiżi ta' selettività, il-Kummissjoni ma wettqitx tqabbil tat-trattament tat-taxxa ta' FFT ma' dak ta' kumpaniji oħra li jinsabu f'sitwazzjoni fattwali u ġuridika simili fil-Lussemburgu.
               
            
                  (152)
               
               
                  Fir-rigward tad-dubji espressi mill-Kummissjoni fid-deċiżjoni tal-ftuħ tagħha, il-Lussemburgu jikkritika lill-Kummissjoni talli kkonċentrat wisq, u b'mod unilaterali wisq, fuq l-istrateġija tat-taxxa allegata ta' Fiat fil-livell tal-grupp, mingħajr ma kkunsidrat il-fatt li Fiat, billi taġixxi bħala grupp, setgħet kienet immotivata minn raġunijiet oħra għall-istruttura li għandha.
               
            
                  (153)
               
               
                  L-ewwel nett, l-awtoritajiet tat-taxxa Lussemburgiżi ċertament qatt ma qablu ma' “bilanċ tat-taxxa fiss”, kif inhu allegat fil-premessa 64 tad-deċiżjoni tal-ftuħ. L-introjtu taxxabbli ta' FFT jiddependi mill-volum tas-self mogħti u r-rapport dwar il-prezzijiet ta' trasferiment wassal biex tiġi kkunsidrata biss firxa fit-termini tal-punti ta' bażi fir-rigward tal-marġni li għandu jitwettaq.
               
            
                  (154)
               
               
                  It-tieni, fir-rigward tal-ammont tal-fondi proprji mitluba u d-dubji mqajma mill-Kummissjoni f'dan ir-rigward, il-Lussemburgu jqis li l-għażla tal-Qafas ta' Basel II hija raġonevoli, l-istess bħall-għażla li jiġu esklużi l-parteċipazzjonijiet. Il-Lussemburgu jiddikjara li kien loġiku li l-parteċipazzjonijiet finanzjarji jkunu esklużi mill-kalkoli, għaliex huma ma kinux marbuta mal-qafas ta' eżerċizzju limitat għall-prezzijiet ta' trasferiment fuq is-self fi ħdan il-grupp. Barra minn hekk, skont ir-rapport dwar il-prezzijiet ta' trasferiment, l-ammont għall-finanzjament tal-parteċipazzjonijiet jiżdied għal EUR 165 244 000, li jikkorrispondi għall-prezz għax-xiri tal-parteċipazzjonijiet ta' FFT u għalhekk, skont il-Lussemburgu, mhuwiex kritikabbli. Barra minn hekk, billi l-introjtu tal-parteċipazzjonijiet ġie eżentat minħabba d-dritt Lussemburgiż, l-ispejjeż relatati, bħall-imgħax, lanqas mhuma deduċibbli. Finalment, ir-rimunerazzjoni tal-parteċipazzjonijiet li titwettaq permezz ta' dividendi minn sussidjarji, li l-ammont tagħhom huwa suxxettibbli li jvarja skont ir-riżultati tas-sussidjarji u tal-bżonnijiet tagħhom fir-rigward tal-investiment mill-ġdid, il-kunċett tal-marġni li għandu jiġi applikat għal dan il-fluss ta' introjti ma jagħmilx sens għall-pjan kummerċjali.
               
            
                  (155)
               
               
                  It-tielet, il-Lussemburgu jiddikjara li l-esklużjoni tal-pretensjonijiet fi ħdan il-grupp tal-kalkolu hija ġġustifikata wkoll, billi d-dejn ta' FFT huwa akkumpanjat minn garanzija espliċita favur il-kredituri ta' FFT. Meta jitqiesu l-istrateġija industrijali, l-interessi ekonomiċi u r-riskju ta' falliment potenzjali għar-reputazzjoni tal-kumpanija, ir-riskju ta' inadempjenza ta' FFT huwa baxx ħafna u l-ammont “liberu” ta' EUR 93 710 000 huwa suffiċjenti ħafna sabiex jiġi kopert ir-riskju.
               
            
                  (156)
               
               
                  Ir-raba', il-Lussemburgu jikkritika lill-Kummissjoni talli ddubitat il-mod kif ġie kkalkulat il-beta għall-finijiet tad-determinazzjoni tal-primjum ta' riskju. L-ewwel nett, dawn il-kalkoli mhumiex purament matematiċi u jistgħu jiġu ġġustifikati riżultati differenti; għaldaqstant, ir-riżultati miksuba fir-rapport dwar il-prezzijiet ta' trasferiment huma perfettament ġustifikabbli u solidi. It-tieni, anke jekk ir-riżultati miksuba mill-Kummissjoni jkunu differenti, hija xorta għandha teżamina jekk dan jagħtix vantaġġ lil FFT meta mqabbel ma' intrapriżi oħra stabbiliti fil-Lussemburgu. It-tielet, anke fil-qafas ta' evalwazzjoni alternattiva li tqabbel il-primjum tar-riskju kkalkulat għal FFT mar-rimunerazzjoni mħallsa lill-azzjonisti tal-kumpanija elenkata, li jagħti persentaġġ ta' 3,5 sa 4 %, li huwa sostanzjalment aktar baxx mill-primjum tar-riskju ta' 6,05 % ikkalkulat għal FFT, it-tqabbil jindika li l-primjum tar-riskju ta' 6,05 % huwa assolutament ġustifikabbli u jissodisfa totalment ir-rekwiżiti tal-Artikolu 164 tal-L.I.R.
               
            
                  (157)
               
               
                  Fl-aħħar nett, il-Lussemburgu jiddikjara li minħabba li l-Grupp dwar il-Kodiċi tal-Kondotta (Tassazzjoni tal-Intrapriżi) ikkonferma b'mod espliċitu li l-prattika tad-deċiżjonijiet tat-taxxa fil-Lussemburgu kienet tikkonforma mal-kodiċi tal-kondotta u mal-linji gwida tal-OECD, il-prinċipju tal-aspettattiva leġittima jimplika li FFT għandha tkun tista' tibbaża fuq id-deċiżjoni tat-taxxa tat-3 ta' Settembru 2012 matul il-perjodu ta' validità kollu tagħha, jiġifieri ħames snin.
               
            5.   KUMMENTI MILL-PARTIJIET TERZI INTERESSATI
      
      
                  (158)
               
               
                  FFT bagħtet il-kummenti tagħha dwar id-deċiżjoni tal-ftuħ fit-30 ta' Ottubru 2014. Dawn il-kummenti ntbagħtu f'żewġ dokumenti distinti.
               
            5.1.   L-ewwel grupp ta' kummenti ta' FFT
      
      
                  (159)
               
               
                  L-ewwel grupp ta' kummenti ta' FFT huwa maqsum f'żewġ partijiet. L-ewwel parti tispjega r-raġuni għalfejn FFT tqis li l-Kummissjoni applikat ħażin il-linji gwida tal-OECD dwar l-ipprezzar tat-trasferimenti għall-APP ta' FFT. It-tieni parti tiddeskrivi kif id-deċiżjoni tal-ftuħ ma tirrispettax in-norma ġuridika meħtieġa li tikkonsisti fl-istabbiliment tas-selettività skont l-Artikolu 107(1) tat-TFUE.
               
            5.1.1.   Applikazzjoni ħażina tal-linji gwida tal-OECD
      
      
                  (160)
               
               
                  L-ewwel nett, għall-kuntrarju ta' dak li tiddikjara li l-Kummissjoni fid-deċiżjoni tal-ftuħ, FFT tiddikjara li ma kinitx qablet mal-amministrazzjoni tat-taxxa Lussemburgiża fuq introjtu taxxabbli fiss. Il-ftehim kien relatat biss ma' metodu ta' rimunerazzjoni tal-funzjonijiet ta' teżor eżerċitati minn FFT. Kull sena mill-2011, FFT taġġorna l-parametri kollha użati sabiex jiġi stmat il-kapital proprju tagħha li huwa espost għar-riskju u r-redditu tagħha fuq il-kapital proprju sabiex jiġi kkalkulat il-qligħ immirat tagħha. Barra minn hekk, l-APP ta' FFT jgħodd biss għal perjodu ta' ħames snin, sakemm il-fatti u ċ-ċirkostanzi li huwa bbażat fuqhom ma jinbidlux; dan il-perjodu jikkorrispondi għall-prattika tad-deċiżjonijiet tat-taxxa fi Stati Membri oħra.
               
            
                  (161)
               
               
                  It-tieni, m'hemm l-ebda oġġezzjoni li l-konsulent tat-taxxa ta' FFT jagħżel l-MTMN, peress li ma jeżisti l-ebda element ta' tqabbil intern għat-tranżazzjonijiet ta' FFT li jista' jintuża sabiex jiġi applikat il-metodu CUP. Ir-raġunijiet huma li i) FFT ma tagħtix self lil terzi u li ii) il-kumpaniji tal-grupp Fiat ma jiksbux self simili minn terzi. FFT tirreferi għall-paragrafu 2.2 tal-linji gwida tal-OECD dwar l-ipprezzar tat-trasferimenti, li jgħid li l-metodu ta' selezzjoni jimmira dejjem li jsib l-aktar metodu adegwat f'każ speċifiku. FFT wara ssemmi l-paragrafu 2.4 tal-istess prinċipji, li jgħid li jeżistu sitwazzjonijiet li fihom il-metodi ta' tranżazzjoni tal-qligħ huma aktar adegwati mill-metodi tradizzjonali bbażati fuq it-tranżazzjonijiet.
               
            
                  (162)
               
               
                  Skont FFT, kieku l-konsulent tat-taxxa uża l-valutazzjoni tal-bonds tagħha fil-metodu CUP sabiex jistabbilixxi l-prezzijiet ta' trasferiment applikati għas-self mogħti lill-kumpaniji tal-grupp, FFT kienet issofri minn telf għaliex ma kinitx tkun irkuprat il-kost tal-likwidità sabiex tkopri l-bżonnijiet finanzjarji tal-grupp. FFT tifforma entità inqas kumplessa mill-kumpaniji l-oħra tal-grupp, li l-marġni tagħhom jistgħu jiġu verifikati permezz tal-MTMN. Dan il-metodu jintuża aktar spiss fl-analiżi tal-prezzijiet ta' trasferiment u l-linji gwida tal-OECD tal-2010 dwar l-ipprezzar tat-trasferimenti ma jistabbilixxu l-ebda ġerarkija bejn il-metodi.
               
            
                  (163)
               
               
                  Barra minn hekk, skont FFT, il-kapital proprju jista' spiss ikun ir-riżultat ta' deċiżjonijiet preċedenti marbuta mal-attivitajiet ta' kumpanija u ma jkollu l-ebda konnessjoni diretta mal-livell ta' kapital proprju neċessarju sabiex jiġu assunti r-riskji marbuta mal-attività tal-kumpanija.
               
            
                  (164)
               
               
                  Fl-aħħar nett, FFT tinnota li l-linji gwida tal-OECD dwar l-ipprezzar tat-trasferimenti jirrikonoxxu li l-istabbiliment tal-prezzijiet ta' trasferiment mhuwiex xjenza preċiża. F'dan ir-rigward, hija tirreferi għall-paragrafu 1.13 ta' dawn il-prinċipji, u b'mod aktar preċiż, għall-premessa li ġejja: “huwa importanti li ma jintesiex l-għan li tinkiseb approssimazzjoni raġonevoli minn riżultat ta' distakkament fuq il-bażi ta' informazzjoni insuffiċjenti. Għandu jiġi mfakkar ukoll li l-istabbiliment tal-prezzijiet ta' trasferiment mhuwiex xjenza preċiża u jeħtieġ valutazzjoni min-naħa tal-amministrazzjoni tat-taxxa kif ukoll mill-kontribwent.” FFT tindika li madankollu għamlet l-akbar sforz possibbli sabiex tistima rimunerazzjoni ta' distakkament għall-attivitajiet tagħha.
               
            
                  (165)
               
               
                  It-tielet, fir-rigward tal-adegwatezza tal-kapital proprju ta' FFT, din tal-aħħar għandha turi li l-kapital proprju tagħha huwa suffiċjenti sabiex isostni r-riskji marbuta mal-attività ta' finanzjament tagħha. Iċ-Ċirkolari ma tagħti l-ebda gwida speċifika li għandha tiġi segwita sabiex jiġi ddeterminat il-livell xieraq ta' fondi proprji esposti għar-riskju. Huwa għalhekk li FFT iddeċidiet li tanalizza l-kapital proprju tagħha sabiex tevalwa liema parti minn dan il-kapital proprju kien neċessarju sabiex teżerċita l-attivitajiet tagħha u ssostni r-riskji fid-dawl tal-Qafas ta' Basel II. Bl-istess mod, iċ-Ċirkolari tqabbel il-kumpaniji li jeżerċitaw attivitajiet ta' finanzjament intermedju ma' istituzzjonijiet finanzjarji indipendenti. Iċ-Ċirkolari tipprevedi wkoll li l-kontribwenti li jwettqu tranżazzjonijiet ta' finanzjament fi ħdan il-grupp għandu jkollhom biżżejjed fondi proprji sabiex isostnu r-riskji ta' finanzjament marbuta ma' dawn it-tranżazzjonijiet. Bil-maqlub, l-attivitajiet ta' parteċipazzjoni ma jiġux ikkunsidrati għall-finijiet tal-APP ta' FFT; huwa għalhekk li huwa ġġustifikat li jiġu esklużi l-parteċipazzjonijiet ta' FFT mill-fondi proprji tagħha f'riskju. Barra minn hekk, l-ammont tal-kapital proprju ekwivalenti għall-investiment fis-sussidjarji ta' FFT ma ġiex ikkunsidrat għaliex huwa jintegra l-investimenti mhux fil-portafoll f'sussidjarji rimunerati permezz ta' dividendi. Madankollu, id-dividendi mhumiex soġġetti għall-analiżi tal-prezzijiet ta' trasferiment, billi ma jikkunsidrawx l-importanza tal-funzjonijiet eżerċitati jew tar-riskji sostnuti. Tali tnaqqis huwa konformi wkoll mal-Qafas ta' Basel II (61) u mal-Artikolu 57 tad-Direttiva 2006/48/KE tal-Parlament Ewropew u tal-Kunsill (“CRD III”) (62).
               
            
                  (166)
               
               
                  Ir-raba', fir-rigward tal-analiżi, mill-Kummissjoni, tat-trattament tal-pretensjonijiet fi ħdan il-grupp u l-fatt li l-APP ta' FFT ma jikkunsidrax l-assi kollha minbarra dawk ta' partijiet terzi, FFT tiddikjara li l-klassifikazzjoni tal-kreditu tal-grupp hija diġà integrata fil-kost ta' finanzjament tal-grupp minn FFT. Minħabba li FFT u l-kumpaniji assoċjati kollha tal-grupp għandhom klassifikazzjoni tal-kreditu ekwivalenti għal dik ta' Fiat S.p.A (63)., FFT ma tiffaċċjax riskju tal-kreditu addizzjonali fit-termini tas-self tagħha lill-kumpaniji assoċjati tagħha fi ħdan il-grupp. B'konsegwenza ta' dan, ir-rata ta' mgħax mitluba minn FFT lill-kumpaniji assoċjati tagħha fi ħdan il-grupp tikkorrispondi għas-somma i) tal-kost ta' finanzjament tal-grupp, ii) tal-persentaġġi ta' garanzija mħallsa lil Fiat S.p.A.; iii) tal-ispejjeż operatorji sostnuti sabiex ikunu jistgħu jiġu pprovduti s-servizzi tagħha lill-kumpaniji l-oħra tal-grupp; iv) tal-“carry trade negattiv” li jirriżulta mill-fatt li l-ammonti sinifikanti mislufa minn FFT għandhom ikunu għal żmien qasir u għal rati ta' mgħax iktar baxxi sabiex jiġu sodisfatti l-bżonnijiet ta' likwidità tal-grupp għal żmien qasir; u v) tar-rimunerazzjoni tal-kapital għar-riskju sostnut, li huwa marbut mal-funzjonijiet assunti minn FFT fil-ġestjoni tat-teżor tal-grupp.
               
            
                  (167)
               
               
                  Il-ħames, skont FFT, huwa ġġustifikat l-użu tal-koeffiċjent ta' 6 % applikat għall-assi ponderati skont ir-riskju (l-“APR”), peress li dan jikkorrispondi mal-idea li FFT għandha dwar il-Qafas ta' Basel II trasposta għall-istituzzjonijiet finanzjarji mhux bankarji f'ċerti territorji tal-UE (pereżempju, l-Italja) mill-awtoritajiet regolatorji lokali, f'konformità mas-CRD. Barra minn hekk, hekk kif l-esponiment tal-assi ta' FFT għat-terzi jikkonsisti prinċipalment f'depożiti bankarji, il-ponderazzjoni tar-riskji ta' 20 % kienet ġiet applikata f'konformità mal-approċċ standard tal-Qafas ta' Basel II (64). Bl-istess mod, fir-rigward tal-ponderazzjoni tar-riskju ta' 15 % applikata għar-riskju operatorju, FFT tfakkar lill-Kummissjoni fl-approċċ indikatur bażiku fejn, skont il-punt 649 tal-Qafas ta' Basel II, għandu jiġi applikat tali koeffiċjent. Bl-istess mod, fil-qafas tal-istess approċċ, l-introjtu gross jikkorrispondi għall-introjtu nett mill-imgħax flimkien mall-introjtu nett mhux mill-imgħax, gross għall-marġni u l-ispejjeż operatorji kollha, iżda nett għall-elementi eċċezzjonali. Hekk kif FFT m'għandhiex introjti mingħajr imgħax, ir-referenza għall-imgħax dovut fuq depożiti bankarji, nett tal-imgħax riċevibbli, hija ġġustifikata bħala l-aħjar approssimazzjoni tar-riskji operatorji ta' FFT. Fir-rigward ta' kull modifika potenzjali għall-qafas regolatorju, FFT tiddikjara li anke fil-Qafas ta' Basel III (65) u fil-qafas tad-Direttiva 2013/36/UE tal-Parlament Ewropew u tal-Kunsill (66) (“CRD IV”) dwar l-aċċess għall-attività tal-istituzzjonijiet tal-kreditu u s-superviżjoni prudenzjali tal-istituzzjonijiet tal-kreditu u tal-intrapriżi ta' investiment, il-kriterji korrispondenti huma dejjem validi.
               
            
                  (168)
               
               
                  Is-sitt, fir-rigward tad-dubji tal-Kummissjoni dwar il-beta użat, FFT tiddikjara li anke jekk teskludi ċerti elementi ta' tqabbil (pereżempju l-banek nazzjonali), l-intervall ta' distakkament jibqa' kważi eżatt l-istess. Billi FFT taġixxi bħala kumpanija ta' finanzjament u ma tistax tiġi mqabbla ma' bank, il-betas tal-kumpaniji ta' finanzjament jiġu kkunsidrati minn FFT u [il-konsulent tat-taxxa] bħala l-aktar elementi ta' tqabbil adegwati. Barra minn hekk, iċ-Ċirkolari tirreferi b'mod ċar għall-fornituri ta' servizzi finanzjarji. Fuq din il-bażi, huwa raġonevoli li jiġi kkunsidrat grupp ta' kumpaniji attivi fis-settur tas-servizzi finanzjarji sabiex jiġi ddeterminat beta adegwat. Fir-rigward tal-adozzjoni tal-Perċentil 25 tal-intervall ta' distakkament, hija tikkonforma mal-linji gwida tal-OECD dwar l-ipprezzar tat-trasferimenti, li jqisu li l-punti kollha tal-intervall ta' distakkament iwasslu għal prezzijiet/qligħ ta' distakkament. Barra minn hekk, huwa stmat li FFT issostni riskji limitati peress li hija taħdem biss għal kumpaniji tal-grupp, billi l-attivitajiet tal-grupp huma integrati sew u billi l-kumpanija omm għandha kull interess li tappoġġja l-attivitajiet tas-sussidjarji tagħha.
               
            
                  (169)
               
               
                  Is-seba', FFT ma taqbilx mad-dubji tal-Kummissjoni dwar il-fatt li r-redditu fuq il-kapital proprju ta' 0.87 % jista' jkun baxx wisq. Il-kapital proprju eċċessiv, jiġifieri dak li mhuwiex neċessarju biex jiġu koperti r-riskji sostnuti minn FFT fil-qafas tal-attività ta' finanzjament tagħha, huwa kemm misluf lil kumpanija oħra tal-grupp li għandha bżonn finanzjament addizzjonali, kif ukoll użat sabiex jiġu finanzjati l-ispejjeż operatorji ta' FFT fil-qafas tal-provvista ta' servizzi finanzjarji. Għalhekk ir-rimunerazzjoni tagħhom għandha tiġi adattata għall-investimenti fi flus għal żmien qasir.
               
            5.1.2.   L-analiżi tas-selettività mwettqa mill-Kummissjoni
      
      
                  (170)
               
               
                  FFT tiddikjara li anke jekk l-analiżi tal-Kummissjoni dwar ir-rispett tal-prinċipju ta' distakkament kienet korretta, id-deċiżjoni tal-ftuħ ma tat l-ebda prova li FFT ibbenefikat minn trattament aktar favorevoli minn dak riservat għal kwalunkwe kontribwent Lussemburgiż ieħor li jinsab f'sitwazzjoni fattwalment u legalment komparabbli. Id-deċiżjoni tal-ftuħ ma tinkludi l-ebda tqabbil tal-pożizzjoni ta' FFT ma' dik ta' kontribwenti Lussemburgiżi oħra, bħall-21 kontribwent ieħor li l-APP tagħhom ġie eżaminat mill-Kummissjoni.
               
            
                  (171)
               
               
                  FFT kienet awtorizzata li tikkonkludi APP mal-amministrazzjoni tat-taxxa Lussemburgiża, bħal kull kontribwent Lussemburgiż ieħor li għandu preżenza reali fil-Lussemburgu.
               
            
                  (172)
               
               
                  Barra minn hekk, billi r-rata tal-imgħax fuq il-kumpaniji globali fil-Lussemburgu għal FFT kienet ta' 28.8 % (għas-sena finanzjarja 2011), filwaqt li fl-Italja, ir-rata ta' tassazzjoni tal-kumpanija prinċipali kienet madwar 33 %, profitt akbar ta' FFT kien jirriżulta f'aktar spejjeż deduċibbli fl-Italja, billi l-maġġoranza tas-self mogħti minn FFT kien lil Fiat Finance S.p.A. Għaldaqstant, ma deherx b'mod ċar liema tip ta' “għajnuna” kiseb il-grupp kollu jekk FFT iddikjarat profitt aktar baxx fil-Lussemburgu u għalhekk ibbenefikat minn tnaqqis fl-imgħax inqas sinifikanti fl-Italja.
               
            5.2.   It-tieni grupp ta' kummenti ta' FFT
      
      5.2.1.   L-APP ma jagħti l-ebda “vantaġġ”
      
      
                  (173)
               
               
                  It-tieni grupp ta' kummenti ta' FFT jibda billi jispjega l-importanza tal-APP inġenerali; dawn jitqiesu bħala parti mis-sistema tat-taxxa ġenerali u huma aċċettati mis-sistema tat-taxxa Lussemburgiża. L-APP ta' FFT issegwi l-gwidi stabbiliti miċ-Ċirkolari u ma titbegħidx mis-sistema tat-taxxa ġenerali Lussemburgiża. Il-perjodu tal-APP ta' FFT, li huwa ta' ħames snin, jikkonforma mal-perjodu standard tal-APP konkluż fi Stati Membri oħra.
               
            
                  (174)
               
               
                  Ir-regoli Lussemburgiżi dwar il-prezzijiet ta' trasferiment, li jikkostitwixxu l-bażi taċ-Ċirkolari, jagħmlu parti mis-sistema tat-taxxa ġenerali, billi dawn japplikaw bejn kumpaniji assoċjati fi ħdan il-grupp wieħed fil-qafas tat-tranżazzjonijiet bejn l-intrapriżi. Ir-regoli Lussemburgiżi dwar il-prezzijiet ta' trasferiment ma jitbegħdux mis-sistema tat-taxxa ġenerali fis-sens li jirrispettaw, fil-prattika, il-linji gwida tal-OECD dwar l-ipprezzar tat-trasferimenti u jimmiraw li jiddeterminaw profitt ta' distakkament.
               
            
                  (175)
               
               
                  Fir-rigward tad-dubji mqajma mill-Kummissjoni fid-deċiżjoni tal-ftuħ tagħha dwar l-għażla tal-metodu ta' stabbiliment tal-prezzijiet ta' trasferiment, FFT tiddikjara li l-MTMN huwa metodoloġija ġeneralment aċċettata, approvata mill-OECD, li tikkonforma mas-sistema tat-taxxa ġenerali Lussemburgiża. L-użu komuni tal-MTMN ġie rikonoxxut mill-Kummissjoni, kif ukoll il-fatt li l-applikazzjoni tiegħu tista' tikkawża diffikultajiet (67). Il-gwidi dwar ċerti aspetti dettaljati mhumiex suffiċjenti, iżda l-Kummissjoni tagħti d-dritt li jiġu solvuti kwistjonijiet ta' prezzijiet ta' trasferiment kontroversjali permezz tal-viżjoni tagħha dwar il-mod kif għandu jiġi applikat l-MTMN f'dan il-każ. Barra minn hekk, il-profitti taxxabbli ta' FFT huma allinjati mal-profitti tal-Istat, li jikkonferma għal darb'oħra li l-użu tal-MTMN ma ta l-ebda vantaġġ ekonomiku lil FFT.
               
            
                  (176)
               
               
                  Skont FFT, l-awtoritajiet tat-taxxa għandhom jibbenefikaw minn ċertu marġni ta' diskrezzjoni meta japplikaw l-MTMN, li, fir-rigward tad-determinazzjoni tal-profitt taxxabbli, qatt ma jasal għal riżultat wieħed, iżda għal serje ta' riżultati validi. Għaldaqstant, id-differenza bejn il-qligħ taxxabbli miksub minn FFT (u aċċettat mill-awtoritajiet tat-taxxa Lussemburgiżi) u l-qligħ taxxabbli preżunt skont il-Kummissjoni m'għandhiex titqies bħala vantaġġ fis-sens tar-regoli dwar l-għajnuna mill-Istat. Tali vantaġġ jirriżulta biss jekk il-miżura titbiegħed b'mod evidenti mir-regoli standard ta' stabbiliment tal-prezzijiet ta' trasferiment u jmur lil hinn mill-marġni ta' diskrezzjoni tal-amministrazzjoni tat-taxxa (68). F'każ kuntrarju, dan ikun interferenza tal-Kummissjoni fis-setgħat ta' Stat Membru fir-rigward it-tassazzjoni.
               
            
                  (177)
               
               
                  Fl-aħħar nett, FFT tiddikjara li, meta l-Kummissjoni evalwat l-eżistenza ta' vantaġġ, kellha tipprevedi l-effett globali “fuq il-grupp”. F'dan ir-rigward, il-grupp Fiat ma bbenefika minn ebda vantaġġ peress li kull żieda fil-bażi tat-taxxa fil-Lussemburgu ġie kkumpensat minn żieda fit-tnaqqis tat-taxxa f'pajjiżi Ewropej oħra (f'dawn l-aħħar snin, prinċipalment fl-Italja). Skont FFT, dan l-effet ġie rikonoxxut f'bosta deċiżjonijiet tal-Kummissjoni. (69)
                  
               
            5.2.2.   In-nuqqas ta' “selettività”
      
      
                  (178)
               
               
                  Skont FFT, is-sistema ta' referenza li għandha titqies sabiex tiġi evalwata s-selettività tista' tinkludi biss kumpaniji soġġetti għal regoli dwar il-prezzijiet ta' trasferiment, jiġifieri li jittrattaw biss ma' terzi assoċjati magħha. Dan huwa rikonoxxut fid-deċiżjoni tal-Kummissjoni dwar l-iskema Groepsrentebox (70), fejn huwa ddikjarat, fir-rigward tal-attivitajiet ta' finanzjament permezz ta' self, li l-intrapriżi relatati mhumiex f'sitwazzjoni fattwali u ġuridika komparabbli ma' dik tal-intrapriżi mhux relatati. Barra minn hekk, sabiex turi s-selettività, il-Kummissjoni għandha tagħti prova li FFT kisbet APP f'kundizzjonijiet differenti minn dawk applikati għal entitajiet oħra ta' grupp Lussemburgiżi li jeżerċitaw attivitajiet ta' finanzjament. Madankollu, iċ-Ċirkolari tispjega li l-APP huma disponibbli għall-kumpaniji kollha ta' gruppi finanzjarji. Għalhekk m'hemmx selettività.
               
            
                  (179)
               
               
                  Bħala regola ġenerali, il-Kummissjoni taċċetta d-deċiżjonijiet tat-taxxa bħala mezzi biex tingħata lill-kontribwenti ċertezza tad-dritt fil-qasam tal-pożizzjoni fiskali tagħhom. Id-deċiżjonijiet tat-taxxa adottati mill-amministrazzjoni tat-taxxa Lussemburgiża mhumiex diskrezzjonali, peress li jirrispettaw il-prinċipji taċ-Ċirkolari, li tirreferi speċifikament għall-prinċipju ta' distakkament definit fl-Artikolu 9 tal-Mudell ta' Konvenzjoni Fiskali tal-OECD u tipprovdi gwidi u speċifikazzjonijiet dwar ir-rekwiżiti minimi għal fondi proprji u l-analiżi tal-prezzijiet ta' trasferiment li kumpanija Lussemburgiża li twettaq attività ta' finanzjament fi ħdan il-grupp għandha tirrispetta. Għaldaqstant, il-marġni ta' diskrezzjoni tal-amministrazzjoni tat-taxxa Lussemburgiża, jekk tkun eżistenti, hija limitata għall-gwidi taċ-Ċirkolari. Barra minn hekk, din il-marġni ta' diskrezzjoni limitata tal-amministrazzjoni tat-taxxa hija inerenti għall-applikazzjoni tal-linji gwida tal-OECD dwar l-ipprezzar tat-trasferimenti. Dan l-element sempliċi ma jistax minnu nnifsu jwassal għall-preżenza ta' għajnuna mill-Istat. Barra minn hekk, FFT tiddikjara li l-APP ta' FFT hija soġġetta għal eżami perjodiku, b'perjodu ta' validità massima ta' ħames snin.
               
            
                  (180)
               
               
                  FFT tiddikjara wkoll li l-Kummissjoni ma tatx prova li l-applikazzjoni tal-metodu MTMN fl-APP ta' FFT tbiegħdet minn deċiżjonijiet tat-taxxa oħra konklużi minn kumpaniji li jinsabu f'sitwazzjonijiet komparabbli għal dawk ta' FFT. Skont FFT, m'hemm l-ebda dubju li kumpanija komparabbli li tinsab f'sitwazzjoni simili għal tagħha kienet kapaċi titlob deċiżjoni tat-taxxa u tiddetermina l-profitti taxxabbli tagħha fuq il-bażi tal-MTMN. Hekk kif FFT u l-kumpaniji komparabbli ġew soġġetti għall-istess skema fiskali, ma jagħmilx sens li jiġi stabbilit jekk il-metodu ta' stabbiliment tal-prezzijiet ta' trasferiment applikat għal FFT kienx jikkonforma mal-linji gwida tal-OECD dwar l-ipprezzar tat-trasferimenti (li fi kwalunkwe każ kien konformi).
               
            5.2.3.   Is-sitwazzjoni fattwali ta' FFT hija sostanzjalment differenti minn dik osservata fid-deċiżjonijiet relatati maċ-ċentri ta' koordinazzjoni
      
      
                  (181)
               
               
                  Skont FFT, id-deċiżjoni tal-ftuħ turi bosta differenzi notevoli meta mqabbla ma' deċiżjonijiet preċedenti li fihom il-Kummissjoni qajmet dubji dwar l-applikazzjoni ta' metodu ta' stabbiliment tal-prezzijiet ta' trasferiment (jiġifieri l-metodu tal-kost miżjud) bħala miżura fiskali li wasslet għal vantaġġ selettiv (71). F'dawn id-deċiżjonijiet, l-iskema kienet disponibbli biss għall-kontribwenti li rrispettaw ċerti rekwiżiti, filwaqt li fid-deċiżjoni tal-ftuħ, il-Kummissjoni kkontestat biss l-applikazzjoni tal-MTMN, jiġifieri d-determinazzjoni speċifika tal-profitti taxxabbli, fil-kuntest ta' proċedura APP disponibbli għall-kontribwenti Lussemburgiżi kollha li jeżerċitaw attivitajiet ta' finanzjament ma' partijiet assoċjati.
               
            
                  (182)
               
               
                  Barra minn hekk, f'dawn id-deċiżjonijiet, l-introjtu ddeterminat permezz tal-metodu tal-kost miżjud jitbiegħed sostanzjalment mill-profitt tal-Istat, li mhuwiex il-każ ta' FFT, li d-dħul tagħha ddeterminat mill-metodu MTMN huwa konformi mar-riżultat tal-kontabilità tal-kumpanija stess. Bl-istess mod, l-applikazzjoni tal-metodu ta' stabbiliment tal-prezzijiet ta' trasferiment fid-deċiżjonijiet preċedenti, b'mod evidenti, ma kinitx konformi mal-linji gwida tal-OECD dwar l-ipprezzar tat-trasferimenti. F'dan il-każ, ma kienx hemm ksur ta' dawn il-prinċipji. Madankollu, b'differenza għal dak li ġie osservat fid-deċiżjonijiet dwar iċ-ċentri ta' koordinazzjoni, il-linji gwida tal-OECD dwar l-ipprezzar tat-trasferimenti m'għadhomx jinkludu gwidi ċari dwar l-istabbiliment tal-prezzijiet ta' trasferiment għal ċerti attivitajiet eżerċitati minn FFT (bħall-attivitajiet ta' finanzjament u ta' teżor).
               
            
                  (183)
               
               
                  FFT tiddikjara wkoll li l-Kummissjoni lanqas ma kkunsidrat il-fatt li l-APP ta' FFT ġie bbażat fuq studju ekonomiku li jikkonforma mal-linji gwida tal-OECD dwar l-ipprezzar tat-trasferimenti, li juri għaldaqstant li d-determinazzjoni tal-profitt ma kienx arbitrarju u li l-awtoritajiet tat-taxxa Lussemburgiżi ma kienu eżerċitaw l-ebda setgħa diskrezzjonali.
               
            6.   RISPOSTA TAL-LUSSEMBURGU GĦALL-KUMMENTI TAL-PARTIJIET TERZI
      
      
                  (184)
               
               
                  Permezz tal-ittra tal-5 ta' Jannar 2015, il-Lussemburgu indika li aderixxa totalment mal-kummenti ta' Fiat.
               
            7.   VALUTAZZJONI TAL-MIŻURA KKONTESTATA
      
      7.1.   Eżistenza tal-għajnuna
      
      
                  (185)
               
               
                  Skont l-Artikolu 107(1) tat-TFUE, kull għajnuna, ta' kwalunkwe forma, mogħtija minn Stat Membru jew permezz ta' riżorsi tal-Istat, li twassal għal distorsjoni jew theddida ta' distorsjoni għall-kompetizzjoni billi tiffavorixxi ċerti intrapriżi jew ċerti produtturi għandha, sa fejn tolqot il-kummerċ bejn l-Istati Membri, tkun inkompatibbli mas-suq intern.
               
            
                  (186)
               
               
                  Skont ġurisprudenza stabbilita, il-klassifikazzjoni bħala għajnuna fis-sens tal-Artikolu 107(1) tat-TFUE teżiġi li l-kundizzjonijiet kollha msemmijin f'din id-dispożizzjoni jiġu sodisfatti (72). Għalhekk, sabiex miżura nazzjonali tista' tiġi kklassifikata bħala għajnuna mill-Istat, l-ewwel nett, għandu jkun hemm intervent tal-Istat jew permezz ta' riżorsi tal-Istat, it-tieni, dan l-intervent għandu jkun ta' natura tali li jista' jolqot il-kummerċ bejn l-Istati Membri, it-tielet, l-intervent għandu jagħti vantaġġ selettiv lill-benefiċjarju tiegħu u, ir-raba', dan għandu jwassal għal distorsjoni jew theddida ta' distorsjoni għall-kompetizzjoni (73).
               
            
                  (187)
               
               
                  Fir-rigward tal-ewwel kundizzjoni għall-eżistenza ta' għajnuna, id-deċiżjoni kkontestata nħarġet mill-Amministrazzjoni tal-Kontribuzzjonijiet Diretti, li tagħmel parti mill-amministrazzjoni tat-taxxa tal-Gran Dukat tal-Lussemburgu. Din id-deċiżjoni tinkludi l-aċċettazzjoni, mill-amministrazzjoni tat-taxxa Lussemburgiża ta' metodu ta' imputazzjoni tal-profitti lil FFT fi ħdan il-grupp Fiat, propost mill-konsulent tat-taxxa ta' din tal-aħħar, li jimpenja lill-amministrazzjoni tat-taxxa Lussemburgiża għal perjodu ta' ħames snin u li fuq il-bażi tiegħu FFT tikkalkula kull sena l-ammont tat-taxxa fuq il-kumpaniji li għandha tħallas lil-Lussemburgu. Għalhekk id-deċiżjoni kkontestata hija attribwibbli għal-Lussemburgu.
               
            
                  (188)
               
               
                  Fir-rigward tal-finanzjament tal-miżura permezz ta' riżorsi tal-Istat, skont ġurisprudenza stabbilita tal-Qorti, miżura li permezz tagħha l-awtoritajiet pubbliċi jagħtu lil ċerti impriżi eżenzjoni fiskali favorevoli li, għalkemm ma tinvolvix trasferiment pożittiv ta' riżorsi tal-Istat, tqiegħed lill-benefiċjarji f'sitwazzjoni finanzjarja iktar favorevoli minn dik tal-persuni taxxabbli l-oħra, tikkostitwixxi għajnuna mill-Istat (74). Fit-Taqsima 7.2, il-Kummissjoni se turi li d-deċiżjoni kkontestata tikkawża tnaqqis fit-taxxa dovuta minn FFT lil-Lussemburgu billi titbiegħed mit-taxxa li FFT hija, f'każ kuntrarju, obbligata li tħallas fid-dawl tas-sistema ġenerali tat-taxxa fuq il-kumpaniji tal-Lussemburgu. Għaldaqstant, għandu jitqies li d-deċiżjoni kkontestata twassal għal telf ta' riżorsi mill-Istat, peress li kull tnaqqis tat-taxxa dovut minn FFT jikkawża telf ta' dħul mit-taxxa li l-Lussemburgu seta' juża fin-nuqqas ta' dan it-tnaqqis.
               
            
                  (189)
               
               
                  Fir-rigward tat-tieni kundizzjoni għall-eżistenza ta' għajnuna, FFT hija parti mill-grupp Fiat, li hija entità preżenti fil-livell globali li teżerċita l-attivitajiet tagħha fl-Istati Membri kollha tal-Unjoni, b'mod li kull għajnuna mogħtija lilha tista taffettwa l-kummerċ fi ħdan l-Unjoni. Barra minn hekk, miżura mogħtija mill-Istat titqies li twassal għal distorsjoni jew thedded li twassal għal distorsjoni tal-kompetizzjoni meta tkun ta' natura li ssaħħaħ il-pożizzjoni kompetittiva tal-benefiċjarju tagħha meta mqabbel ma' intrapriżi oħra li jikkompeti magħhom (75). Sa fejn id-deċiżjoni kkontestata teżonera lil FFT minn dejn fiskali li normalment kienet tkun obbligata li tħallas fid-dawl tas-sistema ġenerali tat-taxxa fuq il-kumpaniji tal-Lussemburgu, din id-deċiżjoni twassal għal distorsjoni jew thedded li twassal għal distorsjoni billi ssaħħaħ il-pożizzjoni finanzjarja ta' FFT u tal-grupp Fiat, b'mod li r-raba' kundizzjoni għall-eżistenza ta' għajnuna mill-Istat tkun sodisfatta wkoll f'dan il-każ.
               
            
                  (190)
               
               
                  Fir-rigward tat-tielet kundizzjoni għall-eżistenza ta' għajnuna, il-Kummissjoni se tispjega, fit-Taqsima 7.2, ir-raġunijiet għalfejn hija tqis li d-deċiżjoni kkontestata tagħti vantaġġ selettiv lil FFT, sa fejn twassal għal tnaqqis tat-taxxa dovuti mill-parti interessata lil-Lussemburgu billi titbiegħed mit-taxxa li FFT kellha tħallas fid-dawl tas-sistema ordinarja tat-taxxa fuq il-kumpaniji, u b'hekk tissodisfa l-kundizzjonijiet kollha għall-eżistenza ta' għajnuna skont l-Artikolu 107(1) tat-TFUE.
               
            7.2.   L-eżistenza ta' vantaġġ selettiv
      
      
                  (191)
               
               
                  Skont ġurisprudenza stabbilita, “l-Artikolu 107(1) tat-Trattat jimponi l-obbligu li jiġi ddeterminat jekk, fil-kuntest ta' sistema ġuridika partikolari, miżura nazzjonali hijiex ta' tali natura li tiffavorixxi 'ċerti impriżi jew ċerti produtturi' fil-konfront ta' oħrajn li jinsabu, fir-rigward tal-għan li l-imsemmija sistema tfittex li tilħaq, f'sitwazzjoni fattwali u ġuridika paragunabbli. Jekk dan ikun il-każ, il-miżura kkonċernata tissodisfa l-kundizzjoni ta' selettività” (76).
               
            
                  (192)
               
               
                  Fil-kawżi dwar il-qasam tat-tassazzjoni, il-Qorti fasslet analiżi fi tliet stadji sabiex jiġi ddeterminat jekk miżura fiskali partikolari hijiex selettiva (77). L-ewwel, jeħtieġ li tiġi ddeterminata l-iskema tat-taxxa komuni jew normali applikabbli fl-Istat Membru: “is-sistema ta' referenza”. It-tieni, irid jiġi ddeterminat jekk il-miżura tat-taxxa inkwistjoni tikkostitwixxix deroga minn dik is-sistema, diment li tagħmel differenza bejn operaturi ekonomiċi, li fid-dawl tal-għan intrinsiku għas-sistema, huma f'sitwazzjoni fattwali u ġuridika komparabbli. Jekk il-miżura tikkostitwixxi deroga mis-sistema ta' referenza, għandu jiġi stabbilit, f'tielet stadju, jekk din il-miżura hijiex iġġustifikata min-natura jew mill-ekonomija ġenerali tas-sistema ta' referenza. Miżura li tikkostitwixxi deroga mill-applikazzjoni tas-sistema ta' referenza tista' tiġi ġġustifikata jekk l-Istat Membru kkonċernat ikun jista' juri li din il-miżura tirriżulta direttament mill-prinċipji bażiċi jew ta' gwida tas-sistema tat-taxxa tiegħu (78). Jekk dan ikun il-każ, il-miżura fiskali mhijiex selettiva. L-oneru tal-prova f'dan it-tielet stadju jaqa' fuq l-Istat Membru.
               
            7.2.1.   Determinazzjoni tas-sistema ta' referenza
      
      7.2.1.1.   Sistema ta' referenza li tikkonsisti mis-sistema ġenerali tat-taxxa fuq il-kumpaniji tal-Lussemburgu
      
      
                  (193)
               
               
                  Bħala regola ġenerali, għall-finijiet tal-analiżi tal-karattru selettiv ta' miżura ta' għajnuna, sistema ta' referenza hija magħmula minn grupp koerenti ta' regoli li japplikaw, fuq il-bażi tal-kriterji oġġettivi, għall-intrapriżi kollha li jirriżultaw mill-kamp ta' applikazzjoni tiegħu kif definit mill-għan tiegħu.
               
            
                  (194)
               
               
                  F'dan il-każ, il-Kummissjoni tistima li s-sistema ta' referenza hija s-sistema ġenerali tat-taxxa fuq il-kumpaniji tal-Lussemburgu, li l-għan tagħha huwa t-tassazzjoni tal-profitti tal-kumpaniji kollha soġġetti għat-taxxa fil-Lussemburgu (79). Is-sistema tat-taxxa fuq il-kumpaniji tal-Lussemburgu tapplika għall-kumpaniji lokali u l-kumpaniji barranin residenti fil-Lussemburgu, inklużi l-fergħat Lussemburgiżi tal-kumpaniji barranin. Fil-Lussemburgu, kumpanija titqies bħala residenti meta l-uffiċċju rreġistrat tagħha jew l-amministrazzjoni ċentrali tagħha tinsab fil-Lussemburgu. Il-kumpaniji lokali u l-kumpaniji barranin residenti fil-Lussemburgu huma obbligati li jħallsu t-taxxa fuq il-kumpaniji fuq il-profitti li jagħmlu fil-livell globali, minbarra meta tapplika konvenzjoni kontra t-taxxi doppji. Il-kumpaniji mhux residenti huma soġġetti għat-taxxa fuq il-kumpaniji biss għal ċerti tipi ta' introjti speċifiċi minn sors Lussemburgiż (80). It-taxxa hija dovuta għall-profitti mwettqa, imnaqqsa mill-infiq u t-telf deduċibbli mit-taxxa, li jistgħu jiġu rrapportati b'mod indefinittiv.
               
            
                  (195)
               
               
                  It-taxxa fuq il-kumpaniji Lussemburgiżi tikkonsisti minn taxxa li tolqot il-profitti tal-kumpaniji (“it-taxxa fuq l-introjtu tal-kollettivitajiet” jew “l-IRC”), li r-rata tagħha hija fissa għal 21 % u, għall-kumpaniji stabbiliti fil-belt ta' Lussemburgu, minn taxxa muniċipali fuq il-profitti tal-kumpaniji kummerċjali (“it-taxxa kummerċjali muniċipali”), li r-rata tagħha hija fissa għal 6,75 %. Żieda ta' 5 % hija, barra minn hekk, applikata għall-IRC ta' 21 % sabiex jiżdiedu l-fondi għall-impjieg (81). Mill-1 ta' Jannar 2011, ir-rata ta' tassazzjoni totali akkumulata tal-introjtu tal-kumpaniji fil-Lussemburgu hija, għaldaqstant, ta' 28,80 % (82)
                      (83)
                  
               
            
                  (196)
               
               
                  Il-kalkolu tal-profitti taxxabbli għall-finijiet tat-taxxa fuq il-kumpaniji Lussemburgiżi huwa bbażat, fil-prinċipju, fuq il-kontabilità kummerċjali tal-kontribwent, soġġett għall-aġġustamenti imposti mil-leġiżlazzjoni tat-taxxa Lussemburgiża, li huma prinċipalment marbuta mal-eżenzjoni tad-dividendi/qligħ kapitali, mar-riintegrazzjoni tal-infiq mhux deduċibbli (84), mal-korrezzjonijiet li jsiru għar-riżultat tat-taxxa tat-tranżazzjonijiet li ma jitwettqux f'kundizzjonijiet ta' distakkament, u mal-applikazzjoni ta' regoli ta' ħlas lura differenti fuq il-pjan ta' kontabilità u fuq il-pjan fiskali.
               
            
                  (197)
               
               
                  Jekk il-kalkolu tal-profitti taxxabbli fil-każ ta' kumpaniji indipendenti mhux integrati/lokali li jwettqu tranżazzjonijiet fis-suq huwa relattivament sempliċi, peress li jibbaża fuq id-differenza bejn l-introjtu u l-ispejjeż fis-suq fejn hemm il-kompetizzjoni, dak tal-profitti taxxabbli fil-każ ta' kumpaniji tal-grupp fiskalment integrati bħal FFT jeħtieġ l-użu ta' dejta indiretta. Il-kumpaniji indipendenti mhux integrati jistgħu jieħdu l-profitti taxxabbli tagħhom bħala punt tal-bidu sabiex jiddeterminaw il-bażi tat-taxxa fuq il-kumpaniji, peress li dawn il-profitti jiddependu fuq il-prezzijiet stabbiliti mis-suq għall-inputs mixtrija u l-prodotti u s-servizzi mibjugħa mill-kumpanija. Min-naħa l-oħra, kumpanija integrata li twettaq tranżazzjonijiet ma' kumpaniji tal-istess grupp tagħha għandha twettaq stima tal-prezzijiet applikati għal dawn it-tranżazzjonijiet fi ħdan il-grupp sabiex jiġu ddeterminati l-profitti taxxabbli tagħhom għal finijiet ta' taxxa, billi din l-istima twettqet mill-istess kumpanija li tikkontrolla l-grupp minflok ma ġiet stabbilita mis-suq.
               
            
                  (198)
               
               
                  Din id-differenza fil-kalkolu tal-profitti taxxabbli bejn il-kumpaniji mhux integrati, jiġifieri li mhumiex parti minn grupp u għalhekk ikklassifikati bħala “indipendenti”, u l-kumpaniji integrati, jiġifieri li huma parti minn grupp, madankollu m'għandha l-ebda effett fuq l-għan tas-sistemi tat-taxxa fuq il-kumpaniji tal-Lussemburgu, li huwa li jiġu ntaxxati l-profitti tal-kumpaniji kollha residenti fil-Lussemburgu, kemm jekk ikunu integrati kif ukoll mhux integrati. L-IRC tikkonċerna l-entitajiet preżenti fil-Lussemburgu li huma soġġetti għat-taxxa fuq il-kumpaniji u tinkludi “kull entità ekonomika li tista' tiġi soġġetta direttament għat-taxxa fuq l-introjtu tal-kollettivitajiet”. La l-forma tal-intrapriża u lanqas l-istruttura tagħha (grupp ta' intrapriżi jew le) ma jikkostitwixxu kriterju determinanti fir-rigward tal-prelevament tat-taxxa fuq il-kumpaniji tal-Lussemburgu. Barra minn hekk, anke jekk jista' jitqies li d-deċiżjonijiet ta' finanzjament jittieħdu fl-interess superjuri tal-grupp kollu, it-taxxa fuq il-kumpaniji Lussemburgiżi hija imposta fuq entitajiet individwali u mhux fuq gruppi, u d-deċiżjoni tat-taxxa kkontestata tikkonċerna biss il-profitti taxxabbli ta' FFT, b'mod li kull tnaqqis tad-dħul mit-taxxa huwa bbażat individwalment fuq ir-riżultati ta' din il-kumpanija. Jekk huwa veru li l-leġiżlazzjoni tat-taxxa tipprevedi dispożizzjonijiet partikolari applikabbli għall-gruppi (pereżempju, is-sistema ta' integrazzjoni tat-taxxa (85)), dawn tal-aħħar jimmiraw li jqiegħdu fuq l-istess livell il-kumpaniji mhux integrati u l-entitajiet ekonomiċi strutturati fil-forma ta' gruppi, iżda mhux li tittratta b'mod aktar favorevoli lill-gruppi (86).
               
            
                  (199)
               
               
                  Għaldaqstant, il-fatt li l-profitti taxxabbli jiġu neċessarjament ikkalkolati b'mod differenti għall-kumpaniji integrati u għall-kumpaniji mhux integrati mhuwiex importanti għad-determinazzjoni tas-sistema ta' referenza għall-finijiet tal-analiżi tas-selettività f'dan il-każ. Billi, minħabba s-sistema tat-taxxa fuq il-kumpaniji tal-Lussemburgu, il-profitti tal-kumpaniji kollha residenti fil-Lussemburgu huma ntaxxati bl-istess mod, mingħajr ebda distinzjoni bejn il-kumpaniji integrati u l-kumpaniji mhux integrati, iż-żewġ tipi ta' kumpaniji għandhom jiġu kkunsidrati bħala li jinsabu f'sitwazzjoni fattwali u ġuridika simili fir-rigward tal-għan intrinsiku ta' din is-sistema (87). Fil-fatt, billi l-għan tad-deċiżjoni tat-taxxa kkontestata huwa li tiddetermina l-profitti taxxabbli ta' FFT għall-finijiet tal-ġbir tat-taxxa fuq il-kumpaniji skont is-sistema ġenerali tat-taxxa fuq il-kumpaniji tal-Lussemburgu, hija din is-sistema li tikkostitwixxi s-sistema ta' referenza li d-deċiżjoni għandha tiġi eżaminata fir-rigward tagħha sabiex jiġi stabbilit jekk FFT ibbenefikatx minn vantaġġ selettiv.
               
            
                  (200)
               
               
                  Fl-aħħar nett, sabiex tingħata risposta għall-argumenti differenti li FFT tressaq meta tiddikjara li l-kumpaniji ta' grupp u l-kumpaniji indipendenti ma jaqgħux taħt l-istess sistema ta' referenza, il-Kummissjoni tinnota dan li ġej.
               
            
                  (201)
               
               
                  Skont FFT, is-sistema ta' referenza li għandha tiġi kkunsidrata biex tiġi evalwata s-selettività tad-deċiżjoni kkontestata għandha tinkludi biss intrapriżi soġġetti għar-regoli dwar il-prezzijiet ta' trasferiment, jiġifieri li jittrattaw biss lil intrapriżi assoċjati (88), b'mod li biex tintwera s-selettività ta' din il-miżura, il-Kummissjoni għandha turi li FFT kisbet deċiżjoni tat-taxxa f'kundizzjonijiet differenti minn dawk applikati għal entitajiet oħra tal-grupp li joperaw fil-Lussemburgu u li jeżerċitaw attivitajiet ta' finanzjament (89). FFT tqis li din l-interpretazzjoni hija kkonfermata mid-deċiżjonijiet tal-Kummissjoni dwar l-iskema Groepsrentebox u s-sistema fiskali tal-imgħax għall-gruppi fl-Ungerija (90).
               
            
                  (202)
               
               
                  B'mod preliminari, il-Kummissjoni tfakkar li mhijiex marbuta mill-prattika deċiżjonali tagħha. Kull miżura ta' għajnuna potenzjali għandha tiġi evalwata b'mod individwali fid-dawl tal-kriterji oġġettivi msemmija fl-Artikolu 107(1) tat-TFUE, b'mod li jekk tiġi stabbilita l-eżistenza ta' prattika deċiżjonali kuntrarja, din tal-aħħar ma tistax taffettwa l-validità tal-konklużjonijiet ta' din id-deċiżjoni (91).
               
            
                  (203)
               
               
                  Fi kwalunkwe każ, għall-kuntrarju ta' dak li tiddikjara FFT, dawn id-deċiżjonijiet jikkonfermaw biss li meta miżura fiskali tibbenefika lil kumpanija integrata, is-sistema ta' referenza għandha neċessarjament tiġi limitata għal dan it-tip ta' kumpaniji. Barra minn hekk, fiż-żewġ każijiet, l-għan tal-miżura fiskali diskussa fid-deċiżjoni tal-Kummissjoni mhuwiex komparabbli għal dak tal-miżura evalwata f'dan il-każ u għalhekk il-konklużjonijiet li jistgħu jinsiltu minn dawn id-deċiżjonijiet ma japplikawx għal dan il-każ.
               
            
                  (204)
               
               
                  L-iskema Groepsrentebox kienet ġiet implimentata mill-awtoritajiet Netherlandiżi sabiex tnaqqas id-differenza fit-trattament tat-taxxa bejn il-finanzjament minn parteċipazzjoni u l-finanzjament permezz ta' self fil-kuntest ta' grupp u, b'hekk, jitnaqqas l-arbitraġġ bejn dawn iż-żewġ mezzi ta' finanzjament fi ħdan il-grupp (92). Fid-deċiżjoni finali tagħha, il-Kummissjoni tinnota li minħabba l-għan tal-miżura, li kien li titnaqqas id-differenza fit-trattament tat-taxxa bejn il-finanzjament minn parteċipazzjonijiet u l-finanzjament permezz ta' self fil-livell tal-grupp u, b'hekk jitnaqqas l-arbitraġġ bejn dawn iż-żewġ mezzi ta' finanzjament fi ħdan il-grupp, “fi ħdan il-gruppi biss [u mhux għal kumpaniji indipendenti] jista' jkun hemm arbitraġġ bejn il-finanzjament permezz ta' injezzjoni ta' kapital u self” (93). Huwa fid-dawl ta' din l-osservazzjoni, kif ukoll tal-għan tal-iskema, li jimmira “li jitnaqqsu l-inċentivi għall-arbitraġġ bejn il-finanzjament permezz ta' injezzjoni ta' kapital u self, u li tiġi assigurata n-newtralità tat-taxxa f'dan ir-rigward” (94), li l-Kummissjoni qieset li s-sistema ta' referenza f'dan il-każ inkludiet biss lill-intrapriżi soġġetti għat-taxxa fuq il-kumpaniji impenjati f'relazzjonijiet fi ħdan il-grupp (95).
               
            
                  (205)
               
               
                  L-għan tad-deċiżjoni tat-taxxa kkontestata, min-naħa tiegħu, jimmira li jiddetermina l-bażi tat-taxxa ta' FFT li jintuża biex tiġi kkalkulata t-taxxa dovuta minn din tal-aħħar skont it-taxxa fuq il-kumpaniji Lussemburgiżi. L-ewwel nett, filwaqt li l-għan li jiġġustifika d-deċiżjoni Groepsrentebox jista' jitqies bħala validu biss fil-kuntest ta' grupp (minħabba l-fatt li l-kumpaniji indipendenti ma jafux dwar il-problema tal-arbitraġġ bejn forom differenti ta' finanzjament), id-determinazzjoni tal-bażi tat-taxxa għall-finijiet tal-kalkolu tat-taxxa dovuta kull sena skont it-taxxa fuq il-kumpaniji indipendenti tikkonċerna kemm lill-entitajiet ta' grupp kif ukoll il-kumpaniji indipendenti.
               
            
                  (206)
               
               
                  It-tieni, FFT teżerċita l-funzjoni ta' kumpanija ta' finanzjament u tipprovdi s-servizzi tagħha biss lil kumpaniji oħra tal-grupp Fiat. It-tranżazzjonijiet li twettaq jistgħu madankollu jitwettqu wkoll f'kuntest ieħor minn dak ta' grupp. Iċ-Ċirkolari tqabbel dan it-tip ta' tranżazzjonijiet ta' finanzjament fi ħdan il-grupp mat-tranżazzjonijiet imwettqa mill-istituzzjonijiet finanzjarji indipendenti (96) u titlob li r-rimunerazzjoni ta' dawn is-servizzi finanzjarji tkun b'rabta kemm mal-ammont ta' flus misluf, kif ukoll mal-valur reali tal-assi mmaniġġjati, jiġifieri f'konformità mar-rimunerazzjoni li se tintalab minn istituzzjoni finanzjarja indipendenti. Iċ-Ċirkolari għalhekk tirrikonoxxi li t-tranżazzjonijiet, anke dawk imwettqa fil-livell ta' grupp, huma direttament komparabbli mat-tranżazzjonijiet normali mwettqa fis-suq.
               
            
                  (207)
               
               
                  Dawn il-karatteristiċi ta' dan il-każ jikkonfermaw għal darb'oħra li l-kumment tal-Kummissjoni fid-deċiżjoni Groepsrentebox — jiġifieri li fir-rigward tal-attivitajiet ta' finanzjament permezz ta' self, il-kumpaniji assoċjati ma jinsabux f'sitwazzjoni ġuridika u fattwali komparabbli għal dik tal-kumpaniji mhux assoċjati — ma jistax jiġi ġeneralizzat għal sitwazzjonijiet li fihom deċiżjoni tat-taxxa għandha l-għan li tiddetermina l-bażi tat-taxxa għall-finijiet tal-ġbir tat-taxxa fuq il-kumpaniji. Id-dikjarazzjoni li tinsab fiċ-Ċirkolari dwar il-kumparabbiltà tat-tranżazzjonijiet tirrifletti l-prinċipji li fuqhom jibbaża l-prinċipju ta' distakkament u li skonthom ir-relazzjonijiet kummerċjali u finanzjarji bejn intrapriżi assoċjati m'għandhomx ivarjaw minn dawk miftiehma bejn intrapriżi indipendenti (97). Ir-regoli dwar il-prezzijiet ta' trasferiment għandhom speċifikament l-għan li jqabblu t-tranżazzjonijiet bejn kumpaniji assoċjati/tal-istess grupp mat-tranżazzjonijiet bejn kumpaniji indipendenti, u li jiżguraw li jiġi korrett kwalunkwe distakk. Fid-dawl ta' dawn l-elementi, FFT tibbaża b'mod żbaljat fuq id-deċiżjoni Groepsrentebox sabiex tappoġġja l-argument tagħha.
               
            
                  (208)
               
               
                  L-istess konklużjoni tgħodd għad-deċiżjoni dwar l-iskema fiskali tal-imgħax għall-gruppi fl-Ungerija, li tibbaża fuqha wkoll FFT. Din id-deċiżjoni tikkonċerna skema li l-għan tagħha huwa t-tnaqqis tal-arbitraġġ (fir-relazzjonijiet bejn kumpaniji Ungeriżi) billi jitqarrbu t-tassazzjoni tal-imgħax fi ħdan il-grupp u t-tassazzjoni tad-dividendi interni tal-grupp, sabiex tissaħħaħ għalhekk in-newtralità tas-sistema tat-taxxa minn perspettiva teknika (98). L-għan ta' tnaqqis tal-arbitraġġ, li l-Kummissjoni, f'dak iż-żmien, ikkunsidrat bħala tajjeb għar-relazzjonijiet fi ħdan il-grupp, huwa differenti mill-għan tal-miżura f'dan il-każ, li huwa ddeterminat mill-bażi tat-taxxa ta' FFT li għaliha tapplika t-taxxa fuq il-kumpaniji fil-Lussemburgu. Dan l-aħħar għan ma jiddistingwixxix lil FFT bħala entità ta' grupp minn entità oħra (indipendenti) li tindirizza lill-awtoritajiet tat-taxxa Lussemburgiżi għall-finijiet tad-determinazzjoni tal-bażi tat-taxxa tagħha. Ċertament, fil-każ ta' FFT, id-determinazzjoni tal-bażi tat-taxxa hija iktar kumplessa biex issir, billi timplika l-applikazzjoni tar-regoli dwar il-prezzijiet ta' trasferiment u tal-prinċipju ta' distakkament, filwaqt li fil-każ ta' kumpanija indipendenti, l-introjtu taxxabbli għandu jkun fil-prinċipju ekwivalenti għad-dħul ta' kontabilità, skont aġġustamenti possibbli previsti mil-leġiżlazzjoni tat-taxxa. Madankollu, l-għan tal-leġiżlazzjoni relatata mat-tassazzjoni tal-kumpaniji, kif ukoll tad-deċiżjonijiet tat-taxxa, huwa li tinġabar it-taxxa fuq il-profitti kollha tal-kumpaniji soġġetti għat-tassazzjoni fil-Lussemburgu, li tapplika kemm jekk il-kontribwent jagħmel parti minn grupp jew le.
               
            
                  (209)
               
               
                  Il-Kummissjoni tikkonkludi minn dan li s-sistema ta' referenza li d-deċiżjoni kkontestata għandha tiġi eżaminata fir-rigward tagħha hija s-sistema ġenerali tat-taxxa fuq il-kumpaniji tal-Lussemburgu li tikkostitwixxi r-regoli dwar it-taxxa fuq l-introjtu tal-kollettivitajiet (IRC) tal-Lussemburgu deskritti fil-premessi 193 sa 208. B'mod partikolari, din is-sistema ta' referenza hija magħmula minn grupp koerenti ta' regoli li japplikaw fuq il-bażi ta' kriterji oġġettivi għat-tassazzjoni tal-profitti tal-kumpaniji indipendenti, li għalihom il-profitt taxxabbli spiss jikkoinċidi mal-profitt ta' kontabilità (bla ħsara għal ċerti aġġustamenti previsti mil-leġiżlazzjoni tat-taxxa), kif ukoll minn kumpaniji ta' grupp, li jużaw il-prezzijiet ta' trasferiment għad-distribuzzjoni tal-profitti. Fir-rigward tal-għan intrinsiku ta' din is-sistema, iż-żewġ tipi ta' kumpaniji — il-kumpaniji mhux integrati u l-kumpaniji integrati — għandhom jitqiesu bħala li huma f'sitwazzjoni fattwali u ġuridika simili.
               
            7.2.1.2.   L-Artikolu 164(3) tal-L.I.R., iċ-Ċirkolari u/jew il-prattika amministrattiva dwar dan ma jikkostitwixxux sistema ta' referenza adegwata.
      
      
                  (210)
               
               
                  Il-Lussemburgu jqis li s-sistema ta' referenza għandha tinkludi biss il-kumpaniji ta' grupp li jaqgħu taħt l-Artikolu 164(3) tal-L.I.R (99)., filwaqt li FFT tidher li tmur lil hinn jekk jitqies li s-sistema ta' referenza għandha tibbaża fuq iċ-Ċirkolari u għandha tinkludi biss il-kumpaniji ta' grupp li jeżerċitaw attivitajiet ta' finanzjament (100). Skont dawn l-opinjonijiet, sabiex tittieħed deċiżjoni dwar is-selettività tal-miżura, għandu jintwera li FFT ibbenefikat minn trattament differenti minn dak mogħti lil entitajiet oħra tal-grupp li jeżerċitaw attivitajiet ta' finanzjament, li jinsabu f'sitwazzjoni fattwali u ġuridika simili għal dik ta' FFT fir-rigward tal-għanijiet tal-Artikolu 164(3) tal-L.I.R. u/jew taċ-Ċirkolari. Għaldaqstant, il-Kummissjoni kellha tqabbel id-deċiżjoni tat-taxxa kkontestata mal-ftehimiet preċedenti dwar il-prezzijiet tal-21 kontribwent ieħor li ġew komunikati lilha (ara l-premessa (8)) (101). Skont il-Lussemburgu u FFT, peress li t-trattament mogħti lil FFT huwa konformi mal-Artikolu 164(3) tal-L.I.R., maċ-Ċirkolari u mal-prattika amministrattiva f'dan ir-rigward, ma ġie mogħti l-ebda vantaġġ selettiv permezz tad-deċiżjoni tat-taxxa.
               
            
                  (211)
               
               
                  Il-Kummissjoni tirrifjuta dan ir-raġunament.
               
            
                  (212)
               
               
                  Kif spjegat fil-premessa 198, is-sistema tat-taxxa fuq il-kumpaniji tal-Lussemburgu għandha l-għan li tintaxxa l-profitti tal-kumpaniji kollha li jaqgħu taħt il-kompetenza tat-taxxa tagħha, kemm kumpaniji integrati kif ukoll kumpaniji mhux integrati. Kif spjegat fil-premessa 194, it-taxxa fuq il-kumpaniji tal-Lussemburgu tinġabar mill-profitti magħmula fil-livell globali mill-kumpaniji lokali u l-kumpaniji barranin residenti fil-Lussemburgu (minbarra meta tapplika konvenzjoni kontra t-taxxi doppji), inklużi mill-fergħat Lussemburgiżi ta' kumpaniji barranin, filwaqt li l-kumpaniji mhux residenti huma ntaxxati biss fuq ċerti tipi ta' introjtu speċifiku minn sors Lussemburgiż.
               
            
                  (213)
               
               
                  Il-fatt li jitqies, kif jagħmlu l-Lussemburgu u FFT, li s-sistema ta' referenza tinkludi biss il-kumpaniji tal-grupp, peress li dawn tal-aħħar biss għandhom jaqblu fuq ipprezzar li jikkonforma mal-prinċipju ta' distakkament sabiex tiġi ddeterminata l-bażi tat-taxxa tagħhom, imur lura għad-distinzjoni artifiċjali bejn il-kumpaniji fuq il-bażi tal-istruttura tagħhom għall-finijiet tad-determinazzjoni tal-profitti taxxabbli tagħhom, distinzjoni li s-sistema ġenerali tat-taxxa fuq il-kumpaniji tal-Lussemburgu ma tirrikonoxxix meta tintaxxa l-profitti tal-kumpaniji li jaqgħu taħt il-kompetenza fiskali tagħha.
               
            
                  (214)
               
               
                  Bl-istess mod, id-distinzjoni magħmula minn FFT bejn il-gruppi u l-kumpaniji indipendenti fuq il-bażi tal-attivitajiet imwettqa mill-entità tal-grupp ikkunsidrat, filwaqt li tiddikjara li s-sistema ta' referenza tinkludi biss il-kumpaniji li japplikaw iċ-Ċirkolari, ma taqbilx mal-għan tas-sistema tat-taxxa fuq il-kumpaniji tal-Lussemburgu. Jekk huwa veru li l-attivitajiet ta' FFT jikkonċernaw kważi esklussivament it-tranżazzjonijiet fi ħdan il-grupp (102), it-tranżazzjonijiet finanzjarji li twettaq jistgħu jitwettqu wkoll 'l barra minn grupp minn istituzzjonijiet finanzjarji indipendenti, kif tindika ċ-Ċirkolari. Għall-finijiet tal-ġbir tat-taxxa fuq il-kumpaniji fil-Lussemburgu, għaldaqstant għandha titqabbel FFT ma' kwalunkwe tip ieħor ta' kumpanija, integrata jew mhux integrata, li twettaq attivitajiet ekonomiċi, peress li skont il-leġiżlazzjoni Lussemburgiża relatata mat-tassazzjoni tal-kumpaniji, il-profitti tal-istituzzjonijiet finanzjarji indipendenti huma soġġetti għall-istess regoli ta' tassazzjoni tal-kumpaniji bħall-profitti ġġenerati minn tranżazzjonijiet fi ħdan il-grupp, ikkalkulati fuq il-bażi tal-prinċipju ta' distakkament. Għaldaqstant, il-Kummissjoni tirrifjuta l-argument ta' FFT li jgħid li s-sistema ta' referenza għandha tinkludi biss il-kumpaniji tal-grupp li jwettqu tranżazzjonijiet ta' finanzjament fi grupp.
               
            
                  (215)
               
               
                  Għaldaqstant, il-Kummissjoni tikkonkludi li f'dan il-każ is-sistema ta' referenza li d-deċiżjoni tat-taxxa għandha tiġi eżaminata fir-rigward tagħha hija s-sistema ġenerali tat-taxxa fuq il-kumpaniji tal-Lussemburgu deskritta fil-premessi (193) sa (208), li t-taxxa fuq il-kumpaniji għandha tinġabar mill-profitti ta' kumpaniji ta' grupp jew kumpaniji indipendenti u irrispettivament mill-attivitajiet li jeżerċitaw dawn il-kumpaniji.
               
            7.2.2.   Vantaġġ selettiv li jirriżulta minn deroga għas-sistema ġenerali tat-taxxa fuq il-kumpaniji tal-Lussemburgu
      
      
                  (216)
               
               
                  Hekk kif is-sistema ġenerali tat-taxxa fuq il-kumpaniji tal-Lussemburgu tiġi kkunsidrata bħala s-sistema ta' referenza li d-deċiżjoni kkontestata għandha tiġi eżaminata fir-rigward tagħha, għandu jiġi ddeterminat jekk din id-deċiżjoni tikkostitwixxix deroga għal din is-sistema ta' referenza li tikkawża inugwaljanza fit-trattament bejn kumpaniji li jinsabu f'sitwazzjoni fattwali u ġuridika simili.
               
            
                  (217)
               
               
                  Fir-rigward ta' dan it-tieni stadju tal-analiżi tas-selettività, il-kwistjoni dwar jekk miżura fiskali tikkostitwixxix deroga għas-sistema ta' referenza ġeneralment tikkoinċidi mal-konstatazzjonita' vantaġġ mogħti lill-benefiċjarju permezz ta' din il-miżura. Fil-fatt, meta miżura fiskali tikkawża tnaqqis mhux ġustifikat tat-taxxa dovuta minn benefiċjarju li, fin-nuqqas ta' din il-miżura, kellu jħallas taxxa ogħla skont is-sistema ta' referenza, dan it-tnaqqis jikkostitwixxi l-vantaġġ mogħti mill-miżura fiskali fl-istess żmien tad-deroga għas-sistema ta' referenza.
               
            
                  (218)
               
               
                  Skont il-Qorti, fil-każ ta' miżura ta' għajnuna individwali, għall-kuntrarju ta' skema, “l-identifikazzjoni tal-vantaġġ ekonomiku jippermetti, bħala prinċipju, li s-selettività tagħha tiġi preżunta” (103). F'dan il-każ, il-miżura ta' għajnuna individwali li FFT tibbenefika minnha hija d-deċiżjoni tat-taxxa kkontestata, li tapprova metodoloġija ta' kalkolu tal-profitti taxxabbli tal-parti interessata fil-Lussemburgu għall-funzjonijiet li teżerċita fi ħdan il-grupp Fiat, fejn dawn il-profitti wara ġew intaxxati skont is-sistema ġenerali tat-taxxa fuq il-kumpaniji tal-Lussemburgu.
               
            7.2.2.1.   Vantaġġ selettiv li jirriżulta minn disparità fil-prinċipju ta' distakkament
      
      
                  (219)
               
               
                  Fil-prinċipju, l-għan ta' deċiżjoni tat-taxxa huwa li tiġi definita minn qabel l-applikazzjoni tas-sistema tat-taxxa ġenerali għal każ partikolari, filwaqt li titqies sensiela ta' fatti u ċirkostanzi adegwati għal dan il-każ, għal perjodu partikolari, sakemm dawn il-fatti u ċ-ċirkostanzi ma jkunux soġġetti għal modifika sostanzjali matul il-perjodu ta' applikazzjoni ta' din id-deċiżjoni. Id-deċiżjoni tat-taxxa bbażata fuq metodu ta' evalwazzjoni li jitbiegħed mingħajr ġustifikazzjoni mir-riżultat ta' applikazzjoni normali tas-sistema tat-taxxa ġenerali se titqies li tagħti vantaġġ selettiv lill-benefiċjarju tagħha, ladarba dan it-trattament selettiv iwassal għal tnaqqis tad-dejn fiskali ta' dan il-benefiċjarju fl-Istat Membru kkonċernat meta mqabbel ma' kumpaniji li jinsabu f'sitwazzjoni fattwali u ġuridika simili.
               
            
                  (220)
               
               
                  Vantaġġ skont it-tifsira tal-Artikolu 107(1) tat-TFUE huwa kull vantaġġ ekonomiku li intrapriża ma tistax tikseb f'kundizzjonijiet tas-suq normali, jiġifieri mingħajr intervent mill-Istat (104). Kull meta s-sitwazzjoni finanzjarja tal-impriża titjieb bħala riżultat ta' intervent mill-Istat, għaldaqstant ikun hemm il-preżenza ta' vantaġġ (105). Tali titjib jintwera billi titqabbel is-sitwazzjoni finanzjarja tal-intrapriża li tirriżulta mill-miżura kkontestata u s-sitwazzjoni finanzjarja ta' din l-istess intrapriża fin-nuqqas tal-miżura inkwistjoni (106). Vantaġġ jista' jikkonsisti mill-għoti ta' vantaġġi ekonomiċi pożittivi, kif ukoll mit-tnaqqis tal-ispejjeż li normalment jitfgħu piż fuq il-baġit ta' intrapriża (107).
               
            
                  (221)
               
               
                  Kif spjegat fil-premessi 52 u dawk ta' wara, il-Lussemburgu, bl-adozzjoni tad-deċiżjoni tat-taxxa kkontestata, appoġġja metodu ta' determinazzjoni tal-profitt taxxabbli ta' FFT fil-Lussemburgu, kif propost mill-konsulent tat-taxxa ta' din tal-aħħar fir-rapport tiegħu dwar il-prezzijiet ta' trasferiment, li ppermetta lil FFT li tikkalkula t-taxxa fuq il-kumpaniji li għandha tħallas fil-Lussemburgu fuq bażi annwali għall-perjodu ta' applikazzjoni kollu ta' din id-deċiżjoni tat-taxxa. B'mod partikolari, ir-rapport dwar il-prezzijiet ta' trasferiment appoġġjat mid-deċiżjoni tat-taxxa kkontestata jiddetermina, fin-nuqqas ta' tranżazzjonijiet stabbiliti mis-suq bħal fil-każ ta' kumpanija indipendenti mhux integrata, il-profitti attribwibbli għal din il-kumpanija tal-grupp Fiat, li jintwera bl-istabbiliment tal-prezzijiet tat-tranżazzjonijiet li din tikkonkludi mal-kumpaniji l-oħra tal-grupp.
               
            
                  (222)
               
               
                  Il-Qorti diġà ddeċidiet li tnaqqis tal-bażi tat-taxxa li jirriżulta minn miżura fiskali li tippermetti lil kontribwent li juża prezzijiet ta' trasferiment, fil-qafas ta' tranżazzjonijiet fi ħdan il-grupp, li mhumiex qrib għall-prezzijiet li jintużaw f'kundizzjonijiet ta' kompetizzjoni libera bejn intrapriżi indipendenti li jinnegozjaw f'kundizzjonijiet komparabbli skont il-prinċipju ta' distakkament, jagħti vantaġġ selettiv lil dan il-kontribwent, fis-sens li t-taxxa li għandu jħallas b'applikazzjoni tas-sistema tat-taxxa ġenerali tkun iktar baxxa minn dik li għandhom iħallsu kumpaniji indipendenti li jikkalkulaw il-bażi tat-taxxa tagħhom fuq il-bażi tal-profitti ta' kontabilità tagħhom (108).
               
            
                  (223)
               
               
                  Fis-sentenaza tagħha dwar is-sistema tat-taxxa applikata mill-Belġju fiċ-ċentri ta' koordinazzjoni (109), il-Qorti eżaminat rikors ippreżentat kontra deċiżjoni tal-Kummissjoni li kkonkludiet b'mod partikolari li l-metodu ta' determinazzjoni tal-introjtu taxxabbli taħt din is-sistema ta vantaġġ selettiv lil dawn iċ-ċentri (110). Skont din is-sistema, il-profitt taxxabbli huwa stabbilit f'ammont b'rata fissa, li jikkorrispondi għal persentaġġ tal-ammont totali tal-kostijiet u tal-ispejjeż operatorji, li minnhom jiġu esklużi l-ispejjeż tal-persunal u l-ispejjeż finanzjarji. Skont il-Qorti, “sabiex jiġi eżaminat jekk id-determinazzjoni tad-dħul taxxabbli, kif prevista fis-sistema taċ-ċentri ta' koordinazzoni, tagħtix vantaġġ lil dawn tal-aħħar, għandu jsir paragun, kif tissuġġerixxi l-Kummissjoni fil-punt 95 tad-deċiżjoni kkontestata, bejn l-imsemmija sistema u dik tal-liġi ordinarja bbażata fuq id-differenza bejn id-dħul u l-ħruġ ta' impriża li teżerċita l-attivitajiet tagħha f'kundizzjonijiet ta' kompetizzjoni ħielsa”. Il-Qorti indikat ukoll li “l-esklużjoni ta' dawn l-ispejjeż u piżijiet mill-infiq użat sabiex jiġi ddeterminat id-dħul taxxabbli tal-imsemmija ċentri ma tippermettix li jiġu stabbiliti prezzijiet ta' trasferiment li jkunu qrib dawk li jintalbu f'kundizzjonijiet ta' kompetizzjoni ħielsa” li fil-fehma tal-Qorti, “tagħti vantaġġ ekonomiku lill-imsemmija ċentri” (111).
               
            
                  (224)
               
               
                  Għaldaqstant il-Qorti ammettiet li miżura fiskali li twassal lil kumpanija ta' grupp li titlob prezzijiet ta' trasferiment li ma jirriflettux dawk li jiġu ffatturati f'kundizzjonijiet ta' kompetizzjoni ħielsa, jiġifieri prezzijiet innegozjati minn intrapriżi indipendenti f'ċirkostanzi komparabbli fid-dawl tal-prinċipju ta' distakkament, tagħti vantaġġ lil din il-kumpanija hekk kif twassal għal tnaqqis tal-bażi tat-taxxa tagħha u, għalhekk, tat-taxxa dovuta b'applikazzjoni tas-sistema ġenerali tat-taxxa fuq il-kumpaniji.
               
            
                  (225)
               
               
                  Il-prinċipju li jgħid li t-tranżazzjonijiet imwettqa bejn kumpaniji tal-istess grupp għandhom jiġu rimunerati bħallikieku miftiehma minn kumpaniji indipendenti li jinnegozjaw f'ċirkostanzi komparabbli f'kundizzjonijiet ta' distakkament huwa ġeneralment imsejjaħ “prinċipju ta' distakkament”. Fis-sentenza tagħha dwar iċ-ċentri ta' koordinazzjoni Belġjani, il-Qorti approvat il-prinċipju ta' distakkament bħala kriterju ta' referenza sabiex jiġi ddeterminat jekk kumpanija tal-grupp tibbenefikax minn vantaġġ skont l-Artikolu 107(1) tat-TFUE minħabba miżura fiskali li tiddetermina l-prezzijiet ta' trasferiment tagħha u, għalhekk, il-bażi tat-taxxa tagħha.
               
            
                  (226)
               
               
                  Il-prinċipju ta' distakkament jimmira li jiżgura li tranżazzjonijiet imwettqa fost kumpaniji tal-istess grupp jiġu trattati għal finijiet tat-taxxa filwaqt li jitqies l-ammont tal-profitt li kien jiġi magħmul kieku l-istess tranżazzjonijiet ġew konklużi minn kumpaniji indipendenti, li fin-nuqqas tagħhom il-kumpaniji tal-grupp kienu jibbenefikaw minn trattament favorevoli skont is-sistema ġenerali tat-taxxa fuq il-kumpaniji fir-rigward tal-kalkolu tal-profitti taxxabbli tagħhom, għall-kuntrarju tal-kumpaniji indipendenti, li jwassal għal inugwaljanza fit-trattament fost kumpaniji li jinsabu f'sitwazzjoni fattwali u ġuridika simili, meta jitqies l-għan ta' tali sistema, li huwa li jiġu ntaxxati l-profitti tal-kumpaniji kollha li jaqgħu taħt il-ġurisdizzjoni tagħha fil-qasam tat-taxxa.
               
            
                  (227)
               
               
                  Sabiex jiġi evalwat jekk il-Lussemburgu tax vantaġġ selettiv lil FFT, il-Kummissjoni għaldaqstant għandha tivverifika jekk il-metodu appoġġjat mill-amministrazzjoni tat-taxxa Lussemburgiża permezz tad-deċiżjoni tat-taxxa kkontestata għall-finijiet tad-determinazzjoni tal-profitti taxxabbli ta' FFT lil-Lussemburgu jitbegħidx minn metodu li jwassal għal approssimazzjoni affidabbli ta' riżultat ibbażat fuq is-suq u, minħabba dan, mill-prinċipju ta' distakkament. Sa fejn il-metodu appoġġjat mil-Lussemburgu permezz tad-deċiżjoni tat-taxxa kkontestata jwassal għal tnaqqis tad-dejn fiskali ta' FFT b'applikazzjoni tas-sistema ġenerali tat-taxxa fuq il-kumpaniji tal-Lussemburgu meta mqabbel ma' kumpaniji mhux integrati li l-profitti taxxabbli tagħhom skont din is-sistema huma ddeterminati mis-suq, din id-deċiżjoni tat-taxxa se titqies li tagħti vantaġġ selettiv lil FFT skont l-Artikolu 107(1) tat-TFUE.
               
            
                  (228)
               
               
                  Dan il-prinċipju ta' distakkament għalhekk neċessarjament jagħmel parti integrali mill-valutazzjoni tal-Kummissjoni, skont l-Artikolu 107(1) tat-TFUE, tal-miżuri tat-taxxa mogħtija lil kumpaniji tal-grupp, indipendentement minn jekk Stat Membru jkunx inkorpora dan il-prinċipju fis-sistema legali nazzjonali tiegħu. Dan jiġi applikat sabiex jiġi ddeterminat jekk il-profitti taxxabbli ta' kumpanija ta' grupp għall-finijiet tal-kalkolu tat-taxxa fuq il-kumpaniji ġewx ikkalkolati bl-applikazzjoni ta' metodu li jersaq lejn kundizzjonijiet tas-suq, b'mod li din il-kumpanija ma tibbenefikax minn trattament aktar favorevoli, b'applikazzjoni tas-sistema ġenerali tat-taxxa fuq il-kumpaniji, minn dawk riservat għal kumpaniji mhux integrati li l-profitti taxxabbli tagħhom huma ddeterminati mis-suq. Għalhekk, sabiex tiġi evitata kull ambigwità, il-prinċipju ta' distakkament li l-Kummissjoni tapplika fil-qafas tal-valutazzjoni tagħha tal-għajnuna mill-Istat mhuwiex dak li jirriżulta mill-Artikolu 9 mill-Mudell ta' Konvenzjoni Fiskali tal-OECD, li huwa strument mhux vinkolanti. Dan huwa prinċipju ġenerali ta' ugwaljanza fi-trattament fir-rigward tat-tassazzjoni li jirriżulta mill-applikazzjoni tal-Artikolu 107(1) tat-TFUE, li jorbot lill-Istati Membri u li ma jeskludix ir-regoli fiskali mill-kamp ta' applikazzjoni tiegħu (112).
               
            
                  (229)
               
               
                  Għaldaqstant, b'risposta għall-argument tal-Lussemburgu li jgħid li l-Kummissjoni, meta wettqet tali valutazzjoni, ħadet post l-awtoritajiet tat-taxxa nazzjonali għall-interpretazzjoni tad-dritt Lussemburgiż (113), il-Kummissjoni tfakkar li mhijiex teżamina jekk id-deċiżjoni tat-taxxa kkontestata tirrispettax il-prinċipju ta' distakkament kif definit fl-Artikolu 164(3) tal-L.I.R. jew fiċ-Ċirkolari, iżda qed tipprova tiddetermina jekk l-amministrazzjoni tat-taxxa Lussemburgiża tatx vantaġġ selettiv lil FFT skont l-Artikolu 107(1) tat-TFUE billi adottat deċiżjoni tat-taxxa li tappoġġja distribuzzjoni tal-profitti li titbiegħed mill-ammont tal-profitti li kienu jiġi ntaxxati b'applikazzjoni tas-sistema ġenerali tat-taxxa fuq il-kumpaniji tal-Lussemburgu li kieku l-istess tranżazzjonijiet saru minn kumpaniji indipendenti li jinnegozjaw f'ċirkostanzi komparabbli filwaqt li jiġi rispettat il-prinċipju ta' distakkament.
               
            
                  (230)
               
               
                  Fl-aħħar nett, b'risposta għall-argument tal-Lussemburgu u FFT li jgħid li l-valutazzjoni mill-Kummissjoni tal-ftehim dwar il-prezzijiet ta' trasferiment appoġġjat mid-deċiżjoni tat-taxxa kkontestata għandha neċessarjament tiġi limitata, billi l-istabbiliment tal-prezzijiet ta' trasferiment mhuwiex xjenza preċiża, il-Kummissjoni tfakkar li l-element ta' “approssimazzjoni” tal-prezzijiet ta' trasferiment għandu jitqies fid-dawl ta' dan l-għan. Għalkemm huwa effettivament rikonoxxut, fil-paragrafu 1.13 tal-linji gwida tal-OECD dwar l-ipprezzar tat-trasferimenti, li l-prezzijiet ta' trasferiment mhumiex xjenza preċiża, huwa spjegat ukoll fl-istess post li, l-ewwel nett, “huwa importanti li ma jintesiex l-għan li tinkiseb approssimazzjoni raġonevoli ta' riżultat ta' distakkament fuq il-bażi ta' informazzjoni affidabbli”. Il-linji gwida tal-OECD dwar l-ipprezzar tat-trasferimenti jimmiraw li jiddefinixxu, favur l-amministrazzjonijiet tat-taxxa u l-intrapriżi multinazzjonali, l-aktar metodi adegwati fid-dawl tal-istima tal-prezzijiet ta' distakkament tat-tranżazzjonijiet transfruntiera mwettqa minn intrapriżi assoċjati għal finijiet fiskali. Dan l-għan jista' jiġi segwit biss jekk il-karattru approssimattiv tal-istabbiliment tal-prezzijiet ta' trasferiment seta' jintuża tajjeb sabiex jiġi injorat il-kunsens relatat mal-metodi adegwati ta' definizzjoni tal-prezzijiet ta' trasferiment li l-prinċipji jirrappreżentaw. Għalhekk il-karattru approssimattiv tal-prinċipju ta' distakkament ma jistax jintuża sabiex tiġi ġġustifikata analiżi tal-prezzijiet ta' trasferiment li la hija koerenti fuq il-pjan metodoloġiku, u lanqas li tibbaża fuq selezzjoni inadegwata ta' elementi komparabbli.
               
            
                  (231)
               
               
                  Bħala konklużjoni, jekk jista' jintwera li l-metodu appoġġjat mill-amministrazzjoni tat-taxxa Lussemburgiża permezz tad-deċiżjoni tat-taxxa kkontestata għall-finijiet tad-determinazzjoni tal-profitti taxxabbli ta' FFT fil-Lussemburgu jitbiegħed minn metodu li jwassal għal approssimazzjoni affidabbli ta' riżultat ibbażat fuq is-suq u, għalhekk, tal-prinċipju ta' distakkament, din id-deċiżjoni tat-taxxa se titqies bħala li tagħti vantaġġ selettiv lil FFT skont l-Artikolu 107(1) tat-TFUE, sa fejn twassal għal tnaqqis tad-dejn fiskali ta' FFT b'applikazzjoni tas-sistema ġenerali tat-taxxa fuq il-kumpaniji tal-Lussemburgu meta mqabbel mal-kumpaniji mhux integrati li l-bażi tat-taxxa tagħhom hija ddeterminata mill-profitti li jagħmlu fil-kundizzjonijiet tas-suq.
               
            7.2.2.2.   Kumment preliminari: dubji mqajma dwar l-eżistenza ta' bażi tat-taxxa fissa
      
      
                  (232)
               
               
                  L-ewwel dubju mqajjem mill-Kummissjoni fid-deċiżjoni tal-ftuħ huwa relatat mal-fatt li l-bażi tat-taxxa ta' FFT, kif appoġġjata mid-deċiżjoni tat-taxxa kkontestata, dehret li tikkostitwixxi faxxa fissa. Barra minn hekk, id-dokumenti pprovduti matul l-investigazzjoni formali juru li l-bażi tat-taxxa ta' FFT kienet stabbilita għal EUR 2 miljun fis-sena qabel ma ġiet adottata d-deċiżjoni tat-taxxa kkontestata. Għalkemm FFT hija obbligata, taħt iċ-Ċirkolari, li ġġedded it-talba għal deċiżjoni tat-taxxa preċedenti tagħha fuq il-bażi ta' rapport dwar il-prezzijiet ta' trasferiment, ir-rapport dwar il-prezzijiet ta' trasferiment elaborati fid-dawl tad-deċiżjoni tat-taxxa kkontestata wassal għal riżultat, fir-rigward tal-bażi tat-taxxa, prattikament identiku għall-ammont b'rata fissa li kien appoġġjat qabel.
               
            
                  (233)
               
               
                  Madankollu, fid-dawl ta' kjarifiki mogħtija matul il-proċedura amministrattiva mil-Lussemburgu, li spjega li d-deċiżjoni tat-taxxa kkontestata appoġġjat metodu u mhux faxxa fissa (114), kif ukoll dejta li turi li, għall-2012 u l-2013, il-bażi tat-taxxa ta' FFT kienet iktar baxxa mil-limitu inferjuri tal-faxxa allegatament appoġġjata minn din id-deċiżjoni tat-taxxa (115), il-Kummissjoni tqis li d-dubji tagħha kienu raġonevoli.
               
            7.2.2.3.   Għażliet metodoloġiċi tal-parametri u l-aġġustamenti li jappoġġjaw id-deċiżjoni tat-taxxa fiskali
      
      
                  (234)
               
               
                  Id-deċiżjoni tat-taxxa kkontestata tappoġġja metodu ta' determinazzjoni ta' distribuzzjoni tal-profitti favur FFT li huwa bbażat fuq analiżi tal-prezzijiet ta' trasferiment imwettqa mill-konsulent tat-taxxa ta' din tal-aħħar, li kkalkula rimunerazzjoni għall-funzjonijiet ta' finanzjament fi ħdan il-grupp u ta' teżor imwettqa minn FFT u għar-riskju sostnut minnha.
               
            
                  (235)
               
               
                  Bosta għażliet metodoloġiċi jappoġġjaw din l-analiżi tal-prezzijiet ta' trasferiment: i) id-deċiżjoni li jiġi applikat l-MTMN sabiex jiġi stmat il-profitt taxxabbli ta' FFT lil-Lussemburgu; ii) l-għażla tal-kapital bħala indikatur tal-profitt għall-finijiet tal-MTMN; iii) l-għażla tal-Qafas ta' Basel II għall-finijiet tal-kalkolu ta' dan il-kapital; u iv) id-deċiżjoni li jiġi applikat il-MEDAF ibbażat fuq il-prezzijiet tal-assi sabiex jiġi ddeterminat redditu dovut għal dan il-kapital proprju.
               
            
                  (236)
               
               
                  Hekk kif dan huwa spjegat fit-taqsimiet li ġejjin fil-premessi 241 sa 301, l-għażla i) tintuża mill-ħames metodi deskritti u eżaminati fid-dettall fil-linji gwida tal-OECD. Il-linji gwida tal-OECD huma relatati wkoll mal-għażla ii) ta' indikatur tal-profitt għall-finijiet tal-applikazzjoni tal-MTMN. Madankollu, l-għażliet metodoloġiċi iii) u iv) li ġejjin mhumiex koperti minn dawn il-prinċipji.
               
            
                  (237)
               
               
                  Il-konsulent tat-taxxa ta' FFT wara jipproċedi għal selezzjoni ta' bosta parametri, jiġifieri dejta numerata effettiva, li se tintuża sabiex jiġi stmat l-ammont tal-kapital proprju li għandu jiġi rimunerat [għall-għażla iii)] u l-livell ta' redditu meħtieġ fir-rigward ta' dawn il-fondi proprji [għall-għażla iv)]. Fir-rigward tal-ammont tal-kapital proprju li għandu jiġi rimunerat, il-konsulent tat-taxxa jagħżel parametri għall-ponderazzjoni tar-riskji u għar-rekwiżiti minimi għal fondi proprji sabiex jiġu stmati l-fondi proprji regolatorji ipotetiċi ta' FFT. Fir-rigward tal-livell ta' redditu meħtieġ biex jiġi applikat dan il-kapital proprju, il-konsulent tat-taxxa jagħżel parametri għal rata mingħajr riskju, beta u primjum tas-suq meħtieġa għall-finijiet tal-applikazzjoni tal-MEDAF (116).
               
            
                  (238)
               
               
                  Fl-aħħar nett, il-konsulent tat-taxxa jagħżel li ma jikkunsidrax il-livell totali tal-kapital proprju ta' FFT għall-finijiet tal-kalkolu ta' rimunerazzjoni ta' distakkament: għal dan l-għan huwa jnaqqas minn dan il-kapital proprju l-ammont ta' parteċipazzjonijiet li FFT iżżomm fi ħdan FFNA u FFC u jikkalkula rimunerazzjoni għall-funzjonijiet eżerċitati fuq l-ammont li jibqa' (117). Għaldaqstant dawn l-għażliet jidhru li ma jiffukawx fuq parametri. Għall-kuntrarju jidhru li jagħmlu aġġustamenti għall-metodoloġija li tippermetti li tiġi ddeterminata d-distribuzzjoni tal-profitti favur FFT, li ma tikkorrispondi ma' ebda metodoloġija applikata normalment.
               
            
                  (239)
               
               
                  Skont dawn l-għażliet metodoloġiċi, l-għażliet tal-parametri għall-finijiet tal-applikazzjoni tagħhom u l-aġġustamenti […], il-konsulent tat-taxxa jasal għal livell ta' rimunerazzjoni, għall-attivitajiet ta' finanzjament fi ħdan il-grupp u ta' teżor ta' FFT, li huwa appoġġjat mid-deċiżjoni tat-taxxa kkontestata bħala konformi maċ-Ċirkolari u mal-prinċipju ta' distakkament.
               
            
                  (240)
               
               
                  Fit-taqsimiet li ġejjin, fil-premessi 241 sa 301, il-Kummissjoni se tispjega r-raġunijiet għalfejn tqis li ħafna minn dawn l-għażliet metodoloġiċi, għażliet ta' parametri u aġġustamenti […] iwasslu għal tnaqqis fit-taxxa dovuta lil FFT b'applikazzjoni tas-sistema ġenerali tat-taxxa fuq il-kumpaniji tal-Lussemburgu meta mqabbla mat-taxxa li għandha titħallas minn kumpaniji mhux integrati li l-profitti taxxabbli tagħhom huma ddeterminati mit-tranżazzjonijiet li jikkonkludu fil-kundizzjonijiet tas-suq u, għalhekk, għalfejn id-deċiżjoni tat-taxxa kkontestata, billi tappoġġja dawn l-għażliet u l-aġġustamenti, tagħti vantaġġ selettiv lil FFT skont l-Artikolu 107(1) tat-TFUE filwaqt li titbiegħed mill-prinċipju ta' distakkament.
               
            7.2.2.4.   L-għażla tal-MTMN u l-analiżi funzjonali li tinsab fir-rapport dwar il-prezzijiet ta' trasferiment.
      
      
                  (241)
               
               
                  Fir-rigward tal-għażla i), ir-rimunerazzjoni appoġġjata mid-deċiżjoni tat-taxxa kkontestata għall-funzjonijiet imwettqa u r-riskju sostnut minn FFT hija stmata mill-konsulent tat-taxxa permezz tal-MTMN (118). Din l-għażla tintuża mill-ħames metodi deskritti u eżaminati fid-dettal fil-linji gwida tal-OECD dwar l-ipprezzar tat-trasferimenti. Bħala regola ġenerali, dawn il-prinċipji jeħtieġu li jiġi riċerkat l-aktar metodu adegwat sabiex jiġi stmat prezz ta' distakkament fil-kuntest tal-prezzijiet ta' trasferiment (119).
               
            
                  (242)
               
               
                  L-applikazzjoni ta' metodu teħtieġ ukoll l-użu ta' parametru jew bosta parametri sabiex dan il-metodu jkun jista' jwassal għal riżultat effettiv. L-għażla tal-metodu u dik tal-parametri ma jistgħux isiru b'mod każwali. Il-fatt li dawn l-għażliet jitħallew kompletament f'idejn il-kontribwent jista' jiffavorixxi l-gruppi transfruntiera integrati meta mqabbla mal-kumpaniji li jwettqu tranżazzjonijiet fis-suq: fil-fatt, dawk tal-ewwel jistgħu jagħżlu huma stess il-metodu u l-parametri ta' stabbiliment tal-prezzijiet tat-tranżazzjonijiet fi ħdan il-grupp għall-finijiet tal-kalkolu tal-bażi tat-taxxa tagħhom, filwaqt li t-tieni minn dawn iwettqu tranżazzjonijiet fil-kundizzjonijiet tas-suq u m'għandhomx il-possibilità li jaġġustaw il-bażi tat-taxxa tagħhom. Dawn l-għażliet għaldaqstant għandhom ikunu gwidati mill-għan ta' prezz ta' distakkament għat-tranżazzjonijiet fi ħdan il-grupp.
               
            
                  (243)
               
               
                  Madankollu, meta jiġi stmat prezz ta' distakkament għal finijiet ta' prezzijiet ta' trasferiment, l-applikazzjoni ta' metodu li jikkostitwixxi għażla sekondarja aħjar ma tagħtix sistematikament vantaġġ lill-gruppi transfruntiera integrati. B'hekk, jekk jinżamm tali metodu, filwaqt li jiġi applikat flimkien ma' sensiela ta' parametri prudenti żżejjed, ir-rimunerazzjoni kkalkolata tista' madankollu twassal għal riżultat li huwa, f'dan il-każ, ugwali għal riżultat ibbażat fuq is-suq, jew iwassal għal piż tat-taxxa eżaġerat, li f'dak il-każ deċiżjoni tat-taxxa li tappoġġja dan it-tieni metodu ma tagħti l-ebda vantaġġ skont l-Artikolu 107(1) tat-TFUE.
               
            
                  (244)
               
               
                  Min-naħa l-oħra, anke jekk jinżamm l-aktar metodu adegwat, meta jintuża flimkien ma' parametri favorevoli żżejjed, ir-rimunerazzjoni miksuba permezz ta' dan il-metodu tista' tissottovaluta t-taxxa dovuta mill-kontribwent u, għalhekk, tagħtih vantaġġ skont l-Artikolu 107(1) tat-TFUE.
               
            
                  (245)
               
               
                  Fid-deċiżjoni tal-ftuħ, il-Kummissjoni esprimiet id-dubji tagħha rigward il-fatt li l-MTMN jista' ma jikkostitwixxix l-aktar metodu adegwat għall-finijiet tad-determinazzjoni ta' rimunerazzjoni ta' distakkament u, għalhekk, tal-profitt taxxabbli ta' FFT. Meta mqabbel mal-erba' metodi l-oħra deskritti fil-linji gwida tal-OECD dwar l-ipprezzar tat-trasferimenti, il-metodu CUP huwa aktar dirett u se jipprovdi, jekk jiġi applikat, approssimazzjoni iktar affidabbli ta' riżultat ibbażat fuq is-suq.
               
            
                  (246)
               
               
                  Madankollu, fid-dawl tal-informazzjoni kkomunikata waqt il-proċedura ta' investigazzjoni formali, il-Kummissjoni taċċetta l-argument ta' FFT li jgħid li l-metodu CUP jista' ma jkunx l-aktar adegwat fil-każ ta' FFT. Jirriżulta minn din l-informazzjoni li FFT tikkonkludi tranżazzjonijiet ma' kontropartijiet differenti tal-grupp Fiat u li r-rati applikabbli, il-forma u l-iskadenza tas-self mogħti u l-bonds maħruġa minn FFT ivarjaw, anke jekk il-klassifikazzjoni tal-istrumenti korrispondenti ma jidhrux li jvarjaw. Għaldaqstant, peress li l-applikazzjoni tal-metodu CUP għall-finijiet tal-prezzijiet ta' trasferiment se jeħtieġu li jinstabu tranżazzjonijiet komparabbli għal kull self individwali mogħti minn FFT, l-applikazzjoni tal-MTMN mill-konsulent tat-taxxa fid-dawl tal-istima ta' rimunerazzjoni ta' distakkament għall-funzjonijiet eżerċitati u r-riskju sostnut minn FFT tidher adegwata.
               
            
                  (247)
               
               
                  Il-Kummissjoni tirrikonoxxi wkoll li l-analiżi tal-prezzijiet ta' trasferiment dwar FFT hija bbażata fuq redditu tal-kapital proprju li jikkostitwixxi indikatur tal-prestazzjoni aċċettabbli għas-settur finanzjarju u li l-funzjonijiet imwettqa minn FFT jistgħu jiġu mqabbla ma' dawk ta' istituzzjonijiet finanzjarji. Fil-fatt, il-kumplessità tal-istruttura tal-assi u l-obbligazzjonijiet ta' FFT tikkonferma li din tal-aħħar twettaq funzjoni ta' trasformazzjoni tal-iskadenzi, kif ukoll funzjoni ta' intermedjazzjoni finanzjarja, peress li tirrikorri għal investituri esterni sabiex jiġu sodisfatti l-bżonnijiet ta' finanzjament tal-grupp (120). Għalhekk il-Kummissjoni tqis li l-applikazzjoni tal-MTMN għall-finijiet tal-prezzijiet ta' trasferiment fil-każ ta' FFT tikkostitwixxi għażla adegwata.
               
            7.2.2.5.   Ammont tal-kapital proprju li għandu jiġi rimunerat
      
      
                  (248)
               
               
                  Jekk il-Kummissjoni tqis l-użu tal-MTMN mill-konsulent tat-taxxa fil-każ ta' FFT bħala adegwat, hija madankollu tqis li ħafna mill-għażliet metodoloġiċi, l-għażliet ta' parametri u aġġustamenti […] imwettqa mill-konsulent tat-taxxa fl-applikazzjoni tal-metodu mhumiex adegwati għall-kalkolu tal-bażi tat-taxxa ta' FFT fil-Lussemburgu.
               
            7.2.2.6.   Użu tal-fondi proprji regolatorji ipotetiċi ta' FFT bħala indikatur tal-livell ta' profitti
      
      
                  (249)
               
               
                  Il-Kummissjoni ma tikkunsidrax li l-fondi proprji regolatorji magħżula mill-konsulent tat-taxxa ma jikkostitwixxux indikatur adegwat tal-livell ta' profitti fl-applikazzjoni tal-MTMN sabiex tiġi stmata rimunerazzjoni ta' distakkament għall-funzjonijiet eżerċitati minn FFT. Il-Kummissjoni tqis pjuttost li peress li l-konsulent tat-taxxa għażel l-MTMN, assoċjat mar-redditu tal-kapital proprju stmat permezz tal-MEDAF, għandu jintuża l-kapital proprju ta' kontabilità bħala indikatur tal-livell tal-profitti li għalihom jiġi applikat redditu tal-kapital proprju sabiex tiġi kkalkulata din ir-rimunerazzjoni, jekk ir-riżultat riċerkat huwa approssimazzjoni affidabbli ta' riżultat ibbażat fuq is-suq.
               
            
                  (250)
               
               
                  B'mod aktar speċifiku, sabiex jiġi żgurat li l-bażi tat-taxxa ta' FFT tirrifletti approssimazzjoni affidabbli ta' riżultat ibbażat fuq is-suq konformi mal-prinċipju ta' distakkament, il-metodu użat sabiex tinkiseb rimunerazzjoni ta' distakkament fil-każ tal-funzjonijiet li teżerċita għandu jkollu koerenza metodoloġika minn perspettiva ta' kontabilità, li mhuwiex il-każ tal-għażliet imwettqa mill-konsulent tat-taxxa.
               
            
                  (251)
               
               
                  Ir-rapport dwar il-prezzijiet ta' trasferiment jiddikjara li l-bażi tat-taxxa stmata ta' FFT hija magħmula minn żewġ elementi: “rimunerazzjoni tar-riskju” u “rimunerazzjoni tal-funzjonijiet” (121). Il-konsulent tat-taxxa jiddetermina l-ewwel element, ir-rimunerazzjoni tar-riskju ta' FFT, billi tiġi multiplikata stima tal-kapital proprju li għandu jiġi rimunerat, li ssir billi jiġu kkalkulati l-fondi proprji regolatorji ipotetiċi ta' FFT fuq il-bażi, b'analoġija, tal-Qafas ta' Basel II (122), b'redditu meħtieġ ta' dan il-kapital proprju stmat fuq il-bażi tal-MEDAF.
               
            
                  (252)
               
               
                  Madankollu, l-istima tal-MEDAF hija relatata ma' rata teoretika meħtieġa tar-redditu tal-investimenti f'kapital proprju u l-beta użat għal dan il-kalkolu jiddependi fuq varjazzjoni tar-redditu tal-prezz tal-azzjonijiet tal-kumpaniji (jew tar-redditu tal-kapital proprju) (123). Għaldaqstant, il-kalkolu tal-MEDAF jagħti, permezz ta' kostruzzjoni, redditu tal-kapital proprju aktar milli redditu ta' kull tip ieħor ta' fondi proprji, bħall-fondi proprji regolatorji ipotetiċi ddeterminati billi jiġi applikat b'analoġija l-Qafas ta' Basel II (124).
               
            
                  (253)
               
               
                  Redditu tal-kapital proprju huwa proporzjon ta' vijabilità. Il-fondi proprji huma rimunerati permezz tal-profitti netti ta' kumpanija, jiġifieri l-introjtu mingħajr l-ispejjeż kollha li din tal-aħħar issostni fl-eżerċizzju tal-attività tagħha, iżda wkoll mingħajr l-ispejjeż finanzjarji kollha mħallsa lill-kredituri. Għalhekk dan il-profitt nett huwa l-profitt li jibqa' lill-kumpanija sabiex jiġu rimunerati l-azzjonisti: dan jikkostitwixxi redditu tal-kapital proprju kemm għad-distribuzzjoni kif ukoll għaż-żieda fil-valur tal-kumpanija. Għalhekk, għal raġunijiet ta' koerenza, huwa xieraq li r-redditu tal-kapital proprju jkun ugwali għall-profitt nett f'termini ta' kontabilità li jifdal għall-azzjonisti wara l-ħlas tal-ispejjeż l-oħra kollha, maqsuma bil-valur tal-azzjonijiet f'termini ta' kontabilità (jiġifieri l-fondi proprji) li l-profitt iħallas.
               
            
                  (254)
               
               
                  Min-naħa l-oħra, mhuwiex koerenti li jitqies il-profitt nett ta' kontabilità tal-kumpanija sabiex jiġu rimunerati l-fondi proprji regolatorji. Il-fondi proprji regolatorji huma l-istima minn regolatur ta' livell minimu ta' kapitalizzazzjoni li għandu jżomm bank jew istituzzjoni finanzjarja oħra; dawn ma jikkostitwixxux, bħala tali, tariffa f'din l-istess proporzjon għall-profitti tal-entità regolata. Barra minn hekk, l-istituzzjonijiet finanzjarji għandhom iżommu dan il-livell ta' fondi proprji f'kull mument; dan ifisser, fil-fatt, li dawn iżommu ġeneralment aktar mil-livell ta' fondi proprji regolatorji meħtieġa sabiex ikollhom bafer li jippermettilhom li ma jiksrux ir-rekwiżiti minimi għal fondi proprji fil-każ ta' telf, li għalhekk inaqqas il-fondi proprji disponibbli. Il-kapital proprju kollu li jiżdied mal-livell minimu meħtieġ għandu jkun rimunerat b'mod identiku mill-perspettiva tal-investituri.
               
            
                  (255)
               
               
                  Għaldaqstant, sabiex tiġi garantita metodoloġija koerenti minn perspettiva ta' kontabilità, u għalhekk approssimazzjoni affidabbli ta' riżultat fis-suq, il-konsulent tat-taxxa ta' FFT kellu japplika għall-kapital proprju ta' kontabilità ta' FFT ir-redditu tal-kapital proprju kkalkulat permezz tal-MEDAF. Il-vleġeġ orizzontali fit-tabella ta' hawn taħt jindikaw liema approċċi huma koerenti minn perspettiva metodoloġika; il-vleġġa dijagonali turi, min-naħa tagħha, l-approċċ segwit mill-konsulent tat-taxxa ta' FFT:
                  
                     
               
            
                  (256)
               
               
                  Bl-adozzjoni tal-metodoloġija inkoerenti li tikkonsisti fl-applikazzjoni ta' redditu tal-kapital proprju għall-fondi proprji regolatorji ipotetiċi ta' FFT, il-konsulent tat-taxxa ta' FFT jasal għal livell stmat ta' rimunerazzjoni tal-funzjonijiet eżerċitati u tar-riskji sostnuti minn FFT li ma jikkostitwixxix approssimazzjoni affidabbli ta' riżultat ibbażat fuq is-suq. Fil-fatt, in-nuqqas ta' koerenza tiegħu għandu impatt konsiderevoli fuq ir-rimunerazzjoni taxxabbli ta' FFT fil-Lussemburgu. Fl-2011, il-kapital proprju ta' kontabilità ta' FFT żdied għal EUR 287.5 miljun iżda l-konsulent tat-taxxa uża l-fondi proprji regolatorji ipotetiċi ta' FFT — EUR 28,5 miljun — bħala indikatur tal-livell ta' profitti fl-applikazzjoni tal-MTMN. Bl-applikazzjoni tar-redditu stmat tal-kapital proprju li l-konsulent tat-taxxa kiseb permezz tal-MEDAF għall-fondi proprji regolatorji ipotetiċi ta' FFT minflok għall-kapital proprju ta' kontabilità, ir-rimunerazzjoni taxxabbli ta' FFT fil-Lussemburgu hija maqsuma f'għaxra (125). F'termini oħra, l-għażliet metodoloġiċi imwettqa mill-konsulent tat-taxxa jwasslu għal tnaqqis fil-bażi tat-taxxa ta' FFT fil-Lussemburgu meta mqabbla mal-kumpaniji mhux fiskalment integrati li l-profitti taxxabbli tagħhom huma definiti mill-kundizzjonijet tas-suq.
               
            
                  (257)
               
               
                  Billi l-livell ta' kapital proprju ta' FFT jista' jiġi osservat u l-MEDAF tipprovdi stima tar-redditu tal-kapital proprju, il-konsulent tat-taxxa kellu juża l-kapital proprju ta' kontabilità ta' FFT fl-applikazzjoni tal-MTMN minflok livell ipotetiku tal-fondi proprji regolatorji sabiex tiġi ddeterminata l-bażi tat-taxxa ta' FFT fil-Lussemburgu skont il-prinċipju ta' distakkament.
               
            
                  (258)
               
               
                  Il-Kummissjoni tirrifjuta l-argument imressaq minn FFT f'dan ir-rigward li jgħid li mhuwiex meħtieġ li jitqies il-livell effettiv tal-kapital proprju tagħha sabiex jiġu stabbiliti l-prezzijiet ta' trasferiment, peress li dan il-livell huwa r-riżultat ta' deċiżjonijiet preċedenti (126). Dan l-argument jissuġġerixxi li l-livell ta' kapital proprju ta' kontabilità ta' FFT se jkun għoli wisq għal raġunijiet storiċi u li għaldaqstant m'għandux jiġi rimunerat. Madankollu dan l-argument mhuwiex konformi mar-rekwiżiti tas-suq, peress li l-livell ta' kapital proprju subottimali mhuwiex sostenibbli f'suq kompetittiv. Fil-fatt, jiswa ħafna aktar għall-kumpaniji li jħallsu kapital proprju milli pretensjonijiet. Għaldaqstant, jekk kumpanija li topera f'sitwazzjoni ta' kompetizzjoni ħielsa tiġi kapitalizzata wisq għal raġunijiet storiċi, kif issostni FFT, hija se tagħti l-kapital proprju eċċessiv lura lill-azzjonisti tagħha (pereżempju, permezz tar-riakkwist jew id-distribuzzjoni ta' azzjonijiet), għaliex dawn il-fondi jistgħu jintużaw b'mod aktar effikaċi fi proġetti ta' investiment oħra. Fil-kalkolu tal-bażi tat-taxxa tal-kumpaniji li joperaw f'sitwazzjoni ta' kompetizzjoni ħielsa, dawn il-kumpaniji huma obbligati li jħallsu l-kapital proprju kollu pprovdut mill-azzjonisti tagħhom fuq livell li jista' jitqies bħala konformi mar-rekwiżiti tas-suq.
               
            
                  (259)
               
               
                  Il-linji gwida tal-OECD dwar l-ipprezzar tat-trasferimenti jindikaw, min-naħa tagħhom, li r-redditu tal-kapital jista' jkun indikatur tajjeb tal-livell ta' profitti fl-applikazzjoni tal-MTMN fl-attivitajiet finanzjarji b'intensità għolja ta' kapital (127). Dawn l-istess prinċipji jirreferu wkoll għall-“kapital użat” bħala indikatur adegwat possibbli tal-livell ta' profitti fl-applikazzjoni tal-MTMN (128). Għalkemm il-kunċett ta' “kapital użat” mhuwiex definit b'mod aktar preċiż fil-linji gwida tal-OECD, ma jidhirx li jikkorrispondi ma' denominazzjoni tal-fondi proprji regolatorji użata fil-Qafas ta' Basel II jew ta' Basel III jew fid-direttivi ta' traspożizzjoni rispettivi.
               
            
                  (260)
               
               
                  Iċ-Ċirkolari lanqas ma tiddefinixxi aktar il-kapital li għandu jservi ta' indikatur tal-livell ta' profitti fl-applikazzjoni tal-MTMN (129). Din tiddistingwi żewġ bażijiet possibbli ta' rimunerazzjoni tal-funzjonijiet ta' finanzjament u ta' teżor, jiġifieri l-valur tal-krediti mogħtija u l-volum tal-assi mmaniġġjati (130). Madankollu, bl-għażla tal-MTMN b'fondi proprji regolatorji ipotetiċi bħala bażi, FFT ma tagħżilx rimunerazzjoni bbażata direttament fuq il-valur tal-kreditu mogħti, filwaqt li l-assi mmaniġġjati jirreferu għal assi li jinżammu f'isem terzi (pereżempju, maniġers ta' fondi), funzjoni li fil-prinċipju mhijiex eżerċitata minn FFT.
               
            
                  (261)
               
               
                  Fi kwalunkwe każ, jekk il-kapital proprju ta' kontabilità jintuża normalment fis-settur finanzjarju bħala bażi tal-kalkolu tal-vijabilità ta' kumpanija, il-Kummissjoni taċċetta li bażi oħra ta' kapital tista', fil-prinċipju, tintuża sabiex jiġi applikat l-MTMN għall-prezzijiet ta' trasferiment, sakemm il-metodoloġija użata sabiex tinkiseb rimunerazzjoni tat-tranżazzjonijiet fi ħdan il-grupp tkun koerenti. Fil-każ partikolari ta' FFT, il-Kummissjoni madankollu tqis li l-għażla mwettqa f'din il-perspettiva mill-konsulent tat-taxxa, jiġifieri li jittieħdu l-fondi proprji regolatorji ipotetiċi ta' FFT, mhijiex adegwata sabiex tinkiseb approssimazzjoni affidabbli ta' riżultat ibbażat fuq is-suq, minħabba r-raġunijiet spjegati hawn taħt.
               
            
                  (262)
               
               
                  L-ewwel nett, peress li FFT mhijiex entità finanzjarja regolata li għaliha japplika l-Qafas ta' Basel II, meta dan jintuża biss għal finijiet fiskali, huwa diffiċli li tiġi verifikata l-applikazzjoni sabiex jiġu stmati l-fondi proprji regolatorji ipotetiċi. Fil-fatt, il-Qafas ta' Basel II jiddefinixxi l-fondi proprji regolatorji meħtieġa bħala proporzjon tal-assi li jinżammu mill-istituzzjoni, ponderat mir-riskju sottostanti ta' kull wieħed minn dawn l-assi. Speċifikament, il-ponderazzjoni tar-riskji li taffettwa kull assi mwettqa għal dan l-iskop regolatorju tiddependi, partikolarment, mill-klassifikazzjoni tal-kreditu tal-kontroparti, iżda wkoll minn kriterji oħra evalwati skont l-assi individwali. Ir-responsabbiltà tal-amministrazzjoni li tivverifika l-ponderazzjoni tar-riskji li jaffettwaw kull assi tirriżulta mill-qafas ta' superviżjoni prudenzjali tagħha meta din il-ponderazzjoni sservi biex tiġi kkalkulata l-bażi tat-taxxa sabiex jiġu ddeterminati l-prezzijiet ta' trasferiment minflok ir-rekwiżiti minimi għal fondi proprji regolatorji. Għalhekk mhuwiex probabbli li r-riżultati miskuba fi tmiem dan l-eżerċizzju jistgħu jiġu verifikati faċilment mill-amministrazzjoni tat-taxxa u kkunsidrati bħala approssimazzjoni affidabbli ta' riżultat ibbażat fuq is-suq li jikkonforma mal-prinċipju ta' distakkament.
               
            
                  (263)
               
               
                  It-tieni, peress li r-redditu tal-fondi proprji regolatorji minimi mhuwiex indikatur tal-prestazzjoni użat normalment fis-settur finanzjarju, il-medji ta' dawn ir-redditi mhumiex normalment analizzati u disponibbli (131). Għaldaqstant, kull riżultat miksub permezz ta' din il-bażi ta' kapital se jagħti biċ-ċert approssimazzjoni inqas affidabbli ta' riżultat ibbażat fuq is-suq mir-rikors għal kapital proprju ta' kontabilità bħala indikatur tal-livell ta' profitti li għalih jiġi applikat ir-redditu tal-kapital proprju f'konformità mal-istandards tas-settur.
               
            
                  (264)
               
               
                  It-tielet, is-66 kumpanija komparabbli magħżula mill-konsulent tat-taxxa sabiex jiġi stmat redditu tal-kapital proprju bl-użu tal-MEDAF definittivament mhumiex adegwati sabiex jiġu stmati l-fondi proprji regolatorji medji fis-settur jew ir-redditu meħtieġ f'dawn il-fondi proprji. Fil-fatt, ħafna minn dawn il-kumpaniji mhumiex entitajiet regolati li jaqgħu taħt l-Oqfsa ta' Basel (bħall-boroż). Għaldaqstant, dawn il-kumpaniji ma jistgħux jikkalkulaw stima tar-rekwiżiti għal fondi proprji regolatorji tagħhom u jkun impossibbli li jiġu stmati l-eżistenzi regolatorji minimi ta' kull istituzzjoni mhux regolata fuq il-bażi unika tal-informazzjoni pubblika.
               
            
                  (265)
               
               
                  Barra minn hekk, bl-użu, f'dan il-każ, tal-kapital proprju ta' kontabilità bħala indikatur tal-livell ta' profitti, ma kienx neċessarju għall-konsulent tat-taxxa li jikkalkula “rimunerazzjoni tal-funzjonijiet” distinta, it-tieni element tal-bażi tat-taxxa stmata ta' FFT fil-Lussemburgu, li minnu nnifisu jidher li ma jibbaża fuq ebda metodu solidu, kif spjegat fil-premessa 80 tad-deċiżjoni tal-ftuħ. Fil-fatt, dak li l-konsulent tat-taxxa ta' FFT isejjaħ fir-rapport dwar il-prezzijiet ta' trasferiment “il-fondi proprji użati biex jiġu eżerċitati l-funzjonijiet” jidhru li ma jikkorrispondu ma' ebda wieħed mill-komponenti normali tal-fondi proprji użati fil-kalkolu tar-rekwiżiti ta' redditu fil-qafas ta' evalwazzjoni tas-suq. Dan il-kunċett mhuwiex definit fir-rapport dwar il-prezzijiet ta' trasferiment u xejn ma jindika li tali riskju bbażat fuq id-denominazzjoni użata mill-konsulent tat-taxxa mhuwiex se jkun kopert minn waħda mill-kategoriji ta' fondi proprji regolatorji, pereżempju l-fondi proprji li jinżammu biex jiġi kopert ir-riskju operazzjonali, u partikolarment ir-riskju marbut mal-proċess, jekk il-fondi proprji regolatorji ipotetiċi ta' FFT kienu ġew evalwati b'mod korrett mill-konsulent tat-taxxa, li ma kienx il-każ. Tħassib ieħor marbut mad-distribuzzjoni tal-fondi proprji f'komponenti distinti li għalihom japplikaw livelli differenti ta' redditu, saż-żero, huwa ddettaljat hawn taħt, fil-premessi 277 sa 289.
               
            
                  (266)
               
               
                  Il-Kummissjoni tikkonkludi għaldaqstant li d-deċiżjoni tat-taxxa kkontestata titbiegħed minn riżultat ibbażat fuq is-suq konformi mal-prinċipju ta' distakkament minħabba li taċċetta l-għażla tal-konsulent tat-taxxa, jiġifieri dik li jittieħdu l-fondi proprji regolatorji ipotetiċi ta' FFT bħala indikatur tal-livell ta' profitti fl-applikazzjoni tal-MTMN, billi jiġi applikat għalihom redditu tal-fondi proprji stmat fuq il-bażi tal-MEDAF sabiex jinkiseb komponent tal-profitti taxxabbli ta' FFT fil-Lussemburgu. Billi din l-għażla metodoloġika tinvolvi tnaqqis tat-taxxa dovuta minn FFT fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux fiskalment integrati li jwettqu tranżazzjonijiet fil-kundizzjonijiet tas-suq (132), għandu jitqies li d-deċiżjoni tat-taxxa kkontestata tagħti vantaġġ selettiv lil FFT skont l-Artikolu 107(1) tat-TFUE.
               
            7.2.2.7.   Applikazzjoni inkoerenti tal-Qafas ta' Basel II sabiex jiġi kkalkulat il-kapital
      
      
                  (267)
               
               
                  Barra minn hekk, u mingħajr preġudizzju għall-oġġezzjonijiet tal-Kummissjoni dwar l-użu tal-fondi proprji regolatorji ipotetiċi ta' FFT fl-applikazzjoni tal-MTMN, il-Kummissjoni tqis ukoll li l-mod inkoerenti li bih il-konsulent tat-taxxa ta' FFT applika l-Qafas ta' Basel II b'analoġija sabiex jikseb dan il-livell ipotetiku ta' fondi proprji regolatorji ta vantaġġ selettiv lil FFT għall-finijiet tal-Artikolu 107(7) tat-TFUE, peress li minn dan jirriżulta tnaqqis tat-taxxa dovuta ta' FFT fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux fiskalment integrati li jwettqu tranżazzjonijiet fil-kundizzjonijiet tas-suq.
               
            
                  (268)
               
               
                  Applikazzjoni korretta tal-Qafas ta' Basel II teħtieġ qabelxejn stima tal-APR ta' FFT u mbagħad l-applikazzjoni ta' proporzjon adegwat ta' fondi proprji regolatorji għal din l-istima. Il-konsulent tat-taxxa ta' FFT jissottovaluta ż-żewġ elementi fir-rapport dwar il-prezzijiet ta' trasferiment.
               
            
                  (269)
               
               
                  L-ewwel nett, l-APR ipotetiċi ta' FFT ma ġewx ikkalkulati b'mod korrett, peress li l-konsulent tat-taxxa jattribwixxi għall-assi fi ħdan il-grupp ponderazzjoni tar-riskji ta' żero (133). Kif jirriżulta b'mod ċar mill-premessa 123, is-self fi ħdan il-grupp, li jirrappreżenta l-maġġoranza tal-assi ta' FFT, mhuwiex mingħajr riskju, għall-kuntrarju ta' dak li jiddikjaraw il-Lussemburgu u FFT, u xejn ma jindika li dan is-self jirrappreżenta riskju aktar baxx mis-self mogħti mill-banek. Fi kwalunkwe każ, minħabba l-fatt li d-dokument intern ta' Fiat dwar il-politika tal-prezzijiet ta' trasferiment jikklassifika r-riskji tal-kreditu u tal-kontroparti ta' FFT bħala “limitati” iktar milli ineżistenti, ponderazzjoni tar-riskji ugwali għal żero hija definittivament mhux adegwata. Barra minn hekk, l-APR ipotetiċi ta' FFT ma ġewx ikkalkulati b'mod korrett billi l-ponderazzjoni ta' 20 % tal-assi tal-partijiet terzi qatt ma ġiet appoġġjata, la mil-Lussemburgu u lanqas minn FFT.
               
            
                  (270)
               
               
                  Jekk il-ponderazzjoni Ewropea medja tar-riskji tal-assi tal-banek ta' 36 % fis-seħħ fl-2010 kienet ġiet applikata bħala fattur ta' tqabbil rilevanti (134) (li kien disponibbli meta nħarġet id-deċiżjoni tat-taxxa) għat-total ta' assi ta' FFT ta' EUR 14 827 674 000, sabiex jintwera x'seta' kien il-livell korrett ta' APR ipotetiċi ta' FFT, dawn l-APR ipotetiċi kienu jiġu stmati għal madwar EUR 5 338 000 000. Jekk il-proporzjon tar-rekwiżiti għal fondi proprji ta' 8 % previst mill-Qafas ta' Basel kien meqjus bħala livell ta' kapitalizzazzjoni minima, FFT kellu jkollha livell minimu ta' fondi proprji regolatorji skont Basel II ta' madwar EUR 427 miljun u mhux livell minimu ta' EUR 28,5 miljun stmat mill-konsulent tat-taxxa ta' FFT fir-rapport dwar il-prezzijiet ta' trasferiment.
               
            
                  (271)
               
               
                  It-tieni, il-kalkolu tar-riskji tal-kreditu u tal-kontroparti sostnuti minn FFT li l-konsulent tat-taxxa jwettaq b'analoġija għall-Qafas ta' Basel II (135), li fuq il-bażi tiegħu l-banek huma obbligati li jżommu fondi proprji fi proporzjon mal-APR tagħhom, jikkontradixxi dan il-qafas. Sabiex jiġu ddeterminati l-fondi proprji ta' FFT esposti għar-riskju fl-analiżi tal-prezzijiet ta' trasferiment, il-konsulent tat-taxxa ta' FFT juża rekwiżit ta' proporzjon tal-fondi proprji ta' 6 % sabiex jiġu kkalkulati dawn ir-riskji, filwaqt li l-proporzjon korrett previst mill-qafas huwa ta' 8 %.
               
            
                  (272)
               
               
                  B'risposta għat-tħassib tal-Kummissjoni dwar dan il-punt fid-deċiżjoni tal-ftuħ (136), FFT iġġustifikat il-proporzjon ta' 6 % billi tirreferi għat-traspożizzjoni, fl-Italja, tar-rekwiżit għall-istituzzjonijiet finanzjarji mhux bankarji (137). Madankollu, FFT ma pprovdiet l-ebda referenza għal din it-traspożizzjoni, u lanqas ma spjegat għalfejn traspożizzjoni mil-leġiżlatur Taljan hija applikabbli għal-Lussemburgu jew qed tintuża bħala referenza.
               
            
                  (273)
               
               
                  Barra minn hekk, filwaqt li fil-Qafas ta' Basel II, nofs ir-rekwiżit ta' 8 % jista' jikkonsisti minn fondi proprji tal-Kategorija 2, FFT jidher li ma kellhiex dan it-tip ta' fondi proprji li setgħu ntużaw għal finijiet regolatorji, kieku ġie applikat ir-rekwiżit. Fin-nuqqas ta' forom eliġibbli oħra ta' kapital disponibbli, it-8 % kellhom jiġu koperti minn kapital proprju.
               
            
                  (274)
               
               
                  Għaldaqstant il-Kummissjoni tibqa' tal-opinjoni li l-proporzjon tar-rekwiżit għal fondi proprji skont il-Qafas ta' Basel II huwa ta' 8 % u li l-użu mill-konsulent tat-taxxa tal-proporzjon ta' 6 % u l-aċċettazzjoni tiegħu mill-amministrazzjoni tat-taxxa tal-Lussemburgu tqiegħed f'dubju l-konklużjoni formulata fid-deċiżjoni kkontestata, jiġifieri li l-allokazzjoni tal-profitti li jirriżultaw minnha lil FFT tirrifletti approssimazzjoni affidabbli ta' riżultat ibbażat fuq is-suq konformi mal-prinċipju ta' distakkament.
               
            
                  (275)
               
               
                  Fl-aħħar nett, fir-rigward tal-kalkolu tar-riskju operazzjonali mwettaq mill-konsulent tat-taxxa, jekk il-Kummissjoni taċċetta l-użu tan-numru ta' 15 % fuq il-bażi tal-ispjegazzjonijiet mogħtija minn FFT (138) u l-Lussemburgu (139), il-bażi li għaliha din il-marġni ta' 15 % tiġi applikata tidher li ma tikkorrispondix għal stima korretta tal-introjti annwali grossi ta' FFT. Il-konsulent tat-taxxa ta' FFT japplika biss dan il-persentaġġ għall-introjtu nett li ġej mid-depożiti bankarji u s-self (140), li ma jikkonformax mal-metodoloġija ppreżentata mil-Lussemburgu (141), filwaqt li kull attività fi ħdan il-grupp hija injorata fil-kalkolu tal-introjtu annwali gross. Madankollu s-self u d-depożiti mingħand banek jirrappreżentaw biss parti żgħira mill-assi u l-obbligazzjonijiet ta' FFT.
               
            
                  (276)
               
               
                  Fi kliem ieħor, il-Kummissjoni tikkonkludi li anke jekk il-fondi proprji regolatorji minimi ipotetiċi ta' FFT setgħu ġew aċċettati bħala indikatur tal-livell tal-profitti fl-applikazzjoni tal-MTMN, il-konsulent tat-taxxa ssottovaluta dawn il-fondi proprji billi applika għall-assi fattur ta' ponderazzjoni tar-riskji arbitrarju u baxx (filwaqt li eskluda l-maġġoranza tal-assi tal-ponderazzjoni tar-riskji), billi applika proporzjon inferjuri għall-minimu preskritt mill-Qafas ta' Basel II u billi ma inkludiex l-introjtu ġġenerat mill-assi u l-obbligazzjonijiet tal-grupp fl-introjtu annwali gross ta' FFT. Għaldaqstant, il-Kummissjoni tikkonkludi li d-deċiżjoni tat-taxxa kkontestata, bl-aċċettazzjoni ta' dawn l-għażliet, titbiegħed minn riżultat ibbażat fuq is-suq li jikkonforma mal-prinċipju ta' distakkament. Billi dawn l-għażliet metodoloġiċi jinvolvu tnaqqis tat-taxxa dovuta minn FFT fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux fiskalment integrati li jwettqu tranżazzjonijiet fil-kundizzjonijiet tas-suq, għandu jitqies li d-deċiżjoni tat-taxxa kkontestata tagħti vantaġġ selettiv lil FFT skont l-Artikolu 107(1) tat-TFUE.
               
            7.2.2.8.   Tnaqqis inadegwat mill-fondi proprji li għandhom jiġu rimunerati
      
      
                  (277)
               
               
                  Il-konsulent tat-taxxa mhux biss issottovaluta l-fondi proprji regolatorji ipotetiċi ta' FFT, iżda jkompli b'ħafna tnaqqis mill-kapital proprju li jibqa' ta' FFT, li jitbiegħed minn riżultat ibbażat fuq is-suq. Kif jirriżulta minn Tableau 2, sabiex jinkiseb ammont li l-konsulent tat-taxxa jsejjaħ il-“fondi proprji li jkopru l-funzjonijiet eżerċitati”, il-kapital proprju li jibqa' ta' FFT, mingħajr il-fondi proprji regolatorji ipotetiċi sottovalutati tagħha, jinqata' minn dawk li l-konsulent tat-taxxa jsejjaħ il-“fondi proprji li jkopru l-investimenti finanzjarji f'FFNA u FFC”. Madankollu, kieku l-fondi proprji regolatorji ipotetiċi ta' FFT ġew stmati b'mod korrett, huwa probabbli li l-kapital proprju ma kienx ikun superjuri għall-fondi proprji regolatorji (142). Għaldaqstant, ebda minn dawn iż-żewġ komponenti ta' fondi proprji stmati ma kien ikun applikabbli.
               
            
                  (278)
               
               
                  Minkejja din l-osservazzjoni, il-Kummissjoni tqis ukoll li d-deċiżjoni tal-konsulent tat-taxxa li jeskludi l-komponent tal-fondi proprji msejjaħ “fondi proprji li jkopru l-investimenti finanzjarji f'FFNA u FFC” u li jagħtih rimunerazzjoni ta' żero sabiex tiġi stmata l-bażi tat-taxxa ta' FFT mhijiex adegwata (143), għaliex twassal għal tnaqqis tat-taxxa dovuta ta' FFT fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux fiskalment integrati li jwettqu t-tranżazzjonijiet fil-kundizzjonijiet tas-suq.
               
            
                  (279)
               
               
                  Preliminarjament, ma deherx b'mod ċar jekk l-għażla tal-konsulent tat-taxxa li jissepara ż-żewġ komponenti tal-kapital proprju hijiex applikazzjoni preżunta tal-Qafas ta' Basel II jew jekk it-tnaqqis mill-konsulent tat-taxxa tal-parteċipazzjonijiet f'FFNA u FFC kienx aġġustament ad hoc, parteċipazzjonijiet li seta' jnaqqas ukoll mill-kapital proprju ta' FFT sabiex tiġi kkalkulata l-bażi tat-taxxa ta' FFT li kieku għażel b'mod korrett il-kapital proprju ta' kontabilità ta' FFT bħala indikatur tal-livell ta' profitti fl-applikazzjoni tal-MTMN. Kif spjegat fil-premessa 238, ir-raġuni ta' dan hija li l-konsulent tat-taxxa jidher li ma jibbaża ruħu fuq ebda metodoloġija normalment użata meta jaqsam il-kapital proprju ta' FFT fi tliet komponenti (144).
               
            
                  (280)
               
               
                  Fi kwalunkwe każ, għar-raġunijiet spjegati fil-premessi 281 sa 290, l-għażla tal-konsulent tat-taxxa li jagħti rimunerazzjoni ta' żero lil dan il-komponent tal-kapital proprju ta' FFT imsejjaħ “fondi proprji li jkopru l-investimenti finanzjarji f'FFNA u FFC” mhijiex adegwata. Billi din l-għażla twassal effettivament għal tnaqqis mhux iġġustifikat fil-kapital proprju li għandu jitħallas, u għalhekk fil-bażi tat-taxxa ta' FFT għall-finijiet fiskali, kull metodoloġija dwar il-prezzijiet ta' trasferiment ibbażata fuq din l-għażla ma tistax titqies bħala li twassal għal approssimazzjoni affidabbli ta' riżultat ibbażat fuq is-suq lkonformi mal-prinċipju ta' distakkament.
               
            
                  (281)
               
               
                  L-ewwel nett, l-argumenti tal-Lussemburgu dwar it-tnaqqis tal-parteċipazzjonijiet f'istituzzjonijiet oħra tal-kreditu taħt il-Qafas ta' Basel II mhumiex applikabbli għall-każ ta' FFT (145). Ir-raġuni mhijiex biss, kif indikat fil-premessa 262, li FFT mhijiex istituzzjoni regolata iżda wkoll li l-paragrafi ta' dan il-Qafas, li l-Lussemburgu u FFT jirreferu għalihom, japplikaw għal entitajiet mhux konsolidati filwaqt li f'dan il-każ FFNA u FFC huma entitajiet konsolidati. Fil-fatt, kif spjegat fil-premessa 112, FFT tibgħat kontijiet konsolidati lil-Lussemburgu. Fil-prinċipju, il-fondi proprji konsolidati jkunu superjuri għall-fondi proprji preżenti fil-kontijiet mhux konsolidati ta' FFT qabel kull tnaqqis għall-parteċipazzjonijiet. Għaldaqstant, jekk il-Lussemburgu u Fiat applikaw b'mod korrett u sistematiku t-tnaqqis regolatorju, l-istima tal-kapital proprju li r-redditu tal-kapital proprju kien japplika għaliha kellha tkun superjuri u għalhekk, il-bażi tat-taxxa ta' FFT li tirriżulta fil-Lussemburgu kellha wkoll tkun superjuri.
               
            
                  (282)
               
               
                  It-tieni, u b'mod aktar ġenerali fir-rigward tat-tnaqqis li sar għall-kapital proprju fil-kuntest tal-Qafas ta' Basel II u fil-kuntest tal-valutazzjoni tal-kapital proprju ta' kontabilità ta' FFT, l-argument tal-Lussemburgu li jgħid li x-xiri talparteċipazzjonijiet minn FFT kien iffinanzjat totalment b'kapital proprju (146), jiġifieri mezz ta' finanzjament li jfisser awtomatikament li dawn il-fondi mhumiex aktar disponibbli sabiex jiġu koperti riskji oħra sostnuti minn FFT, mhuwiex ammissibbli għall-Kummissjoni. Is-sorsi ta' finanzjament, kemm kapital proprju kif ukoll dejn fil-bilanċ negattiv, mhumiex attribwibbli għal assi identifikabbli, sakemm dispożizzjonijiet legali speċifiċi ma jorbtux l-obbligazzjoni ma' assi jew ma' grupp ta' assi speċifiċi (bħal fil-każ tal-bonds ipotekarji). Jekk ebda pretensjoni speċifika mhi marbuta mal-obbligazzjonijiet tal-kumpanija, il-kapital proprju u l-obbligazzjonijiet jikkontribwixxu b'mod konġunt għall-finanzjament tal-assi ta' kumpanija. Fil-każ ta' insolvenza, dawn il-fondi jkunu disponibbli sabiex jiġi assorbit it-telf li jirriżulta mill-assi ta' FFT, għall-kuntrarju tal-argument ta' hawn fuq ippreżentat mil-Lussemburgu. Il-fatt li l-ammonti mnaqqsa mill-kapital proprju ta' FFT imsemmija fir-rapport dwar il-prezzijiet ta' trasferiment jikkorrispondu għall-prezz għax-xiri ta' FFNA u ta' FFC (147) m'għandu l-ebda impatt fuq il-fatt li s-sorsi ta' finanzjament, fil-prinċipju, ma jistgħux jiġu allokati lil assi speċifiċi, li huwa veru għal kwalunkwe ammont ta' parteċipazzjoni. Il-kapital proprju ta' FFT huma kompletament disponibbli sabiex tiġi appoġġjata s-solvenza ta' FFT u għandu jiġi rimunerat integralment skont ir-riskji tal-assi ta' FFT.
               
            
                  (283)
               
               
                  Fi kwalunkwe każ, ir-rapporti annwali ta' FFT ma jidhrux li jikkonfermaw l-allegazzjoni tal-Lussemburgu li tgħid li dawn l-akkwisti ġew iffinanzjati minn kapital proprju, jekk din id-dikjarazzjoni tfisser li l-grupp ipprovda kapital proprju addizzjonali lil FFT fid-dawl tal-akkwist ta' FFNA u ta' FFC. Fil-fatt, il-livell ta' fondi proprji ta' FFT (jiġifieri l-kapital iddikjarat u r-riservi) fl-2010 kien, jiġifieri qabel l-akkwist, ta' EUR 286 000 000, u baqa' EUR 287 000 000 fl-2011, jiġifieri warajh.
               
            
                  (284)
               
               
                  Il-Lussemburgu jiddikjara wkoll li l-ispejjeż li ġejjin minn parteċipazzjonijiet mhumiex fiskalment deduċibbli fil-Lussemburgu u li d-dividendi mhumiex taxxabbli (148). Billi l-parteċipazzjonijiet f'FFNA u FFC huma rimunerati permezz ta' dividendi, dawn m'għandhomx jiġu ntaxxati u kkunsidrati fil-valutazzjoni tal-funzjonijiet eżerċitati u r-riskji assunti (149). Dan l-argument għandu wkoll jiġi rrifjutat, l-istess bħal dak simili ta' FFT (150). Il-Kummissjoni tiddikjara f'dan ir-rigward li FFNA u FFC ma ħallsu l-ebda dividend matul il-perjodu ta' applikazzjoni tad-deċiżjoni tat-taxxa kkontestata. Madankollu, kieku waħda minnhom għamlet dan, dan bl-ebda mod ma kien ibiddel il-kalkolu tar-rimunerazzjoni taxxabbli ta' FFT, peress li din ir-rimunerazzjoni ġiet stabbilita mill-konsulent tat-taxxa permezz tal-MTMN applikat għall-kapital proprju. L-MTMN huwa metodu ta' tranżazzjoni bbażat fuq il-profitti li jiġi applikat għal-livell tal-kapital proprju għall-funzjonijiet ta' teżor eżerċitati minn FFT. Kieku l-konsulent tat-taxxa ta' FFT uża minflok il-metodu CUP sabiex jistabbilixxi l-prezzijiet ta' trasferiment, it-tranżazzjonijiet individwali jew il-flussi ta' rimunerazzjoni bħas-self individwali jew, fil-każ ta' FFT, il-ħlas ta' dividendi kienu jkunu rilevanti sabiex tiġi kkalkulata r-rimunerazzjoni taxxabbli ta' FFT. Fil-fatt, il-metodu CUP jikkonsisti fl-istabbiliment tal-prezz ta' tranżazzjonijiet individwali, filwaqt li l-MTMN jimmira li jistima l-vijabilità ta' funzjoni. Madankollu, għar-raġunijiet indikati fil-premessa 161, il-konsulent tat-taxxa ta' FFT ikkunsidra li l-MTMN kien metodu aktar adegwat fil-każ ta' FFT. B'hekk, billi enfasizzaw ir-rilevanza ta' ċerti tipi ta' rimunerazzjonijiet imħallsa għal ċerti assi ta' FFT (dividendi), il-Lussemburgu u FFT jippruvaw jgħaqqdu l-metodu CUP u l-metodu MTMN sabiex tiġi kkalkulata r-rimunerazzjoni taxxabbli ta' FFT, mingħajr ma tingħata ebda ġustifikazzjoni ta' dan il-metodu ibridu fir-rapport dwar il-prezzijiet ta' trasferiment. Minħabba li l-konsulent tat-taxxa ġġustifika l-użu tal-MTMN f'dan ir-rapport, l-użu ta' dan il-kombinament mingħajr ġustifikazzjoni oħra ma jistax jagħti approssimazzjoni affidabbli ta' riżultat ibbażat fuq is-suq.
               
            
                  (285)
               
               
                  It-tielet, fl-applikazzjoni tal-MTMN ibbażat fuq il-kapital proprju, kull stima ta' dan il-kapital proprju għandha tiżgura li FFT tiġi kapitalizzata b'mod korrett skont l-istandards tas-settur. Dan jirriżulta wkoll mill-approċċ irrakkomandat fiċ-Ċirkolari, li tqis li l-funzjonijiet eżerċitati mill-kumpaniji ta' finanzjament fi ħdan il-grupp huma sostanzjalment komparabbli għal dawk eżerċitati minn istituzzjonijiet finanzjarji indipendenti.
               
            
                  (286)
               
               
                  Fl-aħħar tal-2011, jiġifieri d-data ta' referenza indikata fir-rapport dwar il-prezzijiet ta' trasferiment, il-proporzjon ta' ingranaġġ medju, definit bħala r-relazzjoni bejn il-fondi proprji tal-Kategorija 1 u l-esponiment totali tal-bilanċ (151), kien, skont l-Awtorità Bankarja Ewropea, ta' 2,9 % għall-banek tal-grupp 1 ikkontrollat (banek Ewropej kbar) u ta' 3,3 % għall-banek tal-grupp 2 ikkontrollat (banek Ewropej żgħar). L-applikazzjoni ta' proporzjon ta' ingranaġġ (fondi proprji/assi totali) li tikkonforma mal-istandards tas-settur (u mal-Qafas ta' Basel III ġdid) turi li l-kapital proprju IFRS ta' FFT ma kienx superjuri għas-suq. Fil-fatt, fuq il-bażi ta' dan il-kalkolu, il-proporzjon ta' ingranaġġ ta' FFT żdied għal [2-3 %] (152), […]. Fi kliem ieħor, il-livell […] ta' kapital proprju ta' FFT ma jippermetti ebda tnaqqis, kemm għal fondi proprji eċċessivi stmati jew kull parteċipazzjoni oħra, peress li tali tnaqqis imexxi l-livell tal-kapital proprju ta' FFT […].
               
            
                  (287)
               
               
                  Għaldaqstant, il-livell ta' kapitalizzazzjoni ta' FFT ma jippermetti ebda tnaqqis tal-kapital proprju jew tal-fondi proprji regolatorji ipotetiċi għal finijiet fiskali (153), […]. Minħabba din il-konklużjoni, it-tħassib tal-premessa 80 tad-deċiżjoni tal-ftuħ dwar il-livell tar-rata mnaqqsa ta' rimunerazzjoni tal-fondi proprji eċċessivi huwa irrilevanti, peress li ma twettqet ebda rimunerazzjoni differenzjata.
               
            
                  (288)
               
               
                  Ir-raba', il-fatt li jitnaqqsu mill-kapital proprju ta' FFT il-parteċipazzjonijiet tagħha f'FFNA u FFC sabiex tiġi kkalkulata stima tal-kapital li għandu jiġi rimunerat fil-qafas tal-analiżi tal-prezzijiet ta' trasferiment juri l-inkoerenza kollha tagħha meta tiġi applikata l-istess metodoloġija għall-kontijiet ta' FF. Skont id-dokument intern ta' Fiat dwar il-politika tal-prezzijiet ta' trasferiment (154), ir-rimunerazzjoni ta' FFT u ta' FF għall-istabbiliment tal-prezz tas-self issegwi l-istess metodu, iżda dan id-dokument jiddeskrivi biss l-applikazzjoni ta' dan il-metodu sabiex tiġi stmata fid-dettall il-bażi tat-taxxa ta' FFT. Madankollu, kieku l-kapital proprju ta' FF li kellu jiġi rimunerat kien stmat skont l-istess metodu applikat għal FFT fir-rapport dwar il-prezzijiet ta' trasferiment, fl-2010, meta FF kienet iżżomm il-parteċipazzjonijiet f'FFNA u FFC, din l-istima tindika li l-kapital proprju stmat ta' FF ikun negattiv (155). Fil-fatt, fl-aħħar tal-2010, il-kapital proprju ta' FF żdied għal EUR 271 miljun, filwaqt li l-valur totali tal-parteċipazzjonijiet li kellu jitnaqqas minn dan il-kapital proprju kieku ġie applikat l-istess metodu approvat fid-deċiżjoni tat-taxxa kkontestata kien ta' EUR 358 miljun. Il-kapital proprju ta' FF li għandu jiġi rimunerat għaldaqstant kien ikun negattiv sa EUR 87 miljun. Peress li l-valur tal-parteċipazzjonijiet kien ogħla mill-ammont totali tal-kapital proprju ta' FF, l-istima tal-kapital li għandu jiġi rimunerat permezz tal-istess metodu applikat fir-rapport dwar il-prezzijiet ta' trasferiment sabiex tiġi ddeterminata l-bażi tat-taxxa ta' FFT fil-Lussemburgu kienet tagħti kapital proprju negattiv, bħal fil-każ tal-kumpaniji insolventi. Madankollu, peress li FF ma kinitx insolventi f'dak iż-żmien, dan huwa biżżejjed biex jintwera li t-tnaqqis tal-parteċipazzjonijiet tal-kapital proprju ta' FFT ma jidhirx li kien il-metodu tajjeb għall-kalkolu ta' stima tal-kapital li għandu jiġi rimunerat sabiex tiġi ddeterminata l-bażi tat-taxxa ta' FFT fil-Lussemburgu.
               
            
                  (289)
               
               
                  Barra minn hekk, dan ir-riżultat inkoerenti jista' jseħħ ukoll fil-każ li FFT takkwista parteċipazzjonijiet ġodda matul il-perjodu tad-deċiżjoni tat-taxxa kkontestata. Bil-validazzjoni ta' tnaqqis tal-parteċipazzjonijiet metodoloġikament preġudikat, id-deċiżjoni tat-taxxa kkontestata tista' effettivament twassal għal tassazzjoni żero ta' FFT fil-Lussemburgu, sakemm il-valur tal-parteċipazzjonijiet akkwistati wara iwasslu għal żero, jew saħanistra għal ammont negattiv, il-kapital ta' FFT li għandu jiġi rimunerat. F'dan il-każ, il-funzjonijiet ta' finanzjament fi ħdan il-grupp eżerċitati minn FFT jistgħu jibqgħu identiċi, iżda t-tassazzjoni tkun definittivament inqas għolja, jew saħansitra żero, jekk jiġi applikat il-metodu vvalidat fid-deċiżjoni tat-taxxa kkontesta.
               
            
                  (290)
               
               
                  Kieku l-konsulent tat-taxxa ta' FFT applika b'mod korrett il-Qafas ta' Basel II sabiex jiġu ddeterminati l-prezzijiet ta' trasferiment, dan it-tnaqqis ma kienx ikun possibbli minħabba l-livell attwali ta' kapitalizzazzjoni ta' FFT. Madankollu, billi FFT mhijiex entità regolata, m'hemm l-ebda informazzjoni dwar il-livell ta' APR li awtorità regolatorja tal-istituzzjonijiet finanzjarji kienet tikkunsidra aċċettabbli. Dan il-livell ipotetiku ta' fondi proprji regolatorji lanqas ma jippermetti lil FFT li żżomm parteċipazzjonijiet jekk il-valur tagħhom għandu jitnaqqas minn dawn il-fondi proprji (156).
               
            
                  (291)
               
               
                  Fid-dawl ta' dawn il-kummenti, il-Kummissjoni tikkonkludi li d-deċiżjoni tat-taxxa kkontestata, bl-aċċettazzjoni tal-proposta tal-konsulent tat-taxxa li jiġi applikat redditu stmat permezz tal-MEDAF għal fondi proprji regolatorji ipotetiċi — fejn dawn il-fondi proprji regolatorji ipotetiċi kienu ssottovalutati minħabba applikazzjoni ħażina tal-Qafas ta' Basel II u tnaqqis inadegwat — titbiegħed mill-prinċipju ta' distakkament. Billi dan id-distakk iwassal għal tnaqqis tal-bażi tat-taxxa ta' FFT fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux fiskalment integrati li jwettqu tranżazzjonijiet fil-kundizzjonijiet tas-suq, għandu jitqies li d-deċiżjoni tat-taxxa kkontestata tagħti vantaġġ selettiv lil FFT skont l-Artikolu 107(1) tat-TFUE.
               
            7.2.2.9.   Livell ta' redditu meħtieġ applikat għall-kapital li għandu jiġi rimunerat
      
      
                  (292)
               
               
                  Flimkien mal-konklużjoni tagħha dwar il-mod inkoerenti kif il-konsulent tat-taxxa ta' FFT kiseb l-ammont stmat ta' kapital li għandu jiġi rimunerat fl-applikazzjoni tal-MTMN, il-Kummissjoni tqis li l-mod kif il-konsulent tat-taxxa ta' FFT jikseb il-livell stmat ta' redditu meħtieġ sabiex jiġi applikat għal din il-bażi ta' kapital ma jwassalx għal approssimazzjoni affidabbli ta' riżultat ibbażat fuq is-suq u li għalhekk ma jikkonformax mal-prinċipju ta' distakkament għar-raġunijiet li ġejjin, fil-premessi 293 sa 300.
               
            
                  (293)
               
               
                  L-ewwel nett, il-beta ta' 0,29 ikkunsidrat mill-konsulent tat-taxxa sabiex jintuża fil-MEDAF probabbilment ma jaqbilx mal-beta tal-kumpaniji tas-settur finanzjarju kkunsidrati bħala komparabbli b'mod validu fl-analiżi tal-prezzijiet ta' trasferiment u li kellhom jitqiesu bħala parametru ta' referenza għal-livell stmat ta' redditu dovut. Il-livell tal-beta ta' dawn il-kumpanija għandu tendenza li jkun għoli ħafna (ara t-tabella 3), spiss ħafna ogħla mill-beta medju tas-suq, li huwa ta' 1. Il-Kummissjoni tirreferi, pereżempju, għas-subindiċi Stoxx 50 Bank, li żdied għal 1.36 għall-perjodu bejn il-31 ta' Diċembru 2009 u l-31 ta' Diċembru 2011 (157), u għall-fatt li kważi l-banek kollha li jipparteċipaw f'dan is-subindiċi għandhom beta ogħla minn 1.
               
            
                  (294)
               
               
                  It-tieni, il-lista tas-66 kumpanija li tinsab fit-tabella 3 tinkludi kumpaniji li huma attivi f'setturi kummerċjali differenti ħafna minn dak ta' FFT u tinkludi wkoll żewġ banek ċentrali: il-Banque Nationale de Belgique u l-iSchweizerische Nationalbank. Bosta kimpaniji preżenti fil-kampjun iwettqu attivitajiet finanzjarji speċjalizzati bħal-lokazzjoni jew il-fatturament jew huma boroż aktar milli banek (158), filwaqt li bosta banek Ewropej li, fil-prinċipju, jipparteċipaw f'attivitajiet ta' finanzjament tal-kummerċ bl-ingrossa mhumiex inklużi fil-kampjun. Għalhekk il-kumpaniji komparabbli magħżula mill-konsulent tat-taxxa għall-kalkolu tal-beta mhumiex adegwati għal dan l-eżerċizzju sabiex tinkiseb approssimazzjoni affidabbli ta' riżultat ibbażat fuq is-suq.
               
            
                  (295)
               
               
                  It-tielet, u irrispettivament min-natura adegwata jew le tal-kumpaniji komparattivi li jinsabu fil-kampjun ikkunsidrat mill-konsulent tat-taxxa ta' FFT, l-analiżi tal-prezzijiet ta' trasferiment ma tużax il-medjan għall-kalkolu tal-beta, iżda l-Perċentil 25, mingħajr ebda ġustifikazzjoni. B'hekk, FFT tikkunsidra beta relattivament baxx, ta' 0,29, filwaqt li l-medjan tal-kampjun kien jagħti beta ta' 0,64 (159). Madankollu, skont il-paragrafu 3.57 tal-linji gwida tal-OECD dwar l-ipprezzar tat-trasferimenti, aktar ma jkun hemm problemi ta' komparabbiltà, aktar l-intervall ta' distakkament għandu jqis it-tendenza ċentrali tal-kampjun.
               
            
                  (296)
               
               
                  Il-Kummissjoni tinnota f'dan ir-rigward li l-beta jirrappreżenta r-riskju invarjabbli ta' redditu tal-kapital proprju. F'dan il-kuntest, il-portafolli ta' self tal-banek ikunu, fil-prinċipju, aktar diversifikati minn dak ta' FFT, fejn l-esponiment huwa ffokat fuq il-kumpaniji tal-industrija tal-karozzi tal-grupp Fiat. Huwa għalhekk li jista' jitqies li l-konsulent tat-taxxa ta' FFT kellu jagħżel element li jinsab aktar 'il fuq fil-lista tal-elementi ta' tqabbil għad-determinazzjoni tal-beta, mingħajr dubju fuq il-medjan, milli fil-Perċentil 25.
               
            
                  (297)
               
               
                  Fil-fatt, iċ-Ċirkolari stess tirreferi speċifikament għar-riskju tal-kontroparti u b'mod aktar partikolari għar-riskju settorjali, li hawnhekk huwa amplifikat mill-konċentrazzjoni ta' FFT f'settur wieħed, meta tiddetermina rimunerazzjoni adegwata. Għalkemm iċ-Ċirkolari ma tindikax speċifikament kif dawn ir-riskji għandhom jiġu integrati fil-kalkolu effettiv tar-rimunerazzjoni, il-metodu magħżul mill-konsulent tat-taxxa ta' FFT, li bl-applikazzjoni tiegħu riskji tas-self fi ħdan il-grupp (għall-kuntrarju tal-pretensjonijiet fuq terzi) mhumiex affettwati minn ponderazzjoni tar-riskju u għalhekk lanqas ma jinvolvu rekwiżit għal fondi proprji u ebda rimunerazzjoni, ma jikkonformax maċ-Ċirkolari. Għaldaqstant, il-premessi relatati mar-riskju mnaqqas tal-attivitajiet ta' FFT ma jistgħux jiġu kkunsidrati.
               
            
                  (298)
               
               
                  Barra minn hekk, id-dokument intern ta' Fiat dwar il-politika tal-prezzijiet ta' trasferiment jenfasizza funzjoni importanti li ma tinsabx fir-rapport dwar il-prezzijiet ta' trasferiment. Kif indikat fil-premessa 123, FFT teżerċita mhux biss il-funzjonijiet li jinsabu f'dan ir-rapport iżda tipprovdi wkoll garanziji favur kumpaniji tal-grupp Fiat. Għalhekk, fl-2013, dawn il-garanziji żdiedu għal EUR 10 miljun (160). Barra minn hekk, id-dokument dwar il-politika tal-prezzijiet ta' trasferiment jirrikonoxxi wkoll li għall-kuntrarju ta' dak li jidher fir-rapport dwar il-prezzijiet ta' trasferiment, is-self fi ħdan il-grupp għandu ċertu riskju tal-kontroparti u tal-kreditu (161). […]
               
            
                  (299)
               
               
                  Fir-rigward tal-garanziji mogħtija minn Fiat S.p.A. lil FFT, imsemmija fil-kummenti tal-Lussemburgu (162), dawn il-garanziji jkopru l-obbligazzjonijiet ta' FFT u mhux l-assi tagħha. Għalhekk dawn jibbenefikaw lid-detenturi tal-garanziji maħruġa, iżda ma jnaqqsux ir-riskju tal-aassi ta' FFT. Il-profitt fit-termini tal-ispejjeż ta' finanzjament iġġenerat mill-garanzija fuq il-futuri u l-bonds maħruġa minn Fiat S.p.A. jintbagħat lill-kumpaniji tal-grupp permezz tal-mekkaniżmu ta' stabbiliment tal-prezzijiet deskritt fil-premessa 124. Fil-fatt, il-prezz tas-self lill-kumpaniji huwa kkalkulat billi tiġi applikata marġni tal-ispejjeż ta' finanzjament tal-kumpaniji ta' finanzjament, li tirrifletti l-profitt li jista' jiġi ġġenerat mill-garanzija tal-kumpanija omm.
               
            
                  (300)
               
               
                  Fid-dawl ta' dawn il-kummenti, il-Kummissjoni tqis li la l-garanziji impliċiti u lanqas il-garanziji espliċiti ma jnaqqsu sostanzjalment ir-riskju sostnut minn FFT fl-eżerċizzju tal-funzjonijiet tagħha. Dan ir-riskju huwa superjuri għal dak preżenti fir-rapport dwar il-prezzijiet ta' trasferiment minħabba l-eżistenza ta' garanziji pprovduti lill-kumpaniji tal-grupp li jwettqu impenn inviżibbli sinifikanti, u għalhekk kellu jintgħażel beta superjuri għall-Perċentil 25.
               
            
                  (301)
               
               
                  Finalment, il-Kummissjoni tqis li d-deċiżjoni tat-taxxa kkontestata, bl-approvazzjoni tal-għażla magħmula mill-konsulent tat-taxxa ta' beta ta' 0,29 fl-applikazzjoni tal-MEDAF sabiex jiġi ddeterminat ir-redditu tal-kapital proprju li għandu jiġi applikat għall-fondi proprji regolatorji ipotetiċi ta' FFT, twassal għal allokazzjoni tal-profitti lil FFT li titbiegħed mill-kundizzjonijiet tas-suq skont il-prinċipju ta' distakkament. Billi dan id-distakk iwassal għal tnaqqis tat-taxxa ta' FFT dovuta fir-rigward tas-sistema ġenerali tat-taxxa fuq il-kumpaniji tal-Lussemburgu meta mqabbla mal-kumpaniji mhux integrati li jikkonkludu tranżazzjonijiet fil-kundizzjonijiet tas-suq, għandu jitqies li d-deċiżjoni tat-taxxa kkontestata tagħti vantaġġ selettiv lil FFT fis-sens tal-Artikolu 107(1) tat-TFUE.
               
            7.2.2.10.   Konklużjoni dwar l-ammont ta' kapital li għandu jiġi rimunerat u l-livell ta' redditu meħtieġ minn dak il-kapital
      
      
                  (302)
               
               
                  Billi l-konsulent tat-taxxa għażel l-MTMN fl-analiżi tal-prezzijiet ta' trasferiment, u fid-dawl tal-kummenti ta' hawn fuq, il-Kummissjoni hija tal-opinjoni li sabiex jiġi garantit lil FFT livell adegwat ta' rimunerazzjoni bbażat fuq is-suq għall-funzjonijiet ta' finanzjament u ta' teżor li teżerċita fi ħdan il-grupp Fiat skont il-prinċipju ta' distakkament, din ir-rimunerazzjoni għandha tkun stabbilita fuq il-bażi tal-fondi proprji ta' kontabilità ta' FFT fuq il-bażi tal-fatti u ċ-ċirkostanzi speċifiċi tagħha.
               
            
                  (303)
               
               
                  Il-Kummissjoni aċċettat l-2012 bħala sena ta' referenza għall-valutazzjoni tal-bażi tat-taxxa ta' FFT fil-Lussemburgu. Il-Kummissjoni lanqas ma topponi r-riċerka fil-bażi tal-kumpaniji komparabbli sabiex jiġi stmat ir-redditu ta' distakkament, iżda għad għandha oġġezzjonijiet dwar l-għażla adegwata ta' kumpaniji komparabbli li jinsabu fil-premessa 294.
               
            
                  (304)
               
               
                  Fil-fatt, l-analiżi li tinsab fit-Taqsima 7.2.2.9 tindika li r-riskji sostnuti minn FFT li għandhom jitqiesu għall-kalkolu ta' rimunerazzjoni ta' distakkament huma superjuri għar-riskji ppreżentati fir-rapport dwar il-prezzijiet ta' trasferiment u li, għaldaqstant, ir-redditu tal-kapital proprju qabel it-taxxa ta' 6,05 % (u dak bit-taxxa ta' 4,3 %) aċċettat mid-deċiżjoni tat-taxxa kkontestata, ikkalkulat mill-konsulent tat-taxxa ta' FTT permezz tal-MEDAF, huwa lil hinn ħafna mir-redditu tal-kapital proprju meħtieġ fis-settur finanzjarju, li baqa' dejjem 10 % u aktar, li jikkonferma l-konklużjoni tal-Kummissjoni li tgħid li l-kumpaniji komparabbli magħżula mill-konsulent tat-taxxa ma kinux adegwati.
               
            
                  (305)
               
               
                  Barra minn hekk, tqabbil tal-vijabilità ddikjarata ta' FF u ta' FFT, il-kumpaniji ta' finanzjament għaż-żona tal-euro ta' Fiat, jindika li d-differenza fil-profitti bejn FF u FFT, minkejja s-similaritajiet fl-istruttura tal-assi, tal-funzjonijiet u tal-introjti, hija spjegata mill-intenzjoni li jitnaqqas il-livell ta' vijabilità ddikjarata fil-Lussemburgu. Fuq il-bażi tal-istruttura tal-assi u tal-obbligazzjonijiet u tal-kont tal-profitti u tat-telf ta' FF u ta' FFT (163), iż-żewġ kumpaniji għandhom daqs tal-bilanċ u struttura tal-assi simili ħafna. L-ammonti tad-dħul mill-imgħax u l-infiq tagħhom huma komparabbli wkoll. FF hija l-kontroparti prinċipali ta' FFT, li tirrikorri għas-suq sabiex tikseb sorsi ta' finanzjament u tibgħat parti mill-finanzjament lil FF, li min-naħa tagħha tisilfu lill-kumpaniji Taljani tal-grupp Fiat. […]
               
            
                  (306)
               
               
                  Id-dokument intern ta' Fiat dwar il-politika tal-prezzijiet ta' trasferiment jidher li għandu l-għan li jħallas liż-żewġ kumpaniji b'redditi simili (164). Madankollu, fil-livell tal-kumpaniji, ir-redditi effettivi tal-kapital proprju rreġistrati u taxxabbli huma ħafna ogħla għal FF milli għal FFT. Fuq il-bażi tan-numri li jinsabu fit-tabelli tal-premessi 113 u 114, it-tabelli ta' hawn taħt jirrappreżentaw ir-redditu tal-kapital proprju (RCP) magħmul, ikkalkulat għal FF u FFT.
                  
                              FF
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              Profitt nett f'eluf ta' euro
                           
                           
                              17 292 
                           
                           
                              25 290 
                           
                           
                              24 450 
                           
                           
                              10 514 
                           
                        
                              Kapital proprju f'eluf ta' euro
                           
                           
                              271 047 
                           
                           
                              268 610 
                           
                           
                              268 837 
                           
                           
                              256 053 
                           
                        
                              RCP (%)
                           
                           
                              6,4
                           
                           
                              9,4
                           
                           
                              9,1
                           
                           
                              4,1
                           
                        
                     
                  
                              FFT
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              Profitt nett f'eluf ta' euro
                           
                           
                              1 737 
                           
                           
                              1 851 
                           
                           
                              1 217 
                           
                           
                              1 146 
                           
                        
                              Kapital proprju f'eluf ta' euro
                           
                           
                              285 625 
                           
                           
                              287 477 
                           
                           
                              288 693 
                           
                           
                              289 839 
                           
                        
                              RCP (%)
                           
                           
                              0,6
                           
                           
                              0,6
                           
                           
                              0,4
                           
                           
                              0,4
                           
                        
            
                  (307)
               
               
                  Jirriżulta mit-tabelli fil-premessa 306 li, għall-perjodu 2010-2013, ir-redditu medju tal-kapital proprju kien ta' 7,2 % għal FF u 0,5 % għal FFT, li jikkonferma mill-ġdid li l-għażla tal-kumpaniji komparabbli mwettqa mill-konsulent tat-taxxa fir-rapport dwar il-prezzijiet ta' trasferiment u r-redditu tal-fondi proprji li jirriżulta minnu ma kinux adegwati.
               
            
                  (308)
               
               
                  Sabiex jiġi ddeterminat redditu tal-kapital proprju adegwat li jiġi applikat għall-kapital proprju ta' kontabilità ta' FFT, l-istatistika aggregata tas-settur bankarju tidher iktar adegwata mill-grupp ta' 66 kumpanija finanzjarja, li jidhru li fil-maġġoranza jwettqu attivitajiet finanzjarji speċifiċi. L-ewwel soluzzjoni tippermetti fi kwalunkwe każ li tintlaħaq aħjar tendenza ċentrali.
               
            
                  (309)
               
               
                  Kif indikat fil-premessa 304, ir-redditu tal-kapital proprju dovut attwali għall-banek Ewropej huwa ta' madwar 10 %, livell li nżamm anke matul il-kriżi finanzjarja. Fil-fatt, l-informazzjoni li ġejja minn żmien id-deċiżjoni tat-taxxa kkontestata tikkonferma dan il-livell ta' redditu ta' kapital proprju meħtieġ. Għalhekk, skont il-pubblikazzjoni tal-2011 tal-Bank għall-Ħlasijiet Internazzjonali, “għal żmien twil, ir-redditi tal-fondi proprji tal-intrapriżi finanzjarji jinsabu, fil-fatt, fi 11–12 %” (165). Barra minn hekk, studju tal-BĊE tal-2011 iddikjara li “fil-livell ta' kapitalizzazzjoni medja fil-kampjun [ta' 54 bank internazzjonali], ir-redditu tal-kapital proprju meħtieġ kien ta' madwar […] 10.3 %” (166). Ir-rapporti ta' riċerka tat-titoli tal-2011 jikkonfermaw ukoll dawn il-livelli; għalhekk, skont id-Deutsche Bank “[id-Deutsche Bank] issegwi [għan ta' prezz tal-azzjoni], li jirrifletti l-RCP sostenibbli ta' hawn fuq iżda qrib l-għaxra u kost tal-fondi proprji li [id-Deutsche Bank] tispera li żżomm 'il fuq minn 10 % fiċ-ċiklu attwali” (167), filwaqt li rapport ta' riċerka tat-titoli ta' Morgan Stanley u Oliver Wyman tad-19 ta' Marzu 2015 jistabbilixxi r-redditu mmirat għal 10-12 %.
               
            
                  (310)
               
               
                  Il-Kummissjoni tindika wkoll li rimunerazzjoni ta' distakkament m'għandhiex tkun inqas mid-differenza bejn l-introjtu u l-ispejjeż tal-kumpanija. Għaldaqstant, kieku r-rimunerazzjoni tas-self mogħti u tad-depożiti rċevuti minn FFT kellha tiġi aġġustata u kieku r-rimunerazzjoni ta' FFT li tirriżulta minnha kienetogħla minn rimunerazzjoni kkalkulata permezz tal-prezzijiet ta' trasferiment, ikollu jiġi ntaxxat il-profitt irreġistrat sħiħ, għaliex parti terza mhijiex se taċċetta li tnaqqas ir-rimunerazzjoni tagħha mingħajr pretensjoni ġġustifikata tal-kontropartijiet tagħha sabiex tiżdied ir-rimunerazzjoni mħallsa fuq id-depożiti tagħha jew sabiex titnaqqas ir-rimunerazzjoni mħallsa fuq is-self irċevut tagħha.
               
            
                  (311)
               
               
                  Għalhekk il-Kummissjoni hija tal-opinjoni li jekk l-MTMN jintuża għall-finijiet tal-prezzijiet ta' trasferiment sabiex tiġi kkalkulata rimunerazzjoni adegwata dovuta lil FFT għall-funzjonijiet li teżerċita fi ħdan il-grupp Fiat, l-istima korretta tal-bażi tat-taxxa ta' FFT fil-Lussemburgu tikkorrispondi mill-inqas għal 10 % bit-taxxa applikata għall-ammont integrali tal-kapital proprju ta' kontabilità tagħha, li jitqies bħala globalment konformi mal-medja tas-settur fit-termini tal-proporzjon ta' ingranaġġ finanzjarju. Bażi tat-taxxa kkalkulata fuq din il-bażi tista' tikkawża distribuzzjoni tal-profitti li tirrifletti kundizzjonijiet fis-suq li jikkonformaw mal-prinċipju ta' distakkament, peress li tikkonċerna livell ta' profitti li l-istituzzjonijiet finanzjarji indipendenti jistennew li jħallsu fis-suq, b'mod li kull deċiżjoni tat-taxxa li taċċetta din il-bażi sabiex tiġi ddeterminata t-taxxa dovuta ta' FFT taħt is-sistema ġenerali tat-taxxa fuq il-kumpaniji tal-Lussemburgu ma tagħti l-ebda vantaġġ selettiv skont l-Artikolu 107(1) tat-TFUE.
               
            7.2.3.   “Vantaġġ għall-grupp”
      
      
                  (312)
               
               
                  Fil-kummenti tagħha dwar id-deċiżjoni tal-ftuħ, FFT tressaq l-argument li l-Kummissjoni għandha tqis “l-effett fuq il-grupp” tal-miżura, jiġifieri li l-grupp Fiat ma bbenefika minn ebda vantaġġ peress li kull żieda tal-bażi tat-taxxa fil-Lussemburgu tkun integralment kumpensata b'żieda fit-tnaqqis fiskali fi Stati Membri oħra (168). Skont FFT, dan l-effet ġie rikonoxxut f'bosta deċiżjonijiet tal-Kummissjoni (169).
               
            
                  (313)
               
               
                  Il-Kummissjoni tfakkar, preliminarjament, li mhijiex marbuta mill-prattika deċiżjonali tagħha u li kull miżura għandha tiġi valutata skont il-merti proprji tagħha skont l-Artikolu 107(1) tat-TFUE (170). Fi kwalunkwe każ, ir-referenza ta' FFT għad-deċiżjoni dwar l-iskema ta' tnaqqis fiskali għall-imgħax fi ħdan il-gruppi fl-Ungerija, li l-Kummissjoni rrikonoxxiet tali “effett fuq il-grupp” għaliha, tibbaża fuq qari żbaljat tad-deċiżjoni. F'din id-deċiżjoni, il-Kummissjoni rrifjutat l-argument tal-Ungerija li jimmira li jevalwa l-eżistenza ta' vantaġġ fil-livell tal-grupp u kkonkludiet li l-vantaġġ għandu jiġi evalwat fil-livell ta' kull entità.
               
            
                  (314)
               
               
                  Din id-deċiżjoni teżamina jekk il-Lussemburgu, meta ħareġ id-deċiżjoni tat-taxxa kkontestata, ta vantaġġ selettiv lil FFT billi naqqas it-taxxa dovuta tagħha f'dan l-Istat Membru. Għaldaqstant, il-valutazzjoni li tgħid li din id-deċiżjoni tati vantaġġ għandha tikkonċerna t-trattament li kienet soġġetta għalih il-kumpanija fl-Istat Membru inkwistjoni, jiġifieri FFT u l-Lussemburgu, u m'għandhiex tikkunsidra l-possibilità li l-impatt ikun newtru fil-livell ta' kumpaniji oħra tal-grupp Fiat li jirriżulta mit-trattament li dawn ikunu soġġetti għalih fi Stati Membri oħra (171). Fi kwalunkwe każ, skont il-ġurisprudenza (172), l-unika ċirkostanza li miżura determinata ta' eżenzjoni tiġi kkumpensata mill-aggravament ta' spiża speċifika distinta u mingħajr rabta mal-ewwel waħda ma tħarrabx l-ewwel waħda għall-kwalifika ta' għajnuna mill-Istat. Fi kliem ieħor, vantaġġ mogħti lil kumpanija minn Stat Membru ma jistax jiġi kkumpensat mill-iżvantaġġ li ssostni kumpanija oħra, anke jekk it-tnejn li huma jagħmlu parti mill-istess grupp.
               
            7.2.4.   Raġunament sussidjarju: vantaġġ selettiv minħabba deroga għall-Artikolu 164 tal-L.I.R. u/jew għaċ-Ċirkolari
      
      
                  (315)
               
               
                  Il-Lussemburgu u FFT iddikjaraw li l-Artikolu 164 tal-L.I.R. jew iċ-Ċirkolari jikkostitwixxu s-sistema ta' referenza li fir-rigward tagħha għandha tiġi stabbilita l-eżistenza ta' vantaġġ selettiv li jirriżulta mid-deċiżjoni tat-taxxa kkontestata. Il-Lussemburgu ddikjara wkoll li l-amministrazzjoni tat-taxxa Lussemburgiża interpretat sempliċiment ir-regoli u li xejn ma jindika, fil-każ ta' FFT, li tbiegħdet mid-dispożizzjonijiet fiskali ġeneralment applikabbli, anke jekk il-Kummissjoni eżaminathom (173).
               
            
                  (316)
               
               
                  Kif indikat fil-premessi 210 sa 215, il-Kummissjoni ma taqbilx mal-argumenti tal-Lussemburgu u FFT dwar is-sistema ta' referenza applikabbli. Madankollu, bħala raġunament sussidjarju, il-Kummissjoni tikkonkludi li d-deċiżjoni tat-taxxa kkontestata tagħti wkoll lil FFT vantaġġ selettiv fil-qafas tas-sistema ta' referenza aktar limitata magħmula minn kumpaniji ta' grupp li japplikaw prezzijiet ta' trasferiment u li jaqgħu taħt l-Artikolu 164(3) tal-L.I.R. u taċ-Ċirkolari. Din id-dispożizzjoni tistabbilixxi l-prinċipju ta' distakkament fil-liġi tat-taxxa Lussemburgiża, li tgħid li t-tranżazzjonijiet bejn kumpaniji ta' grupp wieħed għandhom jiġu rimunerati fuq livell ta' prezz li kien ikun aċċettat minn kumpaniji indipendenti li jinnegozjaw f'ċirkostanzi komparabbli f'kundizzjonijiet ta' distakkament. It-Taqsima 2 taċ-Ċirkolari fiha partikolarment deskrizzjoni tal-prinċipju ta' distakkament kif definit fil-linji gwida tal-OECD dwar l-ipprezzar tat-trasferimenti u traspost fid-dritt nazzjonali (174).
               
            
                  (317)
               
               
                  Billi l-Kummissjoni diġà wriet fit-Taqsima 7.2.2 li d-deċiżjoni tat-taxxa kkontestata tappoġġja ċertu numru ta' għażliet metodoloġiċi, ta' għażliet ta' parametri ta' applikazzjoni u ta' aġġustamenti ad hoc li l-konsulent tat-taxxa ta' FTT jipproċedi għalihom għall-istabbiliment tal-prezzijiet ta' trasferiment li ma jistgħux jitqiesu li jwasslu għal approssimazzjoni affidabbli ta' riżultat ibbażat fuq is-suq li jwassal għal tnaqqis tal-bażi tat-taxxa ta' FTT fil-Lussemburgu, il-Kummissjoni tista' tikkonkludi wkoll li din id-deċiżjoni tagħti wkoll vantaġġ selettiv taħt is-sistema ta' referenza aktar limitata tal-Artikolu 164(3) tal-L.I.R. jew taċ-Ċirkolari, peress li din twassal għal tnaqqis tat-taxxa dovuta ta' FFT meta mqabbla mas-sitwazzjoni li fiha l-prinċipju ta' distakkament imsemmi f'din id-dispożizzjoni kien ikun applikat b'mod korrett.
               
            7.2.5.   Il-Kummissjoni ma identifikat ebda prattika koerenti tad-deċiżjonijiet tat-taxxa bbażati fuq iċ-Ċirkolari li jistgħu jikkostitwixxu sistema ta' referenza adegwata
      
      
                  (318)
               
               
                  FFT iddikjarat ukoll li sabiex tintwera l-eżistenza ta' trattament selettiv favur tagħha li jirriżulta mid-deċiżjoni tat-taxxa kkontestata, il-Kummissjoni għandha tqabbel din id-deċiżjoni mal-prattika amministattiva tal-amministrazzjoni tat-taxxa Lussemburgiża fuq il-bażi taċ-Ċirkolari, b'mod partikolari mad-deċiżjonijiet mogħtija lil kumpaniji oħra ta' finanzjament u ta' teżor li l-Lussemburgu pprovda lill-Kummissjoni permezz ta' kampjun rappreżentattiv tal-prattika tagħha fir-rigward tad-deċiżjoni (175).
               
            
                  (319)
               
               
                  Il-Kummissjoni ma taqbilx ma' dan ir-raġunament, għaliex dan ifisser li s-sistema ta' referenza li d-deċiżjoni tat-taxxa kkontestata għandha tiġi eżaminata fir-rigward tagħha għandha tkun il-prattika Lussemburgiża tad-deċiżjonijiet tat-taxxa bbażata fuq iċ-Ċirkolari li hija relatata mal-kumpaniji l-oħra ta' finanzjament u ta' teżor. Din diġà wriet għalfejn is-sistema ġenerali tat-taxxa fuq il-kumpaniji tal-Lussemburgu tikkostitwixxi l-qafas ta' referenza adegwat għall-bżonnijiet tal-analiżi ta' selettività (176).
               
            
                  (320)
               
               
                  Fi kwalunkwe każ, il-Kummissjoni se turi, bħala raġunament sussidjarju addizzjonali, għalfejn il-prattika Lussemburgiża tad-deċiżjonijiet tat-taxxa bbażata fuq iċ-Ċirkolari tikkostitwixxi sistema ta' referenza adegwata sabiex jiġi ddeterminat jekk id-deċiżjoni tat-taxxa tagħtix vantaġġ selettiv lil FFT. Dan huwa spjegat qabelxejn mill-fatt li ċ-Ċirkolari hija mfassla fuq termini ġenerali wisq u għalhekk ma tippermettix li jiġu identifikati kriterji oġġettivi applikabbli għall-kumpaniji ta' finanzjament u ta' teżor kollha li jressqu talba għal deċiżjoni tat-taxxa għall-finijiet ta' stabbiliment tal-prezz ta' trasferiment. Imbagħad, l-eżami mill-Kummissjoni tad-deċiżjonijiet ipprovduti mil-Lussemburgu turi wkoll li ma jeżisti l-ebda sett koerenti ta' regoli li japplikaw b'mod ġenerali fuq il-bażi ta' kriterji oġġettivi li fir-rigward tagħhom id-deċiżjoni tat-taxxa kkontestata tkun tista' tiġi eżaminata sabiex jiġi ddeterminat jekk FFT ibbenefikatx minn vantaġġ selettiv li jirriżulta minn din id-deċiżjoni.
               
            7.2.5.1.   Iċ-Ċirkolari hija mfassla b'mod ġenerali wisq sabiex tikkostitwixxi sistema ta' referenza adegwata.
      
      
                  (321)
               
               
                  Kif indikat fil-premessa 193, is-sistema ta' referenza hija magħmula minn sett koerenti ta' regoli li japplikaw b'mod ġenerali — fuq il-bażi tal-kriterji oġġettivi — għall-intrapriżi kollha li jaqgħu fil-kamp ta' applikazzjoni tagħha kif definit mill-għan tagħha. Il-Kummissjoni tqis li għall-kumpaniji ta' finanzjament u ta' teżor tal-grupp, iċ-Ċirkolari ma tistax tikkostitwixxi tali sistema minħabba n-nuqqas ta' kriterji oġġettivi li jippermettu applikazzjoni koerenti tal-prinċipju ta' distakkament għat-tranżazzjonijiet ta' finanzjament fi ħdan il-grupp.
               
            
                  (322)
               
               
                  Iċ-Ċirkolari hija mfassla f'termini ġenerali ħafna u l-fatturi li għandhom jitqiesu mill-amministrazzjoni tat-taxxa għall-finijiet tal-applikazzjoni tal-prinċipju ta' distakkament għall-kumpaniji ta' finanzjament fi ħdan il-grupp huma deskritti b'mod konċiż. Dawn il-fatturi jinkludu n-neċessità għall-kumpaniji li jwettqu analiżi tar-riskji sostnuti u li jiddeterminaw l-ispejjeż addizzjonali marbuta mal-għoti ta' kreditu li żdiedu mal-kost bażiku, li jeħtieġ min-naħa tiegħu analiżi tar-riskju tal-kreditu. Iċ-Ċirkolari tiddikjara wkoll li “l-kumpanija ta' finanzjament tal-grupp għandu jkollha biżżejjed kapital proprju sabiex tkun tista' ssostni r-riskji marbuta mal-attività tagħha” u li “għandu […] jiġi evalwat fuq il-bażi tal-fatti u ċ-ċirkostanzi proprji għal kull każ individwali liema huma r-riskji li jiġu sostnuti […] u jekk il-kumpanija li twettaq it-tranżazzjonijiet ta' finanzjament tal-grupp għandhiex livell ta' kapital proprju suffiċjenti sabiex tkun tista' ssostni dawn ir-riskji” (177).
               
            
                  (323)
               
               
                  Iċ-Ċirkolari madankollu ma tipprovdi ebda informazzjoni dwar il-mod kif għandu jiġi stmat ir-redditu mistenni tal-kapital proprju, dwar jekk ir-rikors għall-MEDAF huwiex aċċettabbli u, jekk ikun il-każ, dwar il-mod kif għandhom jiġu ddeterminati l-parametri rilevanti ta' dan il-mudell. Din tinkludi wkoll ftit informazzjoni dwar il-fondi proprji li għandhom jitqiesu, ħlief li għandhom ikunu “suffiċjenti sabiex [ikunu jistgħu jsostnu] dawn ir-riskji”.
               
            
                  (324)
               
               
                  Fil-kummenti tiegħu dwar id-deċiżjoni tal-ftuħ, il-Lussemburgu jiddikjara li d-deċiżjoni tat-taxxa hija bbażata fuq l-eżerċizzju ta' setgħa diskrezzjonali limitata mogħtija mill-Artikolu 164(3) tal-L.I.R. li jistabbilixxi l-prinċipju ta' distakkament fid-dritt fiskali Lussemburgiż (178), iżda jispeċifika wkoll li “l-istandards fiskali […] jiġu interpretati fid-dawl tas-sitwazzjoni fattwali ffaċċjat f'kull każ, li jeħtieġ, skont id-definizzjoni, kunsiderazzjoni tal-karatteristiċi tal-attivitajiet effettivament eżerċitati mill-kontribwent u tal-kundizzjonijiet tal-eżerċizzju tagħhom” (179). Il-Lussemburgu għalhekk jammetti, minn naħa, li r-regoli għandhom jiġu interpretati fid-dawl taċ-ċirkostanzi ta' kull każ, iżda ma jispjegax, min-naħa l-oħra, kif għandhom jiġu applikati l-kriterji ġenerali msemmija fiċ-Ċirkolari bħala eżami konkret tas-sitwazzjoni fiskali ta' FFT, u lanqas kif jiġi garantit trattament koerenti tal-kontribwenti kollha meta tiġi applikata ċ-Ċirkolari. Għalhekk mhijiex sorpriża li minbarra referenza għaċ-Ċirkolari fil-bidu tat-test, ir-rapport ta' FFT dwar il-prezzijiet ta' trasferiment ma jinkludi ebda referenza oħra għall-kriterji taċ-Ċirkolari, u lanqas ma jispeċifika l-mod kif tapplika ċ-Ċirkolari fil-każ partikolari ta' FFT.
               
            
                  (325)
               
               
                  Għaldaqstant, filwaqt li kkonkludiet li l-analiżi tal-prezzijiet ta' trasferiment “saret f'konformità maċ-Ċirkolari 164/2 tat-28 ta' Jannar 2011 u tirrispetta l-prinċipju ta' distakkament”, l-amministrazzjoni tat-taxxa Lussemburgiża ma bbażat ruħha fuq ebda kriterju oġġettiv li kellu jissemma fiċ-Ċirkolari, peress li dan id-dokument ma jinkludi ebda kriterju preċiż u oġġetti li jippermetti applikazzjoni koerenti tal-prinċipju ta' distakkament għat-tranżazzjonijiet ta' finanzjament fi ħdan il-grupp.
               
            7.2.5.2.   Il-prattika Lussemburgiża tad-deċiżjonijiet tat-taxxa hija inkoerenti wisq sabiex tikkostitwixxi sistema ta' referenza adegwata.
      
      
                  (326)
               
               
                  Flimkien mal-karattru ġenerali taċ-Ċirkolari, il-Kummissjoni eżaminat id-deċiżjonijiet tat-taxxa li ntbagħtu mil-Lussemburgu u ddikjarat li l-prattika tagħha f'dan ir-rigward għall-kumpaniji ta' finanzjament u ta' teżor tal-grupp uriet ukoll in-nuqqas ta' sett koerenti ta' regoli li jistgħu jiġu applikati b'mod ġenerali għall-kontribwenti kollha li jinsabu f'sitwazzjoni simili fuq il-bażi ta' kriterji oġġettivi.
               
            
                  (327)
               
               
                  Mill-21 deċiżjoni tat-taxxa ppreżentati fil-bidu flimkien mal-APA ta' FFT, tnejn biss huma relatati ma' attivitajiet ta' finanzjament approvati fuq il-bażi taċ-Ċirkolari u huma akkumpanjati minn rapport dwar il-prezzijiet ta' trasferiment:
                  
                              —
                           
                           
                              Deċiżjoni tal-[…] 2013 (Nru 2) (180) tikkonċerna l-applikazzjoni taċ-Ċirkolari għal attivitajiet ta' finanzjament intermedju […]
                           
                        
                              —
                           
                           
                              Deċiżjoni tal-[…] 2013 (Nru 4) tikkonċerna wkoll l-analiżi tal-applikazzjoni tal-prinċipju ta' distakkament taħt iċ-Ċirkolari għal attivitajiet ta' finanzjament fi ħdan il-grupp. […]
                           
                        
            
                  (328)
               
               
                  Qari rapidu ta' dawn iż-żewġ deċiżjonijiet u tqabbil mad-deċiżjoni tat-taxxa kkontestata juru n-nuqqas ta' koerenza fit-trattament mogħti lill-kumpaniji ta' finanzjament taħt iċ-Ċirkolari u fl-eżami tal-profitt taxxabbli mwettaq mill-amministrazzjoni tat-taxxa Lussemburgiża. Irrispettivament minn jekk iż-żewġ deċiżjonijiet inkwistjoni applikawx b'mod korrett il-metodu CUP, dawn jirrikonoxxu b'mod espliċitu li għat-tranżazzjonijiet ta' finanzjament intermedju, dan il-metodu huwa, fi kwalunkwe każ, l-aktar adegwat fuq il-bażi tal-analiżi funzjonali u tad-disponibbiltà tal-kumpaniji komparabbli, li jinkludu partikolarment il-banek. Dan jaqbel ukoll maċ-Ċirkolari, li tqis li l-funzjonijiet eżerċitati mill-kumpaniji ta' finanzjament fi ħdan il-grupp huma komparabbli, essenzjalment, għal dawk eżerċitati minn istituzzjonijiet finanzjarji indipendenti. Għall-kuntrarju ta' dak li sar għaż-żewġ deċiżjonijiet, il-metodu CUP ma ġiex applikat għad-deċiżjoni tat-taxxa kkontestata, għaliex il-konsulent tat-taxxa ta' FFT ikkunsidra l-metodu MTMN bħala l-aktar adegwat minħabba li “l-metodu MTMN jidher adegwat” (181).
               
            
                  (329)
               
               
                  Tliet deċiżjonijiet oħra ppreżentati mil-Lussemburgu jikkonċernaw ukoll attivitajiet ta' finanzjament fi ħdan il-grupp ibbażati fuq iċ-Ċirkolari, iżda mhumiex akkumpanjati mir-rapport dwar il-prezzijiet ta' trasferiment li jiġġustifika t-talba:
                  
                              —
                           
                           
                              Deċiżjoni tal-[…] 2012 (Nru 1) dwar attività ta' finanzjament […].
                           
                        
                              —
                           
                           
                              Deċiżjoni tal-[…] 2012 (Nru 5) partikolarment dwar self b'rata indiċjata […].
                           
                        
                              —
                           
                           
                              Deċiżjoni tal-[…] 2013 (Nru 22) partikolarment dwar attività ta' finanzjament […].
                           
                        
            
                  (330)
               
               
                  Fir-rigward tat-tqabbil bejn id-deċiżjonijiet Nri 1, 5 u 22 u d-deċiżjoni tat-taxxa kkontestata, id-differenza fit-trattament evidenti stabbilita mill-amministrazzjoni tat-taxxa Lussemburgiża tinsab fil-fatt li, għall-kuntrarju tad-deċiżjoni tat-taxxa kkontestata, id-deċiżjonijiet tat-taxxa Nri 1, 5 u 22 ma kinux akkumpanjati minn rapport dwar il-prezzijiet ta' trasferiment, minkejja li ċ-Ċirkolari tirrikjedih b'mod espliċitu (182).
               
            
                  (331)
               
               
                  Żewġ deċiżjonijiet oħra pprovduti mil-Lussemburgu lill-Kummissjoni jikkonċernaw attivitajiet ta' finanzjament, iżda mhumiex ibbażati fuq iċ-Ċirkolari:
                  
                              —
                           
                           
                              Deċiżjoni tal-[…] 2012 (Nru 6) dwar ristrutturar ta' intrapriża. Din tinkludi partikolarment self b'rata indiċjata […].
                           
                        
                              —
                           
                           
                              Deċiżjoni tal-[…] 2012 (Nru 21) dwar l-akkwist ta' […].
                           
                        
            
                  (332)
               
               
                  Fl-aħħar nett, il-Kummissjoni eżaminat iż-żewġ deċiżjonijiet tat-taxxa pprovduti mil-Lussemburgu fost it-13-il deċiżjoni dwar funzjoni ta' teżor li ġew identifikati fil-lista ta' 5 323 deċiżjoni mibgħuta mill-pajjiż fit-22 ta' Diċembru 2014 (183). Kull waħda miż-żewġ deċiżjonijiet hija bbażata fuq iċ-Ċirkolari:
                  
                              —
                           
                           
                              Deċiżjoni relatata mal-funzjonijiet ta' teżor tal-kumpanija E hija magħmula minn noti ta' laqgħa pprovduti mill-konsulent tat-taxxa tal-kumpanija u ffirmati fil-[…] mir-rappreżentanti tal-amministrazzjoni tat-taxxa Lussemburgiża. […]
                           
                        
                              —
                           
                           
                              Deċiżjoni tal-[…] relatata mal-funzjonijiet ta' teżor tal-kumpanija G u li tapprova talba mressqa fl-istess jum minn din tal-aħħar. […]
                           
                        
            
                  (333)
               
               
                  Il-Kummissjoni tinnota li, għall-kuntrarju tad-deċiżjoni tat-taxxa kkontestata, ebda waħda minn dawn iż-żewġ deċiżjonijiet ma tapplika l-metodu MTMN jew il-MEDAF u ebda waħda minnhom ma tidher li tiddetermina l-profitt taxxabbli tal-kumpanija bħar-redditu tal-fondi proprji regolatorji ipotetiċi. Barra minn hekk, għalkemm it-talba għal deċiżjoni tal-kumpanija G tirreferi għal rapport dwar il-prezzijiet ta' trasferiment li għandu jiġi pprovdut ulterjorment, jidher li dan ir-rapport qatt ma ġie ppreżentat lill-amministrazzjoni tat-taxxa Lussemburgiża (184). Fl-aħħar nett, anke jekk id-deċiżjoni tal-kumpanija G ma tindikax b'mod ċar il-livell tal-marġni u lanqas għal xiex tapplika, din tvarja mid-deċiżjoni tat-taxxa kkontestata, għaliex, skont it-talba ta' deċiżjoni, il-marġni tkun ibbażata fuq l-assi u tiżdied ma' redditu tal-kapital proprju. Fil-qosor, it-trattament fiskali mogħti lil dawn iż-żewġ kumpaniji għall-funzjonijiet ta' teżor tagħhom ma jidher għalhekk li jirrispetta ebda approċċ jew metodu koerenti mad-deċiżjoni tat-taxxa kkontestata.
               
            
                  (334)
               
               
                  Il-Lussemburgu jiddikjara li FFT ma tistax titqabbel ma' kumpaniji oħra ta' finanzjament, peress li dawn jintaxxaw fondi fis-suq filwaqt li l-kumpaniji ta' finanzjament l-oħra jiksbu ġeneralment finanzjamenti fi ħdan il-grupp. Dan jiddikjara wkoll li FFT ma tista' titqabbel ma' ebda kumpanija oħra taxxabbli fil-Lussemburgu: “is-sitwazzjoni ta' kull kontribwent hija speċifika biżżejjed sabiex jiġi evitat kull tqabbil rilevanti ma' fajls ta' kontribwenti oħra.” (185)
                  
               
            
                  (335)
               
               
                  Il-Kummissjoni ma taqbilx ma' dawn id-dikjarazzjonijiet u tiddikjara f'dan ir-rigward li n-nuqqas ta' sett koerenti ta' regoli li japplikaw b'mod ġenerali għall-kumpaniji ta' finanzjament u ta' teżor li ressqu talba ta' deċiżjoni tat-taxxa fuq il-bażi ta' kriterji oġġettivi huwa spjegat perfettament mill-eżistenza ta' deċiżjoni tat-taxxa oħra favur [il-kumpanija F]. Id-deċiżjoni dwar [il-kumpanija F], li ġiet adottata fl-istess jum u tikkonċerna l-istess funzjonijiet tad-deċiżjoni tat-taxxa kkontestata ([il-kumpanija F] tiffinanzja s-segment industrijali […] fi struttura oħra ta' kumpaniji ta' finanzjament tal-grupp), tasal għal konklużjoni sostanzjalment differenti għall-bażijiet tat-taxxa rispettivi tal-kumpaniji, mingħajr ġustifikazzjoni apparenti għal tali differenza fit-trattament. Fil-fatt, id-deċiżjoni tat-taxxa kkontestata tapprova bażi tat-taxxa ta' madwar EUR 2.5 miljun, filwaqt li d-deċiżjoni tat-taxxa favur [il-kumpanija F] tapprova rimunerazzjoni ta' attivitajiet ta' finanzjament u ta' teżor simili li twassal għal bażi tat-taxxa ta' EUR […]. Din id-differenza fit-trattament stabbilita fost kumpaniji prattikament identiċi mingħajr ġustifikazzjoni apparenti turi wkoll li l-prasttika Lussemburgiża tad-deċiżjonijiet tat-taxxa, li hija bbażata fuq il-formulazzjonijiet ġenerali taċ-Ċirkolari, ma tikkostitwixxix sistema ta' referenza adegwata għall-finijiet tal-analiżi ta' selettività.
               
            
                  (336)
               
               
                  Fi kliem ieħor, l-eżami tal-prattika tal-amministrazzjoni tat-taxxa Lussemburgiża dwar id-deċiżjonijiet tat-taxxa ma jippermettix li jiġi identifikat sett koerenti ta' regoli li japplikaw b'mod ġenerali fuq il-bażi ta' kriterji oġġettivi għall-intrapriżi kollha li jaqgħu fil-kamp ta' applikazzjoni tagħha kif definit mill-għan tagħha. Għalhekk din il-prattika ma tistax tikkostitwixxi l-qafas li d-deċiżjoni tat-taxxa kkontestata tiġi eżaminata fir-rigward tiegħu sabiex jiġi ddeterminat jekk FFT ibbenefikatx minn vantaġġ selettiv fis-sens tal-Artikolu 107(1) tat-TFUE.
               
            7.2.6.   Ġustifikazzjoni bin-natura jew l-ekonomija ġenerali tas-sistema tat-taxxa
      
      
                  (337)
               
               
                  La l-Lussemburgu u lanqas FFT ma pprovdew raġuni li tista' tiġġustifika t-trattament selettiv ta' FFT li rriżulta mid-deċiżjoni tat-taxxa kkontestata. Il-Kummissjoni tfakkar li huwa l-Istat Membru li għandu r-responsabbiltà li jipprovdi tali ġustifikazzjoni.
               
            
                  (338)
               
               
                  Fi kwalunkwe każ, ma ġiet identifikata l-ebda raġuni li setgħet tiġġustifika t-trattament preferenzjali li FFT ibbenefikat minnu minħabba d-deċiżjoni tat-taxxa kkontestata, u dan jista' jitqies li jirriżulta direttament mill-prinċipji fundaturi jew gwida tas-sistema ta' referenza jew li jirriżulta mill-mekkaniżmi inerenti għas-sistema neċessarja għall-funzjonament u l-effiċjenza tagħha (186), li s-sistema ta' referenza tkun is-sistema ġenerali tat-taxxa fuq il-kumpaniji tal-Lussemburgu, kif tiddikjara l-Kummissjoni, jew l-Artikolu 164 tal-L.I.R. u ċ-Ċirkolari, bħalma jsostnu l-Lussemburgu u Fiat.
               
            7.2.7.   Konklużjoni dwar l-eżistenza ta' vantaġġ selettiv
      
      
                  (339)
               
               
                  Il-Kummissjoni tikkonkludi li d-deċiżjoni tat-taxxa kkontestata, filwaqt li tapprova metodu li jippermetti li tinkiseb allokazzjoni tal-profitti lil FFT fi ħdan il-grupp Fiat li titbiegħed minn riżultat tas-suq li jikkonforma mal-prinċipju ta' distakkament u jikkawża tnaqqis tat-taxxa dovuta minn FFT skont is-sistema ġenerali tat-taxxa fuq il-kumpaniji tal-Lussemburgu, meta mqabbla mat-taxxa dovuta minn kumpaniji mhux integrati taxxabbli fil-pajjiż li jwettqu tranżazzjonijiet fil-kundizzjonijiet tas-suq, tagħti vantaġġ selettiv lil FFT fis-sens tal-Artikolu 107(1) tat-TFUE.
               
            
                  (340)
               
               
                  Fir-rigward tar-raġunament sussidjarju, il-Kummissjoni tikkonkludi li d-deċiżjoni kkontestata, filwaqt li tapprova metodu li jippermetti li tinkiseb allokazzjoni tal-profitti favur FFT fi ħdan il-grupp Fiat li titbiegħed minn riżultat tas-suq li jikkonforma mal-prinċipju ta' distakkament u jikkawża tnaqqis tat-taxxa dovuta minn FFT skont l-Artikolu 164(3) tal-L.I.R. u taċ-Ċirkolari, meta mqabbla mat-taxxa dovuta minn kumpaniji oħra ta' grupp taxxabbli fil-Lussemburgu, tagħti vantaġġ selettiv lil FFT għall-finijiet tal-Artikolu 107(1) tat-TFUE.
               
            7.3.   Benefiċjarju tal-miżura kkontestata
      
      
                  (341)
               
               
                  Il-Kummissjoni tqis li d-deċiżjoni tat-taxxa kkontestata tagħti vantaġġ selettiv lil FFT fis-sens tal-Artikolu 107(1) tat-TFUE, peress li għandha l-għan li tnaqqas il-profitt taxxabbli ta' din l-entità fil-Lussemburgu meta mqabbla mal-kumpaniji mhux integrati li l-profitti taxxabbli tagħhom huma ddeterminati fuq il-bażi tat-tranżazzjonijiet imwettqa fil-kundizzjonijiet tas-suq. Madankollu l-Kummissjoni tindika li FFT hija parti minn grupp multinazzjonali, f'dan il-każ il-grupp Fiat Chrysler Automobiles (“FCA”), u li l-funzjoni tagħha fi ħdan dan il-grupp tikkonsisti mill-provvediment ta' servizzi ta' finanzjament u ta' teżor lill-intrapriżi l-oħra tal-grupp Fiat, fejn ir-rimunerazzjoni ta' din il-funzjoni hija soġġetta għad-deċiżjoni tat-taxxa kkontestata.
               
            
                  (342)
               
               
                  Bosta entitajiet legali separati jistgħu jitqiesu li jiffurmaw unità ekonomika waħda għall-finijiet tal-applikazzjoni tar-regoli dwar l-għajnuna mill-Istat. Din l-unità ekonomika għalhekk titqies bħala l-intrapriża inkwistjoni li tibbenefika mill-miżura tal-għajnuna. Kif iddeċidiet il-Qorti fil-passat, “[f]il-liġi tal-kompetizzjoni, it-terminu 'impriża' għandu jinftiehem bħala l-ħatra ta' unità ekonomika […] anki jekk fil-liġi dik l-unità ekonomika tkun tikkonsisti f'bosta persuni, fiżiċi jew ġuridiċi” (187). Sabiex jiġi stabbilit jekk bosta entitajiet jikkostitwixxux unità ekonomika, il-Qorti tivverifika l-eżistenza ta' sehem ta' kontroll jew konnessjonijiet ta' natura funzjonali, ekonomika jew organika (188). F'dan il-każ, FFT hija parti minn Fiat S.p.A. (illum Fiat Chrysler Automobiles, NV) u minn FF, li min-naħa tagħha hija 100 % parti minn Fiat, S.p.A (189). Għalhekk FFT hija kkontrollata 100 % minn Fiat S.p.A., li min-naħa tagħha tikkontrolla l-grupp Fiat (190).
               
            
                  (343)
               
               
                  Barra minn hekk, kien il-grupp Fiat li ħa d-deċiżjoni li jistabbilixxi FFT fil-Lussemburgu u għalhekk jibbenefika mid-deċiżjoni tat-taxxa kkontestata għaliex, kif indikat fil-premessa 52, din tal-aħħar tiddetermina l-profitt li għandu jiġi attribwit lil FFT fi ħdan il-grupp għas-servizzi ta' finanzjament u ta' teżor li tipprovdi lill-kumpaniji tal-grupp. Fl-aħħar nett, id-deċiżjoni tat-taxxa kkontestata li tapprova metodu ta' stabbiliment tal-prezzijiet ta' trasferiment għal tranżazzjonijiet imwettqa fi ħdan il-grupp Fiat, u kull trattament fiskali favur FFT mogħti mill-amministrazzjoni tat-taxxa Lussemburgiża għalhekk se jibbenefika lill-grupp Fiat kollu billi jagħti riżorsi addizzjonali mhux biss lil FFT, iżda lill-grupp kollu. Fi kliem ieħor, kif indikat fil-premessa 221, meta għandhom jiġu stabbiliti prezzijiet ta' trasferiment sabiex jiġu ddeterminati l-prezzijiet ta' prodotti u servizzi provduti fi ħdan entitajiet legali differenti ta' grupp wieħed, il-mekkaniżmu ta' stabbiliment tal-prezzijiet ta' trasferiment għandu, min-natura tiegħu, effetti fuq aktar minn kumpanija waħda tal-grupp (żieda fil-prezz fi ħdan kumpanija se tnaqqas il-profitt tal-ieħor).
               
            
                  (344)
               
               
                  Għaldaqstant, minkejja l-fatt li l-grupp huwa organizzat f'personalitajiet ġuridiċi distinti, fil-kuntest ta' ftehim dwar l-istabbiliment ta' prezz, dawn l-intrapriżi għandhom jitqiesu bħala grupp uniku li jibbenefika mill-miżura tal-għajnuna kkontestata (191).
               
            
                  (345)
               
               
                  Fl-aħħar nett, f'dan il-każ, l-ammont tat-taxxa mħallsa minn FFT fil-Lussemburgu għandu effett fuq il-kundizzjonijiet ta' pprezzar tas-self fi ħdan il-grupp li tagħti lill-kumpaniji tal-grupp Fiat, meta jitqies il-fatt li dawn huma bbażati fuq il-kost medju ponderat tal-kapital u fuq marġni (192), b'mod li t-tnaqqis tat-taxxa dovuta minn FFT inevitabbilment għandu l-effett li jnaqqas il-kundizzjonijiet ta' pprezzar tas-self tagħha fi ħdan il-grupp. Tnaqqis tat-taxxa ta' FFT fil-Lussemburgu jibbenefika mhux biss lil din tal-aħħar, iżda wkoll lill-kumpaniji tal-grupp kollu li jiksbu finanzjament minn FFT u, għalhekk, lill-grupp Fiat.
               
            7.4.   Konklużjoni dwar l-eżistenza ta' għajnuna
      
      
                  (346)
               
               
                  Fid-dawl ta' dan ta' qabel, il-Kummissjoni tikkonkludi li d-deċiżjoni tat-taxxa kkontestata mogħtija mil-Lussemburgu lil FFT tagħti lil din tal-aħħar u lill-grupp Fiat vantaġġ selettiv li jkun attribwit lil dan l-Istat u huwa ffinanzjat fuq riżorsi tal-Istat u li jwassal għal distorsjoni jew jhedded li jwassal għal distorsjoni tal-kompetizzjoni u jista' jaffettwa l-kummerċ ġewwa l-Unjoni. Għaldaqstant, id-deċiżjoni tat-taxxa kkontestata tikkostitwixxi għajnuna mill-Istat fis-sens tal-Artikolu 107(1) tat-TFUE.
               
            
                  (347)
               
               
                  Billi d-deċiżjoni tat-taxxa kkontestata twassal għal tnaqqis tal-ispejjeż li FFT għandha normalment issostni fil-qafas tal-attivitajiet ordinarji tagħha, għandha titqies bħala li tagħti għajnuna operatorja lil FFT u lill-grupp Fiat.
               
            8.   NATURA INKOMPATIBBLI TAL-GĦAJNUNA MAS-SUQ INTERN
      
      
                  (348)
               
               
                  Għajnuna mill-Istat titqies kompatibbli mas-suq intern jekk taqa' taħt waħda mill-kategoriji elenkati fl-Artikolu 107(2) tat-TFUE (193). Din tista' titqies ukoll kompatibbli mas-suq intern jekk il-Kummissjoni tkun stabbilixxiet li din taqa' taħt waħda mill-kategoriji elenkati fl-Artikolu 107(3) tat-TFUE. Madankollu, huwa l-Istat Membru li jagħti l-għajnuna li huwa responsabbli biex juri li l-għajnuna mill-Istat li ta hija kompatibbli mas-suq intern fuq il-bażi tal-Artikolu 107(2) u (3) tat-TFUE.
               
            
                  (349)
               
               
                  Il-Lussemburgu ma invoka ebda deroga prevista fid-dispożizzjonijiet imsemmija fil-premessa (345) sabiex tiġi stabbilita l-kompatibilità tal-għajnuna mogħtija lil FFT u lill-grupp Fiat permezz tad-deċiżjoni tat-taxxa kkontestata.
               
            
                  (350)
               
               
                  Barra minn hekk, kif indikat fil-premessa 347, id-deċiżjoni tat-taxxa kkontestata għandha titqies li tagħti għajnuna operatorja lil FFT u lill-grupp Fiat. Bħala regola ġenerali, tali għajnuna normalment ma tiġix ikkunsidrata bħala kompatibbli mas-suq intern fuq il-bażi tal-Artikolu 107(3)(c) tat-TFUE, minħabba li ma trawwimx l-iżvilupp ta' ċerti attivitajiet jew ċerti reġjuni ekonomiċi u minħabba li l-inċentivi fiskali mhumiex limitati miż-żmien, ma jonqsux progressivament u mhumiex proporzjonati għal dak li huwa neċessarju sabiex jiġi rimedjat żvantaġġ ekonomiku speċifiku fir-reġjuni inkwistjoni.
               
            
                  (351)
               
               
                  Minn dan jirriżulta li l-għajnuna mill-Istat mogħtija lil FFT u lill-grupp Fiat mil-Lussemburgu permezz tad-deċiżjoni tat-taxxa kkontestata hija inkompatibbli mas-suq intern.
               
            9.   NATURA ILLEGALI TAL-GĦAJNUNA
      
      
                  (352)
               
               
                  Skont l-Artikolu 108(3) tat-TFUE, l-Istati Membri għandhom jinfurmaw lill-Kummissjoni dwar kull pjan għall-għoti ta' għajnuna (obbligu ta' rapportar) u ma jistgħux idaħħlu fis-seħħ il-miżuri ta' għajnuna proposti qabel ma l-Kummissjoni tadotta deċiżjoni finali fuqha (obbligu ta' sospensjoni).
               
            
                  (353)
               
               
                  Il-Kummissjoni tindika li l-Lussemburgu ma nnotifikalha l-ebda pjan ta' adozzjoni tad-deċiżjoni tat-taxxa kkontetsta u ma rrispettax l-obbligu ta' sospensjoni impost fuqu skont l-Artikolu 108(3) tat-TFUE. Għaldaqstant, skont l-Artikolu 1(f), tar-Regolament tal-Kunsill (UE) 2015/1589 (194), id-deċiżjoni tat-taxxa kkontestata tikkostitwixxi għajnuna mill-Istat kontra l-liġi li tiddaħħal fis-seħħ f'kontravenzjoni tal-Artikolu 108(3) tat-TFUE.
               
            10.   IRKUPRU
      
      
                  (354)
               
               
                  L-Artikolu 16(1) tar-Regolament (UE) 2015/1589 jimponi lill-Kummissjoni tordna l-irkupru ta' kull għajnuna kontra l-liġi u inkompatibbli mas-suq intern. Din id-dispożizzjoni tispeċifika wkoll li l-Istat Membru kkonċernat għandu jieħu l-miżuri kollha meħtieġa biex jirkupra l-għajnuna kontra l-liġi ddikjarata inkompatibbli mas-suq. L-Artikolu 16(2) ta' dan ir-Regolament jistabbilixxi li l-għajnuna għandha tiġi rkuprata, inkluż l-imgħax mid-data meta l-għajnuna kontra l-liġi kienet tqiegħdet għad-dispożizzjoni tal-benefiċjarju sad-data effettiva tal-irkupru tagħha. Ir-Regolament tal-Kummissjoni (KE) Nru 794/2004 (195) jispeċifika l-metodi ta' kalkolu tal-imgħax li għandu jiġi rkuprat. Fl-aħħar nett, l-Artikolu 16(3) tar-Regolament (UE) 2015/1589 jiddisponi li “irkupru għandu jsir mingħajr dewmien u f'konformità mal-proċeduri tal-liġi nazzjonali tal-Istat Membru kkonċernat, sakemm jippermettu li l-eżekuzzjoni tad-deċiżjoni tal-Kummissjoni ssir b'mod immedjat u effettiv”.
               
            10.1.   Aspettattiva leġittima u ċertezza legali
      
      
                  (355)
               
               
                  L-Artikolu 16(1) tar-Regolament (UE) 2015/1589 jipprevedi wkoll li l-Kummissjoni m'għandhiex teħtieġ li jsir irkupru tal-għajnuna jekk dan imur kontra xi prinċipju ġenerali tad-dritt.
               
            
                  (356)
               
               
                  Il-Lussemburgu jiddikjara fl-ewwel lok li skont il-prinċipju ta' aspettattiva leġittima, deċiżjoni li tikkonstata l-eżistenza ta' għajnuna ma jistax ikollha effett qabel it-tmiem tal-perjodu ta' validità tad-deċiżjoni tat-taxxa kkonċernata, jiġifieri, f'dan il-każ, qabel it-tmiem tas-sena tat-taxxa 2016. Skont il-Lussemburgu, il-grupp “Kodiċi ta' Kondotta” u l-forum tal-OECD dwar il-prattiki dwar it-taxxa dannużi kkonfermaw il-fatt li l-prattika tiegħu tad-deċiżjonijiet tat-taxxa bbażata fuq iċ-Ċirkolari kienet konformi mal-Kodiċi ta' Kondotta u mal-linji gwida tal-OECD. Għalhekk il-Lussemburgu jinsisti li kien kkonferma b'mod espliċitu fil-laqgħa tal-Kunsill tas-27 ta' Mejju 2011 li fir-rigward tal-adozzjoni taċ-Ċirkolari, il-prattika tad-deċiżjonijiet tat-taxxa ma kellhiex tiġi eżaminata fuq il-bażi tal-Kodiċi ta' Kondotta (196).
               
            
                  (357)
               
               
                  Skont ġurisprudenza stabbilita, Stat Membru li l-awtoritajiet tiegħu jkunu taw għajnuna bi ksur tar-regoli tal-proċedura previsti fl-Artikolu 108(3) tat-TFUE, ma jistax jinvoka l-aspettattiva leġittima ta' benefiċjarju sabiex jiġġustifika in-nuqqas ta' rispett tal-obbligu li jieħu l-miżuri neċessarji fid-dawl tal-eżekuzzjoni ta' deċiżjoni tal-Kummissjoni li tordnalu li jirkupra l-għajnuna. L-ammissibilità ta' tali possibilità twassal sabiex l-Artikoli 107 u 108 tat-TFUE ma jkollhom ebda effett utli, sa fejn l-awtoritajiet nazzjonali jkunu jistgħu b'dan il-mod jibbażaw ruħhom fuq l-aġir illegali tagħhom sabiex ifixklu l-effettività tad-deċiżjonijiet meħuda mill-Kummissjoni skont dawn l-Artikoli tat-TFUE (197). B'hekk, mhijiex responsabbiltà tal-Istat Membru kkonċernat, iżda tal-intrapriża benefiċjarja, li tinvoka l-eżistenza taċ-ċirkostanzi eċċezzjonali li setgħu jiġġustifikaw l-aspettattiva leġittima tagħha sabiex topponi l-ħlas lura ta' għajnuna kontra l-liġi (198). Billi FFT ma invokat l-ebda argument f'dan ir-rigward fil-kummenti li bagħtet lill-Kummissjoni, din tal-aħħar tqis li l-argument tal-Lussemburgu mislut mill-prinċipju ta' aspettattiva leġittima ma jistax jiġi kkunsidrat għall-finijiet ta' din id-deċiżjoni.
               
            
                  (358)
               
               
                  Fi kwalunkwe każ, sabiex ikun jista' jiġi kkunsidrat argument li jinvoka l-aspettattiva leġittima, din għandha tkun imqajma minn azzjoni preċedenti tal-Kummissjoni li tkun tikkonsisti mill-provvediment ta' garanziji preċiżi (199). Skont il-Lussemburgu, il-ftehim mogħti fil-laqgħa tal-grupp “Kodiċi ta' Kondotta” dwar il-fatt li mhuwiex neċessarju li tiġi evalwata l-miżura fiskali Lussemburgiża relatata mal-intrapriżi li jeżerċitaw attivitajiet ta' finanzjament fi ħdan il-grupp fir-rigward tal-kriterji tal-kodiċi ta' kondotta jikkostitwixxi garanzija preċiża ta' natura li trawwem aspettattiva leġittima. Il-Kummissjoni tfakkar li l-kodiċi ta' kondotta adottat mill-Kunsill Ecofin (200) huwa strument legalment mhux vinkolanti li jimmira li joffri lill-Istati Membri spazju ta' diskussjoni ddedikat għall-miżuri li għandhom, jew jistgħu jkollhom, impatt notevoli fuq il-lokalizzazzjoni tal-attivitajiet ekonomiċi tal-intrapriżi fi ħdan l-Unjoni. Il-kodiċi ta' kondotta u r-regolamentazzjoni dwar l-għajnuna mill-Istat għandhom għanijiet differenti. Fil-fatt, filwaqt li l-kodiċi ta' kondotta jimmira l-ġlieda kontra l-kompetizzjoni tat-taxxa inġusta fost l-Istati Membri, ir-regolamentazzjoni dwar l-għajnuna mill-Istat għandha l-għan li tirrimedja distorsjonijiet fil-kompetizzjoni li jirriżultaw mit-trattament favorevoli mogħti minn Stati Membri lil ċerti intrapriżi, partikolarment fil-forma ta' tnaqqis tat-taxxa. Barra minn hekk, filwaqt li l-grupp “Kodiċi ta' Kondotta” għandu ċertu marġni ta' diskrezzjoni, il-Kummissjoni min-naħa tagħha m'għandha l-ebda setgħa diskrezzjonali sabiex tiddetermina jekk miżura taqax taħt il-kunċett ta' għajnuna mill-Istat, billi dan il-kunċett huwa oġġettiv. Għaldaqstant, ftehim ċar fi ħdan il-grupp “Kodiċi ta' Kondotta” ma jistax jorbot jew jillimita l-azzjoni tal-Kummissjoni fl-eżerċizzju tas-setgħat mogħtija lilha mit-TFUE fil-qasam tal-għajnuna mill-Istat (201).
               
            
                  (359)
               
               
                  L-istess raġunament japplika għall-ftehimiet magħmula fi ħdan il-forum tal-OECD dwar il-prattiki dwar it-taxxa dannużi. Fil-laqgħa tiegħu tas-6 ta' Diċembru 2011, il-forum tal-OECD iddikjara dan li ġej (bl-Ingliż): “[…]l-10 sistemi li ġejjin ma ġewx eżaminati minn qabel… il-Lussemburgu — analiżi avvanzata tat-taxxa tal-finanzjament fi ħdan il-grupp” (traduzzjoni mhux uffiċjali). L-OECD mhijiex istituzzjoni tal-Unjoni u l-Unjoni mhijiex membru ta' din l-organizzazzjoni (202). Il-konklużjonijiet tagħha, li mhumiex vinkolanti, ma jistgħux jorbtu lill-istituzzjonijiet tal-Unjoni. Il-forum tal-OECD, minflok ma jipprovdi garanzija preċiża, żamm lura milli jeżamina aktar fid-dettall l-analiżi tat-taxxa Lussemburgiża tal-attivitajiet ta' finanzjament fi ħdan il-grupp. Għalhekk huwa impossibbli, fuq il-bażi ta' din iċ-ċitazzjoni, li tinsilet xi konklużjoni jew li ssir xi deduzzjoni dwar l-applikazzjoni tar-regoli dwar l-għajnuna mill-Istat fid-deċiżjoni tat-taxxa kkontestata.
               
            
                  (360)
               
               
                  Fit-tieni lok, il-Lussemburgu jiddikjara li l-Kummissjoni kisret il-prinċipju ta' ċertezza legali. Dan jirreferi għal prattika deċiżjonali preċedenti tal-Kummissjoni li biha aċċettat li tillimita l-irkupru fuq il-bażi ta' dan il-prinċipju.
               
            
                  (361)
               
               
                  Madankollu, ma teżisti l-ebda prattika deċiżjonali preċedenti li setgħet ikkawżat inċertezzi dwar il-fatt li deċiżjonijiet tat-taxxa jistgħu jwasslu għall-għoti ta' għajnuna mill-Istat. Fil-fatt, fid-deċiżjoni li l-Lussemburgu jirreferi għaliha, il-Kummissjoni llimitat l-irkupru minħabba l-inċertezza kkawżata minn deċiżjoni preċedenti tal-Kummissjoni. F'dan il-każ, min-naħa l-oħra, il-komunikazzjoni dwar it-tassazzjoni diretta tal-intrapriżi tirreferi espliċitament għad-deċiżjonijiet tat-taxxa u ċ-ċirkostanzi li fihom għandhom jitqiesu li jwasslu għall-għoti ta' għajnuna mill-Istat.
               
            
                  (362)
               
               
                  Fir-rigward tal-argument tal-Lussemburgu li jgħid li l-ammont tal-għajnuna ma jistax jiġi kwantifikat b'mod preċiż, partikolarment minħabba n-natura ġdida tal-approċċ użat, u li jgħid li għandu jiġi eskluż irkupru, il-Kummissjoni tinnota li applikat il-prinċipju ta' distakkament fil-prattika deċiżjonali preċedenti tagħha, b'mod partikolari għall-miżuri adottati mil-Lussemburgu, u kkonkludiet li ksur ta' dan il-prinċipju seta' kkostitwixxa għajnuna mill-Istat (203). Din il-konklużjoni ġiet ikkonfermata wkoll mill-Qorti (204). L-approċċ tal-Kummissjoni fir-rigward tad-deċiżjoni tat-taxxa ma fih xejn ġdid. L-Istati Membri ma jistgħux jinjoraw li ftehim konkluż bejn awtorità tat-taxxa u kumpanija, li jagħti lil din tal-aħħar trattament favorevoli li jnaqqas b'mod artifiċjali l-bażi tat-taxxa tagħha, minħabba li l-prezzijiet ta' trasferiment użati ma jipprovdux approssimazzjoni affidabbli ta' riżultat ibbażata fuq is-suq, iwassal għal ksur tar-regolamentazzjoni dwar l-għajnuna mill-Istat u għandu, f'każ ta' dubju, jiġi notifikat lill-Kummissjoni.
               
            
                  (363)
               
               
                  Fl-aħħar nett, fir-rigward tad-diffikultà allegata sabiex jiġi kwantifikat l-ammont tal-għajnuna li jiġġustifika l-fatt li ma jiġix ordnat l-irkupru, il-Qorti ddeċidiet qabel (205) li l-Kummissjoni mhijiex obbligata li tindika l-ammont preċiż tal-għajnuna li għandha tiġi rkuprata. Id-dritt tal-Unjoni jeħtieġ biss li l-għajnuna mogħtija kontra l-liġi tiġi rkuprata sabiex terġa' tiġi stabbilita s-sitwazzjoni preċedenti u li l-ħlas lura jsir f'konformità mar-regoli tad-dritt nazzjonali (206). Għaldaqstant, il-Kummissjoni tista' tillimita ruħha li tikkonstata l-obbligu ta' ħlas lura tal-għajnuna inkwistjoni u tħalli f'idejn l-awtoritajiet nazzjonali l-kompitu tal-kalkolu tal-ammont preċiż tal-għajnuna li għandha titħallas lura (207).
               
            
                  (364)
               
               
                  Għalhekk il-Kummissjoni hija kapaċi tikkonkludi li l-argumenti misluta mill-prinċipji ta' aspettattiva leġittima u ta' ċertezza legali invokati mil-Lussemburgu m'għandhom l-ebda bażi relatata mal-obbligu ta' rkupru tal-għajnuna li ta illegalment lil FFT permezz tad-deċiżjoni tat-taxxa kkontestata.
               
            10.2.   Metodu ta' rkupru
      
      
                  (365)
               
               
                  F'konformità mat-TFUE u mal-ġurisprudenza stabbilita tal-Qorti, il-Kummissjoni hija kompetenti biex tiddeċiedi jekk l-Istat Membru kkonċernat għandux jabolixxi jew jimmodifika miżura meta din tkun inkompatibbli mas-suq intern. Il-Qorti ddeċidiet wkoll f'diversi drabi li l-obbligu impost fuq Stat Membru li jabolixxi għajnuna meqjusa mill-Kummissjoni bħala inkompatibbli mas-suq intern, għandu l-għan li tiġi stabbilita mill-ġdid is-sitwazzjoni kif kienet qabel. F'dan il-kuntest, il-Qorti sostniet li dak l-għan jintlaħaq ladarba l-benefiċjarju jkun ħallas lura l-ammonti mogħtija permezz ta' għajnuna illegali, u b'hekk iċedi l-vantaġġ li kien gawda fuq il-kompetituri tiegħu fis-suq, u terġa' tiġi stabbilita s-sitwazzjoni ta' qabel il-pagament tal-għajnuna.
               
            
                  (366)
               
               
                  Fil-każ fejn għajnuna mill-Istat kontra l-liġi tkun miżura tat-taxxa, l-avviż dwar it-tassazzjoni tan-negozju dirett (208) jispeċifika fil-punt 35 tiegħu li l-ammont li jrid jiġi kopert huwa kalkolat fuq il-bażi ta' paragun bejn it-taxxa li ġiet attwalment imħallsa u l-ammont li kellu jkun imħallas li kieku r-regola użata kienet dik li hija ġeneralment applikabbli. Sabiex jintlaħaq l-ammont tat-taxxa li kellu jitħallas li kieku r-regoli segwiti kienu dawk ġeneralment applikabbli, jiġifieri kieku l-prinċipju ta' distakkament kien applikat b'mod korrett sabiex tiġi stabbilita l-bażi tat-taxxa ta' FFT fil-Lussemburgu, l-amministrazzjoni tat-taxxa Lussemburgiża għandha timmodifika l-metodu ta' kalkolu annwali użat minn FFT fil-qafas tal-metodu MTMN fuq il-bażi tal-MEDAF, jiġifieri, i) l-ammont tal-kapital proprju rimunerat u ii) il-livell ta' rimunerazzjoni applikat għal dan l-ammont ta' kapital proprju meħtieġ skont il-valutazzjoni spjegata fil-premessa 311 ta' hawn fuq.
               
            
                  (367)
               
               
                  L-ebda dispożizzjoni tad-dritt tal-Unjoni ma tirrikjedi li l-Kummissjoni, meta tordna l-irkupru ta' għajnuna ddikjarata inkompatibbli mas-suq intern, tistabbilixxi l-ammont eżatt tal-għajnuna li għandha tiġi rkuprata. Għall-kuntrarju, huwa biżżejjed li d-deċiżjoni tal-Kummissjoni tinkludi informazzjoni li tippermetti lid-destinatarju tagħha jiddetermina dan l-ammont huwa stess, mingħajr wisq diffikultà (209).
               
            
                  (368)
               
               
                  Il-Kummissjoni pproponiet, fit-Taqsima 7.2.2.10 u b'mod partikolari fil-premessa 311, metodu li jista' jelimina l-vantaġġ selettiv mogħti lil FFT mid-deċiżjoni tat-taxxa kkontestata (210), jekk il-Lussemburgu jżomm il-metodu MTMN sabiex jistabbilixxi l-bażi tat-taxxa ta' FFT. Madankollu hija taf li metodi oħra ta' stabbiliment tal-prezzijiet ta' trasferiment jistgħu wkoll iwasslu għal approssimazzjoni affidabbli ta' riżultat tas-suq li jikkonforma mal-prinċipju ta' distakkament. Għaldaqstant, jekk il-Lussemburgu jipproponi, qabel id-data ta' implimentazzjoni ta' din id-deċiżjoni, metodu ta' rkupru li juża metodu ieħor ta' stabbiliment tal-prezzijiet ta' trasferiment, il-Kummissjoni hija lesta li taċċetta dan il-metodu sakemm iwassal għal approssimazzjoni affidabbli ta' riżultat ibbażat fuq is-suq u li dan tal-aħħar, irrispettivament mill-għażla li ssir, ma jirriproduċix l-għażliet u l-aġġustamenti operati mill-konsulent tat-taxxa ta' FFT fir-rapport dwar il-prezzijiet ta' trasferiment, li l-Kummissjoni tqis bħala tbegħid mill-prinċipju ta' distakkament.
               
            
                  (369)
               
               
                  B'mod aktar speċifiku, il-Kummissjoni ma ssib l-ebda raġuni għalfejn għandhom isiru aġġustamenti għall-fondi proprji ta' kontabilità għall-finijiet tal-kalkolu tal-ammont ta' fondi proprji li għandhom jiġu rimunerati. Barra minn hekk, fir-rigward tar-rimunerazzjoni ta' distakkament stmata ta' dawn il-fondi proprji, jekk ir-rikors għall-MEDAF jista' jidher restrittiv għalxejn, m'hemmx raġuni għalfejn dan m'għandux jintuża għall-finijiet ta' stabbiliment tal-prezzijiet ta' trasferiment, sakemm ma jintużax sabiex jitbiegħed sostanzjalment minn riżultat ibbażat fuq is-suq, li jirriżulta mir-redditu tal-kapital proprju osservabbli fil-kumpaniji komparabbli.
               
            10.3.   Entità li minnha għandha tiġi rkuprata l-għajnuna
      
      
                  (370)
               
               
                  Fid-dawl tal-kummenti fformulati fil-premessi 341 sa 345, il-Kummissjoni tqis li l-Lussemburgu għandu qabelxejn jirkupra minn FFT l-għajnuna kontra l-liġi u inkompatibbli mas-suq intern mogħtija permezz tad-deċiżjoni tat-taxxa kkontestata. Jekk FFT mhijiex kapaċi tħallas lura l-ammont integrali tal-għajnuna miksuba permezz tad-deċiżjoni tat-taxxa kkontesta, il-Lussemburgu għandu jirkupra l-ammont li jibqa' minn din l-għajnuna minn Fiat Chrysler Automobiles N.V., li ssuċċediet lil Fiat S.p.A,. peress li hija din l-entità li tikkontrolla l-grupp Fiat, sabiex terġa' tiġi stabbilita s-sitwazzjoni kompetittiva li kienet prevalenti qabel fis-suq.
               
            11.   KONKLUŻJONI
      
      
                  (371)
               
               
                  Il-Kummissjoni tiddikjara li l-Lussemburgu, permezz tad-deċiżjoni tat-taxxa kkontestata, ta illegalment għajnuna mill-Istat lil FFT u lill-grupp Fiat, bi ksur tal-Artikolu 108(3) tat-TFUE, li din l-għajnuna hija inkompatibbli mas-suq intern u li għaldaqstant, skont l-Artikolu 16 tar-Regolament (UE) 2015/1589, din għandha tiġi rkuprata mil-Lussemburgu mingħand FFT u, jekk din tal-aħħar ma tħallasx lura l-ammont integrali tal-għajnuna, mingħand Fiat Chrysler Automobiles N.V. għall-ammont tal-għajnuna li ma jkunx tħallas lura,
               
            ADOTTAT DIN ID-DEĊIŻJONI:
      Artikolu 1
      Id-deċiżjoni tat-taxxa adottata mil-Lussemburgu fit-3 ta' Settembru 2012 favur Fiat Finance and Trade Ltd, li tippermetti lil din tal-aħħar li tistabbilixxi l-bażi tat-taxxa tagħha fil-Lussemburgu fuq bażi annwali għal perjodu ta' ħames snin, tikkostitwixxi għajnuna fis-sens tal-Artikolu 107(1) tat-TFUE li hija inkompatibbli mas-suq intern u ġiet implimentata illegalment mil-Lussemburgu bi ksur tal-Artikolu 108(3) tat-TFUE.
      Artikolu 2
      (1)   Il-Lussemburgu huwa obbligat li jirkupra l-għajnuna inkompatibbli u kontra l-liġi msemmija fl-Artikolu 1 mingħand Fiat Finance and Trade Ltd.
      (2)   Kull ammont li ma jistax jiġi rkuprat mingħand Fiat Finance and Trade Ltd wara l-irkupru deskritt fil-paragrafu 1 għandu jiġi rkuprat minn Fiat Chrysler Automobiles N.V.
      (3)   L-ammonti li għandhom jiġu rkuprati għandhom jinkludu magħhom l-imgħaxijiet mid-data meta tpoġġew għad-dispożizzjoni tal-benefiċjarji sad-data meta ġew irkuprati.
      (4)   L-imgħax għandu jkun ikkalkulat fuq il-bażi ta' mgħax kompost skont il-Kapitolu V tar-Regolament (KE) Nru 794/2004.
      Artikolu 3
      (1)   L-irkupru tal-għajnuna mogħtija skont l-Artikolu 1 huwa immedjat u effettiv.
      (2)   Il-Lussemburgu jrid jiżgura li din id-Deċiżjoni tiġi implimentata fi żmien erba' xhur mid-data li fiha tiġi notifikata din id-Deċiżjoni.
      Artikolu 4
      (1)   Fix-xahrejn wara n-notifika ta' din id-Deċiżjoni, il-Lussemburgu għandu jibgħat lill-Kummissjoni l-informazzjoni dwar il-metodu użat għall-kalkolu tal-ammont preċiż tal-għajnuna.
      (2)   Il-Lussemburgu għandu jżomm lill-Kummissjoni infurmata bil-progress tal-miżuri nazzjonali meħuda għall-implimentazzjoni ta' din id-Deċiżjoni sakemm jiġi kkompletat l-irkupru tal-għajnuna msemmija fl-Artikolu 1. Fuq sempliċi talba mill-Kummissjoni, dan jissottometti minnufih informazzjoni dwar il-miżuri li diġà ħa u li qed jippjana li jieħu biex ikun konformi ma' din id-Deċiżjoni.
      Artikolu 5
      Din id-Deċiżjoni hija indirizzata lill-Gran Dukat tal-Lussemburgu.
      
         Magħmul fi Brussell, il-21 ta' Ottubru 2015.
         
            
               Għall-Kummissjoni
            
            Margrethe VESTAGER
            
               Membru tal-Kummissjoni
            
         
      
      
         (1)  B'effett mill-1 ta' Diċembru 2009, l-Artikoli 87 u 88 tat-Trattat tal-KE saru l-Artikoli 107 u 108, rispettivament, tat-Trattat dwar il-Funzjonament tal-Unjoni Ewropea (“TFUE”). Iż-żewġ settijiet ta' dispożizzjonijiet huma, sostanzjalment, identiċi. Għall-finijiet ta' din id-Deċiżjoni, ir-referenzi għall-Artikoli 107 u 108 tat-TFUE għandhom jinftiehmu, jekk ikun il-każ, bħala referenzi għall-Artikoli 87 u 88 rispettivament tat-Trattat dwar il-KE. It-TFUE introduċa wkoll ċertu bidliet fit-terminoloġija bħas-sostituzzjoni ta' “Komunità” b'“Unjoni” u “suq komuni” b'“suq intern”. It-terminoloġija tat-TFUE se tintuża f'din id-deċiżjoni.
      
         (2)  ĠU C 369, 17.10.2014, p. 37.
      
         (3)  Referenza HT.4020 — Prattiki fir-rigward tad-deċiżjoni tat-taxxa.
      
         (4)  Fl-ittri tagħhom, l-awtoritajiet Lussemburgiżi jużaw it-terminu “décision anticipative” (deċiżjoni bil-quddiem) u mhux “ruling fiscal” (deċiżjoni tat-taxxa). Iż-żewġ espressjonijiet madankollu jirreferu għal proċedura tal-istess tip, li jagħtu lill-kontribwent ċertu grad ta' ċertezza fir-rigward tal-mod kif il-leġiżlazzjoni relatata mat-tassazzjoni korporattiva se tiġi applikata f'każ partikolari. F'din id-deċiżjoni, se jintuża t-terminu “deċiżjoni tat-taxxa”, iżda s-sinifikat tiegħu huwa identiku għal dak ta' “deċiżjoni bil-quddiem”.
      
         (5)  Taħt in-numru tal-każ SA.37267 (2013/CP) — Prattiki fir-rigward tad-deċiżjoni tat-taxxa — LU.
      
         (6)  L-awtoritajiet Lussermburgiżi ħbew informazzjoni speċifikata sew, partikolarment l-ismijiet tal-kumpaniji u tas-sussidjarji.
      
         (*1)  Ċerti siltiet ta' dan it-test ġew moħbija sabiex ma tiġix żvelata informazzjoni kunfidenzjali; Dawn il-partijiet huma indikati b'punti bejn parenteżi kwadri.
      
         (7)  Fir-rigward tal-inkjesta tal-Kummissjoni dwar FFT, il-Kummissjoni fetħet każ ġdid u bagħtet in-nota ta' tfakkir tas-7 ta' April 2014 u l-komunikazzjonijiet kollha li ġejjin taħt il-każ SA.38375 (2014/CP) — Il-Lussemburgu — Għajnuna allegata lil FFT.
      
         (8)  Ir-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat dwar il-Funzjonament tal-Unjoni Ewropea (ĠU L 83, 27.3.1999, p. 1). Ir-Regolament (KE) Nru 659/1999 ġie mħassar mir-Regolament tal-Kunsill (UE) 2015/1589 Regolament tal-Kunsill (UE) 2015/1589 tat-13 ta' Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU L 248, 24.9.2015, p. 9), b'effett mill-14 ta' Ottubru 2015. Il-miżuri proċedurali kollha meħuda waqt il-proċedura ġew adottati minħabba r-Regolament (KE) Nru 659/1999. Kull referenza għar-Regolament (KE) Nru 659/1999 għandha titqies bħala referenza għar-Regolament (UE) 2015/1589 u għandha tinqara skont it-tabella ta' korrispondenza li tinsab fl-Anness II ta' dan tal-aħħar.
      
         (9)  Ara n-nota ta' qiegħ il-paġna 2.
      
         (10)  Ara n-nota ta' qiegħ il-paġna 2.
      
         (11)  Ara l-premessa 16.
      
         (12)  Taħt in-numru tal-każ SA.37267 — Prattiki fir-rigward tad-deċiżjoni tat-taxxa — Il-Lussemburgu.
      
         (13)  L-ittra tal-24 ta' Marzu 2015 kienet intbagħtet lill-Kummissjoni fl-24 ta' Marzu 2014, u wara mill-ġdid fis-26 ta' Marzu 2015.
      
         (14)  Ara r-rapport annwali ta' Fiat Chrysler Automobiles dwar is-sena finanzjarja 2014. F'din id-deċiżjoni, ir-referenzi għal Fiat S.p.A. jistgħu jitqiesu li saru għal Fiat Chrysler Automobiles N.V., u viċe versa.
      
         (15)  Ir-rapport dwar il-prezzijiet ta' trasferiment jirreferi kultant għal FFT u kultant għal “FF&T” sabiex jirreferi għall-istess entità.
      
         (16)  Id-deskrizzjoni tal-funzjonijiet imwettqa “minn Fiat S.p.A.” li jinsabu fil-verżjoni tad-deċiżjoni tat-taxxa kkontestata pprovduta mil-Lussemburgu, deskritta fid-deċiżjoni tal-ftuħ tal-proċedura, kienet parzjalment moħbija. Ir-referenza “minn Fiat S.p.A.” ġiet miżjuda ma' din id-deskrizzjoni, fuq il-bażi tal-verżjoni mhux ippubblikata ta' din id-deċiżjoni, ipprovduta mil-Lussemburgu fl-24 ta' Marzu 2014.
      
         (17)  Ir-rapport fir-rigward tal-prezzijiet ta' trasferiment ma fihx ġustifikazzjoni ta' din id-dikjarazzjoni.
      
         (18)  Madankollu, id-deċiżjoni tat-taxxa kkontestata tiskadi jekk il-fatti jew il-ċirkostanzi deskritti fit-talba jidhru mhux kompluti jew mhux eżatti, jekk elementi ewlenin tat-tranżazzjonijiet effettivi jvarjaw mid-deskrizzjoni ppreżentata fit-talba għal informazzjoni jew jekk il-ftehim preċedenti fir-rigward ta' prezzijiet ma jibqax konformi mad-dritt nazzjonali jew internazzjonali.
      
         (19)  Il-premessi 44 sa 46 tad-deċiżjoni tal-ftuħ jipprovdu spjegazzjoni aktar dettaljata tal-ġustifikazzjonijiet imressqa mill-konsulent tat-taxxa sabiex jintgħażel l-MTMN sabiex jiġi ddeterminat il-qligħ taxxabbli ta' FFT.
      
         (20)  Ara l-premessa 51.
      
         (21)  Il-MEDAF jintuża sabiex tiġi stmata rata ta' redditu teoretika meħtieġa għall-assi, u aktar speċifikament għall-kapital proprju. Il-premessi 39 sa 42 tad-deċiżjoni tal-ftuħ jipprovdu deskrizzjoni aktar preċiża tal-MEDAF.
      
         (22)  Kumitat ta' Basel dwar is-Superviżjoni Bankarja, Konverġenza Internazzjonali tal-Kejl tal-Kapital u tal-Istandards tal-Kapital — Qafas Rivedut, Ġunju 2004 (minn hawn 'il quddiem “il-Qafas ta' Basel II”).
      
         (23)  Billi FFT mhijiex entità regolamentata, l-interpretazzjoni tal-Qafas ta' Basel II fil-każ ta' FFT mill-konsulent tat-taxxa għall-finijiet tal-adozzjoni tad-deċiżjoni tat-taxxa la ġiet eżaminata u lanqas validata minn awtorità ta' regolamentazzjoni tal-istituzzjonijiet finanzjarji.
      
         (24)  Il-“fondi proprji użati biex jiġu eżerċitati l-funzjonijiet” jidhru li ma jikkorrispondu għal ebda kategorija regolamentari ta' fondi proprji speċifikament definiti.
      
         (25)  L-espressjonijiet “fondi proprji esposti għar-riskju”, “rekwiżiti minimi għal fondi proprji”, “fondi proprji minimi meħtieġa mill-Qafas ta' Basel II”, “fondi proprji minimi esposti għar-riskju” u “fondi proprji minimi” jintużaw b'mod interkambjabbli tul ir-rapport dwar il-prezzijiet ta' trasferiment iżda jirreferu għall-istess kunċett, jiġifieri l-fondi proprji regolamentari ipotetiċi ta' FFT, kif stmati mill-konsulent tat-taxxa billi jiġi applikat il-Qafas ta' Basel II b'analoġija.
      
         (26)  Il-fondi proprji ta' FFT ġew imnaqqsa mill-valur tal-parteċipazzjonijiet f'FFNA u FFC, fejn dawn tal-aħħar ġew remunerati b'dividendi.
      
         (27)  Il-“fondi proprji li jkopru l-funzjonijiet eżerċitati” huma isem ieħor użat mill-konsulent tat-taxxa biex jirreferi għall-“fondi proprji użati biex jiġu eżerċitati l-funzjonijiet”, li hija espressjoni introdotta mill-konsulent tat-taxxa fir-rapport.
      
         (28)  Il-25 perċentil tal-betas intuża mill-konsulent tat-taxxa fl-applikazzjoni tal-MEDAF, billi huwa kkunsidra li FFT sostniet riskji limitati.
      
         (29)  Dejta kkumpilata mill-Professur A. Damoradan, aċċessibbli fuq l-indirizz: http://pages.stern.nyu.edu/~adamodar/
      
         (30)  Medja annwali 2011 tal-indiċi EONIA (Euro OverNight Index Average).
      
         (31)  Parteċipazzjoni tfisser investiment fl-azzjonijiet (il-fondi proprji) ta’ kumpanija.
      
         (32)  Premessa 54.
      
         (33)  Disponibbli fuq l-indirizz li ġej: http://www.impotsdirects.public.lu/legislation/legi11/Circulaire_L_I_R__n___164-2_du_28_janvier_2011.pdf.
      
         (34)  “Kumpanija ta' finanzjament tal-grupp” tfisser kull entità li teżerċita prinċipalment tranżazzjonijiet ta' finanzjament fi ħdan il-grupp minbarra ż-żamma tal-parteċipazzjonijiet (Ċirkolari, p. 1).
      
         (35)  “Tranżazzjoni ta' finanzjament fi ħdan il-grupp” tfisser kull attività li tikkonsisti mill-għoti ta' self jew avvanzi ta' fondi lil intrapriżi assoċjati, finanzjati mill-ġdid minn mezzi u strumenti finanzjarji bħal offerti pubbliċi, self privat, avvanzi ta' fondi jew self bankarju (Ċirkolari, p. 1).
      
         (36)  Żewġ intrapriżi jkunu “intrapriżi assoċjati” jekk waħda minnhom li tipparteċipa direttament jew indirettament fit-tmexxija, il-kontroll jew il-kapital tal-oħra, jew jekk l-istess persuni jipparteċipaw direttament jew indirettament fit-tmexxija, il-kontroll jew il-kapital taż-żewġ intrapriżi (Ċirkolari, p. 1).
      
         (37)  Ċirkolari, p. 2.
      
         (38)  Ibid.
      
         (39)  Ibid.
      
         (40)  Ċirkolari, p. 3.
      
         (41)  Ċirkolari, p. 4.
      
         (42)  Ċirkolari, p. 7.
      
         (43)  Ċirkolari, pp. 5 sa 8.
      
         (44)  L-amministrazzjonijiet tat-taxxa tal-pajjiżi membri tal-OECD huma mħeġġa jsegwu dawn il-prinċipji. Ġeneralment, madankollu, dawn iservu bħala referenza u għandhom impatt ċar fuq il-prattiki tat-taxxa tal-pajjiżi membri (kif ukoll mhux membri) tal-OECD.
      
         (45)  L-amministrazzjonijiet tat-taxxa u l-leġislaturi jafu dwar din il-problema u l-leġiżlazzjoni tat-taxxa tippermetti ġeneralment li l-amministrazzjoni tat-taxxa tikkorreġi d-dikjarazzjonijiet tat-taxxa ta' intrapriżi integrati li ma japplikawx b'mod korrett il-prezzijiet ta' trasferiment, billi jissostitwixxu dawn tal-aħħar bi prezzijiet li jikkorrispondu ma' approssimazzjoni affidabbli tal-prezzijiet aċċettati minn intrapriżi indipendenti li jinnegozjaw f'ċirkostanzi komparabbli f'kundizzjonijiet ta' distakkament.
      
         (46)  Linji Gwida tal-OECD dwar l-ipprezzar tat-trasferimenti għall-Intrapriżi Multinazzjonali u l-Amministrazzjonijiet tat-Taxxa, OECD, Lulju 1995.
      
         (47)  Linji Gwida tal-OECD dwar l-ipprezzar tat-trasferimenti għall-Intrapriżi Multinazzjonali u l-Amministrazzjonijiet tat-Taxxa, OECD, 22 Lulju 2010.
      
         (48)  Id-Direttiva 2006/48/KE tal-Parlament Ewropew u tal-Kunsill tal-14 ta' Ġunju 2006 rigward il-bidu u l-eżerċizzju tan-negozju tal-istituzzjonijiet ta' kreditu (ĠU L 177, 30.6.2006, p. 1).
      
         (49)  Dawn il-valuri ġew komunikati mil-Lussemburgu fl-informazzjoni pprovduta fl-24 ta' Marzu 2015. Il-valuri relatati mal-bażi tat-taxxa mhuma bl-ebda mod identiċi għall-qligħ taxxabbli ddikjarat fil-kontijiet.
      
         (50)  Ara l-premessa 21 tad-deċiżjoni tal-ftuħ.
      
         (51)  Ara l-premessa 24 tad-deċiżjoni tal-ftuħ.
      
         (52)  Ara l-premessa 51 tad-deċiżjoni tal-ftuħ għad-dejta finanzjarja relatata ma' FFT għall-perjodu 2009-2011 ippreżentata fir-rapport dwar il-prezzijiet ta' trasferiment. Fit-tabella 8, hemm referenza għat-terminoloġija użata fir-rapport annwali u fl-informazzjoni komunikata minn Fiat fil-31 ta' Marzu 2015, terminoloġija li tista' ma tikkorrispondix perfettament ma' dik użata mill-konsulent tat-taxxa fir-rapport dwar il-prezzijiet ta' trasferiment.
      
         (53)  Il-Lussemburgu speċifika li, għas-snin 2011-2013, il-primjum ta' garanzija huwa mħallas lil Fiat S.p.A.; għall-2010, din l-informazzjoni ma dehritx fir-rapport annwali.
      
         (*2)  In-numri fil-parenteżi għandhom jinqraw flimkien mal-prefiss “madwar”. In-numru huma approssimati għal multipli ta' 50, 500, 5 000, 50 000, 500 000 jew 5 000 000.
      
         (54)  “Euro Medium Term Note” — Programm Ewropew ta' ħruġ ta' karti kummerċjali għal żmien medju.
      
         (55)  Redditu tal-kapital proprju.
      
         (56)  Id-Deċiżjoni tal-Kummissjoni 2014/200/UE tas-17 ta' Lulju 2013 dwar l-għajnuna mill-Istat SA.21233 C/11 (ex NN/11, ex CP 137/06) mogħtija minn Spanja Reġim tat-taxxa applikabbli għal ċerti ftehimiet ta' lokazzjoni finanzjarja magħruf ukoll bħala s-Sistema Spanjola tat-Taxxa tal-Lokazzjoni (ĠU L 114, 16.4.2014, p. 1).
      
         (57)  Id-Deċiżjoni tal-Kummissjoni 2008/283/KE tat-13 ta' Novembru 2007 dwar l-iskema ta' għajnuna implimentata mill-Belġju favur ċentri ta' koordinazzjoni stabbiliti fil-Belġju u li temenda d-Deċiżjoni 2003/757/KE (ĠU L 90, 2.4.2008, p. 7).
      
         (58)  Id-Deċiżjoni 2006/621/KE tal-Kummissjoni tat-2 ta' Awwissu 2004 dwar l-għajnuna mill-Istat implimentata minn Franza lil France Télécom (ĠU L 257, 20.9.2006, p. 11).
      
         (59)  Dan huwa spjegat fir-rapport dwar il-prezzijiet ta' trasferiment mill-fatt li l-investimenti f'FFNA u FFC se jiġu rimunerati permezz ta' dividendi.
      
         (60)  Il-Lussemburgu jirreferi f'dan ir-rigward għall-komunikazzjoni tal-Kummissjoni lill-Parlament Ewropew, lill-Kunsill u lill-Kumitat Ekonomiku u Soċjali Ewropew tal-4 ta' Ġunju 2014 dwar il-Ħidma tal-Forum Konġunt tal-UE dwar il-prezzijiet ta' Trasferiment fil-perjodu minn Lulju 2012 sa Jannar 2014 [COM(2014) 315 final].
      
         (61)  It-taqsima li ġejja hija ċċitata: “49(xv). Ġie deċiż li jsir it-tnaqqis li ġej fuq il-fondi proprji għall-kalkolu tal-proporzjon ta' fondi proprji ponderati skont ir-riskji. Dan it-tnaqqis se jinkludi: […] l-investimenti fis-sussidjarji li għandhom attività bankarja u finanzjarja li mhumiex konsolidati fis-sistemi nazzjonali. Il-prattika normali se tikkonsisti fil-konsolidazzjoni tas-sussidjarji sabiex jiġi evalwat il-livell ta' fondi proprji tal-gruppi bankarji. Meta din il-prattika ma tiġix segwita, huwa importanti li jsir tnaqqis sabiex jiġi evitat użu ripetut mill-istess fondi proprji f'unitajiet differenti tal-grupp. Dawn l-investimenti se jitnaqqsu skont il-paragrafu 37 ta' hawn fuq. L-assi li jirrappreżentaw parteċipazzjonijiet fis-sussidjarji li l-kapital tagħhom ġie mnaqqas minn dak tal-kumpanija omm mhux se jiġu inklużi fit-total tal-assi għall-finijiet tal-kalkolu tal-proporzjon.”
      
         (62)  L-Artikolu 57 jipprevedi li l-fondi proprji mhux ikkonsolidati ta' istituzzjonijiet ta' kreditu ma jikkonsistux minn “l) investimenti f'istituzzjonijiet oħra ta' kreditu jew finanzjarji li jammontaw għal aktar minn 10 % tal-kapital tagħhom”.
      
         (63)  Dan huwa spjegat mil-livell għoli ta' integrazzjoni tal-attivitajiet tal-grupp u mill-appoġġ storiku ta' Fiat S.p.A. għas-sussidjarji tagħha. Skont FFT, l-aġenziji tal-kreditu jużaw il-kontijiet konsolidati tal-grupp sabiex tiġi evalwata l-affidabilità kreditizja ta' Fiat S.p.A.
      
         (64)  FFT tittratta biss ma' istituzzjonijiet finanzjarji kbar li jinsabu f'pajjiżi taż-żona tal-euro, essenzjalment fejn l-“għażla 1” (l-għażla li tippermetti referenza għall-klassifikazzjoni tal-mutwatarju sovran u mhux għall-klassifikazzjoni tal-bank) kienet validata mis-superviżuri nazzjonali. Barra minn hekk, is-CRD III talloka ponderazzjoni tar-riskju ta' 0 % għall-mutwatarji sovrani li joħorġu bonds fil-munita proprja tagħhom irrispettivament mill-klassifikazzjoni tagħhom (Anness VI, Parti 1, punt 1.2, paragrafu 4). Għaldaqstant, skont kif jifhmu FFT u [il-konsulent tat-taxxa] tal-Qafas ta' Basel II u tar-regoli tas-CRD, ponderazzjoni tar-riskju ta' livell aktar baxx minn dak applikabbli għall-Istati fejn jopera bank tista' tiġi applikata għall-banek ikkonċernati. Tali applikazzjoni tal-Qafas ta' Basel II twassal għas-selezzjoni tal-ponderazzjoni tar-riskju ta' 20 % għall-esponiment ta' FFT għall-banek. Dan ir-raġunament japplika fl-istess ħin għar-riskji tal-kreditu u għar-riskji tal-kontroparti ta' FFT lejn il-banek.
      
         (65)  Kumitat ta' Basel dwar is-Superviżjoni Bankarja, Qafas Regolatorju Internazzjonali tas-Settur Bankarju (Basel III).
      
         (66)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).
      
         (67)  FFT tappoġġja dan l-argument billi tirreferi għall-punt 5.3.2 tal-Komunikazzjoni tal-Kummissjoni dwar l-imgħax fuq il-kumpaniji fis-suq intern [COM(2001) 582 final, 23.10.2011].
      
         (68)  F'dan il-kuntest, FFT tirreferi għad-deċiżjoni tal-Kummissjoni dwar Umicore [deċiżjoni tal-Kummissjoni tas-26 ta' Mejju 2010 dwar l-għajnuna mill-Istat mogħtija lil Umicore S.A., C 76/2003 (ex NN 68/2003], fejn hija tiddikjara li vantaġġ fiskali kellu jkun “sproporzjonat” sabiex jiġi eżaminat skont ir-regoli dwar l-għajnuna mill-Istat.
      
         (69)  B'mod partikolari d-Deċiżjoni tal-Kummissjoni tat-28 ta' Ottubru 2009 dwar l-għajnuna mill-Istat Nru C 10/07 (ex NN 13/07) implimentata mill-Ungerija għat-tnaqqis fit-taxxa fuq dħul mill-imgħax bejn kumpaniji affiljati fl-istess grupp (id-“deċiżjoni dwar is-sistemi fiskali tal-imgħax għall-gruppi fl-Ungerija”).
      
         (70)  Id-Deċiżjoni tal-Kummissjoni 2009/809/KE tat-8 ta' Lulju 2009 dwar l-iskema Groepsrentebox li l-Olanda qiegħda tippjana li timplimenta (C 4/07 (ex N 465/06)) (ĠU L 288, 4.11.2009, p. 26) (id-“deċiżjoni Groepsrentebox”).
      
         (71)  Id-Deċiżjoni tal-Kummissjoni 2004/77/KE tal-24 ta' Ġunju 2003 dwar l-iskema ta' għajnuna implimentata mill-Belġju fil-forma ta' deċiżjoni tat-taxxa applikabbli għall-US Foreign Sales Corporations (ĠU L 23, 28.1.2004, p. 14); id-Deċiżjoni tal-Kummissjoni 2003/755/KE tas-17 ta' Frar 2003 dwar l-iskema ta' għajnuna implimentata mill-Belġju favur ċentri ta' koordinazzjoni stabbiliti fil-Belġju (ĠU L 282, 30.10.2003, p. 25); id-Deċiżjoni tal-Kummissjoni 2003/501/KE tas-16 ta' Ottubru 2002 dwar l-iskema ta' għajnuna mill-Istat C 49/2001 (ex NN 46/2000) — Ċentri ta' Koordinazzjoni — implimentata mil-Lussemburgu (ĠU L 170, 9.7.2003, p. 20); id-Deċiżjoni tal-Kummissjoni 2004/76/KE tat-13 ta' Mejju 2003 dwar l-iskema ta' għajnuna implimentata minn Franza għal kwartieri ġenerali u ċentri loġistiċi (ĠU L 23, 28.1.2004, p. 1); id-Deċiżjoni tal-Kummissjoni 2003/512/KE tal-5 ta' Settembru 2002 dwar l-iskema ta' għajnuna implimentata mill-Ġermanja għal ċentri ta' kontroll u koordinazzjoni (ĠU L 177, 16.7.2003, p. 17).
      
         (72)  Sentenza tal-Qorti tat-2 ta' Settembru 2010 fil-Kawża C-399/08 P, Il-Kummissjoni vs Deutsche Post, ECLI:EU:C:2010:481, punt 38 u l-ġurisprudenza ċċitata.
      
         (73)  Sentenza tal-Qorti tat-2 ta' Settembru 2010 fil-Kawża C-399/08 P, Il-Kummissjoni vs Deutsche Post, ECLI:EU:C:2010:481, punt 39 u l-ġurisprudenza ċċitata.
      
         (74)  Ara s-sentenza tal-15 ta' Novembru 2011 fil-Kawżi Magħquda C-106/09 P u C-107/09 P, Il-Kummissjoni vs Government of Gibraltar u Ir-Renju Unit, ECLI:EU:C:2011:732, punt 72 u l-ġurisprudenza ċċitata.
      
         (75)  Ara s-Sentenza tas-17 ta' Settembru 1980 fil-Kawża 730/79, Philip Morris, ECLI:EU:C:1980:209, punt 11; u s-Sentenza tal-15 ta' Ġunju 2000 fil-Kawżi Magħquda T-298/97, T-312/97, eċċ., Alzetta, ECLI:EU:T:2000:151, punt 80.
      
         (76)  Ara s-Sentenza tat-3 ta' Marzu 2005 fil-Kawża C-172/03, Heiser, ECLI:EU:C:2005:130, punt 40.
      
         (77)  Ara s-Sentenza tat-8 ta' Settembru 2011 fil-kawżi maqgħuda C-78/08 sa C-80/08, Paint Graphos et ECLI:EU:C:2011:550.
      
         (78)  Ara s-Sentenza tat-8 ta' Settembru 2011 fil-kawżi magħquda C-78/08 sa C-80/08, Paint Graphos et ECLI:EU:C:2011:550, punt 65.
      
         (79)  Ara wkoll is-Sentenza tat-8 ta' Settembru 2011 fil-kawżi magħquda C-78/08 sa C-80/08, Paint Graphos et ECLI:EU:C:2011:550, punt 50.
      
         (80)  Taħt din il-kategorija jaqgħu l-introjtu attribwibbli għal istituzzjoni stabbli li tinsab fil-Lussemburgu, l-introjtu tas-servizzi professjonali pprovduti fil-pajjiż, id-dividendi, l-imgħax tas-self bi dritt ta' parteċipazzjoni u l-imgħax tal-bonds jekk l-aġent li jħallas huwa l-Istat, persuna fiżika residenti jew kumpanija residenti, kif ukoll il-qligħ kapitali ġġenerat mill-bejgħ ta' parteċipazzjonijiet ta' mill-inqas 10 % fil-kapital tal-kumpaniji residenti (minbarra fondi ta' kapital ta' riskju).
      
         (81)  Fl-2012. Iż-żieda ta' solidarjetà żdiedet minn 5 % għal 7 % mis-sena ta' tassazzjoni tal-2013.
      
         (82)  Fid-dawl tal-modifiki introdotti għas-sena ta' tassazzjoni tal-2013, ir-rata ta' tassazzjoni akkumulata tal-introjtu tal-kumpaniji żdiedet minn 28,80 % sa 29,22 % għall-belt ta' Lussemburgu.
      
         (83)  Barra minn hekk, il-kumpaniji ta' Lussemburgu huma soġġetti wkoll għal taxxa annwali fuq il-ġid li tolqot l-assi nett tagħhom, li tikkonsisti minn prelevament ta' 0,5 % fuq il-valur nett tal-patrimonju globali tal-kumpanija fl-1 ta' Jannar ta' kull sena.
      
         (84)  Pereżempju, l-infiq ta' mgħax fuq assi li jiġġeneraw qligħ eżentat jew ir-rimunerazzjonijiet lill-membri, li ma jirriżultawx mill-ġestjoni kurrenti tal-kumpanija.
      
         (85)  Is-sistema ta' integrazzjoni tat-taxxa tapplika jekk jiġi sodisfatt ċertu numru ta' kundizzjonijiet: il-kumpanija omm ikollha, direttament jew indirettament, parteċipazzjoni ta' mill-inqas 95 % fil-kapital tas-sussidjarja mill-bidu tal-perjodu ta' kontabilità li matulu ssir it-talba ta' applikazzjoni tas-sistema ta' integrazzjoni tat-taxxa; is-sussidjarja tkun kumpanija ta' kapital residenti kompletament taxxabbli fil-Lussemburgu; il-kumpanija omm tkun ukoll kumpanija ta' kapital residenti kompletament taxxabbli fil-Lussemburgu jew fergħa ta' kumpanija mhux residenti kompletament taxxabbli, fit-territorju ta' stabbiliment tagħha, għal taxxa li tikkorrispondi għat-taxxa fuq l-introjtu tal-kollettivitajiet tal-Lussemburgu; u s-sistema ta' integrazzjoni tat-taxxa tkun mitluba għal minimu ta' ħames snin operattivi.
      
         (86)  Kumpanija integrata tista' tikkumpensa t-telf sostnut minn ċerti istituzzjonijiet tagħha bil-profitti magħmula f'oħrajn. Is-sistema ta' integrazzjoni tat-taxxa tiġbor grupp ta' kumpaniji bħala kontribwent wieħed. Dan jippermetti li jiġu eliminati l-iżvantaġġi li l-gruppi ta' kumpaniji jiffaċċjaw meta mqabbla mal-kumpaniji integrati fir-rigward tat-tassazzjoni tal-introjtu. Is-sistema ta' integrazzjoni tat-taxxa mhijiex miżura ta' għajnuna jekk, ladarba tiġi integrata, il-grupp ta' kumpaniji ma jibbenefikax minn trattament aktar favorevoli minn dak mogħti lil kumpanija integrata.
      
         (87)  Bħala regola ġenerali, l-intrapriżi kollha li jiġbru introjtu jiġu kkunsidrati li jinsabu f'sitwazzjoni fattwali u ġuridika simili mill-perspettiva tat-tassazzjoni diretta tal-intrapriżi.
      
         (88)  Kummenti ta' FFT dwar id-deċiżjoni tal-ftuħ tal-proċedura, punt 2.1.
      
         (89)  Kummenti ta' FFT dwar id-deċiżjoni tal-ftuħ tal-proċedura, punt 2.1.3.
      
         (90)  Ara n-noti f'qiegħ il-paġna 66 u 67.
      
         (91)  Ara s-Sentenza tal-20 ta' Marzu 2010 fil-Kawża C-138/09, Todaro Nunziatina & C., ECLI:EU:C:2010:291, punt 21.
      
         (92)  L-iskema kienet tipprevedi li l-bilanċ pożittiv bejn l-imgħaxijiet rċevuti fuq self tal-grupp u dawk imħallsa fil-kuntest tal-operazzjonijiet ta' finanzjament fi ħdan il-grupp ġew intaxxat fi groepsrentebox, bir-rata ta' 5 %, minflok bir-rata ta' 25.5 % applikabbli f'dak iż-żmien għat-taxxa fuq il-kumpaniji.
      
         (93)  Deċiżjoni Groepsrentebox, premessa 85.
      
         (94)  Deċiżjoni Groepsrentebox, premessa 101.
      
         (95)  Deċiżjoni Groepsrentebox, premessa 107.
      
         (96)  Iċ-Ċirkolari tiddikjara li “fir-rigward tal-kumpaniji ta' finanzjament tal-grupp, il-funzjonijiet imwettqa fil-qafas tal-għoti ta' self lil entitajiet tal-grupp huma, fir-rigward tal-mertu, komparabbli għall-funzjonijiet imwettqa mill-istituzzjonijiet finanzjarji indipendenti soġġetti għas-sorveljanza tal-Kummissjoni ta' Sorveljanza tas-Settur Finanzjarju (CSSF)”.
      
         (97)  Ara l-Artikolu 9 tal-Mudell ta' Konvenzjoni Fiskali tal-OECD.
      
         (98)  F'dan il-każ, il-miżura tipprevedi l-possibbiltà għall-kumpaniji li mill-bażi tat-taxxa fl-Ungerija jitnaqqsu 50 % tal-ammont tal-imgħax nett li jkun daħal mingħand kumpaniji affiljati magħhom, li huwa 50 % tad-differenza bejn l-imgħax li jkun daħal mingħand dawn il-kumpaniji u dak li jkun tħallas lilhom. Għaldaqstant, jiġi ntaxxat biss nofs l-imgħax nett li jkun daħal, filwaqt li fil-kuntest ta' applikazzjoni normali tas-sistema tat-taxxa kien ikollu jiġi ntaxxat l-ammont sħiħ. Min-naħa l-oħra, il-bażi tat-taxxa tal-kumpanija affiljata li tħallas imgħax nett, tiżdiedu b'50 % tal-ammont totali tal-imgħax nett li jkun tħallas. Minħabba f'hekk, minflok tnaqqis sħiħ tal-ammont mill-imgħax nett li jitħallas bħalma jkun il-każ fil-qafas ta' applikazzjoni normali tas-sistema tat-taxxa,, dawn il-kumpaniji jistgħu jnaqqsu biss nofs il-bażi tat-taxxa tagħhom. L-iskema tapplika biss għall-imgħax li jidħol mingħand u li jitħallas lil kumpaniji affiljati u għandha l-għan li tnaqqas id-differenza bejn il-finanzjament minn fondi proprji u l-finanzjament permezz ta' self fi ħdan il-grupp.
      
         (99)  Kummenti tal-Lussemburgu dwar id-deċiżjoni tal-ftuħ tal-proċedura, punt 73.
      
         (100)  It-tieni grupp ta' kummenti ta' FFT, punti 2.1.3 u 2.1.4.
      
         (101)  L-ewwel grupp ta' kummenti ta' FFT, punt 60.
      
         (102)  Kif indikat fil-premessa (206).
      
         (103)  Ara s-Sentenza tal-4 ta' Ġunju 2015 fil-Kawża C-15/14 P, Il-Kummissjoni vs MOL, ECLI:EU:C:2015:362, punt 60. Ara wkoll is-Sentenza tas-26 ta' Frar 2015 fil-Kawża T-385/12, Orange vs Il-Kummissjoni, ECLI:EU:T:2015:117
      
         (104)  Il-Kawża C-39/94, SFEI et, ECLI:EU:C:1996:285, punt 60; il-Kawża C-342/96, Spanja vs Il-Kummissjoni, ECLI:EU:C:1999:210, punt 41.
      
         (105)  Dan il-vantaġġ ma jistax ikun “sproporzjonat”, bħalma ssostni FFT fil-kummenti tagħha (Taqsimiet 1.7.1 u 1.7.2). Sabiex vantaġġ ikun jikkostitwixxi għajnuna mill-Istat, huwa biżżejjed li jissodisfa l-kundizzjonijiet l-oħra msemmija fl-Artikolu 107(1) tat-TFUE. Id-deċiżjoni Umicore [Deċiżjoni tal-Kummissjoni tas-26 ta' Mejju 2010 dwar l-għajnuna mill-Istat favur il-kumpanija Umicore S.A., C 76/2003 (ex NN 68/2003)] iċċitata minn FFT mhijiex rilevanti f'dan il-każ, peress li l-Kummissjoni mhijiex marbuta mill-prattika deċiżjonali tagħha [ara l-premessa (202)]. Fi kwalunkwe każ, id-differenza bejn dan il-każ u l-każ Umicore ma tippermettix li jiġu stabbiliti paralleli bejn iż-żewġ każijiet. Il-każ Umicore hija marbuta mal-applikazzjoni minn Umicore ta' eżenzjonijiet mill-VAT fil-qafas ta' ċertu bejgħ tal-fidda lil intrapriżi stabbiliti fi Stati Membri oħra. F'Diċembru 2000, l-Ispettorat Speċjali tat-Taxxi (ISI) tal-Belġju wasal għal tranżazzjoni mal-intrapriża. Tali tranżazzjoni kienet tikkostitwixxi prattika amministrattiva min-naħa tal-awtoritajiet tat-taxxa Belġjani, iżda biss sa fejn kienet relatata mal-fatti tal-każ, u mhux mal-livell ta' tassazzjoni: “Madankollu, skont l-Artikolu 84 tal-CTVA, tali tranżazzjonijiet huma possibbli biss sakemm ma jimplikaw l-ebda eżenzjoni jew tnaqqis fit-taxxxa. B'applikazzjoni ta' dan il-prinċipju, għaldaqstant tranżazzjoni ma tistax tibbaża fuq l-ammont tat-taxxa li jirriżulta mill-fatti stabbiliti, imma ċertament fuq kwistjonijiet ta' fatti” (punt 154).
      
         (106)  Ara l-Kawża 173/73, L-Italja vs il-Kummissjoni, ECLI:EU:C:1974:71, punt 13.
      
         (107)  Ara, pereżempju, il-Kawża C-387/92 Banco Exterior de Espana, ECLI:EU:C:1994:100.
      
         (108)  Ara l-Kawżi Magħquda C-182/03 u C-217/03, Il-Belġju u Forum 187 ASBL vs Il-Kummissjoni, ECLI:EU:C:2006:416.
      
         (109)  Ibid.
      
         (110)  Deċiżjoni tal-Kummissjoni tas-17 ta' Frar 2003 dwar l-iskema ta' għajnuna implimentata mill-Belġju favur ċentri ta' koordinazzjoni stabbiliti fil-Belġju (ĠU L 282, 30.10.2003, p. 25).
      
         (111)  Ara l-Kawżi Magħquda C-182/03 u C-217/03, Il-Belġju u Forum 187 ASBL vs Il-Kummissjoni, ECLI:EU:C:2006:416, punti 96 u 97.
      
         (112)  Ara l-Kawżi Magħquda C-182/03 u C-217/03, Il-Belġju u Forum 187 ASBL vs Il-Kummissjoni, ECLI:EU:C:2006:416, punt 81.
      
         (113)  Kummenti tal-Lussemburgu dwar id-deċiżjoni tal-ftuħ tal-proċedura, punti 38 sa 40.
      
         (114)  Ara l-premessa 102.
      
         (115)  Ara t-Tabella 7.
      
         (116)  Ara l-premessa 64.
      
         (117)  Ara l-premessa 70.
      
         (118)  Għal deskrizzjoni tal-MTMN, ara l-premessa 91.
      
         (119)  Il-Kummissjoni ma taċċettax l-argument ta' FFT, ippreżentat fil-premessa 162, li jgħid li l-fatt li l-MTMN jintuża b'mod dejjem aktar frekwenti jista' jiġġustifika l-applikazzjoni tiegħu. Dan l-argument jikkontradixxi r-referenza ta' FFT għall-paragrafu 2.2 tal-linji gwida tal-OECD, kif indikat fil-premessa 161, li tgħid “l-għażla ta' metodu tal-prezzijiet ta' trasferiment timmira dejjem li ssib l-aktar metodu adegwat f'każ speċifiku”. Dan l-għan tal-linji gwida tal-OECD mhuwiex kompatibbli mal-interpretazzjoni li tgħid li l-kontribwent jista' jagħżel liberament mill-metodi differenti, irrispettivament mill-fatti u ċ-ċirkostanzi tal-każ inkwistjoni.
      
         (120)  Dan jikkuntrasta ma' sitwazzjoni li fiha kumpanija, għalkemm tagħti self fi ħdan il-grupp, tillimita l-funzjonijiet tagħha għat-tranżazzjonijiet wiċċ imb wiċċ, li għalihom kumpanija indipendenti ma taċċettax li tagħti rimunerazzjoni lil parti terza, billi tali tranżazzjonijiet m'għandhomx ġustifikazzjoni ekonomika separatament minn funzjonijiet u operazzjonijiet oħra (it-tranżazzzjonijiet wiċċ imb wiċċ jistgħu jintużaw sabiex jiġu koperti r-riskji li jirriżultaw minn attività differenti). B'konsegwenza ta' dan, tali tranżazzjonijiet, bħal funzjonijiet oħra, ma jistgħux jitqabblu mal-funzjonijiet prinċipali ta' istituzzjoni finanzjarja. Il-prezz tagħhom ma jistax jiġi stabbilit b'mod korrett fuq il-bażi tal-fondi proprji peress li, f'setturi oħra, indikaturi differenti, bħar-redditu tal-assi totali jew ir-redditu tal-bejgħ, jistgħu ikunu aktar adegwati.
      
         (121)  Ara n-nota ta' qiegħ il-paġna 114.
      
         (122)  Ara l-premessi 58 u 59.
      
         (123)  Ara wkoll il-premessa 68 tad-deċiżjoni tal-ftuħ tal-proċedura.
      
         (124)  Għal eżempji oħra tad-differenzi bejn indikaturi differenti ta' profitti bbażati fuq il-fondi proprji, ara b'mod partikolari McKinsey Working Papers on Risk, Numru 24, “The use of economic capital in performance management for banks”, Jannar 2011, u b'mod aktar partikolari l-grafika 10, paġna 13.
      
         (125)  Fir-rapport dwar il-prezzijiet ta' trasferiment, il-konsulent tat-taxxa jasal għal rimunerazzjoni tar-riskju ta' EUR 1 726 000, filwaqt li jekk jiġu applikati għall-fondi proprji ta' kontabilità ta' FFT ir-redditu ta' 6,05 % tal-kapital proprju kkalkulat mill-konsulent tat-taxxa, ir-rimunerazzjoni tar-riskju tkun EUR 17 392 000.
      
         (126)  Premessa 163.
      
         (127)  Ara l-paragrafu 2,97 tal-linji gwida tal-OECD.
      
         (128)  Ara l-paragrafu 2,86 tal-linji gwida tal-OECD.
      
         (129)  Iċ-Ċirkolari tinnota li l-fornituri ta' servizzi li timmira jistgħu jeżerċitaw essenzjalment funzjonijiet simili għal dawk eżerċitati minn istituzzjonijiet regolati. Iċ-Ċirkolari tirreferi wkoll għal ħlas addizzjonali possibbli li jżid l-ispejjeż marbuta mal-għoti ta' kreditu u filwaqt li tqis l-obbligu li jiġu rispettati r-rekwiżiti ta' solvenza. Iċ-Ċirkolari ma tillimitax madankollu l-fondi proprji li għandhom jitħallsu għal dawn ir-rekwiżiti ta' solvenza.
      
         (130)  Ara l-premessa (81).
      
         (131)  Ir-rikors għar-redditu tal-fondi proprji regolatorji jsir aktar diffiċli fil-prattika minħabba tipi differenti ta' fondi proprji regolatorji li jinżammu mill-istituzzjonijiet regolati, bħall-fondi proprji tal-Kategorija 1 u dawk tal-Kategorija 2, filwaqt li l-kapital proprju huwa l-uniku tip ta' kapital li għandha FFT. Din il-kumplessità hija enfasizzata fil-Qafas ta' Basel III. L-istituzzjonijiet finanzjarji regolati ġeneralment ma jikkomunikawx l-ammont tal-fondi proprji regolatorji minimi tagħhom, iżda madankollu jistgħu jiġu indirettament ikkalkolati mill-ġdid. Dawn pjuttost jikkomunikaw il-livell effettiv tal-fondi proprji regolatorji li jżommu, li huwa dejjem iktar għoli mill-minimu meħtieġ. Fl-aħħar nett, ir-redditu tal-kapital proprju aġġustat skont ir-riskju, li jista' jitqies bħala simili għal redditu tal-fondi proprji regolatorji, kultant jintuża mill-istituzzjonijiet regolati għal finijiet ta' stabbiliment intern tal-prezzijiet. Madankollu, f'dan il-każ, dan jintuża skont l-assi aktar milli fil-forma ta' aggregat bħala indikatur tal-profitti tal-istabbiliment kollu u għalhekk fil-prinċipju lanqas ma jiġi żvelat.
      
         (132)  Ara l-premessa 256.
      
         (133)  Ara t-Tabella 6.
      
         (134)  FMI WP/12/36, How Risky Are Banks' Risk Weighted Assets? Sonali Das u Amadou N.R. Sy, 2012, p. 6.
      
         (135)  Premessi 58 u 59.
      
         (136)  Deċiżjoni tal-ftuħ tal-proċedura, premessa 72.
      
         (137)  Premessa 167.
      
         (138)  Ibid.
      
         (139)  Premessa 98.
      
         (140)  Ara l-premessa 58
      
         (141)  Ara l-premessa 136.
      
         (142)  Fin-nuqqas ta' dejta suffiċjenti sabiex tiġi kkalkulata stima korretta tal-fondi proprji minimi regolatorji ta' FFT, il-medja tas-settur kienet tirriżulta f'fondi proprji regolatorji minimi ta' EUR 427 miljun, ara l-premessa 270, li huwa superjuri għat-total tal-fondi proprji ta' FFT ta' EUR 287 miljun.
      
         (143)  Premessi 69 u Tabella 1.
      
         (144)  Premessa 61.
      
         (145)  Premessa 97.
      
         (146)  Premessa 96.
      
         (147)  Kif indikat mil-Lussemburgu fil-premessa 154.
      
         (148)  Ara l-premessa (154).
      
         (149)  Ara l-premessa (95).
      
         (150)  Ara l-premessa (165).
      
         (151)  L-ingranaġġ huwa l-proporzjon ta' assi ffinanzjati mill-fondi proprji. Billi l-assi l-oħra huma ffinanzjati minn dejn, l-ingranaġġ huwa miżura ta' dejn u, bil-kontra, ta' kapitalizzazzjoni ta' kumpanija.
      
         (152)  Fil-każ ta' FFT, il-fondi proprji kollha huma fondi proprji tal-Kategorija 1, minħabba li FFT ma tużax strumenti ta' kategoriji oħra.
      
         (153)  Ara l-premessa 268.
      
         (154)  Deskritta fil-premessi 121 sa 126.
      
         (155)  Fuq il-bażi tan-numri ta' kontabilità ta' FF ippreżentati fit-tabella tal-premessa 114.
      
         (156)  Il-fondi proprji regolatorji ipotetiċi ta' EUR 427 miljun ikunu wkoll superjuri għall-fondi proprji ta' EUR 286 miljun li jinżammu minn FFT meta ġew akkwistati FFNA u FFC.
      
         (157)  Ir-rapport dwar il-prezzijiet ta' trasferiment huwa datat fl-2011. Għalhekk għandu jitqies dan il-perjodu ta' referenza. Bi tqabbil, għall-perjodu mit-12 ta' Mejju 2012 sat-12 ta' Mejju 2014, il-beta tal-indiċi kien 1.3.
      
         (158)  Ara l-tabella 6 tad-deċiżjoni tal-ftuħ tal-proċedura.
      
         (159)  Ara t-Tabella 4.
      
         (160)  Ara l-premessa 114.
      
         (161)  Kif indikat fil-premessa 123.
      
         (162)  Ara l-premessa 155.
      
         (163)  Ara l-premessi 113 u 114.
      
         (164)  Ara t-tabella fil-premessa 125.
      
         (165)  Bank għall-Ħlasijiet Internazzjonali, Il-81 Rapport Annwali, 1 ta' April 2010-31 ta' Marzu 2011, 26 ta' Ġunju 2011, p. 90.
      
         (166)  BĊE, Rapport dwar l-istabbiltà finanzjarja, Diċembru 2011, paġna 130 (traduzzjoni mhux uffiċjali).
      
         (167)  Deutsche Bank, European Banks: Running the Numbers: Spring edition, 5 ta' April 2011 (traduzzjoni mhux uffiċjali). F'rapport ta' Deutsche Bank tal-20 ta' Marzu 2015 il-kost impliċitu tal-fondi proprji għall-banek Ewropej huwa stmat għal 10 %.
      
         (168)  L-ewwel grupp ta' kummenti ta' FFT, punt 64; it-tieni grupp ta' kummenti ta' FFT, punti 1.8.1 u sussegwenti, punt 3.1.8.
      
         (169)  Prinċipalment id-deċiżjoni dwar l-iskema ta' tnaqqis fiskali għall-imgħax fi ħdan il-gruppi fl-Ungerija.
      
         (170)  Ara l-premessa 202.
      
         (171)  Ara wkoll id-deċiżjoni Groepsrentebox, punti 80-82; id-deċiżjoni dwar l-iskema ta' tnaqqis fiskali tal-imgħax għall-gruppi fl-Ungerija, punti 131 u 132.
      
         (172)  Ara l-Kawża C-81/10 P, France Télécom vs Il-Kummissjoni ECLI:EU:C:2011:811, punt 43, il-Kawża C-66/02 L-Italja vs Il-Kummissjoni ECLI:EU:C:2005:768, punt 34; ara wkoll il-Kawżi Magħquda T-427/04 u T-17/05 Franza u France Télécom vs Il-Kummissjoni, ECLI:EU:T:2009:474, punti 207 u 215.
      
         (173)  Kummenti tal-Lussemburgu dwar id-deċiżjoni tal-ftuħ tal-proċedura, punt 28.
      
         (174)  Ara l-premessa 77.
      
         (175)  L-ewwel grupp ta' kummenti ta' FFT, punt 60; it-tieni grupp ta' kummenti ta' FFT, punt 1.4.
      
         (176)  Taqsima 7.2.1.1.
      
         (177)  Iċ-Ċirkolari, paġni 3 u 4.
      
         (178)  Kummenti tal-Lussemburgu dwar id-deċiżjoni tal-ftuħ tal-proċedura, punt 34.
      
         (179)  Kummenti tal-Lussemburgu dwar id-deċiżjoni tal-ftuħ tal-proċedura, punt 36.
      
         (180)  L-għadd huwa dak tad-deċiżjonijiet kif intbagħtu mil-Lussemburgu lill-Kummissjoni.
      
         (181)  Paġna 34 tar-rapport ta' FFT dwar il-prezzijiet ta' trasferiment.
      
         (182)  Ara l-premessa 83.
      
         (183)  Fosthom, żewġ deċiżjonijiet kienu jikkonċernaw it-talbiet ta' FFT u [tal-kumpanija F], ara l-premessi 28 u 29.
      
         (184)  It-talba tal-Kummissjoni tat-23 ta' Ġunju 2015 tkopri r-rapporti kollha dwar il-prezzijiet ta' trasferiment ipprovduti mill-kumpanija u l-komunikazzjoni tal-Lussemburgu tal-25 ta' Ġunju 2015 ma tinkludi ebda rapport ulterjuri ta' dan it-tip.
      
         (185)  Ittra tal-Lussemburgu tal-24 ta' Marzu 2015, risposta għall-mistoqsija Nru 6.
      
         (186)  Sentenza fil-kawżi magħquda C-78/08 sa C-80/08, Paint Graphos et ECLI:EU:C:2011:550, punt 69.
      
         (187)  Sentenza fil-Kawża C-170/83 Hydrotherm ECLI:EU:C:1984:271, punt 11. Sentenza fil-Kawża T-137/02 Pollmeier Malchow vs Il-Kummissjoni, ECLI:EU:T:2004:304, punt 50.
      
         (188)  Sentenza fil-Kawża C-480/09 P Acea Electrabel Produzione SpA vs Il-Kummissjoni ECLI:EU:C:2010:787, punti 47 sa 55 u l-Kawża C-222/04 Cassa di Risparmio di Firenze SpA et ECLI:EU:C:2006:8, punt 112.
      
         (189)  Ara l-premessa 110.
      
         (190)  Ara l-premessa 34.
      
         (191)  Ara, b'analoġija, il-punt 11 tas-sentenza fil-Kawża 323/82 Intermills ECLI:EU:C:1984:345, li jipprevedi dan li ġej: “Mill-informazzjoni pprovduta mir-rikorrenti stess jirriżulta li wara r-ristrutturar, kemm il-kumpanija Intermills kif ukoll it-tliet kumpaniji industrijali huma kkontrollati mir-Reġjun tal-Vallonja u li wara t-trasferiment tal-impjanti ta' produzzjoni għat-tliet kumpaniji stabbiliti ġodda, il-kumpanija tibqa' interessata fihom. Għalhekk għandu jiġi kkonstatat li minkejja l-fatt li kull waħda mit-tliet kumpaniji industrijali għandha individwalità ġuridika distinta mill-kumpanija antika Intermills, dawn il-kumpaniji kollha jiffurmaw flimkien grupp uniku, f'kull każ fir-rigward tal-għajnuna mogħtija mill-awtoritajiet Belġjani […].”
      
         (192)  Ara l-premessa 48.
      
         (193)  Id-derogi msemmija fl-Artikolu 107(2) tat-TFUE, li jirrigwardaw għajnuna ta' karattru soċjali mogħtija lill-konsumaturi individwali, kull għajnuna mogħtija sabiex tirrimedja għall-ħsara kkawżata minn diżastri naturali jew avvenimenti oħra straordinarji, u l-għajnuna mogħtija lill-ekonomiji ta' ċerti reġjuni tar-Repubblika Federali tal-Ġermanja, ma japplikawx f'dan il-każ.
      
         (194)  Ir-Regolament tal-Kunsill (UE) 2015/1589 tat-13 ta' Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU L 248, 24.9.2015, p. 9).
      
         (195)  Ir-Regolament tal-Kummissjoni (KE) Nru 794/2004 tal-21 ta' April 2004 li jimplimenta r-Regolament tal-Kunsill (KE) Nru 659/1999 li jippreskrivi regoli dettaljati għall-applikazzjoni tal-Artikolu 93 tat-Trattat (ĠU L 140, 30.4.2004, p. 1).
      
         (196)  Kummenti tal-Lussemburgu dwar id-deċiżjoni tal-ftuħ tal-proċedura, punti 104 u sussegwenti. Il-Lussemburgu jiċċita l-punt 19 tar-rapport tal-grupp “Kodiċi ta' Kondotta” (tassazzjoni diretta tal-intrapriżi) lill-Kunsill (ECOFIN) li jipprevedi dan li ġej (bl-Ingliż): “With respect to the Luxembourg tax measure concerning companies engaged in intra-group financing activities the Group discussed the agreed description at the meeting on 17 February 2011. Luxembourg informed the Group that Circular No 164/2 dated 28 January 2011 determines the conditions for providing advance pricing agreements confirming the remuneration of the transactions. At the meeting on 11 April 2011, Luxembourg informed that Group that Circular No 164/2 bis dated 8 April 2011 ensured that advance confirmations granted prior to the entry into force of Circular No 164/2 would cease to be valid by 31 December 2011. With the benefit of this information, the Group agreed that there was no need for this measure to be assessed against the criteria of the Code of Conduct.”
      
         (197)  Ara s-sentenzi fil-Kawża C-5/89 P, Il-Kummissjoni vs Ir-Repubblika Federali tal-Ġermanja ECLI:EU:C:1990:320, punt 17, u fil-Kawża C-310/99 L-Italja vs Il-Kummissjoni ECLI:EU:C:2002:143, punt 104.
      
         (198)  Ara is-sentenza fil-Kawża T-67/94 Ladbroke Racing vs Il-Kummissjoni ECLI:EU:T:1998:7, punt 183; ara wkoll is-sentenza fil-Kawżi Magħquda T-116/01 u T-118/01 P&O European Ferries (Vizcaya) SA u Diputacion Floral de Vizcaya vs Il-Kummissjoni ECLI:EU:T:2003:217, punt 202.
      
         (199)  Ara s-sentenzi fil-Kawża T-290/97, Mehibas Dordstelaan vs Il-Kummissjoni ECLI:EU:T:2000:8, punt 59 u fil-Kawżi Magħquda C-182/03 u C-217/03, Il-Belġju u l-Forum 187 ASBL vs Il-Kummissjoni ECLI:EU:C:2006:416, punt 147.
      
         (200)  Konklużjonijiet tal-Kunsill Ecofin tal-1 ta' Diċembru 1997 dwar il-politika ta' tassazzjoni (ĠU C 2, 6.1.1998, p. 1). Ara wkoll id-dokumenti disponibbli fuq l-indirizz li ġej: http://ec.europa.eu/taxation_customs/taxation/company_tax/harmful_tax_practices/index_fr.htm
      
         (201)  Ara f'dan ir-rigward il-konklużjonijiet tal-Avukat Ġenerali Léger fil-Kawża C-217/03, Il-Belġju u Forum 187 ASBL vs Il-Kummissjoni, ECLI:EU:C:2006:89, punt 376.
      
         (202)  Fil-protokoll addizzjonali Nru 1 għall-Konvenzjoni tal-OECD tal-14 ta' Diċembru 1960, il-firmatarji tal-Konvenzjoni qablu li l-Kummissjoni Ewropea tipparteċipa fil-ħidma tal-organizzazzjoni. Rappreżentanti tal-Kummissjoni Ewropea jipparteċipaw, flimkien mal-membri, fid-diskjussjonijiet dwar il-programmi ta' ħidma tal-OECD u huma assoċjati mal-ħidmiet tal-organizzazzjoni u tal-korpi differenti kollha tagħha. Madankollu, għalkemm il-parteċipazzjoni tal-Kummissjoni Ewropea hija aktar estiża minn dik ta' osservatur, din tal-aħħar m'għandhiex dritt tal-vot u ma tipparteċipax uffiċjalment fl-adozzjoni tal-istrumenti mressqa lill-Kunsill għall-adozzjoni.
      
         (203)  Deċiżjoni tal-Kummissjoni tal-11 ta' Lulju 2001 fil-Każ C 47/2001 (ex NN 42/2000) — Il-Ġermanja: ċentri ta' kontroll u ta' koordinazzjoni tal-kumpaniji barranin (ĠU C 304, 30.10.2001, p. 2.). Deċiżjoni 2003/501.
      
         (204)  Ara n-nota ta' qiegħ il-paġna 115.
      
         (205)  Għalkemm dan huwa fil-kuntest ta' “rkupru impossibbli” u mhux ta' diffikultà fil-kwantifikazzjoni tal-ammont tal-għajnuna.
      
         (206)  Sentenza fil-Kawżi Magħquda T-427/04 u T-17/05 Franza vs Il-Kummissjoni, ECLI:EU:T:2009:474, punt 297.
      
         (207)  Sentenza fil-Kawżi Magħquda T-427/04 u T-17/05 Franza vs Il-Kummissjoni, ECLI:EU:T:2009:474, punt 299.
      
         (208)  Avviż tal-Kummissjoni fuq l-applikazzjoni tar-regoli ta' għajnuna tal-istat għall-miżuri relatati mat-tassazzjoni tan-negozju dirett (ĠU C 384, 10.12.1998, p. 3).
      
         (209)  Sentenza fil-Kawża C-441/06, Il-Kummissjoni vs Franza, ECLI:EU:C:2007:616, punt 29 u l-ġurisprudenza ċċitata.
      
         (210)  Ara partikolarment il-premessi 308 u 311.